
NOICA: O FILOSOFIE 
A INDIVIDUALITĂŢII 


Paideia 



INTRODUCERE 


într-o notă testamentară concepută în 1980 şi publicată 
in revista „Viaţa românească”, Constantin Noica doreşte 
ca cei care se vor interesa de activitatea sa cărturărească 
să iui lină seama de biografia sa 1 . El consideră că biografia 
s;i „n-are conţinut, în bună parte din voinţă proprie”, în 
condiţiile în care el declară aici că şi-a trăit viaţa în idee, 
lără rest, adică a avut o viaţă dedicată filosofiei, ideilor, 
meditaţiei. Mai mult, declară că este numai în şi prin ceea 
cc a publicat. 

Deşi o interpretare în acord cu teoriile psihanalitice ar 
putea susţine ideile nicasiene din această notă testamentară, 
la o privire mai atentă ar fi multe de spus despre ideile, 
explicite sau implicite, susţinute aici. In primul rând, 
filosoful mută discuţia încă de la început pe tărâmul 


1 „Notă testamentară. Dacă se va interesa cineva de activitatea mea 
cărturărească, îl rog să nu ţină seama de următoarele: 1. de biografia mea, 
ce n-are conţinut, în bună parte din voinţă proprie; 2. de traducerile mele 
literare sau pseudo-literare, întreprinse exclusiv din motive exerioare; 
3. de două din traducerile mele filosofice, anume cea din Presocratici 
(partea finală), ajunsă la tipar în condiţii cu totul regretabile, precum şi de 
traducerea din Alexandru din Afrodisia, aflată în manuscris la Academia 
de Ştiinţe Sociale şi Politice. Mi-am trăit viaţa în idee, fără rest, spre 
deosebire de alţii care şi-o sfîrşesc cu un rest şi care astfel merită să fie 
regretaţi. Sînt în ceea ce am publicat. Dacă lucrările mele nu sfîrşesc 
odată cu mine, voi sfîrşi a doua oară cu ele. Este bine să sfîrşim. Păltiniş 
198...” („Viaţa românească”, LXXXIII, nr. 3, martie 1988, p. 10). 



6 


Adrian Niţă 


ideilor, al operei. El spune „dacă se va interesa cineva de 
activitatea mea cărturărească”, deci nu dacă se va interesa 
cineva de activitatea sa în general, adică atât de viaţa sa cât 
şi de opera sa. Probabil că această separare trebuie atribuită 
faptului că filosoful face o distincţie absolută între biografie 
şi operă. Probabil că avea în minte această distincţie atunci 
când a scris nota testamentară, fapt ce l-a făcut să pună, 
fără să vrea, accentul pe activitatea cărturărească. 

In al doilea rând, cum ar putea o biografie să fie fără 
conţinut? Să fie ca viaţa unui individ fără însuşiri? Dar 
chiar şi în acest caz, persoana respectivă face într-o zi 
ceva, în alta altceva. Tot ar exista o serie de fapte care să 
dea o biografie de o pagină. Să fie o biografie fără conţinut 
una pentru care împricinatul nu vrea sau nu poate să îi dea 
un conţinut? Să nc imaginăm o persoană care şi-a pierdut 
memoria. Aflat în ceasul scrierii testamentului, nu are 
ce nota cu privire la destinaţia bunurilor sale mobile sau 
imobile. Dar cum, în mod evident, nu acesta e cazul lui 
Noica, nu merită să zăbovim asupra lui. Să fie biografia 
fără conţinut una care se vrea ştearsă, uitată? Probabil că 
acesta e cazul lui Noica, ce afirmă explicit că a trăit în 
idee. Cu alte cuvinte, nota testamentară ar trebui înţeleasă 
în mod propriu ca fiind ultima dorinţă cu privire la felul 
cum posteritatea ar trebui să se raporteze la biografia sa. 

In fine, distincţia netă efectuată de Noica între biografie 
şi operă şi dorinţa sa de a se lua în calcul opera (şi astfel 
de a se lăsa la o parte biografia) ascunde în ea un element 
paradoxal. Avem în vedere faptul că este imposibil caNoica 
să nu fi cunoscut cele scrise de Schleiermacher şi alţi filosofi 
care s-au ocupat cu hermeneutica. Pentru Schleiermacher 
fiecare activitate de înţelegere a unui text se doreşte a fi 
un fel de inversare a actului efectuat de autor. Interpretul 
urmăreşte că ajungă la intenţia de sens a autorului, astfel 

încât pleacă de la text şi se întoarce în cele din urmă la 
text; pleacă de la limbaj şi se întoarce la limbaj, astfel că 
limbajul reprezintă tot ceea ce trebuie presupus atunci 
când vrem să înţelegem un text. Aici intervin două aspecte 
extrem de importante, fundamentale pentru înţelegerea 
unu i text. Textul de interpretat este o porţiune din ansamblul 
lingvistic utilizat de către o comunitate. Fiecare expresie 
lingvistică (literă, cuvânt, propoziţie) ascultă de o sintaxă 
preexistentă, fapt ce face ca limbajul să aibă o importantă 
dimensiune supraindividuală. Acesta este aspectul 
gramatical al interpretării, prin care interpretul are sarcina 
de a explica expresiile din limbaj în cadrul unei totalităţi 
deja existente. Dar orice text este totodată expresia unui 
sullct individual, ne spune ceva despre autorul textului. 
Vedem cum acelaşi limbaj, aceleaşi expresii redau şi faptul 
unei individualităţi care vrea să se exprime prin intermediul 
Icxlului respectiv. Interpretul are sarcina să înţeleagă 
virtuozitatea individuală, meşteşugul etalat de autor. 
Acest aspect tehnic, numit de Schleiermacher aspectul 
psihologic, vizează tocmai capacitatea de pătrundere a 
unui spirit plecând de la semnele prin care se traduce 2 . 

Se observă limpede cum funcţionează cercul 
hermeneutic după această teorie: atunci când citim un text, 
înţelegem un cuvânt numai în relaţie cu propoziţia din care 
face parte; putem înţelege propoziţia numai în raport cu 
ansamblul de fraze; acesta din urmă este o parte a operei; 
opera este inseparabilă de biografia autorului; biografia 
trebuie văzută intr-un context social, economic, politic 
etc. In mod reciproc, înţelegem biografia unui autor prin 
referire la opera sa; înţelegem opera ca fiind inteligibilă 
doar pentru că avem cunoştinţe despre părţile ei importante; 

2 J. Grondin, L’universalite de I’hermeneutique. Paris, PUF, 1993, pp. 
88-90. 

frazele sunt înţelese numai prin înţelegerea propoziţiilor; 
propoziţiile sunt înţelese în relaţie cu cuvintele din care 
sunt alcătuite. 

Ideea că textul este o expresie a vieţii sugerează 
foarte bine relaţiile profunde dintre operă şi biografie, 
fapul că separarea lor este imposibilă, chiar şi atunci când 
dorinţa, explicit formulată de autor, este aceea de a se lăsa 
biografia de o parte. Numai în acest fel putem azi spune că 
îl înţelegem pe Noica mai bine decât s-a înţeles el însuşi. 
Desigur, peste un secol, Noica va fi mai bine înţeles decât 
îl înţelegem noi azi. 

Aceste consderaţii cu privire la relaţia dintre biografie 
şi operă sunt făcute de noi pentru a sublinia importanţa 
cunoaşterii vieţii unui autor atunci când ne propunem să-i 
cunoaştem ideile filosofice. Cazul lui Noica este cu atât 
mai pilduitor cu cât raportarea la filosoful de la Păltiniş s-a 
făcut în ultimii ani cu referire aproape exclusivă la viaţa sa. 
Majoritatea dezbaterilor din mediile intelectuale autohtone 
au vizat diferite aspecte controversate ale biografiei celui 
considerat, pe bună dreptate, cel mai important filosof 
român: dandysmul, cecitatea etică, scurtul episod legionar, 
naţionalismul, tăcerea complice din perioada comunistă, 
lipsa curajului de a se opune regimului opresiv comunist, 
sfătuirea discipolilor de a se abţine de participarea la viaţa 
socială şi politică a cetăţii etc. 

Cu atât mai puţin este de înţeles afirmaţia filosofului 
că biografia sa nu a avut conţinut şi că el a trăit numai 
în idee, fără rest. Chiar dacă este indiscutabil că aşa a 
trăit, o faptă pe care a făcut-o, oricât de neînsemnată, face 
parte, fie că el este de acord cu asta fie că nu este, chiar 
din opera sa. Să ne imaginăm că interpreţii au aliat tot ce 
a făcut Noica într-o anumită perioadă şi au scris despre 
acele fapte; rândurile acelea scrise de interpreţi fac acum 

parte, mai mult sau mai puţin paradoxal, chiar din opera 
sa. Restul de care Noica vorbeşte în nota sa testamentară, 
cu referire la alţii, nu este un motiv de a-i regreta, ci este .. 
lotul. Viaţa fiecăruia dintre noi nu este nici neimportantă, 
nici neinteresantă, ci este tot ceea ce putem avea. Chiar şi 
în cazul în care în rai, paradis, sau cum s-or numai imperiile 
tic dincolo, s-ar scrie cărţi, s-ar face opere, tot ar fi necesar să 
lic înţelese în raport cu faptele de dincolo ale autorilor lor. 

Ce poate fi mai fructuos, filosofic sau omeneşte 
vorbind, decât individualitatea? Cum ar putea să existe 
universali fără individuali? Chiar şi o lume a universalilor, 
oare nu ar avea nevoie de nişte universali mai mici, mai 
puţin cuprinzători? Aceştia, la rândul lor, de alţii mai 
puţin cuprinzători, până am ajunge la nişte instanţe ale 
universalilor? Dacă ierarhia îngerilor, elaborată de Toma 
d’Aquino, ne prezintă câte o specie distinctă la nivelul 
liccărui individual, acest lucru este posibil numai în cazul 
îngerilor, adică al unor fiinţe aparte atât din punctul de 
vedere a fiinţei lor cât şi din punctul de vedere al locului 
lor în univers. 

Pentru Noica, individualul nu numai că ocupă locul 
central al propriului sistem filosofic, dar el a încercat încă 
de la primele scrieri şi până la ultimele, să îl reabiliteze, 
să îl scoată de sub tirania universalurilor. Grija deosebită 
pe care o acordă Noica individualului vine să sublinieze, 
dacă mai era nevoie, necesitatea de a înţelege pe dos nota 
sa testamentară. Cum s-ar putea reabilita individualul dacă 
nu am fi interesaţi de biografia unui individual? Cum să 
i se dea locul central pe care şi-l merită în toate ordinele 
existenţei, dacă am face din individual o fiinţă abstractă, 
una care nu simte, nu crede, nu iubeşte, nu urăşte? 

Avem aici un alt motiv de mirare filosofică tocmai cu 
privire la locul şi rolul filosofului în viaţa unei comunităţi. 

Dacă se consideră cu filosoful trăieşte sau, mai mult, că 
trebuie să trăiască într-un turn de fildeş, atunci filosoful 
apare ca o fiinţă ciudată, o specie care ar trebui să aibă, 
după două mii dc ani de filosofie, capul mare şi mâinile 
mici. O fiinţă care să nu se intereseze de viaţa sa, de viaţa 
cetăţii, dc buna sau proasta guvernare a ţării cred că ar 
părea tuturor o fiinţă jalnică. Or, nici Noica nu a crezut în 
posibilitatea unei asemenea fiinţe. El însuşi a participat la 
viaţa politică, el însuşi s-a înregimentat, el însuşi a refuzat 
în perioada comunistă să facă opoziţie etc. Chiar şi acest 
refuz este semnul unei atitudini politice, este semnul unui 
crez într-un anumit rol al filosofiei în viaţa cetăţii. 

Am ajuns iată la tema lucrării de faţă: relaţia dintre 
individual şi general (sau, mai larg, universal). Deşi nu ne 
propunem o abordare ideologică, este evident că cercetarea 
noastră nu are cum să fie dc o obiectivitate absolută. Ceea 
ce am încercat să evităm a fost exagerarea, partizanatul 
pentru o poziţie sau alta, exagerările într-o direcţie sau 
alta. Am urmărit tema noastră atât în scrierile teoretice, 
cât şi în cele mai eclectice, atât în lucrările de tinereţe, cât 
şi în cele de maturitate. Am avut grijă să evităm a-1 judeca 
pe Noica: nu vrem în lucrarea de faţă nici să-l apărăm, nici 
să-l condamnăm. Credem că el însuşi se poate apăra, după 
cum mărturiseşte chiar ... opera sa. 

Deşi s-au scris în ultimii ani câteva lucrări despre 
Noica, relaţia dintre individual şi general a fost ocolită. 
Există însă câteva excepţii notabile. Le vom trece 
sumar în revistă. Pentru Alexandra Laignel-Lavastine, 
radicalitatea reabilitării individualului l-a condus pe Noica 
la naţionalism. Filosoful de la Păltiniş a dat întâietate 
ordinii şi unităţii naţionale, astfel încât a eşuat, stricând 
atât valorile individualităţii (ca interogare de sine, regăsire 
a sinelui, respingerea lui „noi” şi a utopiei raţionaliste a 

planificării generalizate), cât şi a valorilor comunităţii 
(solidarităţii, specificităţii culturale şi lingvistice) 3 . 

Realizând o introducere în ontologia lui Noica, 
Ion Hirghiduş realizează o interesantă remarcă istorică 
cu privire la teoria nicasiană a individualului: la Noica, 
individualul reprezintă o sinteză aristotelico-hegeliană 
in care individualul apare ca având un statut dublu, atât 
substanţial cât şi atributiv 4 . 

Pentru Sorin Lavric, reabilitarea individualului este 
o preocupare obsesivă a lui Noica, urmărindu-1 de la 
primele scrieri şi până la ultimele şi primind o întruchipare 
definitivă deplină în Scrisori despre logica lui Hermes 5 . 

în interiorul acestei arii tematice ipoteza noastră 
este că individualul are un rol structural fundamental, 
asemănător cu cheia de boltă a unei construcţii magistrale: 
sprijină construcţia, dar un anumit accent mutat face ca 

' Alexandra Laignel-Lavastine, Filosofie şi naţionalism. Paradoxul 
Noica , traducere de Emanoil Marcu, Bucureşti, Humanitas, 1998, pp. 
I'P-193. 

1 Ion Hirghiduş, Intmducere în ontologia lui Noica, Cluj, Dacia, 1999, 
cap. IV. 

' Sorin Lavric, Reabilitarea individului în filosof a lui Constantin 
Noica, Equivalences, 2003. 

Alte abordări ale problematicii individualităţii se găsesc la: 
Adrian Niţă, Reabilitarea individualului. Revista de filosofie, XLIV, 4, 
1997, pp. 401-407; I. Pogorilovschi, Constantin Noica: individualitate 
şi universalitate, in I Pogorilovschi (coord.). Studii de istorie afilosofiei 
româneşti, voi. 1, Bucureşti, Editura Academiei, 2006, pp. 155-170; 
Virgil Ciomoş, Le hegelianisme roumaine: Constantin Noica et la 
luigique de Hegel, în JL Vieillard-Baron, Yves Charles Zarka (coord.), 
Ilegel et le droit naturel moderne, Vrin, Paris, 2006, pp. 215-240; M 
Diaconu, Concepţia filosofică a lui Constantin Noica. Etapa de tinereţe, 
în Al Boboc, NI Mariş (coord.), Studii de istorie afilosofiei universale, 
voi. XIV, Bucureşti, Editura Academiei, 2006, pp. 587-615. 

întregul edificiu să se năruiască. Din acest punct de vedere, 
teoria individualului ne poate oferi un bun punct de intrare 
în studiul filosofiei lui Noica şi, mai mult, în înţelegerea 
operei şi biografiei autorului. In puţine cuvinte, ipoteza 
noastră este că individualul nu conduce la naţionalism, 
cum susţine Alexandra Laignel-Lavastine, căci relaţia 
individualism - naţionalism are cu totul alte baze. Avem 
aici în vedere relaţia cu romantismul. Deşi vom testa şi o 
altă ipoteză pe parcursul lucrării, intenţia noastră principală 
este de a vedea dacă nu cumva individualul nicasian este 
de sorginte romantică. 

Este evident că miza lucrării noastre este una specială: 
din punct de vedere ideologic, vom avea ocazia să vedem 
în altă lumină naţionalismul lui Noica, iar din puncl de 
vedere metafizic, vom putea să înţelegem principalele 
articulaţii ale teoriei nicasicnc cu privire la individual. 
Totuşi, să spunem de la început că nu urmărim să efectuăm 
o cercetare dc istoria literaturii, nici măcar de teorie 
literară, deşi nu putem eluda influenţele suferite de Noica 
dinspre filosoful şi literatura romantică. Apropierea lui de 
Germania, de filosofia clasică, de potkantianism în special, 
nc poate oferi un bun sprijin. Aşa se face că vom urmări 
problema raportului dintre individual şi general cu referire 
la holomcr, în special în Scrisori despre logica Ini llcrnics 
(în capitolul I), cu referire la fiinţa de primă instanţă, deci 
în Devenirea întru fiinţă (în capitolul II), apoi aşa cum se 
reflectă în relaţia cu idiomaticul (capitolul III) şi, în line, 
în exacerbarea individualistă din perioada interbelică 
(capitolul IV). Vom avea astfel ocazia să punem în evidenţă 
câteva trăsături ale individualităţii pe baza cărora vom 
putea testa ipoteza noastră de lucru. Analiza raporturilor 
dintre teoria nicasiană a individualului şi romantism va fi 
efectuată în capitolul V. 

Un cititor avizat va fi observat, desigur, că abordăm 
tematica individualităţii plecând de la scrierile nicasiene 
cele mai târzii spre cele de tinereţe, cu alte cuvinte că 
ordinea prezentării noastre este inversă în raport cu 
ordinea cronologică a publicării textelor de către Noica. 
Dintre motivele care ne-au determinat să procedăm în acest 
fel, putem prezenta pe următoarele trei. In primul rând, 
tematica individualităţii este extrem de importantă pentru 
Noica, probabil cea mai importantă dintre toate temele 
metafizice (binele, dreptatea, libertatea, spaţiul şi timpul, 
actual-posibil, voinţa, Dumnezeu etc.). Ultima propoziţie 
din ultima carte publicată de Noica dă seama din plin de 
acest aspect: „Dc la individual-general a plecat logica lui 
Hermcs şi pe acesta îl regăsesc în miezul ei (...) Cum poate 
individual-gcncralul căpăta acest rol „informant”? La fel 
cum s-a întîmplat în istoria ştiinţelor (...) Totul începe cu 
accclaraţia. Dar individual-generalul reprezintă, în inerţia 
lumii şi a gîndului, tocmai acel individual care a intrat în 
acceleraţie (ca exemplarul privilegiat al lui Darwin). Cine 
nu intră în acceleraţie nu este - la lucruri, la oameni, ca 
şi la gînduri. Sau „este” în proasta ontologie a inerţiei, 
pentru care s-au scris pînă acum mai multe logici decît avea 
nevoie cultura omului.” 6 Avem aici o privire întoarsă asupra 
întregii sale opere, căci ceea ce numeşte el în rândurile de 
mai sus individual-general este o idee ce străbate ca un fir 
roşu întreaga sa operă. O privire întoarsă pune în evidenţă 
mai bine importanţa acordată individualului decât lectura 
cronologică a operei nicasiene. 

In al doilea rând, dacă am fi fost interesaţi de evoluţia 
ideilor nicasiene cu privire la individual, probabil că o 
prezentare cronologică ar fi fost mai potrivită, dar credem 

6 Noica, Scrisori despre logica lui Hermes, Bucureşti, Cartea 
Românească, 1986, p. 230. 




14 


Adrian Niţă 


că dorinţa de a înţelege teoria nicasiană a individualităţii 
face din cronologia inversă o idee mai potrivită. 

In fine, chiar şi o cronologie inversă poate avea darul 
de a pune în evidenţă înlănţuirea ideilor. Să ne imaginăm 
că ideile formulate de Noica în diferite lucrări formează 
o înlănţuire cu multiple ramificaţii, aşa cum un râu are 
un curs bine precizat, primind mereu apele unor afluenţi, 
aceştia la rândul lor de la alţi afluenţi etc. Aşa cum putem 
străbate râul fie din amonte spre aval, fie din aval spre 
amonte, vom putea să cunoaştem afluenţii şi alte elemente 
ce ne pot interesa, tot la fel se poate face cu ideile filosofice. 
Probabil că argumentul cel mai important aflat în joc din 
acest punct dc vedere este că abordarea noastră nu este una 
istorică propriu-zisă, ci una sistematică. 

Interesul lui Noica pentru individual, şi dorinţa de a-i 
aloca un Ioc central în raport cu comunitatea din care face 
parte, în raport cu natura, în raport cu tot ceea ce înseamnă 
general, sc observă limpede^ în cele cinci încercări de 
reabilitare ale individualului. Intr-un text din 1929, Logica 
naţională, Noica arată că problema raportului dintre 
individual şi general este aşezată pc un cerc vicios: atunci 
când sc susţine că individualul trebuie să se subordoneze 
colectivităţii se are în vedere un criteriu cantitativ. 
Colectivitatea este superioară individualului numai din 
punct dc vedere numeric. Dar superioritatea este numai 
aparentă, căci nu numai că un colectiv nu primează asupra 
individualului, dar „acesta pare mult mai bine dotat pentru 
spiritualizare şi desăvîrşire. Căci are multă supleţe şi mai 
multă agilitate. Materia neapăsîndu-1 decît în mică măsură, 
individul se poate aventura spiritualiceşte, poate impune 
primatul duhului asupra cărnii, poate transcendc." 7 In cazul 

1 Noica, Logica naţională, în Noica, Echilib-ul spiritual. Studii şi cxpw i I V.'V 
1947, ediţie îngrijită de Marin Diaconu, Bucureşti, Hunianitus, PMH, p, 42 

în care avem de-a face cu generalul dat de naţiune, putem 
observa că naţiunile sunt „grave, constrînse, posomorite”. 
Fiind limitate din toate părţile de materie, naţiunile sunt 
„încovoiate şi biciuite” de acestea, neputând niciodată 
să se spiritualizeze 8 . Exact acesta este sensul rezolvării 
raportului: deşi este adevărat că o naţiune se poate însufleţi, 
ea nu se poate spiritualiza, aşa cum e cazul cu un individ. 

Noica arată că un individ are două posibilităţi 
fundamentale, una materială, de viaţă, de a persista ca 
individualitate, şi alta spirituală, logică, de a se desăvârşi 
ca personalitate. Deosebirea dintre individualitate şi 
personalitate se face pe baza necesităţilor funcţionale 
diferite ale materiei şi ale spiritului. Or, individualitatea, 
comună omului, animalului şi plantei, după Noica, „se 
naşte prin perfectarea spiritului. Şi procesul acesta de 
perfectare se produce graţie unui efort de activitate liberă 
a individului, graţie unui efort de cunoaştere şi desăvîrşire, 
printr-o dispoziţie mintală - adică logic.” 9 

Chiar dacă atât individualul cât şi naţiunea, consideră 
Noica, funcţionează la fel ca un organism, există o 
importantă deosebire între cele două entităţi: individul 
are capacitatea de a funcţiona „de la sine”, în vreme ce 
naţiunea funcţionează „prin sine”. Un individ se poate 
dezvolta printr-o finalitatea naturală interioară, astfel încât 
organizarea sa fiziologică nu are nevoie să fie înţeleasă 
logic pentru a funcţiona. In schimb, corpul naţional este 
mult mai greu de mişcat, mult prea disident pentru a activa 
de la sine 10 . 

Reabilitarea individualului din De caelo (1937) 
porneşte de la constatarea că „individul ordinii politice, 

* Ibidem. 

9 Ibidem, pp. 42-43. 

10 Ibidem, p. 44. 

pe care noi toţi o trăim pînă azi, prezenta acest aspect, 
paradoxal în termeni: era plin de drepturi, fiind totuşi lipsit 
de puteri”". Este un individual anemic în faţa puterilor 
anonime (cosmosul, istoria şi masele). Calea de ieşire din 
această tiranie a generalurilor nu este cea politică, cum 
pare să lase să se înţeleagă Logica naţională, ci o cale 
spirituală. Numai umilinţa păcatului, numai ispăşirea dată 
dc învinovăţire mai poate salva individul contemporan din 
faţa atâtor generaluri care îl pot sufoca. 

Dacă în Logica naţională, individualitatea viza 
oamenii, animalele şi plantele, în Sentimentul românesc al 
fiinţei (1978) tema individualităţii are un sens mai larg: tot 
ceea cc fiinţează în mod efemer, toate făpturile de o clipă 
pot fi grupate sub denumirea de „individuali”. Tot ceea ce 
a primit chip şi s-a supus devenirii şi dezagregării poate fi 
un individual, dc la marele individ, care este pământul, şi 
până la o galaxie, dc la o societate şi până la viaţa însăşi. 
Principala problemă filosofică - problema fiinţei - se pune 
tocmai pentru asemenea făpturi de o clipă, iar nu pentru 
permanenţele materiale ori inteligibile 12 . 

Reabilitarea individualului tocmai aici trebuie să fie 
realizată, căci în aceste întruchipări de o clipă sc poate 
„împlînta” fiinţa. Prin sine, individualul nu este nimic, 
dar Iară cl fiinţa ar fi un simplu cuvânt fără conţinut. 
Individualul presupune, în plus, condiţia actului şi potenţai, 
dimensiunile temporale, întreaga arhitectonică a fiinţei 
ce se construieşte tocmai pe scheletul unei întruchipări 
individuale ce s-a desprins din haos 1 - 1 . 


" Noica, De caelo. încercare în jurul cunoaşterii şi iiuliritlului, 
Bucureşti, Humanitas, 1993, p. 108. 

12 Noica, Sentimentul românesc al fiinţei. Bucureşti. Itdiumi l'mincscu, 
1978, pp. 76-77. 

13 Ibidem, pp. 78-79. 

O profundă meditaţie cu privire la raportul dintre 
individual şi general, marcând totodată cea de-a patra 
tentativă de reabilitare a individualului, este înfăptuită în 
Spiritul românesc în cumpătul vremii. Şase maladii ale 
spiritului contemporan (1978). Aici se arată felul .cum 
funcţionează un individual pe baza modelului ontologic. 
Tripleta categorială individual-determinaţii-general se 
întâmplă însăîn unele cazuri săfie realizată doar parţial, caz 
în care entitatea respectivă manifestă un fel de boală ontică: 
catholita, todetita, horetita, ahoretia, atodetia, acatholia. 
Cazul acatholiei, de exemplu, îi prilejuieşte lui Noica 
câteva reflecţii interesante cu privire la individualitate. 
Aşa aflăm că individualitatea este desprinderea de „inerţia 
generalităţii umane” căci nu oricine este un individ. Cum 
oamenii sunt simple realităţi particulare din specia „om”, 
ridicarea la generalitate nu este garantată 14 . 

In fine, adevărata reabilitare a individualului se 
realizează în Scrisori despre logica lui Hermes (1986). Deşi 
aici nu mai apare expresia „reabilitarea individualului” 
(ca în în De caelo şi Sentimentul românesc al fiinţei), ori 
„liberarea individului” (ca în Logica naţională), Noica nu 
face altceva decât să-şi pună laolaltă ideile sale vechi de 
câteva decenii şi să elaboreze o construcţie speculativă în 
care individualul, şi în special un anumit fel de individual, 
joacă rolul cel mai important. 

Aflăm astfel că individualul este o împachetare de 
generaluri, tot aşa cum, de exemplu, Porfir a considerat că 
este locul de intersecţie a cinci generaluri, sau Aristotel, 
după care individualul este locul de intersecţie a zece 
generaluri. După Noica, individualul este o tăietură în fiinţa 
generalului, astfel încât separarea absolută a individualului 

14 Noica, Şase maladii ale spiritului contemporan. Bucureşti, Humanitas, 
1997, p. 13. 

de general este de neconceput 15 . Cel mai clar se observă 
acest lucru la holomer, ce nu este altceva decât un individual 
cu toate generalurile lui, adică un individual-general. Aşa 
că, departe de a fi inefabil, individualul nicasian are tot 
atâtea nume câte dimensiuni fiinţiale are 16 . 

Pagina de jurnal ce mărturiseşte despre aceste 
preocupări obsesive este mai mult decât grăitoare. Intr-o 
însemnare din, probabil, 1980, el susţine că vrea să 
aducă reabilitarea individualului, dar nu a efemerului, ci 
a individualului cu măsura lui. Este o încercare de a da 
sens tocmai clipei, tocmai acelor făpturi de o clipă. Este 
o încercare îndreptăţită de faptul că totul, dc la religie şi 
până la poezie ,y compris bunul simţ, a reuşit să strivească 
individualul, lucru observabil cel mai bine în logică 17 . 
Noica arc în vedere faptul că în logică un individual este 
tratat numai din perspectiva formei lui. O propoziţie cum 
este „Socratc este muritor” arc aceeaşi formă ca „Elpcnor 
este muritor”. 

Intr-unui din capitolele finale ale Scrisorilor despre 
logica lui Hermes, Noica arată că logica lui Henncs are 
în nucleul ci câte un synalethism al individualului. Toate 
formele logice, fiind obţinute pe această bază, îl fac pe 
Noica să conchidă că avem aici un adevărat semen formale, 
un germen formator 18 . Cum cele patru synalelliisme sunt 
făcute posibile de synalethismul individualului. Noica 
arată că acesta este făcut la rândul său posibil dc cuplajul 
individualului cu generalul. Este vorba dc o cuplare ce se 
face nu direct, prin integrarea individualului în general sau 

15 Noica, Scrisori despre logica lui Hermes, ed. cil., p. 54, 

16 Ibidem, p. 57. Vezi şi Noica, Jurnal de idei , Dumireşti, lliiiiiiuiitus. 
1990, p. 261. 

17 Noica, Jurnal de idei, ed. cit., p. 291. 

IS Noica, Scrisori despre logica lui Hermes, ed. cil., p. 210 

prin confiscarea lui de către general, ci prin mijlocirea şi 
acoperirea dintre determinaţiile individualului şi cele ale 
generalului. Această acoperire este hotărâtă de unul din 
cele patru raporturi dintre individual şi general: raportul 
prepoziţional, raportul funcţional, raportul complexităţii, 
raportul partitiv şi raportul infinităţii. 

Raportul prepoziţional este cel dat de prepoziţii: 
„şi”, „sau”, „dacă ... atunci”, „nici” etc., pe care le 
cunoaştem din logica lui Ares, la care trebuie adăugate 
toate celelalte prepoziţii. Este deci nevoie de o integrare 
a spiritului tuturor prepoziţiilor pentru a se putea face 
o operare din interior a raporturilor dintre individual şi 
general. In acest fel, individualul poate fi în raport de 
asociere cu generalul, în raport de separare fără general, 
în raport de contact, de aşezare deasupra generalului, de 
apropiere sau de depărtare de acesta, de desprindere din 
el, de posterioritate, după el, de direcţionare către ori 
spre acesta, de ajungere până la el, de străbatere prin el, 
de rânduire sub el, de fiinţare în el. 

Al doilea raport dintre individual şi general arată 
existenţa unei anumite dependenţe funcţionale, dar nu între 
variabile, ca în logica lui Ares, ci între „variaţii”. Aceste 
variaţii ale individualului şi generalului pot face ca într-o 
situaţie variaţia să fie nulă în raport cu variaţia generalului. 
Astfel, individualul este o constantă de tipul substanţei 
individuale; pentru moderni, generalul este constant, adică 
având o variaţie nulă, în vreme ce individualul variază 
liber. Altă situaţie arată cum variaţia individualului poate 
fi limitată iar cea a generalului ar fi nelimitată, cum e cazul 
domeniului biologic, în care individualul variază în chip 
limitat înăuntrul unei specii, în vreme ce structurile de viaţă 
pot fi nelimitate, chiar şi raţionalitatea este neîngrădită în 
generalitatea ei, în vreme ce indivizii raţionali îşi închid 

variaţia lor de cunoaştere şi gîndire în limitele unor 
construcţii ştiinţifice, filosofice sau ideologice 19 . 

Raportul complexităţii este cel dintre pluralitate 
şi diversitate ori, din altă perspectivă, dintre multiplu şi 
complex: individualul poate prolifera liber, adesea cu 
riscul de a se pierde într-o oarbă pluralitate. La fel cum 
e cazul, la Platon, raportului dintre Unu şi Multiplu, tot 
la fel, individualul şi generalul nu pot fi gândite ca nişte 
ipostaze distincte. Raportul lor este determinat, din 
această perspectivă, de funcţia lor logică ce face posibil 
synalcthismul individualului, individualul adunându-se 
din risipire tocmai prin raportare la general 20 . 

Raportul partitiv susţine că partea are capacitatea 
de a deveni informantă prin faptul că există anumite 
întreguri caic se distribuie fără să se împartă. De exemplu, 
un organism nu se distribuie fără să se împartă, dar un 
concept, da; lot la fel, viaţa, raţiunea, valorile ctc. se pot 
distribui (ară să se împartă 21 . 

în fine, raportul infinităţii este un temei pentru celelalte 
feluri de raporturi. Cu raportul dintre nedefinit şi infinit, cu 
trecerea primului în cel de-al doilea, apare totodată legea, 
regula. Chiar şi în cazul unor obiecte limitate, se poate 
observa legea infinităţii; de exemplu, un izvor arc infinitate 
în sensul că stă sub o lege în act, pe când un ocean nu arc 
infinitate. Un portret pictat are finitudine în el, dar o icoană 
poartă în ea infinitatea 22 . 

Cum cercetările de la noi păcătuiesc prin omiterea, 
intenţionată sau neintenţionată, a felului cum sunt abordate 
diferite probleme filosofice în alte spaţii, credem că nu e 

19 Ibidem, p. 214. 

20 Ibidem, p. 216. 

21 Ibidem, p. 217. 

22 Ibidem, p. 218. 

lipsit de interes să spunem, în încheierea acestei introduceri, 
câteva cuvinte cu privire la cele mai importante aspecte 
metafizice ale individualului. Ne vom referi la: aspectul 
intensional, aspectul extensional, statutul ontologic al 
individualităţii şi la principiul de individuaţie 23 . 

Aspectul intensionalal termenului „individual”implică 
determinarea condiţiilor necesare şi suficiente pentru ca 
ceva să fie un individual. Sunt astfel implicate una sau mai 
multe din trăsăturile următoare: a) indivizibilitatea, adică 
acea capacitate a unui individual de a nu se putea divide 
în entităţi de acelaşi fel cu specia din care face parte; b) 
distincţia, sau proprietatea individualului de a fi diferit de 
alte lucruri; c) diviziunea, sau capacitatea individualilor 
de a divide specia din care fac parte; d) identitatea, sau 
capacitatea individualului de a rămâne unul şi acelaşi de-a 
lungul unei perioade de timp sau dacă avem în vedere 
schimbările pe care le suferă; e) impredicabilitatea, ce 
poate fi înţeleasă din două puncte de vedere diferite: în 
sens metafizic, individualul este o substanţă, în condiţiile 
în care este adevărat că substanţele sunt cele care nu se 
pot predica; în sens logic, individualul este impredicabil 
în condiţiile în care nu stă niciodată pentru un predicat; 
f) neinstanţiabilitatea, adică proprietatea individualului 
de nu putea fi instanţiat, aşa cum e cazul, în schimb, cu 
universalii. 

Aspectul extensional al termenului „individual” 
urmăreşte să elucideze care lucruri sunt individuale, în 
special în raport cu universalii. în istoria filosofiei, s-au 
conturat trei mari poziţii cu privire la această importantă 
temă metafizică: a) platonism (sau realism, după cearta 
universaliilor), după care tot ceea ce există este universal; 

23 Vezi J Kim, E Sosa (eds.), A Companion to Metaphysics, Oxford, 
Blackwell, 1995, pp. 238-239. 

individualul nu are parte de fiinţă; b) aristotelism (sau 
nominalism), în conformitate cu care tot ceea ce există 
este şi trebuie să fie individual, prin urmare, universalul nu 
are existenţă; c) realismul moderat, după care inividualul 
apare ca fiind substanţa primă aristotelică, iar universalul 
nu este altceva decât ceea ce este dat de trăsăturile 
substanţei prime. 

Problema metafizică ce vizează stabilirea statutului 
ontologic al individualului are ca o primă sarcină 
determinarea caracterizării ontologice a unui individual. 
S-au conturat numeroase poziţii, după care individualitatea 
poate fi caracterizată ca: substrat (Bergmann), trăsătură 
(Boctliius, Russcll), relaţie (Castaneda), mod (Jorge 
Gracia) sau individualul însuşi (Ockham). Altă sarcină ar 
fi aceea de a se căuta felul distincţiei ce se obţine între 
individualitate şi natura unui individual. De exemplu, 
după Duns Seott, individualitatea este distinctă de natura 
individualului, astfel încât putem deosebi în individual 
două realităţi: natura şi individualitatea. După Ockham, 
între individualitate şi natura individualului există o 
distincţie doar conceptuală, cele două fiind de fapt unul 
şi acelaşi lucru, dar putând fi totuşi separate din punct de 
vedere conceptual. In fine, după Suarcz, distincţia dintre 
natura şi individualitatea unui individual este mai puţin 
decât reală, dar mai mult decât conceptuală. 

O formulare generală a principiului de individuaţie 
este că acesta vizează a se determina ce face ca un 
anumit obiect particular să fie exact acel obiect particular. 
Există două importante teme metafizice aliate aici în joc: 
individuaţia substanţială, respectiv individuaţia trăsăturilor. 
Din perspectiva individuaţiei substanţiale, se a(lă conturate 
următoarele poziţii principale: a) teoria mănunchiului 
(bundle theory), ce susţine că principiul de individuaţie 

este dat de mănunchiul tuturor trăsăturilor pe care le are 
individualul (Leibniz, Russell); b) teoria individuaţiei 
accidentale, după care anumite proprietăţi accidentale 
sunt responsabile de individualitatea unui lucru (Boethius, 
Strawson); c) teoria individuaţiei esenţiale, ce susţine că 
anumite proprietăţi esenţiale dau individualitatea: materia 
(Aristotel), forma (Averroes), haecceitatea (Duns Scott) 
etc.; d) teoria individuaţiei existenţiale, ce susţine că 
principiul de individuaţie este existenţa însăşi (Avicenna). 
Din perspectiva individuaţiei trăsăturilor, se pot pune în 
evidenţă trei mari direcţii: trăsăturile sunt individuate a) 
prin substanţa ce are acele trăsături (Toma d’Aquino); b) 
prin alte trăsături ale substanţei cu pricina (Boethius); c) 
prin ele însele (Suarez). 




Capitolul I 


INDIVIDUALUL FORMAL 


1. Logica lui Hermes 

Nemulţumit că logica lui Ares, adică logica clasică 
(atât tradiţionala logică aristotelică, cât şi logica modernă, 
matematică), dispreţuieşte individualul, Noica vrea să pună 
bazele unei logici pe care el o numeşte logica lai Hermes. 
Aceasta sc vrea o ştiinţă caracterizată prin următoarele 
trăsături: 

1. Caracterul formal, logica lui Hermes este o ştiinţă 
formală, dar, spre deosebire de logica lui Ares, forma nu 
este un cadru gol, invariabil. „Dar care formă este în joc 
aici? Uni-forma, fireşte. Le-am spus [sic] tuturor, inclusiv 
lui Socrate, uniformă şi aşa cum, în faţa morţii, toţi sîntem 
o apă şi-un pămînt, la fel în faţa formelor toate au o culoare 
cenuşie. Numai că, în loc să punem noi lucrurilor (respectiv 
muritorilor) uniformă, s-ar putea vedea, cu privirea 
’logicii ”, forma pe care şi-o dau ele. Elpenor nu poate 
trimite la o asemnea 'formă’ de muritor, nici Koriskos. 
Am putea-o căuta la Ivan Turbincă, în relaţie specială cu 
moartea cum stăel, darnici el n-o arată. In schimb, o va arăta 
Socrate.” 24 Noica vrea să susţină necesitatea îmbunătăţii 
conceptului de formă. In logica lui Ares, un raţionament 


24 Noica, Scrisori despre logica lui Hermes, Bucureşti, Cartea 
Românească, 1986, p. 29. 

cum este „Dacă toţi C sunt B şi toţi A sunt C, atunci toţi A 
sunt 5” permite înlocuirea uniformă a literelor cu concepte, 
astfel încât să se obţină un raţionament valid. Literele „A ", 
„B” şi „C" pot sta atât pentru „Socrate”, „muritor”, „om”, 
cât şi „Elpenor”, „muritor” şi „om”. Noutatea logicii lui 
Hcrmcs ar fi că literele (formele) nu pot sta pentru orice. 
După Noica, există o mare deosebire între o propoziţie 
cum este „Socratc este muritor” şi „Elpenor este muritor”. 
Temeiul acestei profunde deosebiri ţine tocmai de teoria 
individualului, după cum vom vedea mai departe. 

2. Caracterul procesual : spiritul şi cultura urmăresc 
prin logică, susţine Noica, explicarea, înţelegerea, 
valorificarea şi integrarea modalităţilor individuale 25 . 
Dar aceste modalităţi individuale stau sub semnul 
trecătorului, se schimbă, se prefac încontinuu. Despre 
un eal anumit, despre o frunză din pomul din faţa noastră 
sau despre astrul care tocmai a răsărit nimeni nu afirmă 
însă că ar fi muritori. Explicaţia este că această condiţie 
de muritor aparţine numai celor care au o „relaţie activă” 
eu condiţia lor. „Iar atunci nici toţi oamenii nu sînt dc 
numit muritori, ci numai cei care devin prin ea. Ar putea 
fi un criteriu pentru ceea ce trebuie să numim concept 
(iar nicidecum clasă, ori clasă de înregistrare), dacă 
la acest început nu ne-ar interesa mai mult devenirea 
dccît fixarea logică. Iar devenirea logică este nn gînd 
simplu: ea exprimă acţiunea acelei Jbrfc dislocantc a 
raţiunii care face ca un lucru anumit să nu râmînă în 
aşezarea lui, dar nici să-şi dezmintă, eu transformările 
lui, capacitatea de a reflecta de fiecare dală întregul.’”'’ 

3. Caracterul hermeneutic. logica lui Hcrmcs se 
vrea o ştiinţă a interpretării realităţilor individuale şi a 


25 Ibidem, p. 136. 

26 Ibidem, p. 37. 

realităţilor generale. Spre deosebire, logica lui Ares este o 
ştiinţă a războiului, a unei lupte dintre individual şi general 
din care individualul iese mereu învins. învingerea de 
care vorbeşte Noica este cea dată de situaţia inadmisibilă 
a subordonării individualului în şi sub general, întocmai 
cum într-un război victoria este repurtată de regimente şi 
divizii. Nimeni nu spune că în bătălia de la Austcrliz au 
învins soldatul cutare, împreună cu caporalul cutare, aflaţi 
sub comanda căpitanului cutare etc., ci batalioanele lui 
Napoleon. 

Pentru ca individualul să însemne ceva este nevoie 
dc o reintcrpretarc a raportului dintre parte şi întreg, 
este nevoie ca logica lui Hermes să arate că individualul 
poate fi în aşa fel încât să cuprindă generalul. „In timp 
ce logica lui Ares era cea a războiului, logica lui Hermes 
ar fi a interpretării, să spunem. Prima logică aşeza partea 
în întreg, şi dc vreme ce întregul (clasa uneori, funcţia 
altădată, relaţia abstractă în fine) reţinea totul pentru cl, 
partea devenea o simplă variabilă, disparentă sau oricînd 
gata să fie sacrificată. In logica lui Hermes, însă, partea - 
dacă este una a situaţiilor logice, iar nu un simplu element 
statistic - nu mai este indiferentă şi revocabilă: ea este 
de fiecare dată o interpretare a întregului. O carte dintr-o 
bibliotecă sau măcar mai multe cărţi laolaltă, adică o 
submulţime abibliotecii-mulţimc, nu sînt indiferente. Dacă 
e vorba de o bibliotecă iar nu de o adunătură de cărţi, dacă 
deci e vorba de mulţimi = caracterizate şi nu de mulţimi 
= grămezi, atunci dintr-o simplă carte sau măcar o singură 
submulţime a bibliotecii se poate vedea ce este întregul: că 
e o bibliotecă de istoric, de medic sau de jurist.” 27 

Noica începe schiţarea logicii lui Hermes prin punerea 
în evidenţă a unor „situaţii logice”, considerate a fi forme 


27 Ibidem, p. 25. 

de „electrizare locală” prin care se manifestă logicitatea: 
repetiţia, simetria, asemănarea, proporţia, coordonarea, 
subordonarea, negaţia şi contradicţia. Se arată apoi cum 
situaţiile logice creează anumite câmpuri, prin care 
diversitatea infinită a lumii poate fi redusă la unitate. Logica 
lui Hermes ar putea rezulta din această teorie a câmpului 
logic. Cum un câmp logic este caracterizat drept acea 
situaţie în care întregul este în parte, deci nu numai partea 
în întreg, se poate extrapola această caracterizare asupra 
întregii logici imaginate de Noica: logica lui llermes este 
logica în care întregul este în parte. Putem enumera câteva 
din exemplele favorite ale autorului Scrisorilor despre 
logica lui Hermes. Intr-o grămadă obişnuită, partea este în 
întreg, aşa cum este un bob de grâu în grămada de roade 
din magazie. Intr-un ceas, orice parte am lua, observăm 
uşor că partea sc află în întreg. Dar nu la fel este cazul 
situaţiilor logice. Aici raportul dintre parte şi întreg este 
inversat. Să ne gândim la matematică, atunci când avem 
o problemă de rezolvat, se observă că „întregul problemei 
este dc fiecare dată în parte. Dacă, dc pildă, punem o 
problemă în ecuaţie, ca este întreagă în ccua|ia obţinută. 
Ecuaţia intră în transformare: problema se păstrează în 
fiecare transformare identică a ecuaţiei. La orice etapă a 
rezolvării, întregul este prezent, putîndu-se astfel spune 
că ansamblul creat dc problemă este în fiecare parte,”’ 11 
Tot la fel este cazul repetiţiei, situaţie în care ceea ce sc 
repetă este şi repetiţia de ansamblu; în simetrie se petrece 
la fel, căci fiecare punct are înscris în el legea de simetric; 
în proporţie, unde o proporţie anumită exprimă întregul 
câmp al proporţionalităţii etc. 

Exemplul favorit al lui Noica este cel al omului, 
căci în cazul lui părţile sunt în modul cel mai limpede 


2S Ibidem, pp. 20-21. 

purtătoare de întreg: un om anumit este cu adevărat om 
atunci când devine o lume. Adevărata măsură a unui 
anumit individ este atunci când părăseşte condiţia lui 
obişnuită de membru al umanităţii şi se ridică la nivelul 
acesteia. Probabil că în creaţie se observă cel mai clar ceea 
ce vrea Noica să ne spună aici: „Poetul adevărat este cel 
care devine la un moment dat Poezia; fizicianul, excedat 
la început de tot ce se ştie, sfîrşeşte uneori prin a deveni 
el Fizica. Critica literară de astăzi nu mai acceptă textul 
drept gata semnificat, ci sugerează ca fiecare cititor să fie 
Interpretul. Omul moral al lui Kant, parte a comunităţii, 
trebuie totuşi să acţioneze în aşa fel îneît comportarea sa să 
devină regulă pentru ceilalţi. Geniul este definit tocmai prin 
aceea că prescrie legi în domeniul său de manifestare.” 29 

Câteva observaţii se cer aici notate. In primul rând, 
Noica are în vedere raportul parte-întreg din două puncte 
de vedere diferite: atunci când spune că volumul x face 
parte din biblioteca unui jurist (partea este în întreg) şi 
cazul în care x dă scama de întreaga bibliotecă (întregul 
este în parte). Avem aici două feluri de incluziune şi 
problema principală este să vedem cum le deosebim şi mai 
ales cum să o caracterizăm pe cea de-a doua astfel încât să 
prindem exact gândul lui Noica. 

In al doilea rând, o primă şi intuitivă înţelegere a 
gândului nicasian ar putea fi dat de o importantă, deşi 
simplă, sugestie logică. Ne putem gândi la două noţiuni 
ce sunt una în raport cu alta gen şi specie, de exemplu, 
„trandafir” şi „plantă”. Din punctul de vedere al sferei 
noţiunilor, noţiunea subordonată („trandafir”) este inclusă 
în noţiunea supraordonată („plantă”). Orice fir de trandafir 
am lua, este evident că avem de-a face cu o plantă, adică cu 
un lucru vegetal alcătuit din rădăcină, tulpină şi coroană. 


2 ’ Ibidem, pp. 21-22. 

în schimb, din punctul de vedere al conţinutului noţiunilor 
„trandafir” şi „plantă”, noţiunea subordonată („trandafir”) 
o include pe cea supraordonată („plantă”). Dacă vom 
considera că trăsăturile unei plante sunt: este membru al 
regnului vegetal; funcţionează pe bază de fotosinteză; are 
rădăcină, tulpină şi coroană, observăm uşor că trăsăturile 
unui trandafir sunt mai numeroase: este membru al regnului 
vegetal; funcţionează pe baza fotosintezei; are rădăcină, 
tulpină şi coroană; are un miros plăcut; înfloreşte în luna 
mai; arc ghimpi etc. 

Noica introduce apoi în joc unitatea logică 
fundamentală, holomerul, ce este un fel de parte-tot 
(holon (gr.) înseamnă întreg; meros (gr.) înseamnă parte). 
Avantajul acestei noţiuni este că este o unitate logică de 
la sine activă. Orice altă unitate de la care am pleca are 
în chip evident nevoie să fie activată. Dacă am pleca de 
la concept, atunci „şcoala elementară în cele ale raţiunii 
ne va spune că trebuie să punem laolaltă două concepte, 
printr-un act al minţii străin de ele, spre a obţine judecata. 
Dacă plecăm dc la judecăţi, trebuie să înlănţuim, sub 
anumite condiţii şi tot din afară, două judecăţi spre a face 
un raţionament. Dacă pleci de la propoziţie ca o unitate 
moartă, Iară sens propriu, trebuie să legi propoziţiile prin 
cine ştie dc particule (conective) care le-ar aduna, înmulţi 
şi înlănţui. Vrei să pleci de la un sistem de axiome? Atunci 
iarăşi vei interveni din afară, spre a scoale sistemul din 
inerţia lui funciară. Peste tot gîndirea, ca un agent exterior, 
se dovedeşte a fi demiurgul.” 30 

Specific holomerului este că se poate disocia în părţi 
din care nu a fost compus niciodată, respectiv un individual 
şi un general. Un holomer cum este Sociale arc marca 
calitate de ase disocia, de a intra în „discluziunc", întocmai 


311 Ibidem , pp. 38-39. 

ca particulele elementare din fizică, şi va putea_ da atât 
invidualul Socrate cât şi generalul înţelepciune. In cazul 
unei forme care nu este holomer, iar Noica îl dă mereu ca 
exemplu pe Elpenor, încercarea de a descompune această 
formă nu va duce decât la aflarea unui individual statistic, 
o simplă subsumare în raport cu generalul. Elpenor este un 
simplu membru al umanităţii, spre deosebire de Socrate ce 
poate închide în el întreaga umanitate. 

La un alt nivel al logicii lui Hermes, Noica 
grupează krinamenul (krinein (gr.) înseamnă a separa, 
a distinge, a compara, a judeca), adică uniunea 
funcţională a individualului şi generalului. Acest 
cuplaj al individualului cu generalul este procesul 
disociaţiei, nefiind deci numit „judecată” pc motivul 
că în logica lui Ares judecata este produsul operaţiei 
opuse, compunerea. Subiectul logic şi predicatul logic 
din logica lui Arcs nu aveau, consideră Noica, incluse 
în sine ideea procesualităţii, atât de proprii realităţii, 
fie individuale fie generale. De exemplu, atunci când 
a apărut viaţa pe pământ un punct material devine un 
individual cuplat cu ceea ce a devenit un general-". Sau 
atunci când a apărut vorbirea articulată, un individual s-a 
desprins de o realitate generală, în cadrul unui krinamen. 
Sau, din alt punct de vedere, un om nu este decât ceea 
ce este, dar când îşi află generalul şi se cuplează cu el, 
devine un krinamen viu, prin judecată. Exemplul favorit 
al lui Noica este Socrate. Fie propoziţia „Socrate este 
muritor”. In această propoziţie nu avem „Socrate” plus 
„muritor”, ci trebuie să vedem aici ideea pregătirii 
pentru moarte a lui Socrate: „Dar acum, transcrisă fiind 
prin „Socrate se pregăteşte pentru moarte”, propoziţia 
arată, în logicitatea ei, că ea nu defineşte pe Socrate 


31 Ibidem, p. 53. 

drept o simplă constantă, ci denumeşte variaţia însăşi: 
viaţa lui Socrate, sub intimitatea cu moartea şi condiţia 
de muritor, îşi va da determinări anumite şi va intra în 
variate rapoarte [sic] cu sine. Iar aşa cum individualul 
intră în variaţie prin general, acesta şi el variază prin 
individual (condiţia generală de muritor, adică de om 
care se pregăteşte pentru moarte, devine alta prin 
Ahile, conştient că şi el va sfîrşi, cum este cu totul alta 
în pregătirea pentru moarte din Cina cea de taină). Prin 
krinamen, deci, ies la iveală un individual şi un general, 
nu numai în indistincţia lor, dar - şi aceasta face posibilă 
cuplarea - în variaţia lor solidara." 11 

Prin introducerea celui de-al treilea termen, 
detcrminaţia, caunmediucareintermediazăîntre individual 
şi general, dar care poate să-i învăluie, Noica ajunge la 
posibilitatea descrierii celor şase tipuri fundamentale de 
rostire. In fiecare tip apar cuplaţi numai doi din termenii 
fundamentali, al treilea aducând precaritatea. Vor exista 
astfel judecăţi de următoarele tipuri: 1. individual- 
determinaţii (I-D); 2. determinaţii-general (D-G); 3. 
general-individual (G-l); 4. individual-general (I-G); 5. 
general-determinaţii (G-D); 6. determinaţii-individual 
(D-I). Să spunem câteva cuvinte despre fiecare. 

1. Determinanta (I-D) contribuie la determinarea unei 
realităţi individuale, fiind deci o judecată descriptivă 33 , 
întâlnită în naraţiune, roman, istorie, acest fel de judecată 
înlocuieşte inducţia, urcă spre lege şi deschide infinitatea 
determinaţiilor individuale către infinitatea determinaţii lor 
generale. 34 

32 Ibidem, p. 53. 

33 Ibidem, p. 81. 

34 Vezi Ion Ianoşi, Constantin Noica, Bucureşti. Pilitura Academiei, p. 
198. 

2. Generalizanta (D-G) este definitorie pentru 
cunoaştere. Determinaţiile variate şi aparent libere sunt 
subsumate claselor de ordin general. Dar cunoaşterea nu se 
mulţumeşte cu datele obţinute descriptiv, ci pune lucrurile 
în situaţia de a obţine noi determinaţii, aşa cum e cazul 
experimentului 35 . 

3. Realizanta (G-I) este judecata ce conduce la 
realizarea unei legi, la încorporarea în real a unei reguli. 
Este proprie practicii, în măsura în care se trece direct de la 
generalul teoretic la realul particular, cum e cazul tehnicii. 
Dar „practic” înseamnă de asemenea realizarea morală (în 
sensul lui Kant), astfel încât realizanta face ca o lege sau 
un imperativ moral să se încorporeze în realitatea vieţii 
noastre spirituale 36 . 

4. Integranta (I-G) reprezintă aşezarea unei 
realităţi individuale sub o legitate generală. Este proprie 
contemplaţiei, prin care logosul narator face loc celui 
cunoscător, apoi celui operativ, ajungând acum la treapta 
de logos contemplativ. Acest tip de judecată este prezent 
de asemenea în cazul ipotezelor sau proverbelor 37 . 

5. Delimitanta (G-D) conduce la nuanţări ale unei legi 
sau ale unui principiu. Reflectă însuşi exerciţiul culturii, în 
sens imediat, ce nu modifică lumea, ca realizanta, dar nici 
nu riscă să se desprindă de ea contemplativ, ca integranta, 
ci caută modulaţiile nesfârşite ale generalului prin noi 
determinaţii 38 . 

6. Particularizanta (D-I) aduce aplicarea unor 
proprietăţi şi particularizarea lor printr-un caz individual. 
Reflectă faptul civilizaţiei, cu determinaţiile pe care le 

3î Noica, Scrisori despre logica lui Hermes, ed. cit., p. 81. 

36 Ibidem, pp. 81-82. 

37 Ibidem , p. 82. 

38 Ibidem, pp. 82-83. 

rabatem, sau le vedem focalizate, într-un individual, 
învestit astfel cu bogăţia lor 39 . 

Prin punerea accentului pe termenul lipsă, în cazurile 
discutate mai sus, se ajunge la ceea ce Noica numeşte 
o adevărată metodologie logică. Astfel, în căutarea 
generalului, cu determinanta, vom regăsi inducţia; în 
căutarea individualului, cu generalizanta, vom afla 
deducţia; căutând determinabile, cu realizanta, vom 
afla logica invenţiei; ridicarea la general fără mijlocirea 
determinaţiilor, cu integranta, vom afla modelele ipotetico- 
deductive ale ştiinţei; limitarea la general, în condiţiile 
refuzului individualului, cu delimitanta, se găseşte arta 
simbolizării; în fine, carenţa generalului din particularizantă 
ajunge la teoria sistemelor şi la cibernetică. 

Să observăm o particularitate a terminologiei 
proprii logicii lui Hermes: Noica introduce noţiunile 
de „holomer”, „krinamen” şi „synalethism” ca şi cum 
în logica lui Ares ar fi introduse noţiunile „termen”, 
„judecată” şi „raţionament”. Cititorul, familiarizat 
cu logica lui Ares, pe care a învăţat-o la şcoală, are 
tendinţa de a echivala cele două serii de noţiuni. 
Această echivalare, ce duce la dificultăţi insurmontabile 
de înţelegere a gândului nicasian, este însă complet 
eronată. Holomerul este şi nu este termen în logica lui 
Ares. Este termen dacă avem în vedere o noţiune cum 
este „Socrate”, dar nu este termen dacă ne referim la 
noţiunea „Elpenor”. Krinamenul este şi nu este judecata 
din logica lui Ares. O propoziţie cum este „Socrate este 
muritor” este după Noica un krinamen, dar o propoziţie 
ca „Elpenor este muritor” nu are acelaşi statut logic. Se 
manifestă aici o echivalenţă nesimetrică, în cuvintele 
lui Noica, o identitate unilaterală: holomerul este 


39 Ibidem, p. 83. 

Icrmen, dar nu orice termen este holomer; krinamenul 
este judecată, dar nu orice judecată este krinamen. 

După determinarea unităţii logice (holomerul), după 
determinarea operaţiei logice fundamentale (disociaţia) 
şi după determinarea primei forme logice (krinamenul) 
urmează determinarea celei de-a doua forme logice - 
synalethismul (în greceşte syn înseamnă „împreună cu” iar 
alethe înseamnă „adevăr”). Synalethismul este o înlănţuire 
de propoziţii, asemenea raţionamentului din logica lui 
Ares, dar cu o schemă logică, structură şi elemente complet 
diferite. Raţionamentul clasic este o înlănţuire de judecăţi 
în vederea obţinerii de noi adevăruri, astfel încât este 
alcătuit din premise şi concluzii între care există o relaţie 
de inferenţă logică. Dc exemplu, într-un raţionament valid 
este imposibil ca premisele să fie adevărate şi concluzia să 
fie falsă. 

Noica porneşte de la argumentarea în patru paşi a 
lui Toma d’Aquino, de la care reţine primul pas (tema) şi 
ultimul pas (tema regăsită). La acestea, el adaugă pasul 
doi, deschiderea temei, şi pasul trei, închiderea temei. 
Synalethismul apare astfel ca o „pulsaţie în patru timpi” 
ce se mişcă în cerc, nu liniar ca un raţionament, şi care 
cuprinde, aşadar: tema ce se propune, deschiderea liberă 
a temei, închiderea temei şi deschiderea organizată a 
temei. Schematic, structura synalethismului aminteşte de 
un modul şi jumătate din coloana lui Brâncuşi 40 . Cum 
temele posibile sunt fie determinaţiile, fie generalul, 
fie individualul, sunt descrise următoarele forme de 
synalethism: 

1. Synalethismul determinaţiilor, ce îmbracă două 
forme. în prima, anumite caractere, fără organizare şi 
ansamblare sigură, apar la diverse exemplare individuale, 


4n Ibidem, pp. 203-204. 

dintre care cele purtătoare de general conduc la determinaţii 
cu caracter organizat. Simbolic, schema acestui synalethism 
este următoarea 41 : 


d„d 2 „... d 

(IG)„ (IO),.... (1G)„ 
(DG) 1 ,(DG) 2 ,...(DG)„ 


(determinaţiile varietăţii) 

(exemplare individuale din sânul varietăţii) 

(exemplare apte să conducă la specie) 

(determinaţii organizate prin general: 

caracterele speciei). 


Dacă în locul individualului se va aşeza generalul, se 
va obţine o schemă de synalethism al determinaţiilor de un 
al doilea tip: 


Dp Dj,.... D, 
G„ G„ 


(determinaţiile oferite de ideologie) 
(constituţiile concepute cu aceste ideologii) 


(IG),. (IG)„... (IG)„ 
(DG),, (DG) 2 ,... (DG)„ 


(exemplarele individuale ce se cuplează 
cu generalul) 

(determinaţiile adevărate şi adeverite ale 
ideologiei). 


2. Synalethismul generalului îmbracă de asemenea 
două forme 42 . In prima, se pleacă de la o lege, cum este 
legea afinităţilor elective: 


41 Ibidem, pp. 177-178. 

42 Ibidem, pp. 184-191. 

(i.... (legea afinităţilor elective) 


(10), (IG) 2 ,... (IG) n (fiinţele individuale ce stau sub lege) 


(IXî),, (DG)j,... (DG) n 
(GD) (GD) 2 ,... (GD), 


(determinaţiile pe care şi le dau fiinţele 
individuale) 

(modulaţiile generalului regăsit, obţinute 
prin anumite determinaţii). 


Dacă se substituie în această schemă individualul în 
locul generalului şi determinaţiile în locul individualului 
se obţine cel de-al doilea tip de synaletism al generalului: 

G ... (generalul deschis spre determinaţii) 


(DG)... (determinaţia unic caracterizatoare, deschisă spre individualizare) 
(IG) [; (IG) 2 ,... (IG) n (individualizările generalului determinat) 


(GI) p (GT) 2 , ... (GI) n (modulaţiile, prin individualizări, ale generalului). 

3. Synalethismul individualului pleacă, dc exemplu, 
de la inteligenţa sau conştiinţa umană ca formă de raţiune 
şi inferă existenţa posibilă a altor forme de inteligenţă sau 
raţiune în univers 43 : 


43 „Toată lumea face astăzi un vast synalethism al individualului: de la 
inteligenţa sau raţiunea umană, ca formă individuală, ba chiar singulară, 
de raţiune, inferăm perfect logic existenţa posibilă a altor forme de 
inteligenţă şi de raţiune în cosmos. Iar cum şi acestea ar avea caracter 
individual, tema iniţială, cea a raţiunii, este regăsită, în principiu, acum 
în chip întemeiat, şi în aşa fel adeverită, îneît o raţiune specifică (cea 

(conştiinţa individuală restrânsă la un simţ) 


D , D„ ... D 


(determinaţiile conştiinţei) 


(DG),, (DG) 2 ,... (DO) n 
(IG),, (IG) 2 ,... (IG) n 


(determinaţiile conferite de memorie ca 
izvor de generalitate) 
(conştiinţele individuale regăsite prin 
principiul de generalitate) 44 . 


Acest tip de synalethism, susţine Noica, le face posibile 
pe celelalte patru, fiind un fel de temei al synalethismului 
determinaţiilor şi al synalethismului generalului; 
synalethismul Robinson este sâmburele, sămânţa, nucleul 
formalizării logice 45 , un adevărat semen entis 46 . In acest fel, 
în interiorul oricărui synalethism există un alt synalethism, 
şi anume cel al individualului, aflat oarecum înfăşurat în 
acesta 47 . 

Chiar şi o simplă privire aruncată peste aceste cinci 
scheme logice poate pune în evidenţă importanţa structurii 
individual-general (IG): individual-generalul este prezent 
în fiecare synalethism. Această prezenţă indică faptul 
că individual-generalul este o condiţie de posibilitate a 


umană) se diversifică în raţiuni specifice. Individualul-temă intră astfel 
în procesiune. Vom numi ’synalethismul Robinson’ tipul de argumentaţie 
logică invocat, întrucît, aşa cum omul rămas singur, Robinson, regăsea 
pe treptele acţiunii sale raţionale pe toţi oamenii, raţiunea singură de pe 
Terra regăseşte alte fiinţe raţionale” ( ibidem, p. 192). 

44 Ibidem, p. 194. 

45 Ibidem, p. 207. 

46 Ibidem, p. 210. 

47 Ibidem, p. 210. 

synalethismului: numai atunci când există o cuplare între 
un individual şi un general se poate obţine o adevărată 
formă logică. Vedem cum şi la acest nivel al logicii lui 
Hermes există preocuparea obsesivă pentru regăsirea 
raportului dintre parte şi întreg. Spre deosebire de celelalte 
două niveluri logice, holomerul şi krinamenul, de data asta, 
Noica face apel la o noţiune cu iz matematic, şi anume 
noţiunea de mulţime secundă. Dacă mulţimea de primă 
instanţă este mulţimea de înţeles obişnuit din matematică 
şi logică, mulţimea secundă are câteva caracteristici cc-i 
permit o bună întemeiere a logicii lui Hermes: elementul 
iese din rigiditatea sa de element distinct al unei mulţimi; 
elementul intră în raport de compcnetraţie. Elementul unei 
mulţimi secunde este un adevărat unu-multiplu, astfel încât 
raportul parte-întreg este cel de devenire logică întru fiinţa 
întregului. Cu alte cuvinte, în mulţimea secundă există un 
raport de identitate unilaterală, prin care întregul este egal 
cu partea, dar partea nu este egală cu întregul. Contradicţia, 
apărută la acest nivel, este o contradicţie unilaterală, în 
sensul că partea este posibil să contrazică întregul, în timp 
ce întregul nu contrazice partea. De asemenea, egalitatea 
este unilaterală în sensul că întregul poate fi egal cu partea, 
se lasă purtat de ea, dar partea nu este egală cu întregul 4ti . 

2. Logica aristocratică 

Cum să interpretăm logica lui Hennes? Să fie o 
reconstrucţie a raţionalităţii logice, o logică ontologică sau o 
prelungire a ontologiei? Să fie logica lui Hennes o redefinire 
a logicii tradiţionale, o logică a devenirii procesuale sau 
o hermeneutică? înainte de a răspunde la acest ocean de 
întrebări, să trecem în revistă câteva interpretări. 


Ibidem, pp. 145-146. 

în Arhitectura existenţei, distinsul nostru profesor 
Ilie Pârvu efectuează prima interpretare a acestei logici. 
Deşi condensată în numai câteva rânduri din capitolul 
despre principiul ontologic, interpretarea este bogată în 
semnificaţii. Astfel, se susţine că după construcţia teoriei 
ontologice generale, din Devenirea întru fiinţă, Noica 
ne oferă două „aplicaţii paradigmatice” ale acestei teorii 
fundamentale a filosofiei: „o reconstrucţie a raţionalităţii 
logice, a constituirii şi întemeierii formelor logicităţii (în 
Scrisori despre logica lui Hermes )” şi o explicare a fiinţei 
generice a culturii, valoarea, o evidenţiere a modului 
în care se articulează ontosul cultural european (în De 
dignitate Europae ) 49 . 

într-adevăr, dacă Scrisorile sunt privite ca o încercare 
de a pune în evidenţă forma raţionalităţii logice, este mai 
mult decât evident că avem de-a face cu o reconstrucţie 
a raţionalităţii logice. în plus, dacă se va accentua rolul 
cuplajului individual-gcneral în vorbirea şi gândirea 
omenească, se va observa o dată în plus că este vorba aici 
şi de problema întemeierii formelor logicităţii. Acest lucru 
este valabil atât în ce priveşte holomerul şi krinamenul, cât 
şi, la un alt nivel, rolul acestui cuplaj categorial în orice 
adeverire întemeiată. 

Pc de altă parte, interpretarea distinsului Ilie Pârvu 
păcătuieşte prin generalitate. A susţine că logica lui Hermes 
este o reconstrucţie a raţionalităţii logice, a constituirii şi 
întemeierii formelor logicităţii înseamnă a se susţine că 
avem de-a face aici un orice raţionalitate logică, cel puţin, 
cu raţionalitatea logică clasică, indusă de logica clasică 
aristotelică şi de logica modernă. Dar încercarea lui Noica 
nu este nici una nici alta. Scrisorile nu sunt o reconstrucţie a 


4 ‘' Ilie Pârvu, Arhitectura existenţei, voi. 1, Bucureşti, Humanitas, 
1990, p. 222. 

raţionalităţii logice în general deoarece sunt o reconstrucţie 
(în cazul în care se acceptă că sunt o reconstrucţie) a 
raţionalităţii logice induse de ... logica lui Hermes. Noica 
vrea să pună aici bazele nu unei logici în general, ci ale unei 
logici anumite. Dacă el a reuşit sau nu un astfel de obiectiv, 
c o altă discuţie. Acelaşi argument este valabil şi pentru a 
doua parte a tezei propuse de Ilie Pârvu. 

In monografia dedicată filosofului de la Păltiniş, 
celebrul Ion Ianoşi condensează în câteva pagini pline 
de substanţă spiritul logicii lui Hermes. Se arată relaţia 
dintre logică şi ontologie la Noica, şi anume că Scrisorile 
reprezintă „reversul complementar” al Tratatului de 
ontologie 50 . Prin prezentarea accentului pe individual, pc 
cuplarea dintre individual şi general, pe necesitatea ieşirii 
de sub tirania generalului, Ianoşi este îndreptăţit să susţină 
că avem de-a face cu o „logică ontologică” inventată de 
Noica” 5 ': „Logica nouă preconizată ţine să reabiliteze 
şi să abiliteze individualul. Acesta devine nucleul 
logicii. Matematica, oricât de admirabilă, e frustrată de 
individual. Cultura meditează însă asupra individualului. 
Unitatea logică trebuie supusă operaţiei disociative, apoi 
recuplată, într-un alt fel, ca individual şi general. De la 
’holomer’ autorul ajunge la ’krinamen’. Totul stă sub o 
’judecată’, un krinamen. Omul este un krinamen viu, 
un individ cuplat cu generalul său. ’Socrate e muritor’ 
conţine pregătirea lui Socrate pentru moarte, variaţia 
solidară a individualului cu generalul. Orice individual 
e o 'împachetare de gcneraluri’. Dar ca însemnătate 
primeză individualul. Contează personalităţile: Socrate, 
Eminescu ...Noica!” 52 


50 Ion Ianoşi, op. cit., p. 194. 

51 Ibidem, p. 201. 

52 Ibidem, p. 196. 

în faţa acestei frumoase descrieri a logicii lui Hermes 
şi a interpetării ei ca fiind o logică ontologică puţine 
sunt observaţiile noastre critice. Vrem doar să arătăm o 
ambiguitate generată, desigur, chiar de vorbele lui Noica. 
Este o ambiguitate inclusă în caracterizarea relaţiilor 
logicii cu ontologia. A spune că logica lui Hermes este o 
logică ontologică înseamnă a spune că logica şi ontologia 
sunt strâns legate, sunt solidare (după cum afirmă Noica). 
Pe de altă parte, a susţine că logica şi ontologia sunt 
complementare înseamnă a susţine existenţa unui raport 
de opoziţie între ele. Să ne gândim la două unghiuri 
complementare. Deşi alăturate, suma lor face 90 de grade. 
Dar cele două unghiuri nu au elemente comune, astfel 
încât, dintr-un anumit punct de vedere se poate afirma că 
cele două unghiuri sunt în raport de opoziţie. 

In lucrarea Introducere în ontologia lui Constantin 
Noica, Ion Hirghiduş arată că logica este la Noica o 
împlinire a ontologici, „o prelungire a Tratatului de 
ontologie ”, existând la Noica „un panontologism dominant. 
Synalethismul serveşte, în ultimă instanţă, realizării 
armoniei ontologice dintre termenii fiinţei. Pentru ca să 
se întâmple acest lucru este necesar să acţionăm asupra 
structurilor gândirii dominate de silogism sau chiar să 
abandonăm aceste structuri în favoarea unei logici mai 
bune, capabile de deschidere” 53 . 

Ion Hirghiduş vrea să spună că pentru a ajunge la 
termenii fiinţei, logica lui Ares nu este potrivită şi că am 
avea nevoie de logica lui Hermes. Să recunoaştem că avem 
de-a face cu o interesantă interpretare a logicii lui Hermes 
şi a relaţiei sale cu ontologia. Dar din această interpretare 
se vede nu numai că logica este un instrument ( organon ) 

53 I Hirghiduş, Introducere în ontologia lui Constantin Noica, Cluj- 
Napoca, Dacia, 1999, p. 10. 

al ontologiei, lucru valabil cu adevărat pentru logica lui 
Ares, dar şi că logica este subordonată ontologiei. Faptul 
vă exegetul susţine un panontologism nicasian este un 
argument în plus. 

Cea mai amănunţită descriere de până acum a 
logicii lui Hermes îi aparţine lui Sorin Lavric în lucrarea 
Ontologia lui Noica. O exegeză. Lavric susţine că avem 
de-a face în Scrisori cu o redefinire a logicii tradiţionale, 
aristotelice pentru a se obţine un substrat ontologic necesar 
viziunii despre lume a lui Noica: „Şi totuşi, în Scrisori... 
, este vorba de aceeaşi viziune ontologică despre care am 
vorbi atât de mult în această lucrare, numai că ceea ce 
diferă radical este jargonul lui Noica: viziunea e aceeaşi, 
jargonul e altul. Cu alte cuvinte, Noica îşi prezintă 
viziunea în limbajul logicii predicatelor, făcând uz de 
concept, judecată şi silogism spre a-şi zugrăvi ontologia. 
Rezultatul nu va fi o formalizare propriu-zisă a gândirii 
sale, ci redefinirea termenilor logicii în aşa fel încât ei 
să capete o semnificaţie în cadrul ontologiei proprii. 
Redefinirea lor merge până acolo că Noica va propune 
alţi termeni meniţi a ţine locul conceptului, judecăţii 
şi silogismului aristotelic, şi asta nu atât din ambiţia 
onomastică de a-şi boteza gândurile cu termeni personali, 
cât din necesitatea de a reda termenilor logici un substrat 
ontologic. Şi cum substratul ontologic al acestor termeni 
nu e cel al lumii, ci al reprezentării pe care Noica o avea 
despre lume, noii termeni propuşi de Noica - holomer, 
krinamen şi synalethism-vor surprinde exact articulaţiile 
ontologiei sale, totul gravitând în jurul unei relaţii cu care 
ne-am obişnuit deja: relaţia dintre elemente şi lucrurile 
individuale” 54 . 


54 S. Lavric, Ontologia lui Noica. O exegeză , Bucureşti, Humanitas, 
2005, pp. 228-229. 

Am prezentat acest lung pasaj pentru că necesită 
o privire mai atentă. Pe lângă interpretarea logicii lui 
Hermes, faţă de care vom aduce câteva critici mai jos, să 
observăm câteva inexactităţi şi ambiguităţi. In Scrisori, 
Noica nu îşi prezintă concepţia despre lume („viziunea” 
în tennenii lui Lavric) în limbajul logicii predicatelor, 
din simplul motiv că logica lui Hermes nu este o logică a 
predicatelor, ci o logică de alt gen decât cea clasică. Prin 
urmare, teoria lui Noica nu are cum să facă uz de concepte, 
judecăţi şi raţionamente, ci, eventual, face uz de holomer, 
krinamen şi synalethism. 

Relaţia fundamentală pe care se bazează logica 
lui Hermes nu este relaţia dintre elemente şi lucrurile 
individuale în condiţiile în care la orice nivel am privi 
(fie la nivelul holomerului, fie la nivelul krinamenului, 
fie la cel al synalethismului), relaţia fundamentală este 
cea dintre individual şi general. In acest pasaj, Lavric 
vrea să echivaleze elementul cu generalul - atunci când 
scrie: „totul gravitează în jurul unei relaţii: relaţia dintre 
elemente şi lucrurile individuale” 55 - lucru posibil dintr- 
un anumit punct de vedere, dar imposibil din altul, ce ni 
se pare a fi mult mai important. In ontologie, elementul 
este mediul în care plutesc determinaţiilc individualului 
şi generalului 56 . Aici, în acest mediu are loc conversia 
determinaţiilor individuale în determinaţii generale, 
astfel încât asistăm, la sfârşitul acestui proces dialectic, 
la împlinirea modelului ontologic, asistăm la o intrare în 
fiinţă, la înfiinţare. 

Probabil că cel mai important contraargument în faţa 
interpretării propuse de Lavric este că logica tradiţională 


55 Ibidem , p. 229. 

36 Vezi Noica, Devenirea întru fiinţă, ed.cit., pp. 327-375, în special pp. 
344-345. 

(alai cea aristotelică, dar şi cea modernă, matematică) 
învăluieşte subordonând individualul generalului. Este o 
logică în care individualul este înregimentat şi contribuie 
la bătăliile spiritului dintr-o poziţie complet inadecvată în 
i aport cu măreţia sa, crede Noica. Această logică războinică 
cucereşte lumea (vezi cultura şi civilizaţia) nu cu individul 
X, cu individul Y etc., ci cu batalioanele şi regimentele 
spiritului, ca şi când acestea nu ar fi constituite din indivizi, 
ci din alte părţi compuse la rândul lor din alte părţi, şi aşa 
la infinit. Or, Noica vrea tocmai să reabiliteze individualul, 
să-i redea locul important pe care îl joacă cu adevărat pe 
câmpul de luptă al spiritului, lucru ce se poate realiza 
locmai prin elaborarea unei alte logici, şi nicidecum prin 
redefinirea, reinterpretarea logicii lui Ares. 

Abordând logica lui Hennes din perspectiva 
procesualităţii, AD Giulea ajunge în mod natural să 
înţeleagă „logica inventată” de Noica drept o „logică a 
precesualităţii” 57 . Logica synalethică, după cum o numeşte 
exegetul, este „cercetarea care doreşte să surprindă legile 
care condiţionează orice proces dialectic corect” 58 . Autorul 
prezintă aceste legi în capitolul concluziv în care se arată 
modul cum cele cinci feluri de synalethism pun în relaţie 
procesele raţionale şi procesele lumii. 

Intr-adevăr, accentuarea procesualităţii, indisociabil 
legată de individualitate la Noica, ne va conduce la o 
înţelegerealogicii lui Hermes drept ologicăaprocesualităţii, 
aşa cum am arătat la începutul acestui capitol. Dificultatea 
interpretării lui Giulea vine din faptul că exegetul nu afirmă 
doar că logica lui Hermes este o logică a procesualităţii, ci 
şi că logica synalethică surprinde legile ce condiţionează 

57 AD Giulea, Fiinţă şi proces în ontologia lui Noica, Bucureşti, 
Humanitas, 2005, pp. 176-179. 

58 Ibidem, p. 176. 

orice proces dialectic corect. Avem serioase dubii faţă de 
corectitudine şi rolul ei în logica lui Hermes. Noica, pentru 
a respinge logica lui Ares, respinge o serie de categorii 
sintactice şi semantice ale logicii tradiţionale între care, 
credem noi, se găseşte şi corectitudinea. După cum bine ştie 
orice student de la filosofie, determinarea valorii de adevăr a 
unei propoziţii fie se constată empiric (în cazul propoziţiilor 
simple), fie se utilizează anumite metode de stabilire a 
adevărului (cum este, de exemplu, tabela de adevăr pentru 
propoziţiile compuse). în cazul raţionamentului, validitatea 
se testează folosind anumite metode (cum este deducţia 
naturală). Or, în Scrisori nu există nici măcar o singură 
referire (explicită sau implicită) la asemenea procedee de 
stabilire a validităţii sau corectitudinii logice. 

în fine, cea mai recentă interpretare a logicii lui 
Hermes îi aparţine lui Dragoş Popescu din Istoria logicii 
româneşti. Aici se arată deosebirea dintre logica lui Ares 
(bazată pe relaţia de incluziune a părţii în întreg) şi logica 
lui Hermes (bazată pe relaţia de incluziune a părţii în întreg 
dar şi a întregului în parte). Această nouă logică este una 
a lui Hermes, zeul comunicării şi al interpretării: „Logica 
propusă de Noica ar fi aşadar o hermeneutică, care [sic] 
ar avea sens ’cel puţin pentru ştiinţele spiritului’ ” 59 . într- 
adevăr, în măsura în care partea, învăluind întregul, îl şi 
interpretează, logica lui Hermes este o hermeneutică (după 
cum am arătat la începutul acestui capitol). 

Avem iată numai puţin de şase interpretări ale logicii 
lui Hermes. Am văzut câteva contraargumente aduse 
unora din ele. Acum putem aborda partea constructivă a 
răspunsului nostru, deşi răspunsul trebuie văzut împreună 

5S Dragoş Popescu, Logică şi dialectică speculativă la Constantin 
Noica, în Al. Surdu, Dragoş Popescu (coord.), Istoria logicii româneşti. 
Bucureşti, Editura Tehnică, 2006, p. 392. 

cu toate dezvoltările prezente în capitolele următoare 
(având în vedere faptul că se află în relaţie cu tema centrală 
a lucrării noastre). 

Spus în puţine cuvinte, logica lui Hermes, deşi este 
o hermeneutică şi o logică a procesualităţii, nu este nici 
reconstrucţie a raţionalităţii logice, nici logică ontologică, 
nici prelungire a ontologiei şi nici redcfinire a logicii 
tradiţionale. Logica lui Hermes este eminamente o logică 
aristocratică. Deşi metaforică, această expresie subliniază 
rolul privilegiat al individualului, statutul său nobil, natura 
sa unică. Prin comparaţie, logica lui Arcs este o logică 
democratică, adică una în care nici un individual nu are 
un rol privilegiat în raport cu alt individual, fiind supus 
puterilor anonime, cumbine spune Noica. în logica lui Ares, 
realităţile individuale nu se deosebesc după bogăţie, statut 
social, inteligenţă etc., ci sunt înregimentate, îmbrăcând o 
uniformă ce le face pe toate la fel. Logica aristocratică, în 
cazul în care construieşte uniforme, are grijă să le facă pe 
unele din bumbac şi pe altele din fir de aur. în logica lui 
Ares domnesc virtuţile iluministe de egalitate, libertate şi 
fraternitate, în schimb logica aristicratică este o logică a 
individualului excepţional. 

3. Holomerul şi teoria individualului formal 

Ca logică a individualului excepţional, logica lui 
Hermes pune în centru noţiunea de holomer. Acesta este 
unitatea logică fundamentală, punctul de pornire a întregii 
logici. Iar dacă ne gândim că în istoria gândirii un punct de 
plecare este asociat cu termenul arche, se poate considera 
că holomerul este principiul acestei logici. Vom vedea că 
holomerul este nu numai punct de plecare, origine, dar şi 
temei. 

în logica lui Ares unitatea de bază este termenul, 
întregul vocabular logic este împărţit în termeni ce stau 
pentru realităţile individuale („Socratc”, „Elpenor”, „acest 
om” etc.) sau pentru proprietăţi („a merge”, „a alerga”, „a 
fi roşu” ctc.). Prin cuplarea termenilor într-o judecată vom 
obţine o structură de tipul subicct-prcdicat (S-P): termenul ce 
stă pentru realitatea individuală joacă rol de subiect logic, iar 
termenul cc stă pentru proprietăţi joacă rol de predicat logic, 
cum este cazul în judecata „Socrate merge” (după Frege 
avem aici un obiect şi un concept; conceptul enunţându-se 
despre obiect). Spre deosebire de aceastăjudecată singulară, 
în judecata generală (de tipul „Oamenii merg la gară”) sunt 
cuplaţi doi termeni cc stau pentru proprietăţi (în limbajul 
lui Frege, avem un concept de ordinul unu şi un concept 
de ordinul doi; conceptul dc ordinul doi se enunţă despre 
conceptul de ordinul unu). Dai atât într-o judecată singulară 
cât şi în una generală se observă că avem de-a face cu o 
enunţare a termenului predicat despre termenul subiect: în 
primul caz, termenul „a merge” se enunţă despre „Socrate”, 
iar în al doilea caz „a alerga” se enunţă despre „oameni”. 

Am adus în discuţie aceste consideraţii pentru a 
observa că holomcrul nu este o unitate în felul în care 
termenul din logica lui Ares este o unittae. Holomerul este 
de la început o parte-tol, adică o parte ce încorporează 
întregul, după cum se observă în cazul mulţimilor secunde, 
teorie ce urmăreşte să fundamenteze teoria lui Noica cu 
privire la natura holomerului. 

Mulţimea secundă este caracterizată prin faptul că 
nu este o simplă colecţie a obiectelor individuale, ci este 
o colecţie a unor obiecte în care s-a distribuit întregul 60 . 
Aşa este cazul cu evenimentele din istorie. Dacă suntem 
interesaţi de mulţimile secunde, vom găsi evenimente ce 


60 Noica, Scrisori despre logica lui Hermes, ed. cit., p. 143. 

se ridică la puterea istoriei, evenimente ce marchează 
întreaga istorie (aşa-numitele „evenimente istorice”). 
Dacă vrem să înregistrăm simpla colecţie de evenimente 
petrecute în istorie, atunci vom lua şirul de evenimente ca 
făcând parte din istorie, fără privilegierea vreunuia. 

O altă caracteristică definitorie a mulţimilor secunde 
este că pe baza întregului ce se exprimă prin el, elementul 
mulţimii nu rămâne stabil, ci este dincolo de sine tot 
timpul 61 . Partea are o tendinţă naturală (Noica o numeşte 
chiar apetiţiune, prin analogie cu ceea ce se petrece 
în monadologia lui Leibniz) de a trece în altceva, de a 
intra în procesualitate. Ţinta acestei treceri este, desigur, 
întregul: Noica susţine că raportul dintre parte şi întreg 
din teoria mulţimilor secunde devine logică întru fiinţa 
întregului: „Termenul individual devine mulţime (ca 
mulţimea momentelor cului, ca prezenturile pentru timp, 
ca mulţimea manifestărilor cu caracter istoric), respectiv 
mulţime cu un singur element, {aj, trecând în idealitatea 
unificării propriului său divers. întreaga diversificare a 
elementului se va produce ca o răspîndire de unde pornind 
de la o tensiune şi vibraţie originară” 62 . 

Se observă uşor că relaţia dintre parte şi întreg ce 
fundamentează înţelegerea holomerului este o relaţie 
circulară: întregul face cu puţinţă părţile, iar acestea, 
imagini ale întregului, îl fac cu putinţă, îl definesc. Aşa 
este cazul logosului, ce este în toate limbile, dar care se 
constituie tocmai din exerciţiul acestora. Aşa este cazul 
Revoluţiei franceze, ce este întreagă în Mirabeau, Danton 
sau Robespierre 63 . Clasica problemă a compoziţiei este acum 
înlocuită de problema compenetraţiei. Analogia cu Leibniz 


61 Ibidem, p. 143. 

62 Ibidem, p. 152. 
61 Ibidem, p. 156. 

este şi aici evidentă. Atunci când autorul Monadologiei 
afirmă că toţi compuşii sunt multipli iar substanţele simple 
sunt unităţi 64 sau că monada este o substanţă simplă ce 
intră în tot ce este compus 65 , el are în vedere un alt fel de 
raport de incluziune între parte şi întreg. Este evident că 
deşi monadele sunt peste tot, dacă vom descompune o 
individualitate organică nu vom găsi monada nici în cele 
mai mici părţi ale sale. Vom găsi, la un nivel, membre, 
torace, corp etc., la alt nivel plămâni, rinichi, ficat etc., la 
un alt nivel ţesut muscular, ţesut osos etc., la un alt nivel 
celule hepatice, celule nervoase etc. şi aşa mai departe la 
infinit. După Leibniz, monada „intră în” lucrurile compuse 
după altă ordine logică decât cea dată de simpla compoziţie 
fizică, de simpla incluziune a unui corp în alt corp. 

După Noica, părţile unei mulţimi secunde au un fel 
de afinitate cc le face să intre în rezonanţă unele cu altele. 
De exemplu, părţile unui întreg biologic intră în rezonanţă 
între ele, combinându-se pentru a da ceva diferit de simpla 
sumă a părţilor. Tot la fel, câmpurile fizice ale unui întreg 
rezonează, deşi diferit de rezonanţa câmpurilor biologice, 
prin întrepătrunderea lor ce dă întregul. 

De dragul simplificării, se poate înţelege compenetraţia 
ca fiind un fel de întrepătrundere (Noica utilizează de câteva 
ori acest cuvânt). Dar este evident că, deşi întrepătrunderea 
este la un nivel asemănător întrepătrunderii de care vorbeşte 
Leibniz (regnul naturii se întrepătrunde cu regnul graţiei), 
la Noica întrepătrunderea este mai complexă. Eanu vizează 
doar cele două lumi aparent disjuncte (lumea naturală şi 
lumea divină, la Leibniz), ci sunt vizate toate nivelurile de 

64 Leibniz, Principiile naturii şi graţiei 1, în GP, VI, 598; Leibniz, Scrieri 
filosofice, traducere de Adrian Niţă, Bucureşti, AII, 2001, p. 228. 

65 Leibniz, Monadologia, 1-2, în GP, VI, 607; Leibniz, Opere filosofice, 
traducere de C. Floru, Bucureşti, Editura Ştiinţifică, 1972, p. 509. 

organizare ale unui întreg. De exemplu, pentru un întreg 
cum este Socrate, a spune că părţile acestui întreg se află 
în compenetraţie înseamnă a spune că, la un nivel, părţile 
biologice se întrepătrund între ele şi astfel putem avea 
întregul biologic; la alt nivel, părţile chimice se întrepătrund 
între ele şi alcătuiesc întregul chimic; la un alt nivel, părţile 
sufleteşti (dorinţe, gânduri, sentimente etc.) se întrepătrund 
şi dau întregul sufletesc etc. Desigur că în fiecare dintre 
aceste cazuri rezultatul final nu este simpla însumare a 
părţilor aflate în rezonanţă. întrepătrunderea elementelor 
dă, după Noica, o nouă unitate înăuntrul mulţimii: două 
sau mai multe tipuri de prietenie aproximează mai bine 
ideea de prietenie; compenetrarea mai multor destine de 
muritori dau un sens mai deplin finitudinii umane. Aşa se 
face că prin această combinatorică se ajunge, mai mult 
sau mai puţin paradoxal, la simplitate. Dar este o altă 
simplitate decât cea iniţială: „Ultima simplitate la care 
conduce compenetraţia elementelor purtătoare de întreg 
ar trebui să fie cea a întregului însuşi, care să devină prin 
ele o mulţime definită. Căci o mulţime definită este formal 
logic, 'concept’, aşa cum pe plan metafizic poate fi o privită 
ca Idee, pe plan biologic ca specie, pe plan istoric drept 
configuraţie în timp şi pe plan spiritual drept valoare”™. 

Vedem cum finalitatea compenetraţiei nu este ceva de 
ordin fizic, material, aşa cum ar fi cazul unei compuneri, 
ci este de ordin logic, conceptual. Avem aici nu atât o 
influenţă hegeliană, cât mai ales o încercare a lui Noica de 
a-şi întemeia metafizica şi logica pe o cale asemănătoare 
cu cea hegeliană. Conceptul, sau Ideea, ce joacă un rol 
atât de important la Hegel, vine să întărească gândirea 
speculativă. Vedem cum pe de o parte metafizica contribuie 
la întemeierea logicii, iar pe de altă parte cum logica vine 

“ Noica, Scrisori despre logica lui Hennes, ecl. cit., p. 157. 

să fundeze metafizica. Avem aici un alt argument pentru 
complexa relaţie ce există între logică şi metafizică la 
Noica, în care cele două câmpuri se prezintă ca feţele 
aceleiaşi monede. 

Dialectica aceasta în cerc se poate acum manifesta din 
plin: am plecat de la unităţi, pentru aînţelcgeraportul dintre 
parte şi întreg; am găsit compenetraţia prin care părţile intră 
în rezonanţă, întrepătrunzându-se; iar la finalul acestui 
proces am aflat unitatea, dar una transfigurată în concept, 
condensată în concept: „întreaga mulţime a mulţimilor cu 
un singur element este astfel fluxională. Ca şi monadele, 
elementele se întrepătrund - la Leibniz dădeau tocmai 
corpurile compuse - iar prin întrepătrundere clementul 
se pierde ca atare: 'sufletul’ celulei din organism lasă loc 
sufletului monadei om. Sau: mediul intern, suflet al fiecărui 
element, tinde să devină un mediu extern. Aceasta e opera 
compenetraţiei, caic dă unităţi tot mai cuprinzătoare, cu 
trimiterea la unitatea finală, care nu este dar se face. Toate 
elementele se pot compenctra dînd conceptul mulţimii” 1 ' 1 . 

Desigur, holomerul nu este doar o parte-tot, ci 
şi, sau mai ales, un individual-general. Să plecăm de 
data asta nu de la întreg, ca mai sus, ci de la individual. 
Atunci când un individual se deschide spre un general 
el intră în procesualitate, în devenire. In termenii lui 
Noica, individualul devine întru fiinţa generalului. Odată 
intrat în procesualitate, apar noi determinaţii, se creează 
un câmp logic care va avea proprietăţi noi în raport cu 
determinaţiile iniţiale ale individualului 68 . De exemplu, 
Newton prin descoperirea teoriei atracţiei universale 
tinde să devină Savantul, Fizicianul. Fizica lui va fi fizica 
tuturor specialiştilor din lume timp de mai bine de două 


1,1 Ibidem, p. 158. 
fili Ibidem, p. 63. 

secole. Aşa se face că Newton primeşte noi determinaţii: 
va scrie Principia ; va elabora un program de cercetare; va 
încerca să impună programul de cercetare prin intermediul 
Academiei de Ştiinţe etc. 

Aceste noi determinaţii realizează o intermediere 
între individual şi general, astfel încât acest mediu al 
determinaţiilor nu numai că mijloceşte, dar, mai mult, 
învăluie individualul şi generalul. In acest mediu, 
individualul şi generalul îşi găsesc advărata lor menire, 
cercul fiinţei închizându-se 69 . După Noica, acest câmp 
logic ce mediază între individual şi general este tocmai 
holomerul. Holomerul apare astfel ca originea silogismului, 
ce este o descompunere, o discluziune, o disociaţie, după 
cum am văzut deja. Holomerul permite ca, prin disociaţie, 
să se obţină părţi din care el nu a fost niciodată compus. 
De exemplu, din holomerul „om” se desprind pe de o 
parte condiţia generală de muritor iar pe de altă parte 
condiţia particulară de grec (în sensul de „unii greci”) sau 
individuală de grec (grecul Socrate) 70 . 

Se observă uşor că holomerul din logica lui Hermes 
nu este termenul din logica lui Ares, cum greşit au susţinut 
unii comentatori, după cum avem aici dovada faptului că 
holomerul nu este elementul (din Devenirea întru fiinţă). 


M „oricum ar fi, cu un general nou, care scoate din inerţia lui individualul, 
apar determinaţii care să nu mai reprezinte o simplă executare de 
comenzi. Acum determinaţiile devin un tennen de intermediere între 
individual şi general; ba chiar mediul devine ’mediu’ în dublu sens : 
nu numai de intermediere între primii doi termeni, ci şi de învăluire a 
lor, ca un mediu în care ei îşi caută adeverirea. în logica lui Hermes, 
echivocul limbilor naturale (care nu este întîmplător, ci plin de sens 
adesea) departe de a nemulţumi, poate fi pus în valoare; iar un termen 
ca ’mediu’, care indică şi mijlocire şi bună învăluire, ar putea spune 
ceva reflexiunii logice” ( ibidem , p. 64). 

70 Vezi ibidem, p. 65. 

cum greşit s-a prezentat de alţi comentatori. Spus în 
puţine cuvinte, pentru ca cele două perechi de noţiuni să 
fie echivalente am avea nevoie de simetrie. Or, simetria 
lipseşte: deşi holomerul este termen, nu orice termen este 
holomer; deşi mediul determinaţiilor este holomer, nu 
orice holomer este mediu. Cum despre prima pereche am 
vorbit mai sus, să spunem acum câteva cuvinte despre cea 
de-a doua. 

Orice student ştie că în Devenirea întru fiinţă, elementul 
este fiinţa de-a doua instanţă, adică un mediu în care atât 
realităţile individuale cât şi legităţile generale dispar. Dacă 
fiinţa lucrurilor apare sub chipul unei continue deveniri, 
fiinţa de-a doua instanţă apare ca element. Cu alte cuvinte, 
dacă vom lua în considerare fiinţa omului ca fiind sub două 
chipuri, ca trup şi ca suflet, se poate susţine că devenirea 
este trupul lucrurilor, iar clementul este sufletul lor adată 
ajunse la devenire. Poate că argumentul cel mai important 
ce arată lipsa de identitate dintre holomer şi element este 
că elementul are o structură 71 ; raporturile dintre elemente 
sunt diferite de raporturile dintre holomcri 72 ; în fine, 
existenţa anumitor categorii ale elementului 73 . Despre 
toate acestea aspecte vom discuta în capitolul următor, aşa 
că nu insistăm acum. 

Teoria holomerului face posibilă atât înţelegerea 
individualului cât şi a raporturilor care există între 
individual şi general şi, pe această bază, elucidarea 
spinoasei probleme filosofice a naturii universaliilor. Am 
văzut că holomerul este atât parte-tot, adică acea parte ce 
se ridică la puterea întregului, ce interpretează întregul, 
sau care reprezintă întregul, cât şi un individual-general, 


71 Noica, Devenirea întru fiinţă, ed. cit., pp. 343-347. 

72 Ibidem, pp. 351-357. 

73 Ibidem, pp. 364-371. 

adică un mediu ce întemeiază şi învăluie atât realităţile 
individuale cât şi legităţile generale. O caracteristică 
extrem de importantă a holomerului, ce ne conduce cu 
un pas mai departe în înţelegerea individualului, este 
aceea că holomerul este un individual ce are un general 
în plus: „Cînd linia dreaptă - care poate fi privită din 
oricîte perspective generale - este considerată din 
perspectiva elipsei ca modalitate generală privilegiată, 
atunci geometria euclidiană devine un proces logic 
continuu (şi orientat, în sensul refacerii elipsei). Cînd o 
varietate biologică, după Darwin, îşi găseşte modalitatea 
generală potrivită ei, ea devine o specie. Cînd un om, 
purtător de atîtca gcneraluri cum este, îşi află unul nou 
al cărui purtător să fie, atunci destinul său devine ’logic’. 
Prin generaluri dc care este purtat şi pe care le dezvăluie 
ştiinţele, individualul rămînc fixat; prin generalul nou, 
în schimb, al cărui purtător devine, individualul intră 
în procesualitate” 74 . Avem aici implicate cel puţin două 
idei fundamentale pentru înţelegerea teoriei nicasienc 
a individualităţii: individualul este o împachetare dc 
generaluri; atunci când la acest pachet se adaugă un 
general nou, individualul respectiv devine un holomer. 
Să zăbovim puţin asupra acestor idei. 

Un individual este o împachetare de generaluri în 
sensul că avem nevoie de mai multe atribuiri pentru 
a-1 determina. De exemplu, pe Socrate îl determinăm 
prin intermediul numelui său. Se întâmplă însă ca în 
comunitatea greacă să existe mai multe persoane cu acest 
nume. Din acest punct de vedere numele „Socrate” pare 
să dea seama de o realitate generală, susţine Noica. Se va 
face apoi apel la determinarea filială, şi se va putea spune 
„Socrate, fiul lui Sophroniskos”. Dar este posibil ca numele 


74 Noica, Scrisori despre logica lui Hermes, ed. cit., p. 61. 

„Sophroniskos” să fie purtat de mai multe persoane. Am 
avea astfel două generaluri. Trebuie apoi să facem apel 
la un alt termen, şi aşa mai departe. Din acest punct de 
vedere, Noica este îndreptăţit să afirme că individualul are 
mai multe dimensiuni, este «-dimensionat, aflându-se la 
intersecţia mai multor generaluri. 

Desigur că cineva ar putea obiecta că ar fi mult 
mai simplu să se caute o caracterizare prin care să 
se redea exact (nici mai mult, nici mai puţin) acele 
elemente de care avem nevoie pentru a determina un 
anumit individual. Dificultatea vine însă din faptul că, 
încă din antichitate, se considera că individualul este 
inefabil (individuum est ineffabile ), adică nu i se poate 
ataşa o definiţie, să zicem, prin gen proxim şi diferenţă 
specifică. Astfel, despre Socrate am putea spune că 
are genul proxim „om” iar diferenţa specifică „fiul 
lui Sophroniskos”. Dar această diferenţă specifică nu 
este suficientă în cazul în care Socrate mai are fraţi. Să 
presupunem că are fraţi mai mici. Vom spune astfel că 
Socrate este acel om care este fiul cel mai mare al lui 
Sophroniskos. Dar este posibil să existe alte persoane 
cu numele Sophroniskos şi astfel vom întâmpina 
dificultăţile arătate mai sus, şirul determinaţiilor 
întinzându-se la infinit. 

S-au propus diferite strategii pentru a se rezolva 
această problemă. Porfir a susţinut că este posibil să se 
determine un individual cu ajutorul celor „cinci voci”, 
adică este suficient să avem genul (substanţă), specia 
(substanţă corporală), diferenţa (animat), propriul 
(animal) şi accidentul (raţional) pentru a-1 determina pe 
Socrate 75 . 


75 A se vedea Porfir, Isogoga; Aristotel, Topica. Desigur, caracterizarea 
dată este valabilă deopotrivă pentru Socrate şi Platon. 

La Aristotel, individualul apare ca fiind substanţa 
primă, astfel încât poate fi determinat prin intermediul celor 
zece categorii. Vom spune astfel despre un individual, ca 
substanţă primă, că este o anumită substanţă (om), că are 
o anumită cantitate (lung de trei coţi), o anumită calitate 
(alb), relaţie (mai mare decât alt individual), loc (în agora), 
timp (ieri), poziţie ( aşezat), posesie (încălţat), acţiune (a 
tăia) şi pasiune (a fi tăiat) 76 . 

Dar fie că circumscriem un individual prin două 
determinaţii, fie prin cinci, fie prin zece, Noica nu vrea să 
îşi propună să afle numărul acestor determinaţii, ci vrea să 
spună că este posibil să avem determinabile unui individual. 
Determinaţia de care vorbeşte Noica este posibilă „în sînul 
unui spaţiu logic, prin dimensiunile generale, al căror loc 
de intersecţie îl fixează” 77 . Aceste dimensiuni generale 
sunt în cazul ştiinţei legile. Ele dau generalitatea sub care 
stau toate realităţile individuale din fiecare câmp ştiinţific 
în parte. Dar la fel este cazul în domeniul artistic, unde un 
roman, de exemplu, nu este altceva decât determinarea cu 
mijloace artistice a unei anumite situaţii individuale: a unui 
destin uman, a unei constelaţii sociale, a unui fotomontaj 
de întâmplări exterioare sau interioare. Astfel încât 
romancierul a plecat „la vînătoare de individual şi vrea 
să poată spune 'asta este asta’, pînă la nuditatea realului 
’tel-quel’ din noul roman modern. Dar ca să poată spune 
aşa, el trebuie să confere situaţiei individuale spaţialitate; 
iar pentru că două, cinci sau zece dimensiuni nu-i ajung 
- căci el nu 'defineşte’ situaţiile sale individuale, nici 
nu le fixează simplu într-un insectar logic - va trebui să 
afle noi dimensiuni şi să creeze o spaţialitate mai densă, 

n Vezi Aristotel, Categorii 4, în Aristotel, Organon , traducere de Mircea 
Florian, Bucureşti, Editura Ştiinţifică, 1957, voi. l,p. 124. 

77 Noica, Scrisori despre logica lui Hermes, ed. cit., p. 59. 

pînă la n-dimensionalizarea realului său. Autorul bun are 
însă măsura spaţialităţii dense pe care a invocat-o, după 
cum interpretul bun ştie să redefinească generalurile din 
împletirea lor. In principiu, totuşi, nimic nu deosebeşte 
demersul romancierului de a reda individualul, de cel prin 
care Porfir sau Aristotel captează individualul.” 78 

Ca împachetare de generaluri, individualul apare 
nu numai ca fiind determinabil, dar şi real, subzistent în 
raport cu generalul. Este nevoie, spre deosebire de ceea ce 
susţine Platon (după care numai generalul, sau universalul, 
are existenţă), să recunoaştem realitatea lucrurilor 
individuale, chiar dacă, încă o dată, aceste lucruri nu sunt 
altceva decât nişte împachetări de generaluri. Observăm 
astfel că Noica se îndepărtează de tradiţia clasică a 
tematizării individualului, atât de cea platoniciană 
(după care tot ce are existenţă este universal), cât şi de 
cea aristotelică (după care există exclusiv individualul, 
deşi nu poate fi cunoscut). Noica încearcă depăşirea 
concepţiei clasice realiste, prin afirmarea existenţei 
lucrurilor individuale, iar a concepţiei nominaliste, prin 
afirmarea existenţei generalului. Apelul său la o realitate 
de genul holomerului presupune o sinteză a celor două 
poziţii teoretice extreme aflate în discuţie în ceea ce 
priveşte natura individualului şi în ceea ce priveşte 
relaţia dintre individual şi general. Această teorie de 
sinteză este schiţată în Scrisori din punct de vedere logic 
şi dezvoltată teoretic în Tratatul de ontologie. Vom vedea 
în partea a treia a lucrării noastre cum apare individualul 
asemenea substanţei prime aristotelice (fiinţa de primă 
instanţă, în termenii lui Noica), iar generalul (sau, mai 
larg, universalul) drept substanţă secundă (fiinţa de a 
doua instanţă, după Noica). Dar aristotelismul lui Noica 


78 Ibidem , p. 60. 




Individualul formal 


59 


se opreşte aici, chiar dacă dialogul cu Aristotel poate 
scoate în evidenţă la diferite niveluri ale teoriei filosofice 
nicasiene o serie de elemente comune. 

Putem acum aborda cea de-a doua idee implicată în 
teoria nicasiană a individualului: atunci când la un anumit 
pachet de generaluri se adaugă unul nou, individualul 
respectiv devine holomer, susţine Noica. întrucât am 
prezentat mai sus ce înţelege Noica prin individual ca 
împachetare de generaluri, acum este suficient să vedem 
câteva exemple. Elpenor (un grec amintit o singură dată 
de Homer) este împachetarea mai multor generaluri: 
născut în anul x, fiul lui y, a murit în anul z. Prin aceste 
trei atribute putem să-l determinăm exact pe acest grec 
anonim. Acum ne putem întreba în felul următor: oare 
Elpenor are posibilitatea de a primi un nou general, 
astfel încât să intre în proccsualitate? Cu alte cuvinte, are 
Elpenor putinţa devenirii, putinţa de a ieşi din condiţia lui 
de individual statistic (adică unul din numeroşii oameni ce 
au trăit în Grecia antică) şi de a ajunge la o condiţie mai 
elevată? După Noica la toate aceste întrebări răspunsul 
este negativ. 

Ca să înţelegem şi mai bine gândul filosofului 
de la Păltiniş, să ne gândim la Socrate. El are printre 
generalurile sale: este născut în anul 469 î. Chr., este 
fiul lui Sophroniskos, a murit în anul 399 î. Chr. Să 
încercăm să-i adăugăm un nou general, de exemplu, 
,,a fi profesorul lui Platon”. Prin acest nou general, 
Socrate poate intra în procesualitatea istorică tocmai 
prin rolul jucat de marele său elev în istoria culturii 
europene. 

Există, desigur, o obiecţie ce se poate aduce acestor 
idei nicasiene. Din exemplul nostru (care este de fapt al lui 
Noica) ar putea rezulta că nu se poate adăuga un general 

nou lui Elpenor pentru că istoria nu a reţinut prea multe 
date despre acest personaj. Ar fi deci nevoie să utilizăm un 
alt exemplu. Să ne gândim la un personaj mai cunoscut: 
Antistene. El poate fi determinat prin următoarele 
generaluri: născut (cu proximaţie) în 435 î. Chr., elev al 
lui Socrate, întemeietor al şcolii cinice, moare în anul 370 
î. Chr. Se mai pot oare adăuga alte generaluri? In cazul în 
care vom afla mai multe despre Antistene, desigur că lista 
se poate extinde. Apar însă aceste generaluri ca un punct de 
declanşare a unei procesualităţi? Induc aceste noi atribuiri 
o devenire a lui Antistene întru fiinţa generalului, să zicem 
întru fiinţa Filosofului, sau Savantului, sau Poetului? Noica 
răspunde negativ la toate aceste întrebări, pe temeiul că 
există o imensă diferenţă între această extindere a listei 
şi aceea proprie lui Newton, de exemplu, ce devine întru 
fiinţa Savantului. 

Este evident din ceea ce am văzut până acum care 
este, după Noica, relaţia generală dintrre holomer şi 
individual. Este evident că holomerul este un individual 
şi că nu orice individual este un holomer. Temeiul 
acestui raport este de găsit în faptul că holomerul 
este un individual-general. Cu alte cuvinte, nu atât un 
simplu individual, nu atât un simplu general, dar nici 
individual cu trăsături generale. Am văzut în ultimele 
exemple cum atât Socrate cât şi Elpenor, atât Platon cât 
şi Antistene stau sub o încrucişare de generaluri. Cu toate 
acestea, holomer nu este decât Socrate şi Platon. Faptul 
că Elpenor şi Antistene, deşi sunt nişte împachetări de 
generaluri nu sunt holomeri este o idee ce are ca temei 
ceva aflat printre rândurile lucrării Scrisori despre logica 
lui Hermes. Avem în vedere ierarhia individualurilor, 
sau cel puţin a grupării lor în două mari categorii: o 
parte din individuali sunt individuali statistici iar altă 

parte, mult mai mică, o formează individualii ce au 
ajuns la „nivelul” de holomer. Cele două categorii sunt 
clasificate de Noica după criteriul devenirii: un idividual 
statistic nu intră în devenirea întru fiinţa generalului, 
spre deosebire de holomer, care intră în devenirea întru 
fiinţă. 




Capitolul II 


REALITĂŢILE INDIVIDUALE 

5 

Pentru a răspunde la întrebarea „ce este individualul 
din punct de vedere ontologic?” este nevoie să rezolvăm 
câteva dificultăţi ce ies în evidenţă chiar şi la o privire 
superficială. Faptul că exegeţii, ce au aruncat Devenirii 
întru fiinţă priviri profunde, analize pline de substanţă, 
au prezentat problemele în moduri diferite, ca să nu 
mai vorbim de interpretările diferite propuse, amplifică 
dificultăţile legate de înţelegerea individualului. Ne vom 
îndrepta, aşadar, atenţia în acest capitol asupra problemei 
următoare: este individualul o fiinţă de primă instanţă, de a 
doua instanţă sau este chiar fiinţa în ea însăşi? Ca problemă 
subordonată va trebui să răspundem la întrebarea: este sau 
nu individualul expresia cuplării unei serii de determinaţii 
ale unui individual cu seria de determinaţii ale unui general 
în condiţiile în care Noica susţine precaritatea fiinţei? 

1. Instanţele fiinţei 

Ingeniosul demers ontologic nicasian porneşte de la 
înlăturarea ideii unei fiinţe absolute şi inconceptibile. Se 
rămâne astfel la lucruri, adică la realităţi, ce pun în evidenţă 
un gol de fiinţă. Acest gol de fiinţă poate fi însă o deschidere 
spre fiinţă. Avem astfel o închidere ce se deschide. 

Conceptul de închidere ce se deschide oferă o primă 
posibilitate de acces spre fiinţă, căci ne pune în contact 
cu fiinţa mult căutată. închiderea ce se deschide este mai 
mult decât o urmă a fiinţei, mai mult decât o cale pe care 
am putea înainta pe drumul spre fiinţă; este un adevărat 
germen de fiinţă, semen entis. Noica sugerează să ne 
gândim la număr, „care a fost statornic trimis, mărturisit 
ori nu, pînă la fiinţa realului şi care poate fi luat drept 
o paradigmă a genialităţii fiinţei” 79 . Altă sugestie ar fi 
tabloul ilustrărilor situaţiei ontologice: „pentru lumea 
fizică, închiderea ce se deschide a raportului în proporţii, 
de vreme ce majoritatea legilor începătoare din fizică sînt 
pe bază de mărimi proporţionale; pentru lumea organică, 
închiderea lanţului de carbon, care dă cu deschiderea 
sa toată varietatea substanţelor organice; pentru lumea 
istorică, închiderea omului în locuinţă, cu deschiderea lui, 
prin aceasta, către fiinţa istorică; pentru lumea spiritului 
şi a logos-ului, închiderea vorbirii în reguli şi deschiderea 
lor ca limbă” 80 . 

Trebuie observat că nu orice închidere este o închidere 
ce se deschide; există atât simple închideri, cât şi simple 
deschideri. Este nevoie ca ceva să conţină atât putinţa 
închiderii cât şi putinţa deschiderii, dar fără ca acest fapt 
să fie ceva contradictoriu. Să ne gândim la număr: este 
simultan închidere, dacă avem în vedere baza în care se fac 
operaţiile, şi deschidere, dacă luăm în consideraţie puterile 
acestei baze. 

închiderea ce se deschide ne conduce la o conexiune 
ce urcă de la lucruri la fiinţa lucrurilor şi apoi la fiinţa 
însăşi. Faptul că înaintarea se face de jos în sus, că pentru 

” Noica, Devenirea întru fiinţă. Bucureşti, Editura Ştiinţifică şi 
Enciclopedică, 1981, p. 207. 

80 Ibidem, p. 208. 




Realităţile individuale 


65 


aflarea fiinţei trebuie să purcedem de jos, de la realităţile 
individuale reprezintă pentru cercetarea noastră un fapt 
deosebit de important: fi inţa, atât de mult căutată de filosofi, 
este şi aici, jos, printre noi, printre lucrurile în mijlocul 
cărora trăim. Mesajul lui Noica, reluat de nenumărate ori, 
este tocmai că aflaţi în căutarea fiinţei, este posibil să nu 
mai vedem lucrurile individuale; dar filosoful de azi nu 
trebuie să uite lecţia înaintaşilor care contemplau fiinţa 
(mai precis, Fiinţa) şi refuzau deliberat fiinţa realităţilor 
individuale. 

Dar ce este, în definitiv, o închidere ce se deschide? 
După Noica, închiderea ce se deschide este pulsaţia din 
interiorul lucrurilor, atât a celor din lumea anorganică, cât 
şi a celor organice, atât a celor din lumea biologică, cât 
şi a celor umane, atât a celor sociale, cât şi ale istoriei. 
Această închidcrc-dcschidere ce pulsează în interiorul 
lucrurilor poate fi găsită peste tot, după cum frumos 
spune Noica (într-un lung paragraf, pe care îl redăm 
în întregime): „închiderea într-o vibraţie, deschiderea 
vibraţiei prin undă ; închiderea ca repetiţie simplă, 
deschiderea repetiţiei ca simetrie', închiderea ca rapoort, 
deschiderea ca egalitate de rapoarte, respectiv proporţie', 
închiderea electronilor în jurul unui nucleu, deschiderea 
ca atom de substanţă', închiderea ca structură, deschiderea 
ca sistem, închiderea lanţului de carboni (după hexagonul 
lui Kekule), deschiderea ca substanţă organică', închiderea 
în cod, deschiderea codului ca viaţă, închiderea vieţii în 
organism, deschiderea prin sistemul nervos', închiderea 
sistemului nervos prin concentraţie cerebrală, deschiderea 
prin reflex, instinct şi gînd\ închiderea gîndului vorbit într- 
un sistem gramatical de reguli, deschiderea prin limbă; 
închiderea gîndului asupră-şi ca idee, deschiderea prin 
spirit', închiderea spiritului asupră-şi, deschiderea prin 

creaţie şi cultură', închiderea oamenilor în comunităţi, 
deschiderea prin istorie', închiderea omului în sine ca 
persoană, deschiderea prin uman ,m . 

Implicaţiile închiderii ce se deschide vor decodifica 
fiinţa din lucruri şi vor putea asigura deschiderea 
ontologică. Prima implicaţie a închiderii ce se deschide 
este tensiunea, căci totul începe de la o situaţie tensionată, 
contradictorie, adică de la o situaţie ontologică. Din 
această cauză, Noica este îndreptăţit să afirme că, dacă 
privim de la acest nivel al fiinţei, tot ce este pulsează. Este 
o neodihnă generală, o lipsă de repaos ce caracterizează în 
modul cel mai propriu fiinţa lucrurilor. Astfel încât, bătăile 
fiinţei, ca cele ale inimii, sunt peste tot în orice realitate 
individuală: „Pulsaţii de repetiţie şi regularitate, pulsaţii 
de repetiţie dar neregulate, pulsaţii de creştere iarăşi 
regulate, ca la număr, pulsaţii de creştere dar neregulate, 
unele libere, sporitoare, lărgitoare, întemeietoare - pe 
toate le descrie, în felul ei, situaţia ontologică originară 
pe care limba română o poate traduce prin ’a fi întru’.” 82 
Această pulsaţie „pură, fără urmă nici contur” este, după 
Noica, temporalitatea, adică o „neîncetată închidere în 
prezent ce reprezintă totodată o deschidere ca prezent: 
reluarea de sine a unei închideri ce se deschide, cu pulsaţia 
ei. Este o tipică tensiune ce se rezolvă în distensiune” 83 . 
Spre deosebire de timp, temporalitatea apare ca măsură, 
iar cu fiecare măsură pulsaţia se desfăşoară în lume. Cu 
fiecare pulsaţie, închiderea ce se deschide îşi amplifică 
în acest fel posibilităţile, se modelează, sporeşte şi se 
împlineşte 84 . 

81 Ibidem, p. 205. 

82 Ibidem, p. 216. 

83 Ibidem, p. 217. 

S4 Vezi ibidem, p. 218. 

Temporalitatea proprie închiderii ce se deschide apare 
ca liind definită de distensiunea unui timp gol, după cum se 
observă din caracteristicile diferite ale temporalităţii atunci 
când este analizată în raport cu timpul. Temporalitatea nu 
apare ca fiind liniară, căci avem aici imaginea cercului 
închiderii ce se deschide spre sine prin pulsaţia sa 
neobosită. Temporalitatea nu este totuşi circulară, câtă 
vreme închiderea nu conduce pur şi simplu la punctul de 
plecare, ci la altceva. La căpătui procesului dialectic se 
află, după cum am văzut deja în logică, o temă regăsită şi 
nu simpla temă de la care s-a plecat. Poate că imaginea cca 
mai adecvată a temporalităţii, conchide Noica, este cea a 
unei organizări arborescente, ramificate 85 . 

A doua implicaţie a închiderii ce se deschide este dată 
de distensiune , prin care se asigură ieşirea din blocarea 
într-o închidere. Dacă pulsaţia pură, tară urmă şi contur, 
a închiderii ce se deschide este temporalitate, atunci 
spaţialitatea ar putea fi urma şi conturul acestor pulsaţii. 
Dacă temporalitatea apare ca o deschidere ce se închide 
în prezent spre a se redeschide, spaţialitatea apare ca o 
închidere într-un orizont ce se deschide spre a se reînchide. 
Şi aşa cum temporalitatea trebuie deosebită de timp, tot 
la fel spaţialitatea trebuie deosebită de spaţiu: spaţiul 
este inert, spaţialitatea pulsează; spaţiul reprezintă vidul, 
spaţialitatea exprimă plinul; spaţiul pune graniţe din afară, 
spaţialitatea le pune dinăuntru 86 . 

In fine, cea de-a treia implicaţie a închiderii ce se 
deschide este câmpul. Desfaşurându-se sub un demers ce 
se păstrează identic, dechiderea distensiunii trebuie să- 
şi facă un loc, un cuprins. Coexistenţa spaţio-temporală 
trece în existenţă. Tocmai prin câmp, spaţio-temporalitatea 

85 Vezi ibidem, p. 220. 

86 Vezi ibidem, pp. 221-225. 



68 


Adrian Niţă 


închiderii ce se deschide se specifică şi devine ceva 
organizat. Vedem astfel cum la nivelul fiinţei din lucruri 
avem o anumită heterogenitate, căci ceea ce numim fiinţă 
nu este altceva decât un ansamblu a trei aspecte luate 
împreună. Fiinţa este temporalitate, spaţialitate şi câmp. 
Noutatea extraordinară a ideii lui Noi ca de câmp este 
tocmai această specificitate, dacă admitem că o închidere 
ce se deschide aduce, cu temporalitatea şi spaţialitatea, 
genericul realului. Fiinţa este atât ceva general cât şi fiinţa 
unui anumit lucru. Cele două dimensiuni, generalul şi 
particularul, trebuie să fie văzute împreună, nici una dintre 
ele neputând exista separat de cealalaltă 87 . 

Noi ca ne atrage atenţia să nu confundăm 
spaţialitatea cu câinpul, căci dacă spaţialitatea reprezintă 
un cuprins lax, dezlânat, câmpul este unul organizat; 
dacă spaţialitatea se desfăşoară prin (între) limitele ei, 
câmpul se desfăşoară prin liniile lui dc forţă; împletită cu 
temporalitatea, spaţialitatea nu capătă decât o orientare 
posibilă, pe când câmpul, prin temporalitatea sa, o 
orientare determinEită 88 . Mai mult, prin câmp închiderea 
ce se deschide poate să iasă din indiferenţă, acum „are 
un centru, sau o bipolaritate, sau măcar o matcă, se 
răspîndesc, într-o difuziune ce tinde să fie controlată şi în 
cadrul căreia fiecare punct, deşi avînd o valoare diferită, 
reflectă totuşi întregul cîmpului. Ceva plasmatic stă să 


87 „Aceeaşi închidere ce se deschide care, cu temporalitatea şi 
spaţialitatea, aducea genericul realului, aduce cu cîmpul şi specificul 
lui, aşa cum 'fiinţa’ îns&.amnă şi ceva general şi fiinţa acestui lucru 
anume (respectiv substanţa secundă şi substanţa primă, în termeni 
aristotelici). închiderea ct; se deschide îşi arată acum felul ei anumit de 
a fi. Germenul de fiinţă sfţrşeşte prin a-şi da determinaţii şi conţinuturi, 
iar cîmpul este ansambul lor” ( Ibidem , p. 225). 

88 Vezi ibidem, p. 225. 

prindă întruchipare ca lucru; şi în fiecare lucru fiinţa îşi 
face încercarea, cu modelul ei complet” 89 . 

Deşi fiinţa nu este propriu-zis temporalitatea, 
spaţialitatea şi câmpul, fiinţa din lucruri poate fi găsită 
în aceste implicaţii ale închiderii ce se deschide. Această 
heterogenitate a fiinţei lucrurilor apare în mod evident ca 
o formă de limitaţie: temporalitatea nu înseamnă în nici un 
caz un timp infinit, spaţialitatea nu este spaţiu infinit, iar 
câmpul reprezintă prin el însuşi o limitaţie. Ontologia lui 
Noica poate acum să treacă la un alt nivel al analizei, cel 
propriu Iimitaţiei care nu limitează. Câteva exemple ne pot 
ajuta să înţelegem natura acestui important concept: „există 
limitaţii care limitează şi limitaţii cc nu limitează. Dogma 
sau 'adevărurile absolute’ sînt în fond limitaţii ce limitează. 
Adevărurile deschise, deci relative, ale cunoaşterii de 
astăzi sînt limitaţii cc nu limitează. Cunoaşterea în genere 
tinde să transforme limitaţiile ce limitează (piatra aceasta, 
realul acesta) în sensuri şi legi, care sînt cel puţin limitaţii 
de ordin superior. Condiţia morală înfrînge răul, care 
întotdeauna a fost înţeles ca limitaţie, şi pune în loc binele, 
ca limitaţie ce nu limitează. Frumosul însuşi e o limitaţie 
în concret, dar una ce nu limitează. Toată cultura omului 
tinde să trasnforme limitaţiile ce limitează într-unele ce nu 
limitează” 90 . 

După trecerea în revistă a carierei Iimitaţiei, pe cele 
şapte planuri ale ei, se arată din nou heterogenitatea fiinţei, 
dar de data asta din perspectiva generalului, individualului 
şi determinaţiilor ce „zac” în fiinţa lucrurilor. Ca expresie 
a generalităţii, fiinţa lucrurilor apare sub fonna unui aspect 
general, aşa cum e cazul, de exemplu, cu fiinţa arborelui, 
spre deosebire de fiinţa unui arbore anumit. Acest aspect 


89 Ibidem. 

90 Ibidem, p. 232. 

de generalitate din felul cum ne apare fiinţa ne trimite 
la altceva. Fiecare lucru apare drept altceva, dar nu unul 
extensiv, în sensul că ar reprezenta o realitate între realităţi, 
ci „apare ca altceva în el însuşi. Este în el ceva mai adînc 
decît el” 91 . Fiecare lucru este altceva în şi prin fiinţa sa, are 
un chip, are o identitate. Mai mult, are o lege care îi este 
proprie şi sub care stă. Aşa se face că a susţine despre un 
lucru că este înseamnă a-i surprinde identitatea, înlănţuirea 
şi organizarea lui, adică tocmai aspectul de generalitate. 
Fiind vorba de generalitatea internă, Noica numeşte orice 
generalitate ontologică „general”. 

Dar simplul general nu poate da fiinţa lucrului, căci 
aceleaşi distensiuni ale închiderii ce ce deschide, adică 
temporalitatea, spaţialitatea şi câmpul ce au oferit aspectul 
de generalitate, vor da şi aspectul de individualitate al 
lucrurilor. Cea mai pregnantă expresie a individualităţii 
este orgnismul, crede Noica, la care se observă nu numai 
dubla limitaţie sau unitate, interioară şi exterioară, dar şi 
tensiunea unităţii interne. Dar oricât de exemplar ar părea 
din punct de vedere ontologic, organismul nu poate obţine 
de la sine sensul deplin al fiinţei, deoarece poate să cadă în 
repetiţia de sine: „unitatea organică şi limitaţia pe care şi-o 
pune organismul dinăuntru, deci pozitiv, pot să se închidă 
asupra lor şi să se reia, ca ritmurile biologice sau ca marea 
ritmicitate a reproducerii unui 'aceluiaşi’ organism în 
sînul speciei. Atunci, deşi nespus mai angajat în fiinţă, 
deci mai individualizate decît un mecanism ori un artefact, 
organismele pot şi ele, dintr-o perspectivă, apărea drept o 
neîmplinire de fiinţă” 92 . 

In fine, în afară de general şi de individual, fiinţa 
lucrurilor mai presupune determinaţiile. Ca manifestări 


s " Ibidem, p. 244. 

92 Ibidem, pp. 251-252. 

ale lucrurilor, determinaţiile sunt aduse de câmp, cu 
specificările şi polarizările lui, cu diversificarea lui în 
puncte ce reflectă fiecare în parte întregul câmp. 

Avem acum termenii fiinţei (generalul, individualul şi 
determinaţiile), puşi atât de bine în evidenţă de închiderea 
ce se deschide. Prin intermediul lor, Noica ne propune să 
vedem în modelul ontologic, spre care conduce spaţio- 
temporalitatea trecută în câmp, un adevărat cifru al fiinţei, 
un cod al fiinţei. Astfel, modelul ontologic, prezent în tot ce 
fiinţează, în toate lucrurile individuale, este alcătuit dintr- 
un general, un individual, o dublă serie de determinaţii şi o 
conversiune. Schematic, modelul ontologic poate fi redat 
în felul următor 93 : 


1 

j' îşi dă oricâte 

aceleaşi determinaţii \ 

Individualul s. 

determinaţii libere 

dar pot ţine de o diversitate > 

1 

^ sau contingente 

controlată de J 


General 


Pentru ca modelul ontologic să se împlinească, şi 
astfel să se atingă prima instanţă a fiinţei, este obligatoriu 
ca determinaţiile individualului să se acopere perfect cu 
determinaţiile generalului. Altfel, nu putem vorbi de 
realităţi individuale în deplinul sens al termenului. Se 
poate astfel reface schema în felul următor 94 : 



93 Ibidem, p. 260. 

94 Ibidem, p. 344. 

Ca model interior, modelul fiinţei acţionează în 
realităţile individuale în mod funcţional. Deşi nu are o 
realitate independentă, el reprezintă totuşi în lucruri ceea ce 
este „mai adânc real în ele decît ele însele” 95 . Funcţionând 
ca un principiu ontologic în interiorul lucrurilor, şi din 
interiorul lucrurilor, fiinţa ca model face cu putinţă lucrurile 
dinlăuntrul lor, ceea ce face ca vechea idee a transcendenţei 
să fie reconsiderată odată cu această importantă idee 
nicasiană. Astfel, modelul are, după Noica, mai degrabă 
un caracter transcendental. Este însă un transcendental 
de tip heideggerian, mai degrabă condiţie de posibilitate 
a lucrurilor individuale, decât un transcendental kantian 
rămas în formal, cu un caracter simplu funcţional: „In timp 
ce, însă [sic], transcendentalul kantian rămîne în formal şi 
are un caracter doar funcţional (deşi unul atît de complet 
şi adîncit încît a putut fi valabil prin sine, ca un moment 
crucial în istoria gîndirii), transcendentalul unui model al 
fiinţei, cum este cel propus, revendică pentru el un caracter 
mai mult decît funcţional. El este de conceput, nu drept un 
schematism care ar opera peste tot cu precizia unui cod, ci 
drept un temei activ în toate lucrurile.” 96 

Această identificare a transcendentului cu 
transcendentalul se petrece în modelul în realizare: fiinţa 
prezentă în lucruri estetemeiulfiinţării determinate, nefiind 
în acelaşi timp un lucru determinat: „Fiinţa din lucruri nu 
e de căutat nici în transcendent, nici în transcendental dacă 
acesta este un simplu schematism şi nu o întemeiere, ci 
în lucruri ele însele. In lucru, transcendentul coincide cu 
transcendentalul. Intr-adevăr, prin ceea ce îl face cu putinţă 
în formalul şi materialul său, adică prin transcendental, 
lucrul se depăşeşte pe sine permanent şi trimite dincolo de 


95 Ibidem, p. 302. 

96 Ibidem , p. 305. 

sine, se transcende” 97 . Atunci când modelul din lucruri se 
implineşte, acestea nu vor intra în echilibru, ci în devenire. 
Devenirea apare astfel ca model realizat sau, din altă 
perspectivă, este fiinţa lucrurilor. Devenirea apare drept 
modalitatea maturăa realului ce se produce atunci când sunt 
îndeplinite mai multe condiţii: este prezentă o închidere ce 
se deschide; aceasta trebuie să persiste; închiderea trebuie 
să se deschidă iar deschiderea să fie către sau în sânul a 
ceva general. 98 

Dar devenirea, deşi este fiinţa lucrurilor, nu este fiinţa 
ca atare. Deşi ne întâlnim aici cu fiinţa, nu o avem în 
întregime. Explicaţia este că devenirea este prima instanţă 
a fiinţei, analiza urmând să se ridice la nivelul următor, 
al fiinţei secunde. Această fiinţă de a doua instanţă este 
elementul. După oprimă caracterizare, elementul este acea 
ordine de realitate în care sunt împlântate lucrurile şi care 
le face să fie 99 . Atunci când un lucru piere, el se întoarce în 
ceea ce era, adică se întoarce la realitatea din sânul căreia 
a devenit. Mai mult, lucrurile sunt în elementul lor şi au 
fost în elementul lor, căci lumea elementelor este foarte 
extinsă şi foarte diversificată; există astfel „elemente 
originare cu realitate şi permanenţă, dacă acordăm 
permanenţă cîmpurilor materiale; elemente orginare dar 
fără permanenţă (ca viaţa, care ar putea dispărea şi apoi 
cîndva reapărea); elemente orginare dincolo de problema 
duratei (ca raţiunea, ce poate dispărea cu fiinţele raţionale, 
dar este, în sine, fără durată); elemente provizorii, ca 
sensurile comunităţilor istorice; şi cvasi-elemente, ca 
acelea morale din spaţiul imediat al omului” 100 . 


97 Ibidem, p. 307. 

98 Vezi ibidem, p. 314. 

99 Ibidem, p. 333. 

100 Ibidem, p. 342. 

Dincolo de faptul de a fi o ordine de realitate în care 
sunt împlântate lucrurile, dincolo de faptul de a fi un 
general concret, elementul este eminamente un mediu 
extern ce poate deveni mediu intern. Este un fel de sânge 
al realităţii, aşa cum este cultura, care iniţial reprezintă 
ceva exterior nouă, cu universul ei de cunoştinţe ce 
trebuie învăţate, dar care devine apoi un mediu interior 
pentru toţi cei care se adapă din apa sa limpede şi rece. Tot 
la fel, valorile sunt iniţial exterioare, dar se pot preface 
în principii de viaţă, călăuzindu-ne vorbele şi faptele şi 
acţionând din interiorul nostru spre exteriorul lumii în 
care ne ducem existenţa. 

Deşi lipsit de chip, elementul ca fiinţă secundă are 
o structură bine determinată. Spre deosebire de modelul 
din lucruri, a cărui structură conţine un individual, un 
general, două scrii de determinaţii şi o conversiune, 
fiinţa apare acum ca o difuziune, ca un univers de 
fenomene şi manifestări care îşi pot închide deschiderea 
sau pot rămâne suspendate deasupra lumii şi în aceasta, 
în felul acesta, modelul „aprins realitate; schema fiinţei 
a căpătat subzistenţă. Elementul este astfel modelul 
ontologic în libera lui subzistenţă faţă de lucruri, dar 
cu preeminenţa din model a determinaţiilor purtătoare 
de rest. Nu este încă modelul ontologic dezvăluit în 
individualul şi generalul său, ci modelul învăluit, 
respectiv mediul alcătuit din determinaţii generatoare 
de individual şi general. Fiinţa secundă n-are chip 
propriu-zis (o individuaţie) şi de aceea nu este direct 
perceptibilă; nu este nici lege, şi de aceea nu e ştiinţific 
inteligibilă. Este mediul învăluitor care poate deveni 
mediu învăluit” 101 . Avem, aşadar, la acest nivel al 
fiinţei, nu un individual şi un general care să dea câmpul 


101 Ibidem , pp. 343-344. 

unor determinaţii, ci mediul liber al determinaţiilor (A) 
comune atât individualului cât şi generalului este cel 
din care se pot desprinde individualul şi generalul. 
Schematic, modelul ontologic de la acest nivel al fiinţei 
se prezintă astfel 102 : 




G, 

G : 


I n 


G 


n 



Vedem cum elementul se prezintă ca un fel de general 
concret, căci lumea determinaţiilor (A,, A 2 , ... A n ) se 
constituie într-un mediu care, trecândîntr-un mediu intern, 
va da atât realităţile individuale (I I 7 , ... I n ) cât şi legi de 
ansamblu (G , G 2 , ... G n ). 

Dacă lucrurile individuale apar ca fiind impenetrabile, 
elementele se întrepătrund, se încrucişează, se compun, 
se înmănunchează sau se subsumează. O dublă 
coexistenţă pare să le fie proprie: una în adâncime, 
prin subsumare şi interpenetraţie, şi alta înfăşurată, în 
concentraţie. Fiinţa, privită de la acest nivel, apare ca 
o împachetare de elemente, aşa cum fiinţa de primă 
instanţă ne-a apărut ca o împachetare de deveniri. Asta 
nu înseamnă, desigur, că la nivelul fiinţei secunde nu 
am avea devenire. Aceasta este prezentă 103 , dar este un 
alt fel de devenire, una de ordin secund, ce permite 
multiplicarea nesfârşită. 


11,2 Vezi ibidem, p. 345. 
103 Vezi ibidem, p. 353. 

Având o realitate de alt gen decât lucrurile, elementul 
trebuie să fie descris prin apel la alte categorii decât cele 
clasice. Aşadar, nici predicatele naturii în genere (cum 
vedem în Sofistul, de Platon), nici ale naturii moarte sau vii 
(cum este cazul categoriilor lui Aristotel), dar nici ale naturii 
reflectate de conştiinţă (celebrele categorii kantiene). Vom 
găsi astfel la nivelul elementului următoarele categorii: 
unu multiplu, totalitate deschisă, limitaţie ce nu limitează, 
comunitate autonomă şi real-posibil-necesarul 104 . 

Este evident că, din această nouă listă de categorii, cu 
adevărat nouă este categoria unului multiplu: acesta exprimă, 
după Noica, natura fiinţei, ca şi pe cea a oricărui element în 
care se specifică unul multiplu; el comandă toate celelalte 
categorii şi le transformă în adevărate modulaţii ale sale. Din 
alt punct de vedere, există o perfectă deducţie metafizică a 
tabelei categoriilor, în care din categoria unului multiplu, 
Noica lc obţine pe toate celelalte: unul multiplu este din 
perspectiva exteriorităţii o totalitate deschisă; din perspectiva 
interiorităţii este o limitaţie care nu limitează; din perspectiva 
condiţionării exterioare este o autonomie; iar din perspectiva 
condiţionării interne este real-posibil-necesitate 105 . 

Categoriile permit înţelegerea unităţii profunde care 
există între fiinţă pe de o parte şi devenire pe de altă 
parte.Această unitate se regăseşte în conceptul nicasian 
de deveninţă. Abia acum ontologia poate afirma că s-a 
apropiat, cu un pas, este adevărat, de fiinţă. Am văzut cum 
ontologia identifică spectrul fiinţei mai întâi în lucruri, 
ca model, apoi o vede ca model subzistent, în fiinţa de a 
doua instanţă a elementelor şi, în fine, în elementul unic al 
deveninţei' 06 . Din acest gând nicasian, am putea conchide 

" , ' 1 Vezi ibidem, pp. 364-371. 

1115 Vezi ibidem, p. 371. 

10(1 Vezi ibidem, p. 385. 

că deveninţa este altceva decât fiinţa elementului. Dar în 
paragraful imediat următor, Noica susţine că elementele 
suntmodalităţi ale devenirii întru sine care este deveninţa 107 . 
Prin intermediul modelului ontologic, elementele oferă 
temeiul pentru a avea întruchipări individuale, atât reale 
cât şi posibile, dar şi ordini generale, ce sunt real-posibile. 
Elementul este raţiunea ce face ca materia sau spiritul ca 
clemente să fie atât staţionare cât şi într-o continuăprefa cere. 
în acest fel, deveninţa, ca fiinţă de-a doua instanţă, este 
simultan o expresie a stării şi a procesualităţii. Aşa se 
face că în termenul de deveninţă sunt sugerate mai multe 
conotaţii esenţiale: „1) devenirea, dar una staţionară, de 
vreme ce substantivul verbal ’devenire’ a trecut în starea 
efectivă a substantivului, deveninţă; 2) raţionalitatea, rostul, 
caracterul categorial; 3) posibilitatea sau real-posibilul, 
de vreme ce ’deveninţă’, de la ’devenire’ este cu sufixul 
’inţă’ solidară cu putinţăf,] de la putere; 4) în sfîrşitf,] e 
sugerată fiinţa (care de fapt este ’fientia’, de la verbul fieri, 
a deveni), prin alcătuirea însăşi a cuvîntului deveninţă. In 
termeni medievali, s-ar putea spune că deveninţa poartă în 
ea, cu cele patru caractere ale ei: o ratio fiendi, a devenirii; 
una formandi, a structurării; una producendi, a creaţiei, şi 
o ratio essendi, a fiinţării” 108 . 

Dar dacă devenirea ca element este deveninţa, ce mai 
rămâne pentru fiinţa în ea însăşi, cum este numit de Noica 
ultimul nivel al fiinţei? Cu alte cuvinte, este deveninţa 
ultima instanţă a fiinţei? Am ajuns astfel la întrebarea 
pe care am ridicat-o la începutul acestui capitol, dar o 


107 Ibidem. 

108 Ibidem, p. 386 (să notăm în paranteză că în acest pasaj există o scrie 
de greşeli de redactare: în afara celor semnalate deja de noi, ar mai fi 
trebuit subliniate cu italice toate cuvintele latineşti din text, ar mai fi 
trebuit puse câteva virgule şi ghilimele etc.). 

întrebare care, deşi formulată în mod explicit de Noica 109 , 
nu a primit până în prezent un răspuns din partea celor 
care s-au aplecat asupra acestei celebre lucrări a lui Noica. 
Cum am schiţat principalele date ale teoriei ontologice 
cu privire la instanţele fiinţei, vom încerca să aducem în 
cele ce urmează un răspuns. Facem acest demers având în 
vedere că rezolvarea acestei importante probleme filosofice 
este indisolubil legată de tema cercetării de faţă, natura 
individualului şi raportul dintre individual şi general. 

Pentru a aborda fiinţa în ea însăşi, treapta cea mai 
înaltă a gândirii speculative, filosofi a nu mai poate apela la 
o descriere fenomenologică, aşa cum s-a procedat anterior, 
ci trebuie să se apropie analogic de acest ultim şi suprem 
sens al fiinţei. Fiinţa ultimă poate fi sugerată de expresii 
ca: fiinţa ca fiinţă este o distribuire unică a Unului; unul 
multiplu cel mai înalt este cel în care multiplul însuşi 
este de fapt unul 1111 . Fiinţa absolută are sens doar dacă sc 
dezminte ca absolută „prin întrupare în deveninţă”; adică 
dacă poate să exprime printr-o singură întrupare toate 
întrupările posibile; adică dacă poate exprima printr-un 
singur element toate elementele posibile 1 ". 

Fiinţa c a fi inţă, dacă este înţeleasă drept spiritul fi inţei, 
alături de deveninţă, ce apare drept sufletul fiinţei, şi de 
devenire, ce este trupul ci, se identifică în tot ceea ce este, 
în tot ceea ce fi inţează: fiinţa se manifestă peste tot în ceea 
cc se distribuie fără să se împartă. Astfel, fiinţa ca fiinţă 
se distribuie tară să se dividă într-o singură distribuire, 
deveninţă; se distribuie fără se împartă, cu deveninţă, 
în nesfârşite elemente; se distribuie fără să se dividă, ca 
element, în nesfârşite deveniri reale. 


109 Ibidem, p. 386. 

110 Ilie Pârvu, Arhitectura existenţei, ed. cit., p. 222. 
1,1 Noica, Devenirea întru fiinţă, ed. cit., p. 387. 

Aşadar, câte instanţe ale fiinţei există? Două instanţe, 
devenirea şi deveninţa, sau trei? Dacă există două instanţe, 
ce aduce nou fiinţa în ea însăşi? Dacă există trei instanţe, 
care este cea de-a treia? Să fie fiinţa în ea însăşi o instanţă 
a fiinţei? 

Pentru a aduce puţină lumină în această junglă a 
întrebărilor, care ar putea fi înţeleasă şi ca ...deşert" 2 , să 
sperăm că vom obţine o lămurire de la Noicaînsuşi. Găsim 
astfel la începutul Devenirii întru fiinţă, în Introducere, 
următorul fragment: „De vreme ce ’fiinţa’ are două 
înţelesuri: fiinţa în genere dar şi fiinţa fiecărui lucru, 
ontologia de faţă are două părţi: în prima se cercetează 
fiinţa din lucruri (ce înseamnă fiinţa unui atom, a unei 
substanţe, a unui arbore, a unui om, a unui strat, a unui 
gînd); în a doua, se cercetează fiinţa în ca însăşi, care o 
întemeiază pe prima”" 3 . In primul rând, Noica provoacă 
aici o serioasă încurcătură. Un cititor neatent va asocia 
primul înţeles (fiinţa în genere) cu prima parte a abordării 
ontologice (fiinţa din lucruri) şi al doilea înţeles (fiinţa 
fiecărui lucru) cu a doua parte a ontologiei (fiinţa în ea 
însăşi). Dar această lectură ar induce grave dificultăţi şi ar 
face Tratatul de ontologie complet neinteligibil. Evident 
că Noica nu vrea să susţină un asemenea punct de vcedere, 
ci că fiinţa are două înţelesuri: fiinţa fiecărui lucru şi fiinţa 
în genere. Despre aceste două părţi se spune apoi că vor 
fi cercetate în cele două părţi ale lucrării: în prima parte 
se cercetează fiinţa din lucruri iar în partea a doua se 
abordează fiinţa în ea însăşi. 

Dar dificultăţile nu se opresc aici, căci Tratatul de 
ontologie are nu două părţi, ci trei părţi, adică „Fiinţa în cele 

112 Vezi Adrian Niţă, Deşertul interogaţiilor, Cluj-Napoca, Casa cărţii 
de ştiinţă, 2007. 

113 Noica, Devenirea întru fiinţă, ed. cit., p. 171. 

ce sînt”, „Fiinţa de-a doua instanţă. Elementul” şi „Fiinţa 
în ea însăşi”. Avem aici o primă încurcătură filosofică din 
care, pentru moment, nu putem ieşi. Fragmentul citat nu 
numai că nu ne-a lămurit cu privire la instanţele fiinţei, dar 
ne-a aruncat într-un întuneric şi mai profund. 

Poate că vom primi mai multă lumină dintr-un 
fragment aflat la sfârşitul Devenirii întru fiinţă, în care 
Noica spune că „Sînt trei niveluri de fiinţă: întîi fiinţa 
lucrurilor, devenirea, apoi fiinţa elementelor, deveninţa; 
în finef,] fiinţa ca fiinţă. Dacă aceasta din urmă are un 
înţeles raţional, privilegiul ei este de a nu avea ca atare 
existenţă, ci doar întrupare posibilă. Ea este ca şi spiritul 
fiinţei, în timp ce deveninţa ne apărea drept sufletul fiinţei 
şi devenirea trupul ei”" 4 . Avem aici o clară corespondenţă 
între nivelurile fiinţei şi structura ontologiei nicasienc. 
Problema este însă dacă „nivel” este acelaşi lucru cu 
„instanţă”. Din Dicţionarul explicativ aflăm că instanţa 
este un loc dc judecată, un tribunal. Am avea deci mai 
multe tribunale ale fiinţei: prima instanţă ar fi cea care a 
judecat o cauză pentru prima oară. Dacă se face recurs, 
procesul ajunge laceadc-adouainstanţă şi aşa mai departe. 
Există chiar o instanţă supremă ce dă decizii ultime şi 
irevocabile. Este însă o instanţă supremă numai în mod 
relativ, căci există şi instanţe europene sau mondiale. Ba 
chiar şi instanţe îngereşti, divine etc. Am avea, cu acest 
înţeles al termenului, nu numai trei instanţe ci se pare 
că şirul acestor tribunale ale fiinţei este nesfârşit (sau un 
şir extern de lung; matematicienii au un foarte frumos şi 
profund termen de „infinit numărabil” pentru a-1 deosebi 
de „infinitul nenumărabil”). 

Un alt înţeles al termenului „instanţă” este următorul: 
spunem că ceva este o instanţă a unui lucru în cazul în care 


lu Ibidem, p. 388. 

acest ceva este o exemplificare a lucrului respectiv. De 
exemplu, 3 este o instanţă a lui „număr prim”; Socrate este 
o instanţă a termenului „om”; frumuseţea Elenei din Troia 
este o instanţă a termenului „frumuseţe” etc. Se observă 
uşor că există mai multe niveluri de fiinţă şi că pe fiecare 
nivel al fiinţei există anumite realităţi care exemplifică 
fiinţa. 

Cu acest înţeles în minte, să reluăm ceea ce spune 
Noi ca despre instanţele fiinţei. El spune că avem trei 
niveluri ale fiinţei: fiinţa lucrurilor, fiinţa de-a doua instanţă 
şi fiinţa în ea însăşi. Instanţe ale fiinţei lucrurilor vor fi: 
Socrate, sabia lui Ştefan cel Mare de la Altîntepe, racheta 
ruptă de Boris Becker la Wimbledon etc. Ceea ce au în 
comun aceste realităţi individuale este tocmai faptul că ele 
sunt trecătoare, că intră în fiinţă şi că mai devreme sau mai 
târziu dispar. în termenii lui Noica, fiinţa de primă instanţă 
este devenirea, căci fiecare lucru este (fiinţează) numai în 
măsura în care devine. 

La un alt nivel al fiinţei, vom avea nu un pachet 
de deveniri, ca în cazul fiinţei de primă instanţă, ci un 
pachet de elemente, căci elementele sunt mediul din 
care ies realităţile individuale şi legile generale, în care 
acestea fiinţează şi în care dispar. Ca instanţe secunde 
(ale fiinţei de-a doua instanţă) putem să ne gândim atât la 
poezie, cultură, civilizaţie, istorie etc. dar şi la o mulţime 
cu un element (ca o instanţă a mulţimii), legea atracţiei 
universale (ca o instanţă de lege), frumuseţea Elenei din 
Troia (ca o instanţă a frumuseţii) etc. Noica poate susţine 
cu bune temeiuri că toate aceste exemplificări ale fiinţei 
de-a doua instanţă nu sunt altceva decât împachetări de 
elemente, adică de medii exterioare ce trec în mediul 
intern. Deveninţa este aici o instanţă a fiinţei tocmai 
pentru că se distribuie fără să se împartă în nesfârşite 

elemente ce sunt împachetate în fiecare din fiinţările 
enumerate mai sus. 

Trecând la cel de-al treilea nivel al fiinţei, în cazul în 
care este un nivel, observăm că dacă vom căuta instanţe 
de fiinţă ca fiinţă, vom regăsi fie deveninţa, fie devenirile. 
Temeiul acestei idei este că la întâlnirea unei fiinţe de-a 
doua instanţă putem spune că avem o fiinţă, dar nu fiinţa. 
La întâlnirea unei fiinţe de primă instanţă, putem afirma că 
am întâlnit o fiinţă, dar nu fiinţa. Ceea ce vrem să spunem 
este că fiinţa în ea însăşi nu are instanţă şi nici nu poate ea 
însăşi să fie o instanţă a fiinţei. Aşadar, răspunsul nostru la 
întrebarea „câte instanţe ale fiinţei sunt în metafizica lui 
Noica?” este următorul: metafizica lui Noica are de-a face 
cu două instanţe ale fiinţei, şi anume devenirea şi deveninţa 
sau, din altă perspectivă, fiinţa lucrurilor şi fiinţa de-a doua 
instanţă. Este evident că în acest fel deveninţa apare ca 
fiind ultima instanţă a fiinţei. 

Ca argumente ale acestei susţineri, putem enumera 
câteva idei: 

1) Faptul că metafi zica lui Noica funcţionează cu două 
instanţe ale fiinţei se observă limpede din analogia cu fiinţa 
primă şi fiinţa secundă din metafizica lui Aristotel. în Jurnal 
de idei, Noica notează: „Aristotel rezolvă marea tensiune 
dintre individual şi general spunînd că şi unul şi altul sînt 
substanţe, prime şi secunde.” 115 „întreg aristotelismul îmi 
pare a ţine de două intuiţii elementare: întîi, că există realităţi 
individuale, şi numai de; în al doilea rînd că există lucruri 
făcute de mîna omului. Pentru primele, vom avea cele 10 
categorii, respectiv substanţa şi accidentele care îi revin. 
Pentru realităţile artificiale vom avea formă şi materie.” 116 
„Există generalul general, al logicului aristotelic. Există 

115 Noica, Jurnal de idei, II, 190, ed. cit., p. 94. 

116 Ibidem, II, 192, ed. cit., p. 95. 

generalul individual, al platonismului. Dar trebuie pus în 
joc individualul general.”" 7 

2) Vocabularul ontologiei nicasiene cuprinde trei 
termeni: individualul, generalul şi determinabile. Dacă vom 
aborda aceşti termeni din perspectiva instanţelor fiinţei, 
vom observa că pot exista instanţe de individuali (Socrate, 
calul lui Ştefan cel Mare, iubita lui Mihai Eminescu 
ctc.) şi de generaluri (frumuseţea Elenei, ca o instanţă a 
frumuseţii; mulţimea cu un singur clement, ca instanţă 
de mulţime; legea atracţiei universale, ca instanţă de lege 
ctc.). In ce priveşte determinabile, acestea sunt predicate 
atribuibile fie individualului (înţelepciunea, atribuită 
lui Socrate; curajul, atribuit calului lui Ştefan cel Mare 
ctc.), fie generalului (uluitoare, ca atribut al frumuseţii; 
dinamicitatea, ca atribut al legii etc.). Este evident că dacă 
privim metafizica lui Noica din perspectiva modelului 
ontologic, vom găsi numai două feluri de instanţe. 

3) Noica face, în mod explicit sau implicit, o foarte 
importantă distincţie între fiinţă şi existenţă, după cum 
vom vedea în paragraful dedicat prccarităţilor ontologice. 

4) Operarea diferită a modelului ontologic: la nivelul 
fiinţei lucrurilor, modelul ontologic este alcătuit dintr- 
un individual, un general, două serii de determinaţii şi o 
conversiune. La nivelul fiinţei de-a doua instanţă modelul 
ontologic conţine un mediu liber al determinaţiilor comune 
individualului şi generalului din care se desprind atât 
realităţile individuale cât şi cele generale. 

5) Fiinţa în ea însăşi nu este structurată, nu are o 
alcătuire. Este o importantă deosebire în raport cu fiinţa 
lucrurilor şi cu fiinţa de-a doua instanţă, deşi fiinţa în ea 
însăşi îşi pune amprenta asupra tuturor lucrurilor, prin 
distribuirea indiviză. 


117 Ibidem, II, 199, ed. cit., p. 100. 

2. Individualitatea maladivă 

Am văzut cum împlinirea modelului ontologic 
ne conduce le realităţi împlinite în adevăratul sens al 
cuvântului, fie că le privim la nivelul lucrurilor individuale, 
fie la nivelul realităţilor generale. Astfel, putem spune că 
un lucru individual este în măsura în care există o conversie 
a dcterminaţiilor unui individual în (întru) determinaţiile 
unui general, cu alte cuvinte atunci când lucrul individual 
respectiv a intrat în devenire. La un alt nivel, mai elevat, 
împlinirea modelului ontologic dă seama de fiinţa unor 
realităţi mai speciale, numite de Noica elemente, ca medii 
în care trăim cu toţii. 

Ce este interesant este că, după Noica, există situaţii 
ontologice în care termenii fiinţei (individualul, generalul, 
determinaţiile) nu se află împreună, astfel încât nu se poate 
vorbi de fiinţă în cazul acestor realităţi constituite numai 
dintr-un singur termen al alfabetului fiinţei (fie individualul 
în sensul cel mai îngust: parte constitutivă a modelului 
ontologic; fie determinaţiile; fie generalul), după cum 
este cazul şi cu realităţile constituite din doi termeni. Cu 
toate acestea, nu fără surprindere, vom observa că Noica 
apreciază că regula realului este tocmai această abatere 
de la modelul ontologic, tocmai cuplarea a doi termeni 
aflaţi în căutarea lor comună spre cel de-al treilea. Vedem 
cum întreaga realitate stă sub semnul acestei lipse, a 
acestei căutări însetate după fiinţă. Noica continuă astfel 
şi dezvoltă, în Devenirea întru fiinţă, un demers început 
în Sentimentul românesc al fiinţei şi în Şase maladii ale 
spiritului contemporan', teoria precarităţilor fiinţei. Este 
un demers, să recunoaştem împreună cu Ion Ianoşi, de 
o ingeniozitate speculativă unică, „una din construcţiile 
ontologice precise şi constrîngătoare” ce urmăreşte să 

contribuie la însănătoşirea fiinţei, ontologia asumându-şi 
rolul de medicina mundi. „Este o viziune mitică şi magică, 
în sensul celor şase ’alterităţi’ pe care Blaga le surprinde în 
l ilosofialui Hegel. Este încântătoare în coerenţă şi sugestiile 
ei, în elaborările ei stringente şi libere. Suntem îndreptăţiţi 
s-o privim ca pe una din cele mai artiste -arhitectonică, 
muzicală, poetică - din filosofia românească.”" 8 

Noica arată că lumea în care trăim este caracterizată de o 
anumită slăbiciune ontologică, astfel încât sarcina ontologiei 
este şi aceea de a diagnostica aceste stări în încercarea de a face 
din ontologie o adevărată medicina entis. Dar tocmai această 
scoatere în evidenţă a precarităţilor arată, în mod paradoxal, 
plinătatea fiinţei, „partea de sănătate, de normal, de fiinţă a 
realului”" 9 . Sunt puse astfel în evidenţă mai multe precarităţi 
ontologice, atunci când unul din termenii fiinţei este impropriu 
(sau chiar repudiat, cum se întâmplă de regulă la om) sau 
atunci când precumpăneşte ori, dimpotrivă, este slăbit. Atât 
generalul cuinadecvareasa,cât şi individualul şi determinabile 
cu indecvările lor, pot duce la precarităţi ontologice. Vom 
avea cazuri în care se cuplează individualul şi determinabile, 
determinabile şi generalul, generalul şi individualul, în criză 
aflându-se generalul în primul caz, individualul în al doilea şi 
determinabile în ultimul. Numele acestor precarităţi tocmai 
de aici vine: catholita (boala generalului; de la cat hol u (gr.) 
= general); todetita (boala individualului; de la to de ti (gr.) = 
individual); horetita (un fel de boală a determinaţiilor; de la 
horos (gr.) = determinaţi e). Să spunem câteva cuvinte despre 
această primă grupă de precarităţi. 

1. Catholita este precaritatea manifestărilor ce nu duc 
la ceva subzistent, fiind expresia unor realităţi individuale 
care-şi dau determinaţii în gol. Este semnul unei existenţe 

118 Ion lanoşi, op. cit., p. 178. 

119 Noica, Devenirea întru fiinţă, ed. cit., p. 264. 

anecdotice, în sensul că lucrul nu este dat, nu stă sub un 
control deplin. Cel mai bine se vede această precaritate în 
blocajul în statistică. După Noica, această precaritare stă 
sub semnul lui „n-a fost să fie” 120 . 

2. Todetita este precaritatea ce exprimă o criză a 
individualului. Este o precaritate ce stă sub semnul lui „era 
să fie”, stă sub semnul unui primat al idealităţii. Ca realitate, 
cel mai bine se vede lipsa individualului în civilizaţia 
tehnică, atât de mult angajată într-un univers coerent, dar 
care îşi pierde suportul nevoilor reale ale societăţii. Dacă 
lumea catholitei era cea apurei şi simplei experienţe, lumea 
generalităţilor determinate (G-D) reprezintă organizarea 
şi punerea în ordine a unui laborator. Fiinţa realului, aşa 
precară cum este acum, are „un statut ontologic asigurat, 
ca reprezentînd laboratorul realităţii.” 121 

3. Horetita este precaritatea ce stă sub semnul crizei 
determinaţiilor, şi astfel sub semnul lui „va fi fiind”. La 
om, horetita are multe forme: paralizare şi blocare prin 
presiunea generalului, eşec ontologic, automatism al 
determinaţiilor, dereglarea individualului. Se poate însă 
ajunge, în puţine cazuri, ca un anumit individual să aibă 
tăria să suporte generalul şi să dea determinaţii pe măsura 
lui, contribuind astfel la ivirea în lume a unei societăţi de 
ordinul fiinţei împlinite. Această capacitate de a prescrie 
legi este proprie unui geniu, cel care are putinţa să dea prin 
legea pe care o încorporează, noi determinaţii, valabile 
pentru ceilalţi oameni 122 . 

1211 Vezi Noica, Devenirea întru fiinţă, ed. cit., pp. 269-273; Noica, Şase 
maladii ale spiritului contemporan, ed. cit., pp. 33-51. 

121 Noica, Devenirea întru fiinţă, ed. cit., p. 278. A se vedea de asemenea 
Noica, Şase maladii ale spiritului contemporan, ed. cit., pp. 52-69. 

122 Vezi Noica, Devenirea întru fiinţă, ed. cit., pp. 279-284; Noica, Şase 
maladii ale spiritului contemporan, ed. cit., pp. 70-85. 

Al doilea grup de precarităţi ontologice aparţine 
într-o măsură mai mare omului în raport cu lucrurile. Vom 
avea astfel individual şi general, general şi determinaţii, 
determinaţii şi individual, adică inversele celor de mai 
sus. Sunt acum suspendate determinaţiile în primul caz, 
individualul în cel de-al doilea şi generalul în ultimul. 
Numele acestor precarităţi va urma ordinea răsturnată a 
primului grup, cu un a privativ în faţă; avem deci ahoretie, 
atodetie şi acatholie. 

4. Ahoretia este precaritatea în care individualul se 
integrează în mod direct în general fără mijlocirea unor 
determinaţii. In cazul unei supuneri deliberate a unui 
individual sub semnul unui general se poate ajunge la 
determinaţii noi ce pot avea darul de a îmbogăţi însuşi 
generalul. Un astfel de demers se vede cel mai limpede în 
cazul cunoaşterii, ce lărgeşte de fiecare dată generalul (dat 
de teorii) spre a cuprinde vechiul şi noul deopotrivă. Tot 
la fel, în demersul vieţii spirituale asistăm la o lărgire prin 
intermediul unor orizonturi succesiv integratoare 123 . 

5. Atodetici reprezintă cazul unui general care îşi dă 
determinaţii suspendând individualul, adică un „este să 
fie”. Se ajunge la situaţia în care generalul, prin bogăţia 
delimitărilor, creează o lume în sine astfel încât chiar şi 
lumea realădevine pentru el una din lumile posibile. Pentru 
om, aceasta este precaritatea ce conduce la cultură, dar una 
fără aplicaţii; o cultură ca o împărăţie a generalurilor. Ca şi 
în cazul unei lumi de laborator, cum am văzut la todetită, 
se poate crea o lume a posibilului ce exercită o presiune 
asupra realului, atunci când nu reuşeşte sau când refuză să 
intre în armonie cu el. Insă impactul cunoaşterii ştiinţifice 
se dovedeşte mai ameninţător pentru realitate decât cel al 


123 Vezi Noica, Devenirea întru fiinţă, ed. cit., pp. 284-289; Noica, Şase 
maladii ale spiritului contemporan, ed. cit., pp. 86-108. 

culturii contemplative. De aceea, crede Noica, posibilul 
contemplaţiei poate vindeca rănile aduse spiritului de 
cunoaşterea exactă 124 . 

6. Acatolia, ce stă sub semnul lui „a fost să fie”, este 
precaritatea dată de determinabile care se particularizează 
într-un individual, dar o dată cu suspendarea generalului. Este 
o deschidere ce se închide (spre deosebire de celelalte cinci, 
care stau sub semnul închiderii ce se deschide), căci aşa pare a 
fi civilizaţia cu aplicaţiile ei. Suspendând generalul, civilizaţia 
cu aplicaţii nu mai poate spera să ajungă la însănătoşirea 
fiinţei realului, deoarece înlocuieşte legea cu scheme şi 
hotărâri, cu exactitatea, siguranţa, eficienţa şi raţionalizarea, 
cu utilitarismul, tehnicismul şi maşinismul. Exemplul cel 
mai elocvent este cazul Romei antice, care a cucerit lumea cu 
civilizaţia sa, cu şoselele şi apeductele sale 125 . 

Ajunşi la sfârşitul acestei prezentări a precarităţilor 
ontologice, constatăm că nu s-au lămurit o serie de 
dificultăţi ce ţin de fiinţa precarităţilor: care este statutul 
ontologic al unei precarităţi? Este precaritatea o realitate 
individuală, putând deci să fie alăturată celorlalte 
întruchipări individuale sau este cca care nu are parte 
de realitate? Sau, din altă perspectivă, un individual ce 
exprimă un model ontologic împlinit, în cazul în care are o 
„carenţă” ontologică, cum ar trebui să fie privit? Pentru a 
evita neînţelegerile provocate de spusele filosofului (după 
care, la nivelul precarităţilor, modelul ontologic nu este 
împlinit, astfel încât nu avem cum asista la o fiinţă de 
prima instanţă 126 , sau că tot ce nu are parte de fiinţă începe 

124 Vezi Noica, Devenirea întru fiinţă, ed. cit., pp. 289-296; Noica, Şase 
maladii ale spiritului contemporan, ed. cit., pp. 109-133. 

125 Vezi Noica, Devenirea întru fiinţă, ed. cit., pp. 296-301; Noica, Şase 
maladii ale spiritului contemporan, ed. cit., pp. 134-155. 

126 Noica, Devenirea întru fiinţă, ed. cit., p. 314 

cu cuplarea a doi termeni 127 , deşi precarităţile dau seama 
totuşi de existenţă 128 ) va trebui să găsim o bună explicaţie. 
Vedem, de pe acum că statutul ontologic al precarităţilor 
lasă loc unor interpretări diferite, ba chiar opuse: se poate 
înţelege atât că nu au parte de fiinţă, cât şi că au parte de 
fiinţă. 

Interpretarea pe care o propunem pleacă de la 
analogia făcută de Noica la un moment dat. Iată ce spune 
filosoful: „Orice lucru trebuie să fie întreg , altminteri 
e mutilat (...) Fiinţa, în schimb, poate să fie parţială, 
fără totuşi a fi mutilată. Ea e parţială cu deschiderea 
către întregire, în timp ce un lucru mutilat nu se mai 
întregeşte de la sine. Pentru fiinţa în real, se poate vorbi 
aşadar de maladie, dar nu în sens de morbiditate; sau 
se poate vorbi de carenţă, dar nu în sens de lipsă, ci de 
stimul ontologic. 

Abaterile de la model sînt solicitările ontologice ale 
realului. Dacă se pot identifica aceste solicitări - aşa cum 
ni se pare că o îngăduie tabloul celor trei termeni puşi 
în joc de fiinţă - atunci în jungla prefacerilor realului va 
apărea un început de ordine. O adevărată medicina mundi 
nu poate deveni ontologia, chiar dacă ea trebuie să accepte 
abateri şi ’maladii ’; dar ea poate fi arta de a determina care 
sînt carenţele ontologice ale realului şi de a le fixa prin 
denumire.” 129 

Interpretarea pe care o propunem pleacă de la analogia 
cu boala. Să ne gândim la Socratc, ce a contractat o gripă. 
Această maladie îi afectează sistemul respirator, Socrate 
tuşeşte şi are temperatură. Vedem cum simptomele ne 
arată că un anumit organ, sau un ansamblu de organe, nu 


127 Ibidem, p. 265. 

128 Ibidem, p. 270. 

129 Ibidem, p. 265. 

funcţionează bine. Tot la fel, precarităţile fiinţei ne arată 
locul în care fiinţa este defectă, locul în care fiinţa mai are 
nevoie de împlinire. Dar această defecţiune nu este ceva 
diafan, are un purtător, se manifestă la un anumit om (cum 
e cazul unor precarităţi) sau la o realitate generală (cum 
este cultura, civilizaţia etc.). Faptul că precaritatea nu are 
un statut ontologic de sine stătător arată tocmai lipsa de 
fiinţă de care vorbeşte Noica. Dar la o privire mai atentă, 
vom vedea la omul la care se manifestă precaritatea tocmai 
plinătatea fiinţei, tocmai sănătatea fiinţei. 

în al doilea rând, precaritatea ontologică arată o 
anumită lipsă ontologică, o carenţă a fiinţei. Atunci când 
Noica spune că prin doi termeni ai alfabetului fiinţei nu 
avem o fiinţă, el are în vedere faptul că nu avem încă o 
fiinţă, dar că tocmai prin această precaritate este posibil să 
se ajungă la fiinţă. Deşi devenirea nu este încă manifestă 
la nivelul acesta (căci devenirea este prima instanţă a 
fiinţei, fiind deci manifestă la realităţile împlinite), avem 
din plin prezentă aici o prefacere, o transformare. Lucrul 
respectiv poate intra într-o transformare conştientă, astfel 
încât să ajungă să se vindece de maladie şi să ajungă la 
devenirea cea bună. Cazul omului de geniu ne oferă un 
exemplu paradigmatic în acest sens. Bolnav de horetită, 
adică precaritatea întrupată într-un individual dar fără 
mijlocirea determinaţiilor, omul de geniu are puterea 
nu numai de a suporta situaţiile generale, dar mai ales 
de a da determinaţii noi care să fie valabile pentru 
ceilalţi oameni. Aceste noi determinaţii pot contribui la 
însănătoşirea realului 130 . 

în al treilea rând, precaritatea ontologică înţeleasă ca 
o boală arată un alt aspect extrem de interesant. Este chiar 
posibil că acesta să fie sensul pe care îl are Noica în vedere 


130 Vezi ibidem, pp. 283-284. 

atunci când spune că prin doi termeni ai vocabularului 
liinţei nu putem vorbi de fiinţă. Să ne gândim la o serie de 
maladii foarte serioase, ce pun în pericol chiar existenţa. 
Precaritatea ontologică este un fel de maladie care pune 
în pericol fiinţa în genere. Acolo unde apare o asemenea 
maladie a fiinţei, ontologia nu poate contribui la vindecare 
prin instituirea modelului ontologic. Ea poate însă pune 
un diagnostic, cu toate cu nu poate institui şi tratamentul. 
Aşa cum medicina, şi ştiinţa în general, nu poate trata 
toate bolile, căci, deşi găseşte leacul pentru unele boli, 
altele sunt mai rezistente. Este nevoie de mulţi ani de 
cercetări pentru a le înţelege, pentru a le trata eficient; 
tot la fel ontologia şi celelalte discipline ale spiritului nu 
au puterea de a trata toate bolile spiritului contemporan. 
Din această perspectivă, Noica are dreptate să susţină 
că precaritatea este o neîmplinire a modelului ontologic 
şi că fiinţa nu este desăvârşită în cazul prccarităţilor 
ontologice. 

Un ultim aspect mai vrem să ridicăm: care este 
momentul în care apare o precaritate, dacă menţinem 
analogia cu boala? Apare la începutul evoluţiei ontogenetice 
sau mai târziu? Sunt oare precarităţile maladii ale unui 
stadiu incipient de fiinţă sau sunt maladii proprii unui 
stadiu avansat, de după apariţia realităţilor individuale şi 
realităţilor generale? Analogiacuboalaneindicăunrăspuns 
ambiguu: există cazuri de boli vechi, proprii începuturilor 
lumi vii şi cazuri de boli târzii, apărute după înfiinţarea 
realităţilor individuale şi generale. Dacă vom reciti cele 
spuse de Noica având în minte interpretarea aceasta, vom 
găsi cazuri numeroase ce ilustrează explicaţia. Avem astfel 
un alt argument împotriva aparentei contradicţii a lui Noica 
cu privire la precarităţi: se observă limpede că problemele 
sunt datorate naturii complexe a fiinţei. 

3. Individualitatea împlinită 

Nu trebuie scăpat din vedere un aspect important 
al individualităţii. Prin împlinirea modelului ontologic, 
fiinţa lucrurilor se realizează şi ajunge la primul nivel al 
fiinţei. Este un nivel al individualităţii. Acum fiinţa poate 
da seama de întruchipările individuale atât la nivel uman 
cât şi animal, atât la nivel chimic cât şi biologic. Această 
individualitate matură nu este însă privilegiată în raport 
cu întruchipările fiinţei de la celelalte niveluri ale fiinţei. 
Socrate nu are un statut ontologic privilegiat în raport cu 
fiinţa unei mulţimi, a unei clase sau a universaliilor. 

Din acest punct de vedere, angajamentul ontologic 
al teoriei elaborate de Noica este asemănător cu cel al 
teoriei lui Quine. La întrebarea „ce există?”, celebrul 
filosof răspunde „orice”, adică există atât individualii cât 
şi universaliile, atât obiectele individuale, cât şi clasele 
sau mulţimile. S-a afirmat adesea că Noica ar fi fost 
influenţat de Heidegger, pe care l-a audiat în două rânduri 
la Heidelberg. Şi totuşi nimic din conţinutul demersului 
său fenomenologic nu aminteşte de autorul lucrării Fiinţă 
şi timp. Pentru Heidegger, Dasein -ul este locul privelegiat 
al fiinţei, este un existent în care se regăsesc principalele 
trăsături ale fiinţei. împachetare de existenţiali (ca să-l 
interpretăm pe Heidegger via Noica), Dasein -ul reprezintă 
realizarea principiului ontologic ca un pattem interior, 
modelator, ca o structură genetică. 

Am văzut că la Noica individualitatea este un aspect 
al fiinţei, alături de general şi de determinaţii. Dar nici 
generalul singur, după cum nici determinabile singure nu 
pot da fiinţa lucrurilor. Sub limitaţiile temporale, spaţiale 
sau de câmp, un lucru prinde fiinţă, are chip propriu. Nu 
este nevoie să se petreacă un proces de in-formare a unei 

materii, prin care un chip să se împlânte în materie, cum ar 
spune Aristotel. Lucrul îşi face singur forma atunci când 
a prins fiinţă, tocmai pentru că el are o lege, pentru că stă 
sub o lege. Legea este cea care îl leagă şi care contribuie 
la căpătarea unei identităţi. Este totuşi adevărat că această 
identitate este una generală, adică una care ne ajută să 
spunem „copac” înainte de a vorbi despre „copacul 
acesta”, una care dă seama de aspectele generale prezente 
în fiinţa fiecărui lucru. 

Aceleaşi distensiuni ale unei închideri ce se deschide, 
adică temporalitatea, spaţialitatea şi câmpul, vor oferi şi 
aspectul de individualitate al unui lucru. Spaţialitatea, 
temporalitatea şi câmpul vor arăta astfel ceea ce este aici 
şi acum, aşa cum spaţiul şi timpul ne indică un anumit 
individual aici şi acum. Analogia lui Noica vrea să pună în 
evidenţă un aspect foarte important: un anumit individual 
este individualul care este în virtutea aspectelor sale 
temporale şi spaţiale. De exemplu, ştim că individualitatea 
lui Socrate este dată de următoarele fapte spaţio-tcmporale: 
s-a născut în anul 469 î. Chr.; locuieşte în Atena; a murit 
în anul 399 î. Chr. Avem aici trei predicate cc pot contribui 
în mod satisfăcător la individualizarea lui Socrate, la 
discriminarea lui în raport cu specia din care face parte şi 
în acelaşi timp în raport cu ceilalţi membri ai speciei. 

Tot un criteriu de identitate şi individuaţie este 
continuitatea spaţio-temporală: spunem că un individual 
este individualul care este în virtutea existenţei unei serii 
continue de determinaţii spaţio-temporale. Astfel, putem 
spune că bătrânul Socrate este identic cu tânărul Socrate 
dacă şi numai dacă pentru fiecare moment al existenţei 
sale avem o serie continuă de evenimente care îl definesc. 
Asta înseamnă că între fiecare din cele trei evenimente 
descrise mai sus de cele trei predicate spaţio-temporale 

să existe alte predicate spaţio-temporale proprii fiecărui 
moment al timpului şi fiecărui punct al spaţiului. Vom 
avea astfel cinci predicate ce vor da evenimentele din cinci 
perioade diferite ale existenţei lui Socrate; între acestea, 
există evenimente redate prin alte predicate; ajungem la 
nouă predicate şi aşa mai departe la infinit. In cazul în care 
seria este continuă, putem susţine că bătrânul Socrate este 
identic cu tânărul Socrate. 

întocmai cum timpul şi spaţiul pot arăta un anumit 
individual, tot la fel spaţialitatea şi temporalitatea pot arăta 
ceea ce este aici şi acum, adică aspectul de individualitate 
al fiinţei lucrurilor (la care trebuie, desigur, adăugat 
câmpul, cel care dă pe „aşa”, modalitatea individualităţii). 
Exemplele lui Noica, mai întâi per a contrario, date ca să 
arate relaţia cu generalul şi că acesta nu poate constitui 
singur fiinţa lucrurilor, vin din matematică (pentru generalul 
lor abstract) şi din religie (pentru generalul concret). Dar 
i lustrarea cea mai grăitoare este cu Luceafărul lui Eminescu, 
în care se poate vedea cum generalul (Luceafărul) doreşte 
să capete o individualitate. Prin această interpretare a 
poemului drept ieşirea generalului din nediferenţierea şi 
nelimitaţia nemuririi, ca o năzuinţă spre individuaţie şi 
limitaţie (dar una care nu limitează), poemul apare drept 
„unul al angajării şi nu al detaşării, aşa cum este unul al 
fiinţei cu individuaţie cu tot, iar nu al veşniciei seci, de 
care are parte generalul lăsat singur” 131 . 

Noica susţine că tocmai prin prezenţa generalului, 
adică după ce generalul s-a manifestat, îşi află individualul 
adevăratele sale limitaţii. Aceste limitaţii sunt unele interne, 
puse de individual, şi nu sunt externe, ca interdicţii, de 
exemplu, adresate de general. Tocmai prin general se 
împlineşte individualul, iar prin asta el poate contribui chiar 


131 Ibidem, p. 250. 

la împlinirea fiinţei. „în prezenţa generalului, care părea 
să-l desfiinţeze, individualul îşi poate da acum contururi 
sigure. El aduce configurări şi întruchipări nu numai pentru 
sine, dealtfel, ci şi pentru un general care, la rîndul lui, ar 
risca să se piardă în fluiditatea şi vaporozitatea proprie. în 
definitiv, el, individualul, este cel care salvează generalul 
de destrămarea proprie. Căci destrămarea aparentă pe care 
o aduce acesta individualului, ridicîndu-i orice limitaţii, 
se întoarce împotrivă-i. Fiinţa nu se pierde în evanescenţa 
generalului numai datorită individualului care [o ?] readuce 
la limitaţie.” 132 Avem aici aceeaşi tendinţă spre ceva, întru 
ceva, atât a unui individual spre generalul său, cât şi a unui 
general spre împlinirea sa individuală. Este un raport între 
individual şi general pe care l-am mai întâlnit la Noica şi 
sub care stă inclusiv discuţia despre aspectele sociale şi 
politice din filosofia sa, după cum vom vedea în capitolele 
următoare. Pentru un individual, generalul care aduce 
limitarea este adesea statul ce îl copleşeşte cu puterea lui, 
care vine cu legile lui, care îi pune interdicţii şi care, adesea, 
îl pedepseşte. Există o continuă tensiune la acest nivel între 
individual şi general, fiecare dintre cei doi termeni încercând 
în permanenţă să-l îmblânzească pe celălalt. 

După ce am văzut cele trei niveluri ale fiinţei şi cele 
două instanţe ale fiinţei, după ce am prezentat statutul 
ontologic al precarităţilor ontologice şi am înţeles că 
individualitatea este un aspect al fiinţei , putem acum 
ataca întrebarea principală a capitolului de faţă: ce este 
individualul din punct de vedere ontologic? Răspunsul 
poate fi adus din cel puţin două perspective: dinspre fiinţă 
sau dinspre modelul ontologic. 

Dinspre fiinţă, individualul pare ceva atât de 
neînsemnat încât s-ar putea afirma cu bune temeiuri că nu 


132 Ibidem, p. 250. 

este nimic, că este un gol de fiinţă. Această imagine este 
amplificată de constatarea că lumea individualilor este 
în continuă transformare. Dar odată intrată în devenire, 
această lume primeşte un important aspect de fiinţă, în 
condiţiile în care devenirea este prima instanţă a fiinţei. 

Un individual prins într-o devenire se află, după 
Noica, pe drumul spre fiinţă. Iar dacă această devenire este 
una spre aspectul general al existenţei, deci atunci când un 
individual devine întru generalul său, se poate afirma că 
individualul respectiv se află pe prima treaptă a fiinţei. Aşa 
este cazul lui Socrate, ce devine cu fiecare zi a vieţii tot 
mai înţelept, tot mai pregătit pentru întâlnirea cu moartea. 
Socrate iese din simpla condiţie a individualităţii şi intră 
în generalitatea înţelepciunii. Chiar dacă el păstrează 
atributele individualităţii (organicitatea, de exemplu), 
constatăm că îşi apropriază şi pe cele ale generalităţii 
înţelepciunii. Practic, el iese din condiţia de individ supus 
finitudinii existenţei, şi intră în condiţia infinitudinii date 
de generalitatea înţelepciunii. Chiar dacă se supune până 
la un punct repetiţiei proprii individualităţii (naştere, 
căsătorie, procreaţie etc.), el arc tăria de a părăsi această 
serie de repetiţii, are putinţa de a ieşi din statistică. 

Dar am văzut de asemenea că nu orice deschidere este 
una rodnică, adică una care să conducă la fiinţă. Noica 
pune în evidenţă devenirea ce decade, devenirea ce duce 
la devenit, sau devenirea întru devenire. Aşa cum Socrate 
este un exemplu paradigmatic de devenire întru fiinţă, adică 
de devenire conştientă întru fiinţă, se pot pune în evidenţă 
numeroase cazuri de oameni cufundaţi în repetiţie. Asistăm 
la o „devenire de repetiţie”, pe care Goethe sau Nietzsche 
„au înţeles s-o substituie fiinţei înseşi.” 133 Această devenire 
întru devenire nu-şi poate apropria categoria elementului: 


133 Ibidem, p. 379. 

„Totalitatea este deschisă cu devenirea întru devenire, 
dar este linear deschisă, nu în toate părţile, ca a unui 
orizont; limitaţia nu limitează, dar prin simplă repetiţie; 
autonomia făpturii organice şi a devenirii ei există, dar 
nu e una însoţită şi de libertate; iar dacă ceva din ultima 
categorie, anume real-posibilul, este din plin o categorie a 
organicului, ea nu-şi asociază şi necesitatea, de vreme ce 
apariţia organicului real este contingenţă iar a organicului 
ideal, istoric contingenţă şi ea.” 134 

Văzut dinspre modelul ontologic, individualul apare 
ca o împlinire a fiinţei lucrurilor, ca o desăvârşire a fiinţei 
aflate pe prima sa treaptă de organizare. Cum modelul 
ontologic este ceea ce pulsează în interiorul tuturor 
lucrurilor, modelul sc împlineşte atunci când seria de 
determinaţii ale unui individual se converteşte în scria 
de determinaţii ale unui general. Vedem cum pc prima 
treaptă a fiinţei, poate şi trebuie să fie posibilă delimitarea 
procesului de rezultat. Este limpede că avem aici implicate 
două sensuri ale termenului „individual”. Intr-un prim 
sens, avem un individual ale cărui determinaţii se suprapun 
peste determinaţi ile unui general. La capătul acestui proces 
dialectic vom avea tot un individual, dar unul sporit de 
fiinţă, un individual împlinit. Acest individual este cel 
despre care Noica poate afirma că a atins primul nivel al 
fiinţei. Acest individual ce a finalizat un proces dialectic 
de trecere întru fiinţa unui general este cel despre care se 
poate spune că este expresia fiinţei de primă instanţă. 

Rămân, desigur, nerezolvate alte aspecte ale 
problemei individualităţii. Prin răspunsul la o întrebare, se 
deschid în faţa noastră alte întrebări. De exemplu, care este 
explicaţia faptului că nu toţi individualii sunt împliniţi? 
Cum se explică această ierarhie a individualilor? De ce 


114 Ibidem, p. 380. 




98 


Adrian Niţă 


unii ajung să-şi întâlnească generalul iar alţii nu? în finalul 
Devenirii întru fiinţă, Noica acordă conştiinţei un rol 
foarte important în procesul devenirii întru fiinţă. El arată 
că conştiinţa devenirii întru fiinţă este devenire conştientă 
întru fiinţă. Dar oare este suficient ca un individual să fie 
conştient de generalitatea sa pentru a ajunge la o devenire 
conştientă întru fiinţă şi astfel pentru a ajunge la fiinţă? Nu 
cumva avem de-a face cu o simplă dimensiune subiectivă 
întru fiinţă a omului ca persoană, adică un fel de idealism 
sui-generis? Să ne gândim la Newton şi la devenirea sa 
întru generalitatea savantului. Să presupunem că el avea 
conştiinţa propriei valori încă din timpul studenţiei. Să 
presupunem că el dorea ca teoriile sale, ca invenţiile sale 
viitoare să fie cunoscute şi aplicate de toţi savanţii vremii. 
Este oare suficient ca el să fie conştient de toate acestea, 
să fi vrut să se întâmple aşa pentru ca lucrurile să se şi fi 
petrecut aşa? Oare, în acest proces al devenirii conştiente 
este suficient doar harul, nu şi efortul? Să fie ceva ce ţine 
de un fel de alegere, iar propriul efort să nu aibă nici o 
influenţă? Din păcate, răspunsul la aceste întrebări nu-1 
putem avea în Tratatul de ontologie, ci în alte lucrări ale 
filosofului de la Păltiniş, pe care le vom trece în revistă în 
capitolele următoare. 



Capitolul III 


UNIVERSAL ŞI IDIOMATIC 


Cele două capitole anterioare au tratat despre raportul 
dintre individual şi general din două din cele mai importante 
lucrări ale lui Noica. Aceste două lucrări aparţin perioadei 
1981-1987, adică perioadei pe care o putem numi „perioada 
marilor construcţii filosofice”. Vom urmări în acest capitol 
tema noastră în scrierile din alte perioade, scrieri complet 
diferite de Devenirea întru fiinţă şi Scrisori despre logica 
lui Hermes, şi anume scrierile din perioada de după 
eliberarea lui Noica din închisoare (1964-1980), ce stau 
sub semnul a ceea ce a fost numit autohtonism, românism, 
ba chiar naţionalism. O a treia perioadă, distinctă şi ea în 
raport cu celelalte, şi cu caracteristici bine conturate, este 
cea de dinainte de război (1934-1944), despre care vom 
vorbi în capitolul următor. 

1. Rostirea filosofică românească 

Scrierile din perioada autohtonistă (1964-1980) sunt 
dedicate unor aspecte particulare, autohtone, ale simţirii 
româneşti. Trebuie subliniat că nu e vorba aici numai 
de lucrări strict filosofice, ci mai degrabă ar fi vorba de 
altceva. Noica recunoaşte chiar că nu urmăreşte să facă 
lucrări filosofice din încercarea sa de a circumscrie 

sensurile filosofice implicite ale rostirii româneşti 135 . Dar 
care sunt lucrările cu pricina? Să le enumerăm: Rostirea 
filosofică românească (1970), Creaţie şi frumos în rostirea 
românească (1973), Eminescu sau gânduri despre omul 
deplin al culturii româneşti (1975), Despărţirea de Goethe 
(1976), Sentimentul românesc al fiinţei (1978), Spiritul 
românesc în cumpătul vremii (1978), Povestiri despre 
om (1980). Vedem că din cele şapte lucrări ale lui Noica 
din această perioadă cinci dintre ele au în titlu cuvântul 
„românesc”. Fac excepţie numai lucrarea despre Goethe şi 
cea dedicată lui Hegel. 

In cele cinci lucrări autohtoniste se găsesc prezentate, 
cu o frumuseţe de neegalat în limba română, aventurile 
unor cuvinte şi expresii cum sunt: şinele şi sinea, rost, fire, 
fiinţă, întru, petrecere, vreme şi vremuire, infinit şi infinire, 
îndoita infinire, troienirc, cumpătul vremii, minte şi 
smintire, comunicare şi cuminecare, dor, ispitire, iscusirile 
firii româneşti, infinitivele lungi (ale lui Brâncuşi), 
iscusitele răsturnări (ale lui Eminescu), cuvintele reţinute 
de UNESCO pentru dicţionarul internaţional de termeni 
literari („dor”, „doină”, „colindă”; listă completată de 
Noica cu „lămurire”, „sine”, „întru”, „împeliţare”, „se 
cade - nu se cade”). în Sentimentul românesc al fiinţei lista 
este, în mod evident, mai filosofică: modulaţiile româneşti 
ale fiinţei, sentimentul fiinţei, raţiunea şi modelul fiinţei, 
arheii, seninătatea fiinţei, fiecare din aceşti termeni, 
adevărate concepte-teorii, având un capitol bine conturat 
în lucrare. 

Din perspectiva temei noastre, este interesant de văzut 
ce vrea Noica să susţină cu această abordare ce pune un 
serios accent pe ceea ce este românesc. In condiţiile în care 


135 Noica, Sentimentul românesc a!fiinţei. Bucureşti, Editura Eminescu, 
1978, p. 6. 

filosofia ar trebui să se ocupe de universal, de elementele ce 
au valoare universală pentru toate limbile, de unde provine 
interesul lui Noica pentru limba română? De ce se interesează 
de o limbă anumită, fie ea şi cea în care şi-a elaborat 
lucrările, şi în care şi-a desfăşurat aventurile speculative ale 
gândului? Noica susţine că face asta pentru că stă pe poziţia 
veche, a obţinerii universalului prin naţional, prin idiomatic. 
Este o poziţie ce exprimă însuşi principiul spiritului, deşi, 
completează filosoful, secolul XX a adus o universalitate 
la propriu, prin generic (nu prin specific). Poziţia aceasta 
este caracterizată de Noica drept poziţia clasică de obţinere 
a universalului: „Eu stau pe 'poziţia veche’, a obţinerii 
universalului prin idiomatic, prin naţional. Mă raportez la 
universal prin ’întru’, nu prin ’în’. A atinge universalul de pe 
poziţiile idiomaticului este însuşi principiul spiritului. Insă 
secolul XX, fără să-l anuleze, a adus acestui principiu un 
corectiv: a adus cu sine nevoia de universalitate la propriu; 
o universalitate prin generic, nu prin specific. Secolul XX 
poartă cu sine versiunea universalului generic: ’proletari 
din toate ţările, uniţi-vă’; dar şi capitalişti, esperantişti, 
intelectuali - uniţi-vă. E un secol al internaţionalelor secolul 
acesta, al unora care, fireşte, nu au reuşit pînă la capăt, 
tocmai pentru ca principiul spiritului - universalul prin 
idiomatic - să nu fie lovit prea adînc. Şi tocmai pentru ca 
principiul să se confirme, 'internaţionalismul’ a trebuit să 
îşi vadă şi să îşi recunoască limitele. Insă în chiar limitele 
acestei reuşite s-a născut tipul de homo plantarius, solidar 
cu mass media, cu posibilitatea mişcării pe glob, solidar cu 
reţeaua planetară însăşi. Tipul acesta uman nu s-a născut 
întîmplător acum; el este un factor de unificare al Terrei în 
clipa în care Terra se prăgăteşte să intre în apoikia, în roirea 
galactică, cînd se pregăteşte pentru întîlnirea cu un tip de 
raţiune extraterestră. 

în condiţiile universalului generic se aşează deci toţi 
cei care dau seama de problemele planetei în totalitatea 
ei. Eliade este un homoplantarius, un ’semădău’, cel care 
dă seama de tot ce e spirit pe Terra. Un homo planetarius 
este şi Cioran, de vreme ce dă seama de toate deznădejdile 
lumii. în tinereţe nu era decît în condiţia jalei româneşti, 
deci a unei singure forme a deznădejdii. Dacă ar fi continuat 
să foreze în jalea românească, pînă la a-i găsi acel ’întru’ 
al ci, în care să se poată recunoaşte pînă şi japonezul, 
atunci ar fi obţinut universalul în varianta lui clasică, prin 
idiomatic .” 136 

Noica încearcă astfel să scoată în evidenţă „firea 
noastră mai deosebită” 137 , adică „un sentiment românesc 
mai deosebit al fiinţei” în raport cu ceea ce se simte în 
alte spaţii filosofice. Se vrea a fi mai deosebit în sensul 
în care sufletul germanic are un sentiment mai deosebit 
al devenirii, cel rusesc, unul deosebit al spaţiului sau cel 
american, unul mai deosebit al efi cienţei' 38 . Dacă cu istoria 
nu am avut întotdeauna răsunetul unor mari popoare, cu 
creaţia culturală nu avem încă, Noica speră să avem cu 
rostirea românească' 39 . Avem acum trasat întregul program 
nicasian: „ar merita să facem astfel îneît să ne înfăţişăm, 
cu limba noastră, la judecata istoriei, atunci cînd năzuinţele 
de unificare ale oamenilor şi cerinţele de uniformizare 
ale lumii maşinilor vor chema limbile naturale să spună 
ce drept de viaţă mai au. Cu limba noastră, noi dăm acea 
'iscusită oglindă a minţii omeneşti’, cum spunea despre 

l3< ’ G. Liiceanu, Jurnalul de la Păltiniş, ediţia a doua. Bucureşti, 
Humanitas, 1991, pp. 242-243. 

137 Noica, Şase maladii ale spiritului contemporan, ed. cit., p. 156. 

138 Noica, Sentimentul românesc al fiinţei, ed. cit., p. 6. 

139 Noica, Rostirea filosofică românească, în Cuvânt împreună despre 
rostirea românească. Bucureşti, Editura Eminescu, 1987, p. 7. 

scris Miron Costin, în care gîndul totdeauna şi omul de 
pretutindeni să-şi vadă chipul. Şi o putem face în termeni 
proprii, uneori de netălmăcit în alte limbi .” 140 

Această potrivită întâlnire cu fiinţa, de care este capabil 
poporul român, este posibilă printr-un orizont specific al 
felului nostru de a pune întrebări. Orizontul interogaţiei este 
cel care face ca punerea întrebării să fie o bună luminare 
a lucrurilor. Felul cum reuşim să proiectăm fasciculul de 
lumină, întrebând, arată felul cum românii înfruntă lumea, 
crede Noica, bogăţia modalităţilor de interogare ţinând nu 
doar de subtilitatea conştiinţei ce întreabă, ci şi, sau mai ales, 
de subtilitatea existentului interogat. Se arată astfel cum 
orizontul românesc aduce mai întâi o anumită suspendare 
prin intonaţia interogativă. Lucrurile stau suspendate 
înainte de a reveni, ca o noutate sau ca o reînnoire, în sânul 
realităţii. în afara acestei regenerări a realităţii, întrebarea 
aduce cu ea o anumită îndoire, o dublare a lumii. Semnul 
caracteristic este inversarea ordinii cuvintelor atunci când sc 
pune o întrebare. Dacă negaţia, al treilea element al esenţei 
interogativităţii, este prezentă în aproape toate limbile, cel 
de-al patrulea, nedeterminarea, este propriu orizontului 
românesc. Este o prelungire a negativităţii prin care se arată 
ceea ce nu este un lucru: nu e nici asta, nici asta. Totuşi, 
este ceva, poate un proces ce se va petrece cândva, undeva, 
cumva. Toate aceste expresii ce arată nedeterminarea, 
consideră Noica, sunt specifice limbii româneşti. La acestea 
se adaugă intergativul „oare” şi compuşii lui: „oricare”, 
„orice”, „oricând”, „oricum”, astfel încât Noica poate să 
conchidă: „La început nimic nu părea să prindă fiinţă sub 
întrebare. în exprimarea ei, ea indică o simplă suspendare 
a ce este, printr-o ridicare de ton; sau dădea o imagine a 
răsturnării lucrurilor, ca într-o oglindă, prin inversiune; sau, 


140 Ibidem. 

în sfîrşit, aducea îndoială pură şi simplă de lucruri, pînă 
la tăgada lor. Dar cu acest al patrulea fel de a se alcătui, 
întrebarea vine să arate că ea nu înregistrează lumea aşa cum 
este - cel mult suspendînd-o, răstumînd-o sau negînd-o -, 
ci o pune cu adevărat în nehotărîre, ca şi cum ar pregăti 
noi hotărîri în ea. Şi într-adevăr, de la fonnele cu va - ca 
în: nu cumva, undeva, cîndva - se putea presimţi lucrarea 
aceasta nouă şi adînc caracterizatoare pentru întrebare, de 
a deschide către o lume viitoare, cu sorţi de a croi căi în 
nedeterminarea ei .” 141 

In fine, a cincea caracteristică este interogativitatea 
indirectă, prin care interogaţia începe să spună ceva, iar 
a şasea este încărcarea cu posibil. O întrebare sporeşte 
lumea prin simplul fapt că a fost pusă, introduce o serie de 
situaţii posibile, de evenimente posibile. Tocmai despre 
această realitate sporită de lumile posibile ale întrebărilor 
are de vorbit „gândirea infuză a limbii române”. 

Dar dincolo de elementele specifice ale orizontului 
întrebărilor, Noica pune în evidenţă „modulaţiile 
româneşti ale fiinţei”. El crede că limba română are mai 
multe modalităţi decât cele clasice (posibil, imposibil, 
necesar şi contingent), deoarece, la acestea patru s-ar 
adăuga prezumtivul şi posibilitatea închisă. Aşa se face 
că perspectiva ontologică, proprie limbii române, i se pare 
lui Noica „mai interesantă” decât cea logică. Prin „este” 
avem o percepere parţială sau totală a realităţii. Dincolo de 
realitate, el arată că trebuie să luăm în calcul şi iminenţa 
realului (prin „este să fie”), o tentativă de real („era să fi e”), 
o neîmplinire în real („n-a fost să fie”) sau o absolutizare 
în real („a fost să fie”). 

Vedem cum rostirea românească pune în joc nu 
mai puţin de şase situaţii ale fiinţei, ce sunt tot atâtea 


141 Noica, Sentimentul românesc al fiinţei, ed. cit., p. 20. 

regiuni ale fiinţei prezente, „principiul de viaţă, factorul 
activ al realităţii”' 42 . Originalitatea limbii române este că 
desfăşoară modalităţi noi ce converg spre acest principiu şi 
se validează prin el. Există astfel: „n-a fost să fie” ce arată 
modalitatea imposibilului; „era să fie”, ce arată o tentativă 
neizbutită de realitate; „va fi fiind”, ce pune în evidenţă 
prezumtivul; „ar fi să fie” ca expresie a posibilului; „este 
să fie”, ce arată iminenţa finţei; „a fost să fie”, ca mod al 
necesităţii. 

O listă chiar mai amplă este adusă de Noica în 
Iscusirile fiinţei româneşti din volumul Creaţie şi frumos. 
Aici se arată că între „este să fi.c”, iminenţa realităţii, şi „a 
fost să fie”, fiinţa consumată, există o plajă mai largă de 
modalităţi: „era să fie” - tentativa neizbutită de realitate; 
„ar fi să fie” - posibilitatea deschisă a posibilităţii; „ar fi 
fost să fie” - posibilitatea închisă a posibilităţii; „dc-ar fi 
să fie” - contingenţa posibilităţii; „de-ar fi fost să fie” - 
posibilitatea contingenţă a posibilităţii 142 . 

Pentru a vedea contribuţia limbii române adusă 
modalităţilor fiinţei, să separăm mai întâi cele patru 
modalităţi clasice ale fiinţei. Vom avea, în interpretarea 
nicasiană, pe „ar fi să fie” - posibilul, „n-a fost să fie” - 
imposibilul, „a fost să fie”-necesarul şi „de-ar fi să fie” 
- contingentul. Să observăm totuşi că există o diferenţă 
minimă între „ar fi să fie” şi „de-ar fi să fie”. Cea de-a 
doua aduce în plus în mod explicit ideea contingenţei. 
„De-ar fi să fie” chiar asta spune, dacă s-ar întâmpla să 
fie. Recunoaştem aici contingenţa, cum bine susţine şi 
Noica. Nuanţa aceasta, aproape imperceptibilă, dintre 
„ar fi să fie” şi „de-ar fi să fie” este totuşi similară cu 


143 Ibidem, p. 30. 

143 Noica, Iscusirile fiinţei româneşti, în Noica, Cuvânt împreună despre 
rostirea românească. Bucureşti, Editura Eminescu, 1987, p. 243. 

nuanţa imperceptibilă dintre posibilitatea logică şî 
contingenţa logică. 

In al doilea pas, să vedem, din termenii ce au rămas, 
nota de specificitate românească. După Noica „era să fie” 
aduce o neîmplinire ce ţine nu de ceva general (cum e 
cazul cu ,,n-a fost să fie”), ci de lipsa unor condiţii de ordin 
particular, de lipsa individualizării. Fiinţa suspendată apare 
în experienţa adversităţii, în acele blocaje, adesea reciproce, 
ce nu se rezolvă niciodată. în cazul unui triumf al unei 
părţi, arată Noica, partea activă istoriceşte se întâmplă să 
preia sensurile celei pasive, astfel încât ceea ce „era să fie” 
păstrează o formă de supravieţuire în fiinţa părţii rămase 
activă. Modalitatea „va fi fiind” exprimă nesiguranţa, 
nedumerirea, îndoiala, presupunerea, probabilitatea sau 
chiar concesia. După ce subliniază transformarea unui 
veritabil mod prezumtiv din limba română, Noica arată că, 
spre deosebire de transformările suferite de diferite expresii 
şi forme verbale din limba latină şi din limba engleză, 
„experienţa spirituală care nc-a condus la o conjugare nouă 
este undeva - îndrăznim să spunem - mai sublimă decât 
a celorlalte două limbi căci nu poartă asupra intenţiei, ca 
la latini, sau asupra simplelor stări de fapt, ca la englezi, 
ci asupra fiinţei însăşi, mai ales atunci cînd prezumtivul se 
face înăuntrul verbului a fi .” 144 

Ce spune fi inţa atunci când vorbeşte româneşte? După 
Noica, prezumtivul acesta ce dă seama de fiinţă spune 
că fiinţa nu este numai o realitate, ci şi o eventualitate. 
Aşa cum există mai mulţi izotopi ai unei substanţe, tot 
la fel o fiinţă contingenţă crede despre lume că poate 
fi şi altceva „şi o poate spune cu o gradaţie ce merge, 
de la simpla indiferenţă şi obiectivitate detaşată (va fi 
fiind ceva, dar nu mă interesează), pînă la intensitatea 

M Noica, Sentimentul românesc al fiinţei, ed. cit., pp. 39-40. 

şi dramatismul convingerii (va fi fiind ceva, care mă 
interesează direct ).” 145 

Mai mult, orice creator, crede Noica, se adresează 
unui martor sau spectator - cel puţin prezumat. Creaţia ar 
fi lipsită de sens dacă nu s-ar presupune cineva care să o 
înţeleagă, s-o folosească sau să şi-o însuşească. Conştiinţa 
poate presupune alte realităţi în afara celor care îi sunt date 
nemijlocit. La limită, poate presupune existenţa unor alte 
fiinţe raţionale. De aici, Noica conchide că există o fiinţă 
multiplicată, o fiinţă ce se poate dedubla 146 . S-a plecat de 
la „va fi fiind şi altceva” şi s-a ajuns la multiplicitatea 
fiinţei. „Fiinţa însăşi - ca realitate individuală, cel puţin - 
se dedublează astfel, sau se multiplică. Alături dc ce este 
ea în imediat, va putea fi, sau va fi fiind şi altceva. Ea este 
ca fiind şi altceva. Suspendată în versiunile ei izotope, în¬ 
doită, în-treită sau în-cincită, fiinţa este într -altfel una .” 147 

Dincolo de faptul că această concluzie nu se 
sprijină pe argumentele oferite de Noica, ci că apare ca 
o generalizare nepermisă, sofismul lui Noica este dus la 
extrem tocmai prin accentul pus pe elementul autohton. 
El arată că „într-adevăr, nimic în ipotezele ce conduceau 
la experiment ştiinţific nu autoriza ideea unei fiinţe 
multiplicate. Logica formală, fie tradiţională ori nouă, 
o interzicea formal, cu un principiu al identităţii şi al 
noncontradicţiei ce nu admit ca un lucru să fie altceva 
şi altul decît ele. Fără identitatea lucrurilor nu părea 
posibilă cunoaşterea lor .” 148 Dacă logica ne permite 
multiplicitatea fiinţei, rostirea românească o permite, 
susţine Noica făcând dintr-o dată cel puţin două erori. 


145 Ibidem, p. 40. 

146 Vezi ibidem, pp. 41-42. 

147 Ibidem, p. 42. 

148 Ibidem, pp. 41-42. 

în primul rând, faptul că există „alte fiinţe raţionale” nu 
înseamnă că fiinţa s-a multiplicat: un marţian este tot o 
fiinţă, chiar dacă are altă culoare, mâini mici şi cap mare. 
în al doilea rând, nu numai logica tradiţională interzice 
încălcarea principiului identităţii sau a principiului 
noncontradicţiei, dar şi rostirea românească. „Va fi fiind” 
nu vrea să spună că este posibil să existe atât fiinţe, cât şi 
nefiinţe, ci că este posibil să existe atât fiinţe pământene, 
cât şi fiinţe marţicne, venusiene etc. Nu avem aici un alt 
tip de identitate, cum sofistic susţine Noica. 

A mai rămas de discutat nota de specificitate 
românească a celor două modulaţii ale fiinţei. Dincolo 
de faptul că prezumtivul şi posibilitatea închisă nu 
sunt modalităţi, sau cel puţin nu sunt în acelaşi fel ca 
posibilitatea, imposibilitatea, necesitatea sau contingenţa, 
dar nici măcar nu aduc nimic nou fiinţei. Aşa zisa fiinţă 
românească nu spune de fapt nimic nou în raport cu fiinţa 
patagoniană (vorba lui Cioran). Fiecare limbă are expresii 
care pot da seama de prezumtiv şi pentru a exprima ceea 
ce numeşte Noica o posibilitate închisă. „Era să fie” şi „va 
fi fiind” sunt de fapt constructe obişnuite care îşi au un 
corespondent, adesea exact, în alte limbi. Aceste expresii 
nu au cum exprima vreun sentiment deosebit al fiinţei 
româneşti în raport cu sentimentul exprimat de fiinţa 
oricărei alte limbi. 

în capitolul Sentimentul fiinţei, Noica va accentua 
multiplicitatea fiinţei (sau, mai exact, echivocitatea 
fiinţei, pentru a o deosebi de univocitatea fiinţei. Este 
o temă generată de analogia fiinţei, temă metafizică 
de mare cuprindere, ce-şi are punctul de plecare la 
Aristotel, trece prin Sf Toma şi poate fi regăsită chiar 
şi în metafizica secolului XX), arătând necesitatea de 
a vedea în sufletul românsc „mai multe feluri de a fi, 

respectiv de a nu fi” (să notăm că Noica nu vorbeşte 
deloc de această presupusă multiplicitate a nefiinţei). 
Este o necesitate care se suprapune peste necesitatea 
de a vedea în balada Mioriţa nu o singură tonalitate (de 
exemplu, fatalismul românesc), ci o întreagă orchestră 
de sentimente şi de concepţii filosofice. Limba română 
ar exprima astfel o concepţie despre fiinţă „nespus mai 
puţin simplificată decît ontologiile culte tradiţionale ca 
şi modeme” 149 . Este o imagine despre o fiinţă „complexă 
şi feerică”, în raport cu care „perspectiva neopozitivistă 
a lumii occidentale, cu ’uitarea’ ei de fiinţă, sau alteori 
chiar reconsiderarea fiinţei, în alte filosofii, au un aer 
de sărăcie .” 150 Comparaţia dintre viziunea punctiformă 
a altora şi viziunea difuză a limbii române este astfel 
foarte sugestivă. La noi, sentimentul fiinţei este cel al 
unei prezenţe totale, fără nici o determinaţie. Nu este 
siguranţa logicianului şi metafizicianului occidental, 
fie ca exactitate, fie ca certitudine absolută. Sentimentul 
românesc al fiinţei vizează nu atât cunoaşterea pe care 
o are omul cu privire la fiinţă, ci are în vedere ivirea şi 
stările fiinţei, deci o abordare ontologică a fiinţei. Astfel 
încât, conchide Noica, experienţa fiinţei consemnată în 
limba română ar fi de ordinul esenţei, mai degrabă decât 
de cel al existenţei. Este un fel de prefiinţă, căci aici s-ar 
cuprinde câte un aspect al fiecărei expresii ce dă conţinut 
modalităţilor fiinţei. Sub prefiinţă s-ar cuprinde: fiinţa 
neîmplinită („n-a fost să fie”), fiinţa suspendată („era să 
fie”), fiinţa eventuală („va fi fiind”), fiinţa posibilă („ar 
fi să fi e”), fiinţa intrării în fi inţă („este să fie”), respectiv 
fi inţa consumată („a fost să fie”) 151 . 


149 Ibidem, p. 60. 

150 Ibidem, p. 62. 

151 Ibidem, p. 63 

2. Reabilitarea individualului 

Pe aceste baze filosofico-naţionale, Noica va 
construi cea de-a patra încercare de reabilitare a 
individualului 152 . El susţine că sentimentul românesc 
al fiinţei dă importanţa cuvenită individualului, adică 
acestor făpturi de o clipă, acestor întruchipări supuse 
schimbării: lumea este făcută din astfel de făpturi, de 
la lucrurile individuale şi până la Marele Individ (cum 
este Pământul pentru Hegel), de la individualul uman şi 
până la viaţa însăşi, căci „realităţile, faptele şi gîndurile 
au neîncetat titluri individuale” 153 . 

Tocmai pentru asemenea făpturi de o clipă se pune 
problema fiinţei, căci pentru obiectele matematicii, de 
exemplu, problema pare fără relevanţă dacă avem în 
vedere ontologia lui Platon. După marele filosof, avem 
din punct de vedere ontologic, Ideile, ca prototip al lumii, 
apoi obiectele matematice, ca nişte copii ale ideilor, 
apoi lucrurile individuale, ca nişte copii ale primelor 
două categorii, şi, în fine, umbrele, ca nişte copii ale 
lucrurilor individuale 154 . Noica foloseşte metafora luminii 
arătând cum se poate coborâ abstractul şi universalul 
concret pentru a susţine individualul. Este o imagine de o 
plasticitate extraordinară în cadrele ontologiei platoniciene 
(şi creştine): cele două nu pot exista separat; universalul ar 
rămâne o vorbă goală fără individual iar individualul nu 
ar avea substanţă fără universal (nu ar avea came, cum ar 
spune Merleau-Ponty). 

Să înţelegem oare de aici că ar fi Noica angajat (cel 
puţin în această perioadă autohtonistă) faţă de o ontologie 

152 Vezi supra Introducere. 

153 Noica, Sentimentul românesc a! fiinţei, ed. cit., p. 77. 

154 PM Schuhl, L’oeuvre de Platon, Paris, Vrin, 1971, p. 79. 

dualistă, sau cel puţin faţă de o ontologie ce conţine două 
paliere ontologice? Noica prelungeşte suspensul, căci 
nu răspunde la această întrebare în acest capitol, ci în 
cel despre câmpurile fiinţei. Aşa că vom prelungi şi noi 
suspansul, având în vedere faptul că în cele câteva pagini 
ale subcapitolului dedicat reabilitării indvidualului aflăm 
câteva idei extrem de importante pentru discuţia noastră. 
De exemplu, aflăm pentru singura dată din cele cinci 
tentative de reabilitare a individualului că fiinţa se poate 
„împlânta” numai în asemenea făpturi. Individualul prin 
sine nu este, dacă ne gândim la capacitatea sa inevitabilă 
de a fi coruptibil, de a fi pieritor. In cazul în care nu ar 
exista ceva mai înalt, cum este specia om pentru Socrate 
şi Platon, atunci prin pieirea indivizilor ar pieri totul: 
întreaga existenţă, întreaga lume ar pieri o dată cu pieirea 
indivizilor. 

Tocmai în acest context trebuie văzută necesitatea 
unui temei pentru reabilitarea individualului: în condiţiile 
în care prin sine însuşi, individualul nu este, avem nevoie 
de altceva mai înalt din punct de vedere ontologic care să 
ne asigure că individualul are conţinut, că are substanţă 155 . 
Avem nevoie de un temei, de o lege, avem nevoie de 
ceva general de la care să provină individualul şi în care 
să se întoarcă. Noica nu explică aici acest mecanism 
ontologic, probabil pentru că nu avea încă toate părţile 
construcţiei sale metafizice (a facut-o, după cum am văzut 
deja, în 1981, în Devenirea întru fiinţă). El are parcă toate 
elementele construcţiei, dar îi lipseşte un liant care să le 
ţină împreună. Aşa se face că există în scrierile din toată 
perioada autohtonistă o serioasă ambiguitate legată de 
rolul haosului, de natura sa, de relaţia sa cu individualul 
şi cu generalul. 


i55 y ez j >j 0 j ca ., Sentimentul românesc alfiin(ei, ed. cit., p. 78. 

Pe de o parte, Noica susţine că punctul de plecare 
al individualului poate fi o simplă situaţie individuală, 
adică un fel de suspendare a lui, o desprindere de procesul 
iniţial în care se afla lumea. Cel puţin din punct de vedere 
temporal, Noica vrea să spună că originea lucrurilor 
individuale este haosul iniţial. Aici, individualul se afla 
într-o situaţie individuală caracteristică: ,,în haosul firii 
poate fi vîrtejul pe care-1 fac două puncte ce se prind 
într-o rotire, sau variaţia dependentă a unuia de variaţia 
celuilalt; în haosul moral, poate fi legarea laolaltă a 
cîtorva comportări pilduitoare de viaţă; în haosul estetic 
poate fi reliefarea însă a unor imagini ce se leagă, a unor 
configuraţii ce prind trup în nedeterminarea lumii ori a 
închipuirii; în haosul logic, poate fi o implicaţie şi o reacţie 
în lanţ. Oricum, individualul reprezintă o desprindere din 
universala dezlegare.” 156 Individualul era suspendat în 
sensul că era desprins de ceva, respectiv de faptul de a fi în 
ceva. El se afla în haos, aşa cum s-ar afla un peşte în ocean. 
Fiind un individual fără chip, adevărata individualitate 
apare odată cu ieşirea din aceste condiţii particulare pentru 
a intra în condiţiile individuale, odată cu întruchiparea, 
cu prinderea de chip propriu. Asta se face prin trecerea 
din condiţia de a fi în ceva (în acel haos nedeterminat) la 
condiţia de a fi într-o formă bine precizată. Aşadar, prin 
trecerea de la a fi în la a fi întru. 

Pe de altă parte, nefiinţa nu este după Noica un 
simplu zero de fiinţă. Am văzut mai sus, când am vorbit 
de modalităţile fiinţei româneşti, că există o plajă largă 
de paliere intermediare între fiinţă şi nefiinţă. Există o 
plajă largă de posibili, ba chiar se poate spune că rostirea 
românească face ca posibilul să se întindă atât asupra 
fiinţei cât şi asupra nefiinţei. 


156 Ibidem, pp. 78-79. 

Având în vedere aceste consideraţii, acum se poate 
răspunde laîntrebarea despre palierele ontologiei nicasiene: 
susţine oare Noica un singur palier al fiinţei (cum face, 
de exemplu, Aristotel, pentru care numai individualul 
are realitate), sau susţine două paliere (ca în viziunea 
medievală, cu lumea de sus şi lumea de jos), sau trei, sau 
patru (într-un fel, ca la Platon)? Răspunsul lui Noica nu 
este foarte clar, căci în Sentimentul românesc al fiinţei se 
pune în evidenţă un fel de fiinţă întreită, o fiinţă în care 
individualul, generalul şi determinaţiile stau împreună în 
ceea ce Noica numeşte câmpul fiinţei. Recunoscând că este 
un temei care nu vine din rostirea filosofică românească, 
ci din planul gândirii ştiinţifice, câmpul fiinţei este un loc 
cu proprietăţi speciale. Este un loc ce are unele elemente 
comune cu celalalte feluri de câmp. In fizică, un câmp este 
o regiune a spaţiului în care fiecare punct este caracterizat 
prin anunite cantităţi ce sunt funcţii ale coordonatelor 
spaţiului şi timpului. Pe această bază, se poate defini un 
câmp de conştiinţă, un câmp lingvistic, un câmp naţional 
etc. Spre deosebire, câmpul fiinţei este caracterizat în mod 
eminent prin spaţialitatea sa deschisă. Celelalte feluri de 
câmp, nota Noica, au o întindere sigură, bine delimitată, în 
timp ce răspândirea câmpului fiinţei a prins o structură 157 . 
Observăm cum fiinţa este modelată, sau mai precis, este 
model, prin individual, determinaţii şi general. In acest 
fel, fiinţa acţionează ca un adevărat principiu interior, ca o 
condiţie de posibilitate. Totodată, avem exprimatăaiciideea 
structurii finţei: individualul, determinaţiile şi generalul 
structurează fiinţa. Dacă vom privi cu ochelari potriviţi, 
vrea Noica să sugereze, tot ceea ce vede metafizicianul 
este o serie practic nesfârşită de individuali, determinaţii 
şi general. Este ca şi seria nesfârşită a unui cod genetic, la 


157 Ibidem, p. 83. 

care dacă ne uităm cu instrumente potrivite nu vom vedea 
decât ADN sau ARN. 

Ajungem astfel să înţelegem ideea susţinută mai 
sus de filosoful de la Păltiniş atunci când spune că 
rostirea filosofică românească ne arată complexitatea 
extraordinară a fiinţei. Este o complexitate ce se poate 
vedea atât în afară, prin arborescenţa extraordinară din 
zone ontologic deosebite, dar şi în interior, prin structura 
sa internă. Această eterogenitate arată acum mult mai clar 
că era vorba de o fiinţă echivocă , mai degrabă decât de 
a fi multiplă, cum s-a exprimat Noica. Sau, altfel, atunci 
când Noica vorbeşte de multiplicitatea fiinţei, ar trebui 
înţeles că nu vrea să susţină vreun dualism ontologic, ci 
pur şi simplu că fiinţa este echivocă. Această echivocitate 
nu este altceva decât o împletire a celor trei părţi: 
individualul, determinabile şi generalul. Din acest punct 
de vedere, fiinţa este unitară, dar întreită, exact aşa cum 
este o sfoară, alcătuită din trei fire mai subţiri. Fiecare 
fir îşi primeşte forţa numai prin situarea în cadrul unitar 
al sforii, şi invers, sfoara ca întreg îşi primeşte realitatea 
de la realitatea fiecărui fir: „Fiinţa ne apare nouă drept 
complexă, nu numai în afară, prin arborescenţa şi 
ramificaţiile în zone ontologice diferite, ci şi prin structura 
ei lăuntrică, aceeaşi poate în toate modulaţiile. Este ceva 
eterogen, iar nu omogeneitate simplă în ea: fiinţa nu este 
fără de individual, care la rîndul lui nu poate fi lipsit 
de determinaţii, dar atît unul cît şi celelalte nu sînt cu 
adevărat fără ceva de ordin general.” 158 

Dacă individualul, determinaţiile şi generalul dau 
modelul fiinţei, cum explică rostirea românească intrarea 
în fiinţă, întruchiparea? In ce condiţii avem de a face cu 
un individual? Demonstraţia lui Noica din Sentimentul 


158 Ibidem, p. 85. 

românesc al fiinţei 159 este aproape identică cu cea din 
Devenirea întru fiinţă 16 °, aşa că nu o vom relua. Specificul 
românesc, crede Noica, este dat de folosirea particulei 
„întru”. Practic, întreaga sa demonstraţie se bazează pe 
sensurile acestui termen 161 : de a exprima nu numai faptul 
de a fi în, dar şi faptul de a fi spre ceva, către ceva. Această 
notă suplimentară îi arată lui Noica faptul că rostirea 
românească poate spune ceva în plus, poate spune ceva 
diferit în raport cu alte rostiri. 

A fi întru înseamnă o deschidere spre ceva dat şi 
totodată poate semnifica deschiderea şi organizarea de sine 
sub cea care nu este decât prin faptul acestei deschideri. 
O dată ce fiinţa se întru-chipează, individualurile intră în 
fiinţă şi totodată intră în fiinţă şi generalurile. De exemplu, 
este suficient să apară primele exemplare individuale 
pentru a se ivi specia. 

Printre caracteristicile prepoziţiei „întru” se află şi 
ideea că „întru” este mai substanţial, că nu ţine de văz ca 
celelalte prepoziţii, ci de pipăit. Dacă „în”, „la”, spre”, 
„sub”, „peste” exprimă reprezentări spaţiale, prepoziţia 
„întru” se abate de la această regulă şi, mai mult, sugerează 
o structură în care intră spaţialitatea însăşi. „Intru” 
sugerează de asemenea ideea de câmp „spaţiul şi timpul, 
static dar şi mişcător, cu un cuprins dar şi cu lărgirea 
acestui cuprins” 162 . 


ls9 Ibidem, pp. 86-96. 

160 Noica, Devenirea întru fiinţă, ed. cit., pp. 257-263, 344. 

161 Noica, Sentimentul românesc al fiinţei, ed. cit., pp. 86-89. Despre 
„întru”, a se vedea de asemenea: Noica, Rostirea filosofică românească, 
ed. cit., pp. 27-34; Noica, Creaţie şi frumos în rostirea românească, ed. 
cit., pp. 304-308 ş.a. 

162 Noica, Sentimentul românesc al fiinţei, ed. cit., 
pp. 168-169. 

„întru” exprimă de asemenea ideea că un anumit 
lucru se cufundă în altceva, intrând în contact direct cu 
acesta şi de aici, consideră Noica, sugestia tactilă. Dar, 
poate, elementul care exprimă cel mai clar ideea sugerată 
aici de Noica este folosirea prepoziţiei „întru” cu verbele 
sau substantivele verbale ce exprimă prefacerea, cum ar fi 
„întru adormire”, „întru împlinire” etc, 

Prin punerea în evidenţă a deosebirilor dintre „a fi 
în” şi „a fi întru”, Noica aduce noi elemente caracteristice 
pentru sublinierea importanţei acestei prepoziţii în cadrul 
rostirii filosofice româneşti. Vom reda în întregime un 
fragment mai lung, căci parafrazarea ar face ca multe 
sensuri să se piardă: „faţă de sensul său originar de ’a fi în’, 
românescul ’a fi întru’ a început să zboare, ca statuile lui 
Brâncuşi. A fi în a rămas să exprime situaţia de închidere, 
în toate sensurile închiderii. Căci există şi sensuri bune ale 
închiderii de a fi în: adăpostul, odihna, fixaţia, siguranţa, 
învestirea prin altceva, fericirea apartenenţei la un tot, 
sînul matern, reintegrarea. Orice făptură, într-un fel, este 
în şi pare a tinde să fie şi mai bine în marele ei tot. Dar ’a 
fi în’ reprezintă totodată odihna şi letargia (= uitarea de 
acţiune), renunţarea şi inerţia. A fi întru se desprinde din 
pierderea de sine şi uitare, aşa cum s-a desprins întru de 
intro, cîştigîndu-şi autonomia.”' 63 

Demonstraţia lui Noica continuă cu prezentarea 
trăsăturilor care separă pe „a fi în” de „a fi întru”. Dintre 
cele patru trăsături, prima arată că „a fi în” explică lucrurile 
fără rest, neputând trimite la ceva aflat dincolo de lucruri. 
„A fi întru” dă socoteală de lucruri creând un rest astfel 
încât trimiţând dincolo de ele, lucrurile pot fi înţelese ca 
„punând ceva pe lume” 164 . 


163 Ibidem, p. 170. 
Ibidem, p. 171. 

A doua trăsătură este că prin „a fi în” „se împacă 
haosul”; lucrurile pot fi concepute ca prinse în dezordinea 
haosului. In schimb, „a fi întru” este la capătul lucrurilor, 
dar şi la începutul lor. Exemplul prin care Noica ilustrează 
această idee ne ajută să înţelegem într-un mod mai intuitiv 
această importantă idee filosofică - fundamentală pentru 
teoria individualului şi pentru relaţia dintre individual şi 
general. Să ne închipuim, zice Noica, un haos atât la scară 
mare (cât întreaga realitate), cât şi la scară mică (cum ar 
fi, pentru om, o hotărâre sau o faptă ce nu s-a conturat 
încă). în acest haos, totul este dezlegat, dezorganizat. 
Lipseşte legea care să dea unitate acestei vastităţi, după 
cum lipsesc şi întruchipările individuale. Dacă avem în 
vedere componentele pe care le urmărim, prepoziţiile, 
este evident că în acest haos nu operează nici „pe” 
(căci nu avem nici obiectul acţiunii de „a fi pe”, nici 
suportul pe care acţionează acesta), nici „în” (căci lipsesc 
determinările spaţiale), nici „cu” (ar trebui cel puţin două 
întruchipări individuale, pentru a putea spune că un lucru 
este împreună cu altul) etc. în această dezlegare universală 
se iveşte „o închidere sau mai degrabă o înfăşurare - ca în 
teoria ontologică a vîrtejurilor” 165 , astfel încât se ajunge 
la crearea unei situaţii în care devine posibilă intrarea în 
acţiune a unei prepoziţii: „întru”. Ne putem acum închipui 
că ceva intră în vibraţie şi se răspândeşte peste tot, aşa cum 
face o undă. De exemplu, această situaţie poate fi dată de 
punerea unei întrebări. Acesta face ca haosul dezlânat să 
intre în vibraţie şi să conducă în cele din urmă la apariţia 
unui anumit gând, a unei anumite hotărâri, iar ulterior, a 
unei anumite acţiuni. 

Un cititor atent observă aici, pe lângă frumuseţea 
acestei idei speculative, pe lângă uluitoarea sa intuitivitate, 


165 Ibidem, p. 172. 

câteva aspecte ce merită a fi analizate mai îndreaproape. 
Un cititor răutăcios, în schimb, va spune că există aici 
cel puţin o contradicţie, ce ar putea nărui construcţia 
speculativă nicasiană: în haosul deslânat nu există nimic 
care să poată intra în vibraţie. Acel „ceva” de care se face 
vorbire aici nu are cum să fie un lucru individual, căci s-a 
afirmat mai sus că nu există lucruri individuale în acest 
stadiu incipient al lumii. 

Deşi îndreptăţită, obiecţia trebuie să fie privită mai 
îndeaproape pentru a înţelege cum s-ar apăra filosoful de la 
Păltiniş. Exemplul de mai sus, ce prezintă un haos la scară 
mică (să îl luăm pe acesta), ne arată cazul unui om, x, ce are 
de făcut o anumită acţiune, A. Acesta era punctul de plecare 
al exemplului lui Noica. Să presupunem acum că x este un 
profesor care supraveghează proba scrisă a unui examen. 
La un moment dat, el vede un student copiind. Acesta este 
momentul la care ne trimite Noica: mintea lui x este acum, 
în acest stadiu, deslânată, dezorganizată: este buimăcită de 
surpriza de a vedea că se copiază. In acest haos, ar spune 
Noica, nu acţionează nici prepoziţia „în” (căci în mintea 
sa, ideile nu sunt legate între ele, surpriza nivelând totul, 
eliberând mintea de orice alte idei), nici „cu” (pentru că 
nu există cel puţin două idei clare între care să se facă o 
legătură), nici „pe”, nici „spre” etc. Profesorul trebuie să 
ia o hotărâre, trebuie să vadă ce are de făcut. In acest mic 
moment temporal, ce poate dura o fracţiune de secundă, 
profesorul îşi poate pune întrebarea: „oare ar trebui să îl 
dau afară?” Această întrebare începe să structureze haosul 
din mintea sa în sensul că el începe să realizeze că dacă îl 
va da afară din examen, studentul va fi exmatriculat, ceea 
ce înseamnă că a făcut facultatea degeaba; mai mult, e 
posibil să nu fie primit nici în anul întâi pentru a o lua de la 
capăt. Haosul iniţial devine structurat, organizat odată cu 

ideea exmatriculării, iar această idee aduce ordinea dată de 
hotărârea următoare. 

înţelegem din acest exemplu că obiecţia nu era 
decisivă, că acel „ceva” de care vorbea Noica nu era o 
întruchipare prezentă în haosul iniţial, ci era ceva ulterior, 
ce vine să vibreze şi să se răspândească peste tot. 

A treia deosebire este că „a fi în” exprimă o situaţie 
bine determinată, o închidere sigură pe ea, adică 
exprimă exactitatea. Spre deosebire, „a fi întru” exprimă 
adevărul. Prima situaţie este condiţia ştiinţificului, mai 
precis a ştiinţelor exacte. Acestea ne prezintă cum sunt 
lucrurile în lege, în ordine. O mulţime are anumite 
elemente, ce sunt faţă de mulţime, în aceasta. Orice 
submulţime aparţine mulţimii, este inclusă în mulţime. 
Nu există vreo submulţime care ar fi altfel, care ar avea 
un alt statut. Avem aici prefigurată ideea fundamentală 
a teoriei mulţimilor secunde: 166 unele mulţimi sunt 
formate din submulţimi care stau cuminţi în acestea, 
iar alte mulţimi sunt formate din submulţimi ce-şi 
depăşesc condiţia de submulţime şi se ridică la nivelul 
mulţimii înseşi. Noica va numi pe primele mulţimi de 
primă instanţă, cele ce stau sub semnul lui ,,a fi în”, şi 
pe celelalte mulţimi de ordin secund, ce stau sub semnul 
lui „a fi întru”. „Gîndirea ştiinţifică ’ exactă’ s-a străduit 
să vadă cum sînt lucrurile din cîte un domeniu în lege, 
în întreg, în ordine, iar gîndirea ştiinţifică exemplară, 
cea matematică, a dat cu teoria mulţimilor paradigma 
lui a fi în. Potrivit acestei teorii fundamentale, un 
element este în mulţime, aparţine unei mulţimi, şi atîta 
tot, o submulţime este şi ea inclusă în mulţime (şi nu 
se ridică la puterea ei decît ca un paradox, la mulţimile 
infinite). Nici elementul, nici submulţimea nu poate 


i«6 y ez j }\j 0 j caj Scrisori despre logica lui Hermes, ed. cit., pp. 141-148. 

avea privilegiul ’punctului’ invocat de Eminescu şi care 
putea fi stăpîn peste marginile lumii. Ele stau cuminţi 
în mulţimea lor, aşa cum fenomenele particulare din 
ştiinţele felurite stau cuminţi sub legea lor.” 167 

In fine, cea de-a patra deosebire dintre „a fi în” şi „a 
fi întru” pune în evidenţă o importantă opoziţie. In cazul 
lui „a fi în”, elementul este la fel de important cum sunt 
toate celelalte elemente. Practic, nici nu interesează 
un anumit element, o anumită submulţime, deoarece 
se poate lua altul şi se pot afla proprietăţile pe care le 
au oricare dintre elemente (sau dintre submulţimi). In 
„a fi în” funcţionează particularul, în sensul că avem 
mai degrabă aici un caz particular al întregului: orice 
submulţime am lua, aceasta nu este altceva decât un 
caz particular al mulţmii, în schimb, în cazul lui „a fi 
întru” apare din plin individualizarea, deoarece avem 
aici o promisiune de fiinţă, o deschidere spre altceva 
decât ceea ce este fiecare element în parte. Astfel, 
tocmai elementul este cel care interesează, pentru că el 
este cu „a fi întru” în situaţia de a fi susceptibil să se 
ridice la puterea întregului 168 . Exemplul lui Noica este 
preluat din Eminescu din versul în care descrie pornirea 
Luceafărului. Avem acum imaginea unei alte idei din 
Scrisori , practic ideea de bază a sa, şi anume teoria 
holomerului. Vedem cum această idee este prefigurată 
în aceste pagini din perioada autohtonistă. 

3. Cele două deveniri şi neimplicarea civică 

Am văzut în acest capitol cum rostirea filosofică 
românească îi dă lui Noica posibilitatea de a contura 

167 Noica, Sentimentul românesc alfiinţei, ed. cit., pp. 172-173. 

168 Ibidem, p. 174. 

un adevărat sistem filosofic ce are ca punct de plecare 
idiomaticul. Expresiile şi cuvintele româneşti, formele 
vechi ale unor cuvinte, sensurile extraordinar de bogate 
ale unora din ele, înţelesurile introduse de Noica în cazul 
altora toate acestea au dus la conturarea unei construcţii 
speculative de o forţă deosebită. înainte de prezenta 
aspectele finale ale rostirii filosofice româneşti, în viziunea 
lui Noica, nu este lipsit de interes un scurt interludiu cu 
privire la raportul dintre această abordare autohtonistă şi 
cea din Devenirea întru fiinţă. Am vrea să vedem dacă 
teoria individualităţii din rostirea filosofică românească 
este o teorie filosofică îmbrăcată în haine româneşti sau, 
invers, dacă teoria individualităţii din Devenirea întru 
fiinţă este o teorie care pur şi simplu şi-a dat jos hainele 
româneşti. întrebarea este motivată de faptul că, după 
cum arătat mai sus, încă din anii 70, Noica şi-a conturat 
principalele articulaţii ale elaboratei sale teorii din 
Devenirea întru fiinţă. Am văzut destule cazuri în care am 
găsit un acelaşi răspuns la diferite aspecte filosofice ale 
individualului atât în lucrările din ciclul rostirii româneşti, 
cât şi în Devenire sau în Scrisuri. întrebarea este cu atât 
mai întemeiată cu cât un cititor al lui Noica ar putea spune 
că autohtonismul s-a păstrat intact pe perioada marilor 
construcţii filosofice. Tot la fel, cu privire la naţionalism, 
există destule elemente care să permită o interpretare care 
să ilustreze continuitatea unor idei naţionaliste din perioada 
interbelică până la perioada autohtonistă şi, mai mult, până 
la perioada marilor construcţii. Acest lucru a fost făcut de 
altfel de către Alexandra Laignel-Lavastine 169 . 

Părerea noastră este că teoria individualităţii prezentă 
în ciclul românesc s-a articulat treptat, gândul lui Noica 

169 Alexandra Laignel-Lavastine, Filozofie şi naţionalism. Paradoxul 
Noica, Bucureşti, Humanitas, 1998. 

urmându-şi propria dezvoltare în mod independent de 
presiunea exercitată de preocuparea pentru expresiile 
româneşti şi urmând preocupări mai vechi ale filosofului 
(după cum va rezulta din capitolul următor). Când spunem 
„independent” vrem să înţelegem că rostirea românească 
nu a fost cauza acestei teorii, nu a generat ideile filosofice 
ale lui Noica cu privire la individual. Noica era un filosof 
mult prea profund pentru a avea nevoie de alte surse pentru 
a-şi elabora teoriile filosofice. Gândirea safilosofică, marea 
sa capacitate speculativă este de o mare anvergură ca să 
se oprească într-o filosofie populară. Noica era mult prea 
inteligent ca să nu fi înţeles că argumentele în favoarea unei 
aşa zise filosofii a rostirii româneşti sunt extern de slabe. De 
altfel, o lectură atentă, lipsită de prejudecăţi poate pune în 
evidenţă cât de slabe sunt bazele autohtone ale ideilor din 
ciclul românesc. Chiardacăfilosoful spuncdcstul dedes că 
„rostirea românească arată”, „după rostirea românească” 
ctc., argumentele pe care le aduce în sprijinul acestei baze 
autohtoniste sunt destul de slabe. Nu este suficient să fie 
utilizată forţa expresiei „întru” sau sugestiile filosofice ale 
unor modalităţi ale fiinţei sau sensurile vechi etc. pentru a 
întemeia un sistem filosofic. 

Pc de altă parte, nu se poate nega sinceritatea lui Noica 
ce declara că a căutat universalul în idiomatic. Probabil 
că l-a căutat, dar apreciem că aceasta a fost o preocupare 
strategică, o deturnare a atenţiei cenzorilor de la miza 
ideilor sale filosofice. In plus, era teama ca nu cumva o 
serie de idei filosofice să pară unor cenzori că reprezintă 
o abatere de la ideologia marxistă a partidului comunist. 
In această situaţie preocuparea pentru aşa-zisa rostire 
românească nu facea altceva decât să scadă impresia unor 
cenzori că ar avea de-a face cu o abatere ideologică, sau de 
a îndulci eventualele critici, avâd în vedere că atitudinea 

naţionalistă era atunci în plină glorie. Sinceritatea lui 
Noica de a căuta universalul în idiomatic făcea şi ea partea 
din acea „cecitate” a filosofului 170 . Deşi este evident că se 
preocupa de asta, firul gândirii sale îşi primea forţa nu de 
la idiomatic, ci continua speculaţia filosofică începută în 
perioada interbelică. Iar dacă este să găsim un adevărat 
izvor al teoriei individualului (şi mai general, al ideilor 
speculative nicasiene) mai curând ar fi de găsit în istoria 
filosofiei, în meditaţia continuă a lui Noica făcută pe 
marginea ideilor marilor filosofi: Platon uneori, Aristotel 
alteori, întotdeauna Hegel, mai mereu Kant şi, ca un 
adversar, Heidegger. Din acest punct de vedere, Devenirea 
şi Scrisorile oferă un exemplu paradigmatic. De aici se vede 
limpede cum teoria individualităţii vine în prelungirea nu 
a rostirii filosofice româneşti, ci a ideilor unor mari filosofi 
europeni. Aşadar, aici ar trebui căutată o primă influenţă 171 . 

170 „Pentru Noica, însă, caracterul permisiv al moralei creştine (dar nu 
numai acesta) a generat, se pare, nu de puţine ori, un fel de strabism al 
atitudinii etice, puseuri mai puternice înregistrîndu-se mai ales în acea 
perioadă de 'criză morală’ a filosofului. O etică 'normală', am spune, 
dar care, la o diagnosticare mai atentă, manifestă - îndeosebi în partea 
teoretică a textelor din Buna Vestire - o patologie a vederii: este saşie, 
are privirea încrucişată. Mai exact: o morală afectată de strabism, una 
care priveşte într-o parte şi vede într-al/a. Nu s-ar putea spune că avem 
aici o invariabilă a moralei noicine, ci mai degrabă chipul unei etici ad- 
hoc, convenţională şi circumstanţială, un fel de 'etică a intervalului’ (a 
unui anume 'interval'), cum ar spune Andrei Pleşu. Ea este conţinutul 
concret, viu, trăit al unui tip aparte de discurs pe care l-am numi, cu 
o sugestie împrumutată dintr-un studiu elaborat de Pierre Bourdieu, 
'textul louche adică textul a cărei fiinţă ideatică suferă ea însăşi de 
strabism” (Ion Dur, Noica - portretul gazetarului la tinereţe , Sibiu, 
Saeculum, 1999, p. 137). 

171 Intre timp, acest lucru a fost pus în evidenţă de către Laura Pamfil, în 
lucrarea Noica necunoscut. Cluj, Apostrof şi Casa Cărţii de Ştiinţă, 2007. 

O altă influenţă, pe lângă istoria filosofiei, este de găsit în- 
meditaţia nicasiană pe marginea gândirii ştiinţifice, căci 
Noica, deşi critic la adresa ştiinţei, era la curent cu multe idei 
ştiinţifice. Folosea frecvent exemple din orizontul ştiinţific 
şi utiliza o scrie dc noţiuni pe care le dezbrăca de învelişul 
lor abstract şi obiectiv şi le dădea un înţeles filosofic. 

Putem vedea acum şi partea a doua a întrebării: este 
teoria individualităţii din Devenirea întru fiinţă o teorie 
dezbrăcată dc hainele româneşti? Răspunsul nostru este 
negativ, deoarece rostirea filosofică românească nu este 
cauza teoriei filosofice a individualităţii. Chiar dacă există 
multe afinităţi, chiar dacă s-au primit unele sugestii, teoria 
individualităţii din Devenirea întru fiinţă este o construcţie 
speculativă izvorâtă din meditaţia lui Noica asupra unor 
importante teme filosofice. 

Vom fi, desigur, întrebaţi dacă rostirea românească 
nu este o cauză a teoriei individualităţii, se poate număra 
printre sursele acestei teorii? Dacă vom înţelege prin 
surse acele elemente cc oferă un punct dc plecare, este 
posibil să se răspundă afirmativ. Dar dacă prin surse se 
înţelege un punct dc plecare absolut, o cauză primă, 
atunci răspunsul este negativ. Să păstrăm imaginea 
izvorului pentru a înţelege acest răspuns. Orice râu 
adună apele dintr-o întreagă regiune până când el însuşi 
se varsă înlr-un râu mai mare sau în ocean. Mergând 
înapoi pc firul său, şi încercând să ajungem la izvoarele 
lui, vom vedea cum cursul de apă scade, albia devine 
tot mai mică, tot mai îngustă, tot mai puţin adâncă. Vom 
găsi un firicel de apă. Dacă vom continua căutarea, vom 
vedea că firicelul se subţiază tot mai mult, până când 
se pierde la baza unui versant muntos. Un geolog ne va 
spune că exact aici este izvorul râului nostru, de aici se 
originează. 

Păstrând imaginea, rostirea românească este o sursă, 
deşi nu este o cauză, întocmai cum o anumită zonă din 
munte este izvorul unui mare fluviu. Această sursă ca 
punct de plecare poate fi analoagă cu o sursă literară 
pentru o teorie sau alta. In acest sens, rostirea filosofică 
românească nu poate conta drept o cauză a teoriei nicasiene 
a individualului. 

O sursă ca punct de plecare poate fi găsită atât într-un 
loc anumit (istoria filosofiei), sau în altul, situat la câţiva 
metri mai departe (gândirea ştiinţifică). Aşa cum râul 
poate avea o sursă sau mai multe surse, tot la fel o teorie 
filosofică îşi are sursa sau sursele ci; tot aşa cum în cazul 
râului, izvorul este o sursă a sa, dar nu o cauză a sa, tot 
la fel pentru o teorie filosofică sursele nu trebuie automat 
considerate drept cauzele teoriei. 

Revenind acum la „întru” şi la folosirile sale, după 
Noica, să notăm că acest termen poate primi semnificaţii 
oarecum diferite în funcţie de termenii alăturaţi, adică în 
funcţie de felul cum sunt construite expresiile şi propoziţiile. 
Este foare bine evidenţiată situaţia celor două feluri de 
devenire: devenirea întru devenire şi devenirea întru fiinţă 172 . 
Prima este întoarsă asupra sieşi, este o devenire întru cev* r, 
ca o reducere fără sfârşit, caz în care individualitatea 
rezultată este una statistică. Fiinţa este uitată în acest caz, 
căci „întru”, deşi trimite la ceva dincolo de sine, nu are o 
bătaie suficient de lungă. „întru” nu a reuşit să facă lucrurile 
să intre în vibraţia proprie lumii fiinţei. Practic, cu devenirea 
întru devenire rămânem tot în orizontul devenirii, adică al 
unui nivel opus celui al fiinţei. 

Cu fiinţa întru fiinţă se ajunge la nivelul fiinţei înseşi, 
se ajunge la fiinţa ca fiinţă. Este o procesualitate în care 
lucrurile nu îşi mai păstrează identitatea; acum partea nu 


172 Vezi Noica, Sentimentul românesc al fiinţei, ed. cit., p. 178 sqq. 

mai este o simplă parte, întregul nu este un simplu întreg. 
La nivelul fiinţei, întregul „învăluie partea”, devenind 
principiul ei de organizare şi făcând ca tot ceea ce este să 
tindă către o fiinţă în sânul căreia se află; în ce o priveşte, 
partea este purtătoare de întreg, fiind întru întreg şi numai 
în întreg. Proccsualitatea datorată devenirii întru fiinţă 
face ca pe acest drum nici partea nici întregul să nu-şi 
păstreze identitatea. „Cu o parte care nu c cu adevărat 
parte şi un tot cai c nu este nici el unul stabil, se constituie 
acum universul lui ’a fi întru’. In această procesualitatc 
nimic nu-şi păstrează identitatea, nici totul, nici partea, 
nici orizontul, nici aşezarea, nici aflarea. Toate s-au sudat. 
Toate sînt dc-a una, în a fii întru. Dar toate sînt şi către una. 
Totalitatea în expansiune, prin deschiderea ce se crea şi 
prin ’câmp’, se rezolvă într-una de concentraţie. A fi întru 
exprima, în primul moment, lărgirea; acum totalitatea s-a 
maturizat, putînd exprima rcstrîngcrea. Ceea ce se preface, 
cu a fi întru , este numai întru ceva, strîngînd risipa lumii în 
întruchipările ei. Dar dacă nu vrei să regăseşti întruchipări 
anumite, poţi încerca să vezi aici exerciţiul pur al structurii 
descrise, de la totalitatea în expansiune la partea purtătoare 
de tot, la totalitatea închisă ca un orizont asupra părţii, apoi 
la totalitatea sudată cu partea, la cea devenită principiu 
de organizare şi orientare a părţii, pînă la totalitatea de 
rcstrîngcrc şi focalizare într-un punct .” 173 

Un interesant raport apare acum între fiinţă şi nefiinţă 
pe de o parte şi fiinţă şi devenire pe de altă parte. Dacă într- 
un sens, devenirea apare ca fiind opusă fiinţei, în alt sens 
devenirea capătă o semnificaţie aparte. „A fi întru” arată 
că întotdeauna devine ceea ce este întru ceva, adică devine 
atât lucrul întru care este ceva, dar şi orizontul, adică 
întregul. Este o devenire ce arată procesualitatea proprie 


171 Ibidem , p. 178. 

lucrului şi orizontului, părţii şi întregului, învăluitului 
şi învăluitorului 174 . Avem astfel un alt raport cu fiinţa şi 
nefiinţa: devenirea este atât capătul drumului (un lucru 
devine în sens de ivire dar şi în sens dcpieire), dar şi drumul 
însuşi. Devenirea s-ar afla oarecum între fiinţă şi nefiinţă, 
darîntr-un fel învăluitor pentru ambele. Noica arată chiar 
că acestea se desfac din ea: „în timp ce ’a fi întru’ exprimă, 
pentru devenire, o situaţie într-atît de originară încît se 
poate spune, din perspectiva ei, că fiinţa şi nefiinţa nu fac 
devenirea, ci se desfac din ea. Aşa cum în fizica modernă 
anumite particule se descompun în elemente din care nu au 
fost compuse niciodată, lecţia lui ’a fi întru’ este că fiinţa 
şi nefiinţa sînt termeni spre care deschide devenirea, în 
care se desface ea; iar cu aceasta, lumea reală, cu binele şi 
răul ei, cu împlinirea sau dezagregarea ci, iese din oarba 
'nevinovăţie a devenirii’, adică din neutralitate .” 175 

Cele două feluri de devenire pot fi proprii omului. 
Lc putem imagina ca fiind două înmănuncheri în fiinţa 
omului. Partea de devenire întru devenire este, desigur, 
mai largă, mai extinsă decât partea de devenire întru fiinţă. 
Pentru a schimba raportul, omul are nevoie să depună un 
efort susţinut, în fiecare clipă, căci biologicul îşi cere, în 
mod întemeiat, drepturile. Trebuie să avem mereu grijă şi 
de fratele nostru porcul, dar totodată să fim conştienţi că 
avem nevoie să ne ridicăm în fiecare moment la condiţia 
fiinţei. 

Ce consecinţe are această convingere filosofică 
nicasiană? Nu fără uimire vom găsi aici ceva extrem de 
important cu privire la atitudinea lui Noica din ultimii 
săi ani de viaţă. Am văzut cum pentru Noica devenirea 
întru fiinţă a omului este o existenţă infinit mai autentică 


174 Ibidem, p. 180. 

175 Ibidem, p. 182. 

decât devenirea întru devenire; cu alte cuvinte, existenţa 
culturală este mai autentică decât existenţa neculturală. 
Exemplul favorit al lui Noica este băcanul: omul de 
cultură (filosoful, în cazul de faţă) are o existenţă mai 
autentică decât cc a băcanului. Aşa se face că filosoful 
trebuie să facă tot ce îi stă în puteri pentru a avea o 
existenţă culturală, adică o existenţă autentică. în 
condiţiile regimului totalitar, pentru Noica asta se traduce 
printr-un fel de rezistenţă prin cultură. Această sintagmă 
voia să spună că un veritabil intelectual poate şi trebuie 
să îşi scrie cărţile, să citească, să dialogheze cu membrii 
comunităţii ştiinţifice chiar dacă nu face acte eroice, chiar 
dacă nu scrie manifeste împotriva regimului, chiar dacă 
nu este nici măcar critic la adresa ororilor comuniste. Era 
o formă dc existenţă situată la limita dc jos a frondei: 
să ne gândim la mişcarea dc rezistenţă din timpul unui 
război. Cei câţiva curajoşi cc luptă cu ocupantul o fac 
discret, cu acţiuni bine planificate dar dc mic răsunet: 
distrug o calc ferată, aruncă în aer un pod, împuşcă vreun 
conducător inamic ctc. Este o stare de beligeranţă, dar 
una la limită. Nu este o luptă deschisă, pc faţă, în care 
cei doi opozanţi s-ar ataca reciproc. Motivul este evident: 
forţa copleşitoare a ocupantului. 

Rezistenţa prin cultură, probabil, aşa se voia., pe de o 
parte, participare la treburile culturale ale cetăţii, pe de alta 
o tăcere în privinţa unor aspecte ce ar fi dus la represalii din 
partea ocupantului comunist. Micile victorii ale rezistenţei 
culturale erau publicarea de cărţi, eventual cu strecurarea 
în ele a unor „şopârle” (nu este însă cazul lui Noica), 
trimiterea câte unui text în stăinătate, adesea publicarea 
în străinătate, scrierea de articole în presă etc., dar toate 
acestea lipsite, de regulă, de critică la adresa ocupantului 
comunist. 

Avem, iată, un aspect extrem de important, ce merită 
subliniat cu forţă, tocmai pentru că explicaţia neimplicării 
civice a lui Noica a primit până acum abordări diferite, în 
marea lor majoritate exterioare operei. Astfel, după Stelian 
Tănase, explicaţia neimplicării civice este de găsit în pactul 
nicasian cu oficialităţile, adică în semnarea unui document 
în care filosoful se angaja să nu se implice în vreo acţiune 
împotriva regimului 176 . După Costică Brădăţan, filosoful 
nu s-a implicat civic pentru că a împărtăşit aceeaşi idee 
cu privire la istorie ca şi Miron Costin, Lucian Blaga, 
Mircca Eliade etc., după care omul este sub vremi. 
Această continuare a unei lungi tradiţii din spiritualitatea 
românească susţine de asemenea că orice încercare de 
opunere este zadarnică 177 . După Virgi 1 Nemoianu, concepţia 
lui Noica despre istorie este una care opune istoria culturii, 
astfel încât cultura apare ca un fel de retragere din istorie. 
Persoanele care fac cultură nu au nevoie să aibă dc-a face 
cu istoria. Avem aici celebra imagine a turnului de fildeş. 
Filosoful se află în turnul lui, îşi scrie cărţile şi articolele, 
nu vrea să ştie ce se petrece în afara turnului său. Sau dacă 
ştie, nu vrea să ia parte la evenimente. Este o retragere mai 
mult sau mai puţin completă din lume 178 . 


176 Stelian Tănase, Anatomia mistificării, Bucureşti, Humanitas, 1997, 
p. 481. 

177 Costică Brădăţan, O introducere la istoria filosofiei româneşti în 
secolul XX, Bucureşti, Editura Fundaţiei Culturale Române, 2000, p. 
187. 

178 Virgil Nemoianu, România şi liberalismele ei. Atracţii şi împotriviri. 
Bucureşti, Editura Fundaţiei Culturale Române, 2000, p. 155. 

Problematica raportului dintre individual şi general 
nu este făcută de Noica numai la nivel logic, ontologic sau 
idiomatic. Generalul poate fi nu numai legitatea logică, 
ori nişte aspecte generale sub care se află individualul, 
ci şi natura în ansamblu, lumea ori colectivitatea umană. 
Din acest ultim punct de vedere, vom vedea că abordarea 
lui Noica aduce câteva clemente surprinzătoare în raport 
cu abordarea teoretică, atât de caracteristică perioadei 
marilor construcţii filosofice, cât şi cu cea autohtonistă. 
Acum întâlnim un punct de vedere mai concret, spre 
deosebire de abordarea abstractă, proprie perioadei 
mature. Deşi cercetarea noastră nu este istorică, nu 
putem să nu observăm câteva diferenţe semnificative 
între abordarea proprie lucrărilor de maturitate (din 
anii 80) şi cea proprie tinereţii (din anii 30-40). Dacă 
în lucrările de maturitate, Noica îşi formulează nucleul 
teoriei sale filosofice în termeni abstracţi, proprii filosofici 
speculative, în lucrările de tinereţe miezul analizei este cel 
general filosofic. Dacă la maturitate, analiza este logică 
şi metafizică cu exemplificări împrumutate din filosofia 

morală şi politică, în tinereţe analiza se efectuează 
exclusiv în termenii filosofiei morale şi politice. Există 
un evident accent pus pe latura morală a filosofici, pc 
ceea ce este bine sau nu este bine să facem, astfel încât, 
adeseori, ironia este un mijloc stilistic fundamental. 
Tonul moralizator răzbate din multe texte (ba chiar din 
majoritatea cărţilor publicate), astfel încât este evident 
că intenţia cu care au fost scrise aceste lucrări nu este 
cea speculaţi v-filosofică, nu este cea teoretică, ci una 
precumpănitor practică (în sens nu numai kantian). 

înainte de a vedea cum rezolvă Noica problema 
raportului dintreindividualşigcneralul dat de colectivitate, 
să trecem în revistă câteva poziţii teoretice susţinute de-a 
lungul timpului. Vom putea astfel vedea care este miza 
discuţiei şi, totodată, încadra corect abordarea nicasiană. 

Una dintre cele mai cclcbrc poziţii îi aparţine lui 
Aristotel, care a arătat că omul este prin definiţie o fiinţă 
socială, astfel încât nu ar putea trăi în afara colectivităţii. 
Cum statul este o instituţie naturală,unomcarearvicţui în 
afara acestei instituţii ar fi asemenea unei fiare. Deşi este 
adevărat că şi albinele, dc exemplu, sunt fiinţe sociale, 
caracteristica sociabilităţii este în mod propriu atribuită 
omului dacă avem în vedere câteva aspecte: prezenţa 
limbajului articulat, cc face ca oamenii să poată comunica 
nu numai cu privire la aspectele legate de supravieţuire, 
ci şi cu privire la ştiinţă, filosofie sau morală; prezenţa 
raţiunii, prin care oamenii pot face deosebire între 
ceea ce este bine şi ceea ce este rău etc. în ce priveşte 
locul şi rolul omului în raport cu statul, după Aristotel, 
individul este o parte integrantă din colectivitate, din 
stat înţeles ca instituţie. Individul este în colectiv aşa 
cum este orice parte a corpului. Şi tot aşa cum corpul 
omenesc poate exista fără o mână sau fără un picior, tot 

la fel colectivitatea, societatea umană poate exista fără un 
individ sau altul. Argumentul per a contrario susţine că 
lipsit de legea colectivităţii, individul uman se lasă pradă 
instinctelor devenind creatura cea mai sălbatică, cea mai 
crudă, cea mai lipsită de virtute 179 . 

Această idee a subordonării individului, a necesităţii 
slujirii cetăţii este o idee ce a dominat gândirea filosofică 
de-a lungul unei lungi perioade de timp. Mai mult, o serie 
de filosofi moderni aupus-o cabază aunei concepţii etatiste 
cu privire la locul omului în raport cu autoritatea politică. 
Astfel, dacă vom privi această problemă din perspectiva 
libertăţii, mutând deci accentul de pe antropologie pe 
filosofia politică, vom observa că ideea corelării libertăţii 
cu raţionalitatea poate duce la concluzia subordonării 
societăţii faţă de stat. Pentru Hegel, de exemplu, statul 
reprezintă Raţiunea obiectivă, astfel încât misiunea lui 
este superioară, satisfacerea interesului general. Individul, 
urmărind numai îndeplinirea propriilor interese, trebuie 
să i se supună, acceptând chiar reducerea drepturilor şi 
libertăţilor proprii, în condiţiile în care libertatea sa este 
primită de la stat 1811 . 

Pc acestă bază mistică, statul reprezentând ideea 
divină pe pământ, unită cu mistica voinţei de putere, este 
dezvoltată şi concepţia etatistă a lui Nietzsche. El susţine 
că voinţa de putere este prezentă peste tot, se manifestă 
peste tot, atât oamenii, cât şi colectivităţile şi statele 
aflându-se sub semnul ei. Voinţa de putere este ceva 
natural, firesc şi chiar sănătos, crede Nietzsche, dacă 
avem în vedere că voinţa slabă, supunerea, compromisul 

179 Vezi Aristotel, Politica , traducere de Raluca Grigoriu, Bucureşti, 
Paideia, 2001, pp 5 - 6. 

180 Hegel, Prelegeri de filosofia istoriei, traducere de Petru Drăghici, R. 
Stoichiţă, Bucureşti, Humanitas, 1997, pp. 38 - 53. 

sunt semne ale degradării umane. Oamenii înzestraţi 
cu voinţă puternică sunt, după Nietzsche, conducători 
înnăscuţi, ce impun instantaneu o anumită ordine socială 
şi politică: venind ca trăsnetul, aceştia sunt dincolo 
de bine şi de rău, în cazul lor nepunându-se problema 
responsabilităţii. Fiind singurii ce au libertate, oamenii 
cu voinţă puternică îşi subordonează în mod natural pe 
cei cu voinţă slabă IKI . 

Contrapartca poziţiilor etatiste aparţine 
individualismului modem, după care autoritatea politică 
are ca scop nu realizarea unui presupun bine general, 
nici instaurarea unui sistem social şi politic bazat pe 
egalitate şi echitate, ci apărarea drepturilor şi libertăţilor 
individuale. După John Stuart Mill, singurul scop în 
caic puterea poate fi exercitată în mod drept asupra 
unui membru al comunităţii împotriva voinţei sale este 
acela de a preveni lezarea altor oameni. Numai dacă 
este nevoie să se împiedice încălcarea altor drepturi şi 
libertăţi ale unor oameni se poate restrânge libertatea 
unei persoane. Autoritatea politică trebuie să sc preocupe 
nu să-şi crească puterea şi influenţa asupra indivizilor, 
ci, dimpotrivă, să înccrcc în permanenţă să-şi limiteze 
puterea, să minimalizeze constrângerile. Mărirea puterii 
este oricum inutilă căci se ajunge la o anulare a libertăţii. 
Să ne gândim la un stat ce vrea să devină tot mai 
puternic, lărgind tot mai mult atribuţiile şi capacitatea de 
a acţiona. Orice atribuţie adăugată celor deja existente 
face ca influenţa asupra speranţelor oamenilor să se 

181 Nietzsche, Dincolo de bine şi de rău, 19, traducere de F. Griinberg, 
Bucureşti, Humanitas, 1991, pp. 25-27. Atitudinea lui Nietzsche 
împotriva statului este tratată pe larg în Fr. Chatelet, E. Pisier, 
Concepţiile politice ale secolului XX, traducere de M. Boari, Cristi 
Preda, Bucureşti, Humanitas, 1994, pp. 16-32. 

răspândească şi mai mult, contribuind la demoralizarea 
celor activi sau la transformarea lor în paraziţi ori în 
doritori să acceadă la conducere. Dacă drumurile, căile 
ferate, băncile, societăţile de asigurare, universităţile etc. 
ar fi sucursale ale guvernului, dacă consiliile locale şi 
primăriile ar deveni şi ele dependente de administraţia 
centrală, dacă angajaţii ar fi numiţi şi plătiţi de conducerea 
centrală, s-ar ajunge la situaţia că această ţară să nu mai 
fi e liberă decât cu numele. Aşa este cazul unor organizări 
birocratice, supercentralizate, cum s-au petrecut lucrurile, 
de exemplu, cu imperiul rus 182 . 

1. Individ şi colectivitate 

Individul se află, după Noica, sub tirania puterilor 
anonime, cum numeşte el cosmosul, istoria şi masele. 
Complexul de inferioritate dat de contemplarea „lumilor 
astronomice” se datorează tocmai raportului invers dintre 
cei doi combatanţi: lumea astronomică este uriaşă, pe 
când individul este atât de mic încât se pierde în acest 
desiş de stele, galaxii, metagalaxii etc. Sentimentul acesta 
compleşitor pe care îl resimte conştiinţa individuală este 
cu atât mai puternic cu cât omul şi-a pierdut locul central 
în raport cu universul. Omul modern nu numai că nu 
este în centrul universului, ci „într-unul din corpusculele 
nenumărate ce se învîrtesc înjurai unui soare central” 183 . 

Istoria ca putere anonimă intimidează conştiinţa 
individuală prin ciclicitatea ordinii evenimentelor, 
prin faptul că există un capăt al desfăşurării proceselor 

182 J St Mill, Despre libertate, traducere de AP Iliescu, Bucureşti, 
Humanitas, 1994, pp. 97-121. 

183 Noica, De caelo. încercare în jurul cunoaşterii şi individului. 
Bucureşti, Humanitas, 1993, p. 78. 

istorici. Mai mult decât orice altă ordine, cea istorică ne 
dă sentimentul sfârşitului inevitabil. Integrat în această 
ordine istorică, individul este explicat, el neputând 
însă nimic explica 1 ” 4 . Există nişte legi ce acţionează 
peste puterile noastre, simple regularităţi ale trecutului, 
consfinţite de vechime şi de o statornică revenire 1 ” 5 . 

Masele ca putere anonimă întregesc sentimentul 
de disoluţic al individului, contribuind din plin la 
această aneantizarc a omului contemporan, la această 
metamorfozare a sa din starea de subiect la cea de obiect: 
„Pentru a-ţi da seama că nu eşti nimic în faţa naturii, ca şi 
spre a-ţi da scama că nu eşti nimicîn faţa istoriei, îţi trebuie 
- se spune - o oarecare luciditate, pe care nu întotdeauna 
o ai. Trăind în prezent, poţi trece cu vederea peste ordinea 
istorică şi cea naturală din care faci parte. Insă chiar 
pentru prezent există un fel dc ordine, cu privire la care 
c greu, dacă nu chiar cu neputinţă, să nu fi i conştient; c 
ordinea colectivului, ordine în care, vrînd-nevrînd, eşti 
şi în faţa căreia, la fel ca în primele două cazuri, eşti în 
drept să te întrebi ce poţi însemna, cu alte cuvinte dacă 
poţi fi vreodată subiect în loc de obiect.” 1 ” 6 Includerea 
omului într-o colectivitate face ca omul contemporan 
să-şi piardă propria individualitate şi să treacă la starea 
de gloată. Comunitatea, colectivitatea, societatea în 
ansamblu, trece în această perioadă, consideră Noica 
împreună cu Ortega y Gasset, printr-un intens proces de 
masificare, colectivitatea nemaiapărând ca un ansamblu 
de indivizi, ci ca un ansamblu de gloate. Chiar şi indivizi 
izolaţi se află în masă, ,,sînt masă”, deoarece au în ei un 
spirit de masă. Aşa se face că deosebirea dintre mase şi 

,S4 Vezi ibidem, p. 84. 

1,5 Ibidem. 

la6 Ibidem, pp. 90-91. 

elite ţine de categoria umană (sau socială): este un om 
al elitei acel individ care cere mult de la sine, adică cel 
care caută în toate nişte întemeieri personale, în timp 
ce om al maselor este cel care are „caracterul trîndăviei 
intelectuale, neostoindu-se să caute el în însuşi sensuri, ci 
acceptînd totul de-a gata, ceea ce nu-1 împiedică să aibă 
păreri despre toate lucrurile. Omul de azi este, după acest 
criteriu, mai ales un om al maselor” 187 . 

Noica aduce critici protestului împotriva oricărei 
înglobări a individului în mase, considerând că există 
înglobări bune în care colectivitatea slujeşte individul. 
Această bună incluziune a individului în colectivitate are 
în vedere atitudinea participativă a individului la treburile 
cetăţii, prin aderare nu prin predare. „Greşeala filosofilor 
culturii şi a intelectualilor’ de azi, a oamenilor care se 
pretind a face parte din elite, ni se pare tocmai aceasta, 
dc a protesta împotriva oricăror înglobări ale insului în 
mase, împotrivindu-i nefirescul individualism al elitelor 
distanţate de rest. însă nu faptul că un ins e integrat într- 
un grup ucide personalitatea, ci faptul că el n-a făcut-o 
aderînd, ci predîndu-se. Poţi fi foarte bine colectivist fără 
să păcătuieşti împotriva adevăratului individualism; mai 
mult încă, poţi fi colectivist rămînînd foarte bine om al 
elitei. Dar s-o faci dinăuntru. S-o doreşti, nu s-o înduri.” 188 
Este nevoie ca oamenii să aibă conştiinţă individuală 
înainte de a avea conştiinţă de grup. Este nevoie de 
însingurare, de un egoism bun înainte de a sluji un anumit 
ideal. Acest egoism bun conduce la iubirea de sine, ce este 
prologul iubirii de aproapele tău 189 . Vedem cum „a fi în 
lume”, importantă categorie a metafizicii contemporane, 

187 Ibidem, p. 92. 

188 Ibidem, pp. 94-95. 

18,1 Ibidem, p. 96. 

devine la Noica „a fi în lumea lăuntrică”; „Ce însemn eu 
în faţa maselor? Ce însemn în faţa istoriei? Ce, în faţa 
cosmosului? Nu însemn nimic, negreşit. Dar acestea sînt 
întrebări născute tot din trufie, din dorinţa de a fi ceva, şi 
de aceea răspunsul lor nu poate oscila decît între umilinţă 
desăvîrşită şi trufie desăvîrşită. Dacă însă orice trufie este 
vinovată, nu orice umilinţă este binefăcătoare. Umilinţa 
omului contemporan - născută din constatarea lipsită de 
sens că el nu înseamnă nimic în ordinea naturii sau în 
alte ordini - este deznădejde pură şi simplă. Aşa ar trebui 
să sfîrşcască dorinţa noastră de a fi şi altundeva decît în 
propria-nc lume lăuntrică.” 11 ' 11 

Pentru o adevărată reabilitare a individualului, atât de 
necesară în faţaaccstor puteri anonime, este însăncvoiede 
mai mult. Este nevoie dc o adevărată revoluţie spirituală; 
„Se poate ieşi dc aici printr-o revoluţie politică? Puţin 
probabil. Sc poate însă ieşi, şi lucrul s-a spus adesea, 
printr-una spirituală.” 11 ' 1 Această revoluţie spirituală sc 
poate realiza în mai multe etape, în mai mulţi paşi. Un 
prim pas este stingerea veleităţilor individuale, un fel dc 
punere între paranteze a individualului actual, deoarece 
nu se poate reabilita individualul fără a fi reconstruit 
din temelii 192 . Urmează apoi, în al doilea pas, faza dc 
restrângere a drepturilor şi libertăţilor individuale. 
Probabil că Noica nu vrea să sugereze aici anularea 
drepturilor şi libertăţilor individuale, ci eliminarea unora 
din ele, aşadar o restrângere a drepturilor şi libertăţilor 
individuale: ,,De aceea individul ordinii politice, pe care 
noi toţi o trăirăm pînă azi, prezenta acest aspect, paradoxal 
în termeni: era plin de drepturi, fiind totuşi lipsit de puteri. 


'* Ibidem, p. 101. 

191 Ibidem, p. 109. 

192 Ibidem, p. 107 sqq. 

Nimic în societatea contemporană nu e mai slab decît 
un individ cetăţeneşte înzestrat cu toate drepturile. Căci 
dacă el are drepturi, ştie că, în definitiv, n-are răspunderi: 
masele i-au suprimat orice răspundere, îşi spune el, iar 
în oceanul colectivităţii, chiar dacă s-ar face vinovat de 
ceva, vina sa reprezintă atît de puţin în faţa puterilor care 
creează istoria, încît ea se pierde. El se închipuie, cu sau 
Iară voia sa, lovit de iresponsabilitate.” 193 

înainte de a merge mai departe, să analizăm 
raţionamentul ce susţine că deoarece individul 
contemporan are toate drepturile este un individ slab. 
în contextul ideatic al acestui raţionament vom găsi, nu 
fără surprindere. Iluminismul, cu dorinţa sa de a scoate 
individul din întunericul premodern. Această critică 
indirectă pc care o face Noica iluminismului trebuie 
reţinută, căci este una din ideile de forţă ale gândirii 
filosofului de la Păltiniş. Revenind acum la raţionament, 
să observăm că Noica apreciază că un individual este mai 
puternic decât altul dacă are mai puţine drepturi şi libertăţi 
individuale. Să recunoaştem că pentru un om al secolului 
al XXI-lca este o idee paradoxală. Probabil că Noica voia 
să spună că pe măsură ce societatea avansează, pe măsură 
ce se maturizează, indivizii devin tot mai îndepărtaţi de 
starea naturală, acţionând preponderent pe baza raţiunii, 
iar nu pe baza instinctelor. Modernitatea a adus odată 
cu raţionalitatea un anumit exces al raţionalităţii, care 
adesea ne poate face deservicii. 

Dincolo de acest context de idei, trebuie să observăm 
că avem de-a face cu o gândire paradoxală, nu atât 
oblică, ci mai degrabă transversală, adică o gândire 
ce trece dincolo de limitele cu care omul modern este 
obişnuit. Astfel încât, din perspectiva unui cititor din 


m lbidem,pp. 108-109. 

secolul XXI, raţionamentul nicasian este sofistic: un 
individ ce are toate drepturile şi libertăţile individuale 
apare ca fiind mai slab decât un individ ce are mai puţine 
drepturi şi libertăţi. Care este limita acestei împuţinări de 
drepturi şi libertăţi? Cum poate fi mai puternic un individ 
dintr-o ţară comunistă în raport cu un individ dintr-o ţară 
democratică? Cum poate fi mai puternic un om aflat în 
închisoare decât un om aflat în libertate? 

Al treilea pas al acestei reabilitări a individualului 
îl reprezintă trezirea „răspunderilor individuale”: este 
nevoie ca omul de azi să fie mai responsabil de faptele 
sale şi de faptele altora, să se simtă răspunzător faţă de 
prezentul şi viitorul planetei, să se simtă responsabil pentru 
păstrarea mediului natural ctc. Este evident că la acest 
proces ştiinţa şi tehnologia pot şi trebuie să participe din 
plin, nu atât prin înlesnirile oferite individului, ci mai ales 
prin activitatea de cunoaştere raţională şi spirituală 194 . 

Ajungem astfel la ultimul pas al acestor 
evoluţii spirituale întrevăzute de Noica: stimularea 
responsabilităţii, dar făcută nu pe calc politică (nu este 
lipsit de importanţă să ne amintim că lucrarea în care se 
prezintă aceste idei. De caelo , apare în anul 1937), ci pe 
o calc spirituală. Cum spiritul nu este doctrină, ci viaţă, 
este de căutat nu o teorie mai bună, ci un îndemn mai bun 
în planul vieţii. Această călăuză este vina. Sentimentul de 
vină, crede Noica, poate ajuta conştiinţa individuală să 
iasă din starea în care a fost proiectată de către iluminism 
şi, în mai general, de modernitate. In acest fel, umanismul 
va putea fi făcut rodnic, iar naturalismul şi colectivismul 
vor fi puse pe baze mai solide: „Iată singurul fel în 
care poate fi făcut rodnic umanismul: nu prin trufia 
drepturilor, ci prin umilinţa păcatului. Naturalismul, care 


194 Vezi ibidem, pp. 107-109. 

făcea conştiinţa individuală să se simtă nimic în faţa 
cosmosului; obsesia trecutului, ’etimologismuF - dacă 
e îngăduită expresia aceasta care o făcea să se şteargă 
în istorie; colectivismul rău înţeles, care o anula în faţa 
maselor, toate acestea nu-i sustrag numai drepturile, 
tăindu-i rădăcinile trufiei, îi şterg şi toate păcatele, 
scutind-o de orice răspunderi. Iar pentru a o redeştepta 
la luptă, ea trebuie deprinsă cu gîndul că vina ei nu se 
pierde ci, dimpotrivă, se adună.” 195 

Omul paradigmatic ale acestei revoluţii spirituale 
este Alioşa Karamazov. Fiul cel mic al lui Feodor 
Karamazov este o natură specială. Are un fel de a fi ce 
atrage simpatie şi chiar dragostea compatrioţilor săi. 
El are mereu sentimente de îngăduinţă pentru ceilalţi, 
se poartă cu ei ca şi cum ei nu ar fi făcut anumite fapte 
reprobabile. Lc înţelege acţiunile, şi fără a-i judeca pare 
să-şi atribuie sieşi o parte din vina lor. 

Făcând parte dintr-o familie extrem de pasională, 
Alioşa este mereu lamargineapăcatului, pebuzaprăpastiei 
spre rău. De exemplu, atunci când Mitea Karamazov îi 
povesteşte unele amănunc din trecutul său plin de patimi, 
Alioşa roşeşte, dar nu pentru că el nu a fost încercat până 
acum de astfel de patimi, datorită vârstei mici, ci pentru 
că simte că l-ar fi atras şi pe el. Alioşa este un Karamazov 
la început de drum, tentat de păcat, dar un păcat aflat 
mereu în acest stadiu. Nu este un păcat înfăptuit, adesea 
nici măcar nu este gândit. El însă îşi asumă destinul plin 
de patimi al familiei, vrea să fie ca tatăl său şi ca fraţii săi. 
Desigur, nu este vorba de atracţia exercitată de patimă, 
ci mai degrabă este necesitatea de a plonja în ea pentru 
a-şi apropia patima celuilalt. Dorinţa de pătimire trebuie 
văzută în sensul dorinţei de suferinţă, nu al dorinţei de 


1115 Ibidem, p. 109. 

plăcere. Nu este o dorinţă pentru concupiscenţă, ci este 
de fapt un supliciu. Văzând faptele urâte ale celorlalţi, 
Alioşa simte că poate să comunice prin această vâltoare a 
suferinţei în care se avântă plin de un curaj nebunesc 196 . 

Tocmai faptul de a-şi asuma vina celorlalţi îl face 
pe Alioşa să ia asupra sa o faptă, pentru care Dimitri 
este judecat şi condamnat. Deşi nu e deloc clar, nici lui, 
nici cititorului, dacă Dimitri l-a ucis sau nu pe Feodor 
Kamarazov, Alioşa consideră că acest aspect este mai 
puţin important. Un om a murit, tatăl lor, chiar dacă era 
un beţiv şi un om fără moralitate, şi pentru asta cineva 
trebuie să fie pedepsit. Alioşa îşi va asuma fapta pentru 
care este condamnat Mitca şi mai mult, îi ia locul acestuia 
în închisoare, contribuind astfel la propriu la eliberarea 
lui Dimitri. Alioşa înţelege să sc avânte în suferinţă atât 
din punct dc vedere spiritual, trăind vina dc a-şi fi ucis 
tatăl, cât şi fizic, îmbrăcând haina de puşcăriaş. 

Este evident că acest sentiment dc vină trăit atât 
de intens dc Alioşa Karamazov, nu este întrutotul 
sentimentul dc vină din religia creştină. Chiar dacă există 
asemănări cu idcca păcatului originar, chiar dacă există 
asumarea păcatelor oamenilor de către Tisus, cazul lui 
Alioşa ar trebui văzut în altă lumină. Cheia înţelegerii 
acestui aspect vine din faptul că Alioşa îşi asumă vina 
pentru care a fost condamnat Dimitri. Dar este posibil 
ca nu Dimitri să-l fi ucis pe Feodor, ci Smerdiakov, un 
posibil frate de-al lui Alioşa. Este sugestiv chiar şi faptul 
că Feodor este ucis de unul dintre fii, exact la fel cum 
se întâmplă în celebrul conflict al generaţiilor. Pentru a 
se maturiza, pentru a putea supravieţui într-o lume rea 
orice fiu este nevoit să îşi ucidă tatăl, să îl contrazică, să 
îi ţină piept, să concureze cu el. Desigur, uciderea poate 


196 Ibidem, p. 114 sqq. 

fi simbolică (aşa cum se petrec lucrurile în general), 
dar chiar şi aşa, fiul are nevoie să se simtă responsabil 
pentru această faptă, are nevoie să îşi ia asupra sa vina 
de a-şi fi ucis tatăl. Exact această responsabilitate simte 
Alioşa nevoia să o ia asupra sa chiar dacă era posibil ca 
nu Dimitri să-l fi ucis pe Feodor. Dimpotrivă, pe Feodor 
l-a ucis Alioşa: şi-a dorit să moară în nenumărate rânduri 
în care a văzut cât de josnic este tatăl său. Chiar şi numai 
de aici, Alioşa este îndreptăţit să considere că trebuie să 
îşi asume această vină, să o ispăşească pentru a putea 
continua viaţa purificat. Iată de ce pune Noica sentimentul 
de vină la baza revoluţiei spirituale pe care o preconiza: 
„sentimentul vinei individuale, iată începutul nostru de 
lume. Cel care nu se vrea puternic să rămână mai departe 
printre nevinovaţii veacului ce trăieşte. Dar insul care, 
dimpotrivă, nu se vrea copleşit de puterile anonime să 
înveţe că mijlocul ccl mai bun de a le înfrînge este de 
a se învinovăţi. Lui Dumnezeu însuşi nu-i plac în chip 
exclusiv oamenii nevinovaţi.” 197 

Revoluţia avută în vedere de Noica poate fi văzută 
şi din altă perspectivă. Individul face parte dintr-o 
colectivitate umană bine definită, el aparţine unei 
comunităţi lingvistice, etnice, geografice etc. Această 
apartenenţă face ca individul să se simtă copleşit de 
generaluri, să simtă cum propria individualitate este 
pierdută în acest ocean al generalurilor. Tocmai asta vrea să 
facă revoluţia spiritualăbazatăpe asumarea sentimentului 
de vină: îl poate face pe individ să iasă din acest cerc 
strâmt, mai precis îl face să nu mai fie în colectivitate, 
ci întru colectivitate. A fi întru colectivitate înseamnă 
că îşi poate păstra propria individualitate încorporând 
totodată o parte din caracteristicile colectivului. Este un 


197 Ibidem, p. 123. 

fel de proces dialectic în urma căruia individualul, intrat 
în această procesualitate comunitară, va ieşi îmbogăţit, 
va ieşi cu o individualitate lărgită 198 . Vedem astfel cum 
cercul se închide: am plecat de la individual, am trecut 
prin general şi am ajuns la individualitatea lărgită. Nu 
este aceasta însăşi definiţia filosofiei, şi anume aventura 
universalului ce devine particular? Câteodată, Noica 
răspunde afirmativ 199 . 

2. Elogiul individualului excepţional 

Un individual lărgit este şi individualul excepţional 
elogiat de Noica într-o serie de texte publicate în „Buna 
Vestire”, organul oficial de presă al Mişcării Legionare. 
Scrise între 8 septembrie şi 11 octombrie 1940, perioadă 
în care Noica a fost redactorul şef al acestei publicaţii, 
textele au ca temă centrală figura conducătorului mişcării 
legionare, Corneliu Zelea Codreanu (1899-1938). 
Aproape că nu este text în care să nu se facă o mică 
trimitere la acesta. Mai mult, în unele texte, Căpitanul 
este numit şi de 2-3 ori. Se ajunge astfel la un număr de 
45 de referiri la CZ Codreanu în cele 19 texte (din care 
vom prezenta largi extrase ţinînd cont de faptul că aceste 
texte nu au văzut până acum lumina tiparului). 

Conducătorul mişcării legionare, Căpitanul, este un 
tip de român cu totul deosebit, a cărui simplă prezenţă 
este „înfăptuitoare” şi „binefăcătoare”. Este un om ce 
obligă materia să i se supună: „Legiunea n-a visat să 
facă o ţară mai bună; a năzuit să fie o ţară mai bună. De 
veţi avea fapte şi nu veţi crede şi fi - ce se va alege din 

i 98 y ez j Noica, Ţ re i introduceri la devenirea întru fiinţă , Bucureşti, 
Univers, 1984, p. 136. 

159 Vezi, Noica, Jurnal de idei, ed. cit., p. 103. 

strădania voastră? Legiunea a înţeles să facă o altă ţară, 
prin desăvârşirea tipului de om dinlăuntrul ei. Cine este 
bun face binele ăn chip firesc. Iar Legiunea a voit această 
minune românească, să ridice o generaţie care să fie 
binele în chip firesc. 

înţelegeţi miracolul acesta al unui tip de român care 
prin simpla sa prezenţă să fie înfătuitor şi binefăcător? 
Aşa l-a visat conducătorul de totdeauna al mişcării 
legionare; aşa îl vrea conducătorul ei de azi; drept un tip 
de român atât de pur, încât actul lui de prezenţă să oblige. 
Să oblige materia să i se supună, aşa cum obligă pe artist 
să-l descrie sau pe duşman să i se plece.” 200 

întâlnim, iată, aici aceeaşi gândire transversală a 
filosofului de la Păltiniş şi, totodată, un motiv în plus 
pentru a observa unitatea unei opere care se întinde pe mai 
multe decenii. Noica nu ne spune despre conducătorul 
mişcării legionare că este un tip de om care înfăptuieşte 
bine, corect, moral, ci că prin simpla sa prezenţă se ajunge 
la înfăptuire. El face bine fără a întreprinde vreo acţiune 
practică, fără să depună vreun efort pentru asta. Este un 
fel de înfăptuire fără făptuire. 

în ce priveşte celălalt aspect al acestei făptuiri 
excepţionale, Noica utilizează o imagine aristotelică 
pentru a arăta cum se poate materializa raportul dintre 
activ şi pasiv în ceea ce priveşte „faptele” Căpitanului. 
El susţine că prin simpla sa prezenţă, Căpitanul face 
materia să i se supună. Dar ce este această materie care i 
se supune? în mod evident, Noica nu are în vedere pixul, 
pantofii, masa şi alte lucruri materiale, ci are în vedere 
materia umană. Nu lucrurile i se supun instantaneu, ci 
oamenii din jurul lui. Temeiul filosofic al acestei stări 

200 Noica, Fiţi înfricoşetor de buni , „Buna Vestire”, anul IV, seria II, nr. 
2, 10 septembrie 1940, p. 1. 

de fapt este de găsit, cum ziceam, în raportul activ- 
pasiv: Căpitanul este singura parte activă din univers, 
iar lucrurile şi oamenii sunt pasivi. Căpitanul exercită o 
acţiune asupra acestora, iar lucrurile şi oamenii suferă 
intervenţia Căpitanului. 

Se observă şi aici obsesia lui Noica pentru ierarhia 
ce funcţionează în cadrul universului uman: unii (foarte 
puţini; în cazul de faţă, numai unul singur) sunt activi, 
alţii sunt şi pasivi şi activi, iar alţii sunt doar pasivi. 

Căpitanul apare ca un fel de apostol, lucru ce 
contribuie din plin, crede Noica, la caracterul spiritual 
al mişcării. Departe de a fi o mişcare exclusiv politică, 
Mişcarea legionară este o mişcare spirituală, adică una 
desfăşurată în spirit şi întru spirit. Se dorea o mişcare ce 
urmărea înnoirea din temelii a României, dar una care să 
fie nu materială, cu spirituală, nu istorică, ci atemporală, 
o mişcare în stare să scoată România geografică, istorică, 
socială din inerţia în care se afla, pentru a o proiecta pe 
o traiectorie spirituală: ,,Să înţeleagă o dată şi cei care 
nu s-au lămurit până acum: Legiunea nu este un partid 
care ajunge, azi, la putere; ci o revoluţie care ajunge 
la împlinire; care şi pe plan politic ajunge acum la 
împlinire. 

Că există şi un plan politic în acţiunea Legiunii, n-a 
contestat-o nimeni. Dar că există numai un plan politic, e 
un semn de orbire, când nu e unul dc infamie. 

Ce, Tudor Vladimirescu a guvernat? Horia a 
guvernat? Iar revoluţia Căpitanului - revoluţie mai 
răscolitoare decât celelalte din istoria noastră, căci nu 
e făcută împotriva cuiva, ci pentru valorile spiritului 
- n-ar fi avut nevoie de o întreagă politică, dacă am fi 
fost la timp vrednici de ea. Dar n-am fost încă vrednici 
de ea. 

De aceea Legiunea guvernează. Şi face un sacrificiu 
că guvernează. înţelegeţi asta? Face sacrificiul ei cel mai 
greu. Toate sacrificiile ei de până acum erau sigure, căci 
se petreceau înăuntru, în inimi şi carne, pentru biruinţa 
spiritului românesc. Sacrificiul de a guverna trimite 
în afară, către materie, în vederea biruinţei spirituale 
asupră-i. Dacă va rezista materia românească? Inerţia 
românească? Somnul românesc? 

Oameni buni, înţelegeţi azi, în ziua marelui început, 
că Legiunea nu poate face minuni: ea poate cere minuni. 
Şi prin aceasta a fost ea hotărâtoare, în viaţa publică 
românească: prin faptul că a ştiut să ceară. Oameni curaţi 
a mai avut România. Dar oameni care să înveţe pe alţii, 
pe mulţi alţii, curăţenia morală, n-a avut întotdeauna. 
Oameni gata de jertfa au mai fost. Dar cine, în istoria 
românească, a reuşit -luptândpentru spirit şi nu împotriva 
a ceva - să ridice atâţia oameni gata de jertfa, cum a făcut 
Căpitanul? 

Prin urmare nu aşteptaţi minuni de la Legiune. Dar 
lăsaţi-vă prefăcuţi voi în exemplare minunate, lăsaţi-vă 
voi transformaţi de Legiune. Aceasta a dovedit că ştie 
şi poate Legiunea: să prefacă pe om; să obţină în loc să 
dea. 

Căci ce dă Legiunea: programe namaiauzite? Soluţii? 
Pensie la fiecare? 

Nu. Dă jurământ către Moţa: ’Să ne smulgem din 
bucuriile pământeşti’. Citiţi încă o dată apelul către 
Legiune al comandantului ei, Horia Sima - şi nu veţi 
găsi nici planuri quinquenale şi nici problema alungării 
străinilor; ci jurământul către Moţa: ’ Să trăim în sărăcie... 
Să ne jertfim permanent pentru ţară’. 

Minunile nu le fac guvernanţii. Le pot trezi ei. 
Aceasta visează pentru neamul său Horia Sima, când 

spune că biruinţa deplină a mişcării va veni în ziua când 
’întreaga naţiune va fi legionarizată’: să trezească în toţi 
oamenii ţării acesteia ce a reuşit Căpitanul să trezească în 
aproape toţi legionarii. 

Nu rezistaţi. Nu mai fiţi spectatori. Nu mai spuneţi: 
’să-i vedem şi pe ăştia’. Ăştia vin ca să stoarcă din noi 
ce putem da noi, neamul acesta răvăşit şi îngenunchiat, 
mai bun. 

Şi nu vă simţiţi oare umiliţi că în fiecare zi ni se cântă 
la radio ’Deşteaptă-te române’? 

Materie, somn, inerţie românească - supuneţi- 
vă!” 201 

Ca individ excepţional, Căpitanul reprezintă elita 
comunităţii în forma sa cea mai pură. Misiunea sa este 
aceea dc a conduce Legiunea şi o dată cu ea societatea 
românească, spre o formă dc organizare care să fie mai 
bună, mai pură, mai spirituală. Aşa se face că Noica preia 
sugestia Căpitanului de a avea un corp de elită format 
din 10 000 de oameni, deci un corp nu foarte numeros, 
care să se afle în prim planul acestei încercări reformiste. 
„O mişcare vie nu se anemiază răspândindu-şi peste 
tot puterea creatoare. Ci făcând mai creator ceea ce 
s-a dovedit o dată viu. Aşa cum, în acţiunea electorală, 
Căpitanul întărea ceea ce era tare, aşa trebuie să se aştepte 
oricine să facă şi pe viitor Legiunea. 

Unde a reuşit ea până acum? In crearea altui tip de 
om. Ce e firesc să întreprindă, acum când are mijloace 
legale s-o facă? Să adâncească şi apoi să extindă, potrivit 
cu mijloacele ce-i stau la îndemână, tipul de om creat. 

Dar, oricât de fierbinte ar fi gândul conducătorilor de 
a vedea toată România legionarizată, aceasta nu se poate 

201 Noica, Anul /, ziua întâi , „Buna Vestire”, anul IV, seria II, nr. 8, 17 
septembrie 1940, p. 1. 

întâmpla de la o zi la alta. Iar pentru că înăuntrul Legiunii 
educaţia s-a făcut prin elite, lumea românească urmează 
a fi şi ea transformată prin influenţa elitelor legionare 
existente sau în curs de constituire înăuntrul ei. 

Şi mă gândesc la acea, fără seamăn în viaţa noastră 
publică, şcoală de elite, care trebuie să fie şi probabil va 
fi 'Corpul Moţa Marin’. Elitele care urmează a se ridica 
înăuntrul ei vor trebui să fie atât de pure, încât Căpitanul 
a ordonat ca numărul membrilor să nu treacă de 10.000. 

'Să trăieşti după tipul de viaţă şi să mori după tipul 
de moarte al lui Moţa’. Cum ar putea fi mai mult de zece 
mii de oameni din aceştia? 

Dar ştiţi ceva? Să visăm că lucrul e cu putinţă. Să 
lucrăm, fiecare dintre noi, ca şi cum lucrul ar fi cu putinţă. 
Şi să nc închipuim al zece mii unulea, într-o ţară unde 
Cel mai bun dintre noi a nădăjduit să numere până la doar 
zece mii.” 202 

înzestrat cu numeroase calităţi, acest individual 
excepţional care este Căpitanul are dreptul, probabil că 
şi datoria, de a-şi pedepsi semenii. DupăNoica, a lovi pe 
cineva ţine adesea de o „sete a purităţii”, de o dorinţă de 
a fi mai bun: „Pentru că violenţa nu ţine întotdeauna de 
orbire; ţine, uneori, de setea purităţii. Căpitanul şi Moţa 
au lovit. Mulţi dintre cei de tot buni au lovit. Dar au lovit 
fiindcă gestul avea un sens purificator pentru sufletul 
neamului acestuia. Şi n-au lovit decât atunci.” 203 La 
acuzaţia că violenţa este un păcat, argumentul lui Noica 
este că trebuie pus mai presus sufletul neamului în raport 
cu sufletul tău. „Că a lovi este un păcat? Moţa a ştiut-o. 

2112 Noica, 10.001, „Buna Vestire”, anul IV, seria II, nr. 11,20 septembrie 
1940, p. 1. 

203 Noica, Sufletul cetăţii, „Buna Vestire”, anul IV, seria II, nr. 14, 24 
septembrie 1940, p. 1. 

Căpitanul a ştiut-o. De aceea a spus cândva unui preot: 
'suntem păcătoşi faţă de Biserică - aceasta e atitudinea 
legionarilor înaintea ei’. Dar sufletul cetăţii le ceruse, 
tuturor celor care pedepseau, să pedepsească. înţelegeţi 
cc dramă se pune astfel în conştiinţa unui creştin? Căci îţi 
pierzi sufletul tău, pentru a purifica sufletul neamului tău. 
Şi e adevărat, Biserica nu-ţi dă voie să-ţi pierzi sufletul. 
Dar câtă dragoste de neam în inima celui care, ştiind, o 
face totuşi!” 204 Noica dă un exemplu pentru ca cititorul să 
poată înţelege care este idcca. El susţine că gestul Electrei 
de a-1 ucide pe Egist, prin intermediul fratelui ei, Oreste, 
nu este un act dc răzbunare, nu are în sine o componentă 
cc ar fi împotriva moralei, ori religei, ci este un act 
„purificator”. Sufletul cetăţii suferea în urma uciderii 
lui Agamcmnon, astfel încât avea nevoie de un act care 
să-l elibereze dc această suferinţă. Acest act eliberator, 
purificator era tocmai uciderea lui Egist, cel care l-a ucis 
pe Agamemnon. „Aşa făcuse, în legenda aceea tragică 
a antichităţii, Electra. Ea, fiica lui Agamemnon, cel ucis 
de propria sa soţie şi de uzurpatorul Egist, - vrea să se 
răzbune. Ani dc zile poartă în ea gândul răzbunării; 
ascunde pe Oreste, fratele ci, numai pentru a-1 pregăti 
pentru răzbunare. Iar când, după ani întregi dc însetare, 
Electra loveşte, prin braţul lui Oreste, în Egist, stăpânul 
cetăţii şi chezaşul securităţii ei imediate - gestul fiicei 
lui Agamemnon nu are un simplu înţeles răzbunător. Are 
unul purificator. Cetatea atrizilor, sufletul cetăţii Atrizilor 
îl cere.” 205 

Dincolo de această justificare a violenţei, proprie 
unui individual situat dincolo de bine şi de rău, găsim în 
aceste texte şi un îndemn la violenţă. Vorbind tot despre 


204 Ibidem. 

205 Ibidem. 

Electra, intr-un text din 2 octombrie 1940, Noica arată 
că Legiunea, ca o comunitate de elită, se închină în faţa 
femeii legionare. Aceasta participă demn la viaţa publică, 
îndreptând răul care o loveşte tocmai prin necruţarea de 
care poate da dovadă. Femeia legionară este dârză şi fără 
cruţare. Lipsită de forţă fizică, ea poate însufleţi braţul 
câte unui Oreste pentru a-şi pune în aplicare serviciul în 
slujba comunităţii. Această lovitură indirectă este felul 
ei de a pedepsi, de a lovi. Pe de altă parte, Noica pune 
în evidenţă şi posibilitatea de a contribui la paralizarea 
braţului câte unui Oreste, caz în care, desigur, pedepsirea 
numai are loc 206 . Noica încheie textul cu fraza următoare: 

2116 „Ce înseamnă omul de Stat? Conducătorul care sc preocupă nu dc 
instutiţiile de stat, ci de realităţile de stat. De biserică, şcoală ori familie se 
preocupă orice legislator de rând; la credincioşi, tineret şi rolul femeii se 
gândeşte doar omul dc stat. 

Aţi citit de bună seamă răspunsul generalului Antoncscu la cuvintele 
Patriarhului. Rânduielile Bisericii, spune Conducătorul statului, sunt pe scama 
bisericii, - iată, pentru un conducător de stat creştin şi naţional, problema. 
Care c statutul femeii în noua viaţă de stat legionară? Generalul Antonescu 
n-o spune în apelul către românce. Dar spune ceva mai mult: care e tipul de 
femeie visat de statul legionar. 

Cititorul e liber să creadă, dacă-i place, că slăvim pe conducătorii de 
azi, aici la ’Buna Vestire’, aşa cum slăveau pe conducătorii de ieri cei de la 
ziarul ’România’. Dacă nu vrea să ne creadă cinstiţi, ostenească-se să ne lase 
în pace. Dar dacă ne crede cinstiţi, atunci să vadă o dată cu noi către ce anume 
trimite gestul generalului Antonescu: către adevărata revoluţie legionară. 

înăuntrul acestei revoluţii - şi numai înăuntrul acestei revoluţii - femeia 
de aici îşi găseşte o participare demnă şi efectivă la viaţa publică. Cei care au 
trăit drama legionară (şi va înceta vreodată să fie dramă?) ştiu cât de mult 
au adus în slujba Legiunii cele câteva mari suflete feminine dinăuntrul ei. 
Iar cei care cunosc amănunte din prigoană, ştiu cât de mult au răpit puterii 
de rezistenţă a Legiunii unele suflete feminine care nu puteau trece peste 
omenescul din ele. 

Căpitanul a visat întotdeauna să aibă în jurul său o elită ascetică. Oiice 

„Să-l însufleţească. Să uite de sine şi să-l însufleţească.” 
Venite după fraza: „dar poate însufleţi braţul lui Oreste sau îl 
poate paraliza”, aceste ultime cuvinte ale textului au o forţă 
mai mare decât dacă sunt citite izolat, în afara textului ca 
întreg. Oricine poate vedea îndemnul explicit la violenţă, la 
crimă conţinut în aceste ultime cuvinte ale textului nicasian. 

Observăm acum că nu doar Căpitanul, ca individualul aflat 
pc treapta cea mai de sus a ierarhici individualilor, dar şi cei aflaţi 
pe treptele inferioare pot avea drept la violenţă. Fiind o elită, 
cuprinzând individuali excepţionali la toate nivelurile, Legiunea 
avea dreptul să lovească, să pedepsească, să ucidă. Intîlnim aici 
aceeaşi idee de sorginte nietzscheană, după care un om înzestrat 
cu voinţă dc putere are dreptul şi datoria dc a lua ceea cc crede el 
că-i aparţine, arc dreptul dc a pedepsi, arc dreptul dc a se impune 
în faţa celor care nu au voinţă puternică. 

Am spus mai sus că în textele din „Buna Vestire” Noica 
face un elogiu explicit individualului excepţional. Cineva ar 
putea obiecta că apropierea de teoria individualului formal din 
Scrisori, adică de teoria holomerului ar putea fi forţată în lipsa 
unor argumente care să provină direct din textele lui Noica. 

mişcare spirituală sc desăvârşeşte printr-o elită ascetică. E un gând necruţător 
pentru femei? Se poate. Dar aşa e spiritul, pe culmile sale, fără cruţare. 

Şi totuşi femeia legionară poate îndrepta ceva din răul care o loveşte: 
fiind ea însăşi fără cruţare. Cu cât vor exista mai multe legionare autentice, cu 
atât elita ascetică - a Legiunii ideale - va fi rnai restrânsă. Vor exista în orice 
caz câţiva legionari din aceştia; va fi măcar unul din elita ascetică visată. Dar 
elita legionară se pleacă în faţa cuiva. în faţa femeii legionare. 

Şi cum ne-o închipuim? O închipuim ca pe o Electră: dârză şi fără 
cruţare. Că e soră, soţie ori mamă, - ea slujeşte comunitatea. Prin braţul lui 
Oreste, ea slujeşte comunitatea. Ea nu poate lovi; e în destinul ei să nu lovească 
de-a dreptul. Dar poate însufleţi braţul lui Oreste sau îl poate paraliza. 

Să-l însufleţească. Să uite de sine şi să-l însufleţească” (Noica, Electra 
sau femeia legionară, „Buna Vestire”, anul IV, seria II, nr. 21, miercuri, 2 
octombrie 1940, p. 1). 

Răspunsul nostru este că aceste trimiteri, aceste argumente 
există: există cel puţin trei pasaje în care Noica susţine ideea 
de holomer. Deşi nu este utilizat tennenul ca atare în aceste 
texte din 1940, Noica se foloseşte de raportul dintre individual 
şi general sau, din altă perspectivă, de raportul dintre parte 
şi întreg. Rezolvarea pe care o propune acestei importante 
probleme filosofice este foarte asemănătoare cu soluţia din 
scrierile târzii, în special din Devenirea întru fiinţă şi din 
Scrisori despre logica lui Hermes. 

într-un text din 15 septembrie 1940 intitulat „Şi viaţă fără 
de moarte”, Noica descrie mirarea cuiva în faţa manifestaţiei 
legionare din 14 septembrie 1940 că printre manifestanţi nu 
s-ar afla doar tineri. Noica arată că participanţii sunt tineri 
sufleteşte, în sensul că ei se supun din interesul de a sluji 
moştenirea înaintaşilor. în cazul de faţă, tinerii şi mai puţin 
tinerii din Legiune trebuie să se arate vrednici de Căpitan, de 
Moţa şi de alţi martiri. în acest context, Noica reia ultimul 
gând al căpitanului, de vom cădea neamul românesc moare 
prin noi, pe care îl completează: de vom cădea, Legiunea învie. 
Vedem cum moartea Căpitanului echivalează cu moartea 
românităţii. Deşi nu era ultimul român în viaţă, Căpitanul 
dădea seama de românitate, era un reprezentant ilustrativ de 
român. In el se concentrau cele mai importante trăsături ale 
românităţii. Mai mult, deşi Căpitanul era o mică parte din 
acest neam, era însăşi românitatea, exprima românitatea, era 
o parte ce încorpora întregul. Avem aici imaginea completă a 
holomerului: o parte în care se află întregul 207 . 

207 „ ’Nu sunt aşa de tineri!’. E exclamaţia cea mai semnificativă, poate, dintre 
cele pe care cetăţeanul de pe străzi le-a făcut în faţa manifestaţiei legionare de 
ieri. La totul se aştepta, chiar neprietenul Legiunii: la ordine, număr, pas de 
biruinţă, ia prezenţa nevăzută a morţilor şi a Celui mai viu om din România în 
rândurile celor care păşeau întru biruinţă. Dar să nu fie aşa de tineri? 

De aproape cincispreze ani neamul românesc le spune: da, - dar sunteţi 
tineri. Acum a văzut printre ei mulţi oameni neaşteptat de încărunţiţi; feţe 

în textul „Nu suntem contemporani”, Noica începe cu 
analiza acuzei dcncparticipare ce se adresa Legiunii. Văzuţi 
din afară, legionarii păreau că nu suferă, că nu participă la 
drama romanităţii. Dar ci nu suferă tocmai pentru că au 
adus suferinţa. „ ’Voi nu suferiţi’ - am auzit spunând pe 
cineva, care cobora de la Cluj şi de la Turda, către prietenii 

brăzdate şi maturizate de suferinţă; gravitatea celor care ştiu şi pot. încercarea 
anilor să nu fi trecut peste ci? 

A trecut mai mult decât peste oricine. Dar adevărul c că, în inimi, i-a 
lăsat tineri. Dacă publicul românesc i-ar fi recunoscut cu adevărat, ar fi văzut 
ieri, că în rânduri le lor, undeva la urmă, defila câte unul care ar fi putut lesne fi 
ministru. Ştiu pc trei sau patru dintre ci care cu siguranţă arii putut fi miniştri. 
Au preferat să rămână tineri. Restul n-arc însemnătate. 

A fi tânăr adică a te supune şi a oferi. A sluji moştenirile. Ce frumos 
le spuneţi ieri Conducătorul statului, generalul Antoncscu: 'sunteţi păstrătorii 
unei mari şi neuitate tradiţii! ’ 

Dar ei vor să tic mai mult decât păstrătorii acesteia. Vor să fie: înainte 
purtătorii acesteia. Vor reuşi? Va fi atunci neamul întreg care va reuşi. In 
moştenirea lor stăruie şi cuvântul acela al Căpitanului; 'în momentul acesta 
neamul nostru trăieşte cu noi, luptă cu noi, biruieşte cu noi, sau de vom 
cădea - moare prin noi’. 

Şi dacă totuşi te întrebi din buze, numai din buze s-ar întâmpla să 
fim nevrednici de biruinţa deplină a neamului? Ar fi cei vii nevrednici. Iar 
moştenirea morţilor ar trece mai departe. 

Căci aceasta au reuşit cei care, prin păcatele lor, au lovit în Căpitan, 
au silit pc Moţa să se dăruiască pentru ei şi au trimis în veşnicia românească 
pc cei buni: au dat cu adevărat o veşnicie românească. E ceva incoiuptibil în 
moştenirea Legiunii. Iată ce au reuşit călăii ei! 

E ceva incoruptibil, care ne înfricoşează şi încovoaie. Dar care, pentru 
azi sau mâine, a dat neamului nostru harul din poveste: 'tinereţea fără 
bătrâneţe’. 

Ultimul gând al Căpitanului - de vom cădea, neamul românesc moare 
prin noi - nu mai e cu putinţă. De vom cădea, Legiunea învie încă” (Noica, 
.. .Şi viaţă fără de moaite, „Buna Vestire”, anul IV, seria II, nr. 7, duminică 
15 septembrie 1940, p. 1). 

săi legionari. Era un om tânăr şi un om cinstit. După tot 
ce s-a întâmplat şi nu s-a întâmplat, un om tânăr şi cinstit 
crede că poate spune legionarilor, ardelenilor lumii noastre 
spirituale: voi nu suferiţi; nu participaţi. 

E adevărat, Legiunea nu participă la drama românească: 
ea este în drama românească. Aşa a fost întotdeauna. Iar 
oamenii care numai ocazional (adică în ceasul dezastrelor) 
sunt în drama românească n-au înţeles Legiunea, cred că 
n-au s-o înţeleagă niciodată. Dar pentru că sunt cinstiţi, să 
le vorbim încă o dată. Nu le vom mai vorbi dc multe ori. 

Legiunea n-a fost contemporană cu restul României. 
Nici astăzi nu este aşa. Cei care cuteză a spune legionarilor 
că nu suferă, n-au văzut nici măcar atât: că Legiunea a adus 
în lumea noastră tocmai suferinţa.” 20 * Legionarii nu sunt 
contemporani cu România deoarece ci au suferit cu mult 
înainte dc momentul respectiv. „Intr-o vreme cînd toată 
lumea trăia în beatitudine, Legiunea suferea. Ea singură 
a înţeles că nu s-a sfârşit nimic o dată cu întregirea. Că 
trebuie să vină şi împlinirea românească. Şi că pentru o 
asemenea împlinire, neamul nostru trebuie să treacă prin 
noi crize. Legiunea singură a fost în permanentă criză şi 
suferinţă. 

Citiţi - dar citiţi o dată, nu mai vorbiţi aşa din auzite! - 
ce scria căpitanul pentru anii dinainte de 1927: ’Ce tragedie 
înfiorătoare să rezişti zece veacuri contra tuturor împilărilor 
şi să mori de foame şi de mizerie în România mare, pe care 
tu ai aşteptat-o timp dc un mileniu!’ Citiţi tot ce au scris 
oamenii care sufereau pentru ţara lor, într-un timp când 
ceilalţi - deznădăjduiţii de azi - nu vedeau nici mizerie, 
nici foame, ci doar fericirea României de a fi mare. Citiţi şi 
întrebaţi-vă dacă aţi fost contemporani cu legionarii. 

21,8 Noica, Nu suntem contemporani, „Buna Vestire”, anul IV, seria II, nr. 
18, 28 septembrie 1940, p. 1. 

Iar astăzi ce le cereţi? Le cereţi să facă un gest 
nebunesc. In timp cc voi aţi deznădăjduit, Legiunea 
crede, ştie, poate. Gest nebunesc pentru a ’spăla onoarea 
ţării’? Dar gest nebunesc au făcut studenţii în 1923, când, 
desnădăjduiţi, au complotat şi hotărât să aplice o pedeapsă 
exemplară celor care, prin păcatele lor, trădau ţara. Să se 
întoarcă, acum, la 1923? 

In 1923 studenţii n-au fost înţeleşi în desnădejdea 
lor, nu erau contemporani cu restul României. In 1940 
legionarii nu sunt înţeleşi de toţi ceilalţi în desnădejdea lor: 
nici astăzi nu stau în raport de contemporaneitate. Lumea 
cealaltă abia azi descoperă anul 1923; abia azi descoperă 
antisemitismul; abia astăzi descoperă corupţia; dar, mai 
ales, abia azi descoperă dezastrul. Fiindcă a venit dezastrul 
peste ca. A venit până la 22 km dc Braşov.” 2OT Articolul se 
încheie cu gândurile următoare: „Iar astăzi, când tânărul 
coborât dc la Turda sc întreabă cum dc pot unii fraţi de-ai 
săi striga: Trăiască Legiunea’, în loc să strige: Trăiască 
România Marc’ - i-am putea lesne răspunde: pentru că 
primul strigăt înseamnă cel de-al doilea plus ceva. 

Dar nu i-o vom răspunde. Nu suntem contemporani .” 2in 

Observăm cum aici, Noica inversează raportul dintre 
parte (Legiunea) şi întreg (România) arătând că Legiunea 
este România plus ceva. Aşadar, nu avem de-a face cu o 
parte aflată într-un întreg, ci cu un întreg aflat într-o parte. 
Legiunea este acea parte a României care dă seama dc 
toată românitatea, care o reprezintă, care o include. 

Ideea părţii ce include întregul poate însemna, dintr- 
un anumit punct de vedere, năzuinţa Legiunii de a îngloba 
România, de a realiza o legionarizare completă, după 
cum rezultă chiar şi din textele nicasiene. Dar din altă 


2119 Ibidem. 
™ Ibidem. 

perspectivă, partea ce include întregul vrea să spună că 
partea se ridică la puterea întregului, o înălţare ce se face, 
desigur, prin individuali excepţionali. 

Această ridicare la puterea întregului arată existenţa 
unui proces obţinut, probabil, prin educaţie - şi ajungem 
acum la cel de-al treilea text. Or, după Noica, caracterul 
excepţional al părţii nu se dobândeşte, ci este dat. Este 
un fel de har. Căpitanul, ca să luăm exemplul cel mai 
evident, are harul de a fi excepţional, nu se antrenează 
pentru a fi excepţional. El are nişte însuşiri excepţionale, 
calităţi excepţionale, fapt ce îi dă posibilitatea de a realiza 
înfăptuiri fără făptuiri. Tot la fel este, sau ar trebui să fie, 
cazul Legiunii. Legiunea ar trebui să fie sub har, şi astfel 
nu ar trebui să aibă nevoie de educaţie. Aceeaşi tensiune se 
simte şi în privinţa raportului dintre Legiune şi România, 
ca o exemplificare a raportului dintre parte şi întreg: cu 
greu se poate înţelege cum de este posibil ca Legiunea să 
se afle sub har, iar România nu: „ ’Nu sunteţi sub Lege, 
sunteţi sub har’. De ce se potrivesc atât de izbitor unele din 
cuvintele biblice marii noastre aventuri româneşti? De ce 
ne însufleţesc, de ce ne adeveresc ele? 

Nu suntem sub lege. Lumea noastră veche - la fel cu 
lumea iudaică din Biblie - stătea, la propriu şi la figurat, 
sub lege. Orice făcea, orice năzuia ea, trebuia întreprins 
sub semnul legii. Statul voia bani? Atunci o dispoziţie 
legală reglementa curba de sacrificiu. Statul voia suflet? 
Atunci străjeria dădea tabloul lozincilor potrivite. Totul 
era rit. Pentru că altfel nu era. 

Astăzi suntem sub un anumit har. Horia Sima nu pune 
impozite pe lefuri: pune în mişcare sufletele. Ministrul şcolii 
nu vesteşte literă nouă pentru şcoală: caută suflet nou pentru ea. 
Peste comunitatea românească a coborât harul. In ce măsură - 
o vom vedea. O veţi vedea. Dar nu mai e legea, ci harul. 

Cât har este în noi, atâta viaţă românească este. Pentru 
întâia dată, în anii aceştia trăiţi de după război, se poate trăi 
dincolo de texte şi impozite. Viaţa vine dinăuntru, ocoleşte 
textele de lege sau formularele de impozite, şi se revarsă 
acolo unde i se cerc şi cum i se cere. 

In ceasul de faţă se cer bani. Sufletele vii ale neamului 
îi găsesc, îi inventă. Dacă se vor cere braţe de lucru, se vor 
găsi. Dacă se vor cerc oameni gata de luptă, se vor găsi. 
De ce? Pentru că nu-ţi trebuie decât un lucru ca să le ai pe 
toate. Un singur lucru: harul. 

Legea e pentru câte o singură clasă de lucruri. Poţi face 
lege spre a organiza tineretul în cadrul premilităriei; poţi 
mobiliza - tot legal - tineretul pentru muncile agricole; 
poţi decreta obligativitatea pentru toţi de a strânge fierul 
vechi. Dar toate astea sunt lucruri disparate. Legile sunt 
pentru lumile care trăiesc pe compartimente. Niciodată 
n-ai să găseşti legea care să le unifice. E adevărat, ai s-o 
numeşti 'lege de coordonare’. Dar n-arc să coordoneze 
nimic. 

Comunitatea românească îşi găseşte astăzi un principiu 
de unitate. Nici fierul vechi, nici munca de folos obştesc, 
nici banul nu mai cad sub legi. Ele vin din mai adânc: din 
duhul unic care se preface în fiecare dintre ele. 

Nu suntem sub lege, suntem sub har. De ce se 
potrivesc atât de izbitor unele din cuvintele biblice marii 
noastre aventuri româneşti? Pentru că este o aventură în 
spirit. Iar atâta vreme cât va rămâne aşa, fierul vechi nu va 
fi fier vechi, iar funcţia de primar nu va fi simplă funcţie 
de primar. 

Dacă n-ar fi cuvintele biblice, am tăcea. Atât de mare 
ne e nădejdea. Atît de mare ne e credinţa.” 2 " 

211 Noica, Sunteţi sub har, „Buna Vestire”, anul IV, seria II, nr. 23, 4 
oetombrie 1940, p. 1. 

3. Adeziunea la legionarism: motivaţie versus 
justificare 

Ajunşi în acest punct al analizei raportului dintre 
individual şi universal, considerăm că este nevoie să 
facem o paranteză pentru un obligatoriu interludiu. Avem 
în vedere motivaţia adeziunii lui Noica la legionarism. Din 
fericire, textele publicate în „Buna Vestire” oferămotivaţiile 
tânărului Noica pentru răspunsul său „prezent" dat apelului 
Axei. Din acest punct de vedere, ele sunt singurele care ne 
explică de ce a aderat Noica la legionarism. în nici un alt 
text, fie carte, fie articol, fie pagină de jurnal, Noica nu a 
furnizat motivele pentru care a aderat la legionarism. 

O primă motivaţie (să o numim explicaţia imediată) 
o constituie faptul că oamenii pe care el îi stima (cum era 
Nae Ionescu) sau prietenii săi (ca Mihai Polihroniade) îi 
solicită înscriereaîn mişcare. Noica recunoaşte căînceputul 
credinţei în Legiune i se datorează lui Polihroniade: „ 
Vom face într-o zi apelul: toţi câţi am sfârşit prin a sluji 
Legiunea datorită lui Mihail Polihroniade. Suntem mulţi. 
Şi nu semănăm unul cu altul. Dar credem în Legiune, 
- iar începutul credinţei noastre îl datorăm lui Mihail 
Polihroniade. 

Fiecare convertit la credinţa legionară îşi are un frate 
mai mare întru credinţă. Ştiu: prezenţa Căpitanului nu 
putea să ne lase nepăsători; apariţia lui Moţa nu putea să 
ne lase întunericului. Totul era mântuire şi totul era lumină 
în jurul lor. Dar trebuie, pentru fiecare dintre noi, să vină 
cineva din lumea noastră şi să ne ridice până la lumea lor. 

Cum a putut Mihail Polihroniade să-şi converteasă 
atât de mulţi prieteni, chiar pe cei deosebiţi de el? 

în primul rând pentru că avea mulţi prieteni. Ii câştiga 
pentru sine, prin inteligenţa sa şi prin gustul său de viaţă. 

Şi îi convertea pentru Legiune prin hotărârea sa lucidă de 
a-şi spune propria inteligenţă şi propriul său gust de viaţă. 

Căci era un act de supunere ca o inteligenţă atât de 
rafinată şi de sigură cum n-am întâlnit alta în lumea noastră, 
să consimtă misticei şi întunericului, de dincolo de lumină, 
al Legiunii. Orice altul, cu o asemenea înzestrare, ar fi avut 
orgoliul lumilor sale. Mihai Polihroniade a simţit adevărul 
de dincolo dc înţelesuri. A crezut în Căpitan chiar când 
propriile sale lumini îl ispiteau să spună: Căpitanul n-are 
dreptate. 

Un om care părea numai inteligenţă - a crezut. E 
grozav e mult. 

Dar era şi viaţa. Avea înţelesul curat al vieţii: bucuria. 
Toţi prietenii au învăţat, au reînvăţat dc la el să se joace. 
Discuţia e un joc. O carte nu c decât un joc bine condus. 
Politicul - şi Mihai Polihroniade e singurul de aici care 
a gândit politicul pur - c jocul însuşi; jocul absolut.” 212 
Dacă o asemenea inteligenţă şi o asemenea viaţă slujesc 
Legiunea, nici cl nu avea dc gând să-şi economisească 
inteligenţa şi viaţa. „Poţi înţelege deosebit; poţi sluji 
altfel. Dar dacă el a făcut act dc supunere, nici tu nu ai să 
rezişti 1 * 213 . Şi pentru că el a intrat în Legiune mai târziu, 
deoarece „inteligenţa era trufaşă, iar gustul vieţii rezista**, 
acest frate mai mic care era Noica îi cere acum iertare că 
a început ultimul. 

Este interesant de văzut felul cum percepe Noica 
apariţia şi evoluţia Mişcării Legionare. El este convins că 
în anii anteriori venirii la putere, înainte ca România să 
devină stat legionar, Legiunea a avut de suferit. „Legiunea 
a dus în lumea noastră tocmai suferinţa. într-o vreme când 
toată ţara trăia în beatitudine, Legiunea suferea. Ea singură 

212 Noica, Apelul axei , „Buna Vestire”, nr. 19, 29 septembrie 1940, p. 2. 

a înţeles că nu s-a sfârşit nimic o dată cu întregirea. Că 
trebuie să vină şi împlinirea românească. Şi că pentru o 
asemenea împlinire, neamul nostru trebuie să treacă prin 
noi crize. Legiuna singură a fost în permanentă criză şi 
suferinţă' 4214 . Mişcarea Legionară a apărut din revolta 
tinerilor „că în ţară este corupţie, că politicienii sunt 
vînduţi străinilor, că-şi bat joc de truda săracului 44215 . 

Prima etapă este una haiducească, în care se loveşte 
în străini şi înstrăinaţi 216 . După perioada de haiducie, 
Căpitanul şi tovarăşii săi se organizează pentru a lupta 
politic, încadrându-se în mişcarea politică a lui A.C. 
Cuza: etapa politică. Cum mişcarea politică avea nevoie 
de interiorizare, cum membrii de partid sunt nevoiţi să 
devină nişte inşi cu o altă educaţie, „una aspră, ostăşească, 
tinerească 44 , Noica arată că se trece la a treia etapă a 
evoluţiei Legiunii, numită de el etapa educativă. „Totuşi 
lupta politică nu poate fi dusă oricum. Ea cere o anumită 
interiorizare. Adică, nu e de-ajuns să spui: „Jos jidanii şi 
înstrăinaţii”, ci trebuie să devii tu însuţi un ins în stare să 
înfrunţi pe străini şi înstrăinaţi. Trebuie altă educaţie decât 
cea obişnuită a politicii: una aspră, ostăşească, tinerească. 
Şi atunci Comeliu Codreanu se desparte de cuzişti şi 
întemeiază Legiunea sa. Nu ştie însă limpede cum o va 
organiza; dar faptele singure îl vor învăţa cum să-şi atingă 
ţinta de a crea un organism tinereşte disciplinat. 

Deci un pas nou: se trece de la politic la educativ. 
De la ordine înafară la ordine înăuntru. Iar acum, când 
Căpitanul îndrumează conştiinţa fiecărui legionar, acum 

214 Noica, Nu suntem contemporani, „Buna Vestire”, nr. 18, 28 
septembrie 1940, p. 1. 

215 Noica, Limpeziri pentru o Românie legionară, „Buna Vestire”, nr. 
29, 11 octombrie 1940, p. 6. 

216 Ibidem. 

progresul de la cele joase le cele înalte, de la materie la 
interes economic, la spirit şi interes moral - c vădit.” 217 

In fine, după spiritul de jertfa dovedit de Moţa şi 
Marin, înrolaţi ca voluntari în războiul civil din Spania, 
mişcarea se transformă, crede Noica, într-o mişcare 
spirituală. Se trece de la politic la spiritual tocmai prin 
dimensiunea credinţei creştine implicate în aceasta: 
„Acum intră în joc rolul cel mare al lui Moţa. Spiritul de 
jertfă e esenţialul, spune Moţa. Spiritul de jertfa e măsura 
credinţei noastre, adaugă el. Şi n-o spune numai, o şi face. 
Pleacă în Spania, şi de acolo, de la depărtări, îndrumează 
prin jertfa sa Legiunea - şi poate ţara întreagă - către 
sâmburele cel mai lăuntric al vieţii: dintre spiritul care se 
dăruie şi învie. Acum Legiunea, prin jurământul de sărăcie 
şi severitate pe care îl cere elitelor căpitanul, la mormântul 
lui Moţa şi Marin; prin înfiinţarea corpului, tot pentru elite, 
intitulat Moţa-Marin; corp înăuntrul căruia cci neprihăniţi 
să încerce a trăi şi muri ca Moţa - acum Legiunea nu mai e 
o mişcare politică, nici una educativă. E una spirituală. Ea 
a pornit de la haiducie şi a ajuns la creştinătate. Apomitde 
la pădure şi a ajuns la biserică. Dar la Biserică luptătoare, 
la biserica dinăuntrul istoriei, nu de dincolo de ea.” 218 

O altă explicaţie a adeziunii, din alt registru (explicaţia 
psihologică), este că Noica se simte vinovat pentru faptul 
că un număr mare de oameni erau chinuiţi, pedepsiţi, 
închişi etc., iar el ducea o existenţă lipsită de griji, într- 
un Bucureşti al îmbuibaţilor. Se simte necinstit sufleteşte: 
„Eşti necinstit sufleteşte...” „Sunt ultimele cuvinte rostite, 
în libertate de Căpitan. ’Şi din mormânt îţi voi striga: eşti 
necinstit sufleteşte!’ Sunt cuvintele pentru rostirea cărora 
s-a găsit un tribunal să-l condamne şi o închisoare să-l 

217 Ibidem. 

primească. Şi sunt cuvintele pentru care s-a găsit cineva 
să-i ceară condamnarea şi închiderea. Ce tristă e uneori 
ţara românească! 

E atât de tristă încât, fără s-o ştie poate Căpitanul 
rostea încă o dată una din vorbele care să ne privească pe 
fiecare dintre noi. Ce mai însemna, în lumina celor doi ani şi 
jumătate de întuneric care aveau să vină, gestul apostolului 
aceluia, care ieşise de mult din funcţia sa apostolică? 

Conducători de popoare sunt cei care rostesc lozinci 
însufleţitoare pentru toţi sau mustrări osânditoare de toţi. 
Era, în cuvintele din ultimele ceasuri libere ale Căpitanului, 
o anumită osândă care plesnea ca un bici obrazul nostru de 
oameni aflaţi în libertate. 

Nu puteai face gestul cel mai mic de încadrare şi 
consfinţire, fără să te simţi necinstit sufleteşte. Iţi luai leafa 
ta de funcţionar conştiincios, condamnat să slujeşti un stat 
aflat pe mâini ucigaşe - şi te simţeai necinstit. Aveai de 
întreţinut o mamă, câţiva copii, sau dreptul tău de viaţă 
pur şi simplu - şi te simţeai necinstit. Acolo, în închisoare, 
stătea un om, stăteau în numele lui zeci de mii de tineri, 
care toţi te voiseră mai bun şi mai încrezător în neamul 
tău. Ei erau din ce în ce mai purificaţi şi buni; poate, mulţi 
dintre ei erau şi din ce în ce mai încrezători; dar tu, cel 
de afară, erai necinstit.” 219 . In raport cu cei care se aflau 
la închisoare, cei de afară se simţeau necinstiţi, aveau un 
sentiment de vinovăţie că ei se află afară. Cei închişi erau 
cei purificaţi şi cei buni: „Legiunea a dus timp de doi ani 
şi jumătate în fiecare conştiinţă de aici sentimentul ruşinii 
de a nu se afla la închisoare. Veneau împrejurări externe 
uluitoare: cei dinăuntru, cu presa şi radioul lor infernale, 
te minţeau fără scrupule şi fără încetare; totul era sortit 

219 Noica, „Eşti necinstit sufleteşte... ”, „Buna Vestire”, nr. 3, 11 
septembrie 1940, p. 1. 

să te amăgească şi narcotizeze. Şi tu atâta aşteptai: să fii 
narcotizat. Dar veneau ceasurile înfiorătoarei lucidităţi - şi 
te simţeai trădător şi canalie şi necinstit. 

Atunci a venit războiul [în] Europa[,] războiul 
eliberator. Cc mai interesa drama românească în partida 
gigantică începută? Ţara ta - aşa îţi spuseseră pigmeii 
care o guvernau - ţara ta e dintre cele mijlocii, dacă nu 
chiar mici dc tot. Să stăm liniştiţi, să ne chitim undeva, 
într-unul din ungherele istoriei, aşa ca să nu vadă zeii ne 
mâniaţi. Şi câtva timp credeai. Dar îţi aminteai de toată 
voinţa de măreţie românească a Căpitanului şi a României 
tinere aflate în lanţuri şi dintr-o dată era limpede că ţara ta 
putea fi decât ţara tară orizont şi la Sud-Estului european. 
Şi sufere ai.“ 22,) 

Una dintre cele mai interesante explicaţii (cea 
filosofică) vizează înţelegerea realităţii româneşti. Noica 
arată că încercarea de a înţelege realitatea românească 
te face să devii legionar: „Nu eşti legionar şi spui că nu 
înţelegi cc se întâmplă în ţară. Te cred. Dacă ai fi avut 
voinţa să înţelegi, ai fi fost legionar. Te minţi că astăzi, 
în plin dezastru românesc, Legiunea se bucură. Unde vezi 
bucuria, om nedrept? Legionarii se gândesc la morţii lor de 
ieri; se gândesc la propria lor dăinuire de mâine; visează 
să învie un neam trăind în letargie - şi voi numiţi asta 
bucurie?” 221 . înţelegerea realităţii româneşti, care duce în 
mod direct la legionarism, ar trebui să fie una diacronică, 
în toată desfăşurarea ei temporală. înţelegerea realităţii ar 
trebui să cuprindă nu numai prezentul, cu problemele sale 
istorice, geografice, etnice etc., dar şi ceea ce s-a întâmplat 
în trecut, evenimentele care prefigurau prezentul. Deci, o 

220 Ibidern. 

221 Noica, Pentru cel care nu înţelege, „Buna Vestire”, nr. 9, 18 

înţelegere care să cuprindă simultan prezentul şi trecutul 
(şi de ce nu şi viitorul?): „Intre voi şi legionari e o singură 
deosebire: că voi trăiţi drama românească abia cum, când 
se întâmplă, pe când ei o trăiesc de ani şi ani de când se 
prefigurează. 

Când în 1936 Căpitanul spunea: ’Sănufie dat generaţiei 
noastre să asiste la ciopârţirea ţării’ - voi, oameni cuminţi, 
v-aţi întrebat: unde vede el primejdie? Când, mai înainte 
încă, Moţa spunea: ’nu vom avea pace în nici un mormânt 
până când nu vom ridica din nou ceea ce alţii au pângărit, 
au risipit şi au pus sub blestem’ - voi v-aţi întrebat din 
nou: cum să ridici ceea ce nu s-a prăbuşit încă? 

Voi nu vedeţi lucrurile decât atunci când se întâmplă. Iar 
pentru că alţii le-au văzut mai demult şi nu strigă astăzi, ca 
voi, ca Ieremia: ’este oare suferinţă mai mare decât a mea?,, 
-îi mustraţi că nu suferă. Dar, pentru numele lui Dumnezeu, 
de ce oare credeţi că au murit câteva mii de oameni şi au stat 
în lanţuri alţii, dacă nu ca să nu se întâmple asta? 

Bucurie... Noi am văzut bucurie românească. Sau 
cel puţin inconştienţă românească. Am văzut pe străzi, în 
seara unei zile de primăvară, când s-a votat constituţia lui 
Carol II, în 1938, oameni jucând hora în sunetele muzicii 
militare. Am văzut ţara aceasta întreagă spunând da, după 
ce în alegerile din 1937 spusese nu. Am văzut-o ieşind după 
’linia destinului ei’, consimţind, abjurând, bucurându-se, 
şi toate acestea în sunetele muzicii militare. 

Cum, jumătatea din Ardeal abia azi o pierdem? 
N-am pierdut-o în Februarie 1938? N-am pierdut-o la 29 
Noiembrie 1938? 

Oameni călduţi, bombe cu efect întârziat ce sunteţi! 
N-aţi înţeles nici de ce suferă Legiunea, nici ce crede ea. Veţi 
înţelege mai târziu. Dar voi veniţi întotdeauna prea târziu.” 222 


222 Ibidem. 

Realitatea era că România trecea printr-o perioadă 
în care se crampona în istorie, în geografie (tocmai se 
întâmplase pactul de la Viena), într-un moment în care 
era nevoie să facă un salt în legendă. Credinţa lui Noi ca 
în România legendară şi respingerea României istorice 
(concrete, geografice) poate oferi explicaţia filosofică 
a adeziunii: „Nu ţi-e să tc îndoieşti. Crede în învierea 
României legendare. Crede, din toată tinereţea ta, din 
tot ce nu s-a împlinit împrejurul tău. Alte neamuri pot fi 
împăcate şi resemnate. Alte neamuri pot vorbi, pentru 
întâia oară, despre destin: ce altceva avea de făcut Franţa 
decât să stăruie într-o rânduială care fusese victorioasă? 
Neamul tău avea de făcut altceva. Neamul tău a visat - 
dar numai a visat - altceva. Visează mai departe.” 321 „Nu 
ne aduceţi înaintea ochilor aceeaşi şi aceeaşi Românie 
istorică. O cunoaştem, o respectăm şi o iubim ca oricare 
din apologeţii ei; dar ea nu ne mai însufleţeşte. Nu ne mai 
învaţă. Fiecare generaţie învaţă la şcoala ei, fiecare inimă 
se spovedeşte şi se îndreată după cuvântul preotului ei. 
Şi unii şi alţii dorim poate ţării noastre aceeaşi negrăită 
fericire. Dar noi, aceştia tineri, n-o vedem în istorie. O 
vedem în legendă. 

Crede în învierea României legendare.” 224 

O explicaţie sociologică arată credinţa lui Noica în 
rolul fundamental jucat de elite în transformarea societăţii. 
Fiind un corp de elită, arată Noica, legiunea are misiunea 
de a educa tot neamul românesc spre a trece din istorie în 
legendă, din timp în eternitate, din material în spiritual. 
Cu misiunea aceasta educativă a Legiunii urma să se 
construiască, prin completa legionarizare a ţării, o nouă 
Românie (Trebuie notat că Noica nu face nici o referire 

223 Noica, Crede, „Buna Vestire”, nr. 1,8 septembrie 1940, p. 1. 

la Germania hitleristă, dar este greu de crezut că nu a fost 
influenţat de evenimentele mondiale. Hitler era la putere 
în Germania de câţiva ani, în urma unor alegeri libere, 
propagând tot mai insistent ideile fasciste, antisemitismul, 
eugenia, cultul comandantului, epurarea etnică etc. Să nu 
uităm căNoica s-a aflat în Germaniaexactîn aceste vremuri 
tulburi.). Se viza deci un alt tip de om, un om nou: „Dar, 
oricât de fierbinte ar fi gândul conducătorilor de a vedea 
toată România legionarizată, aceasta nu se poate întâmpla 
de la o zi la alta. Iar pentru că înăuntrul Legiunii educaţia 
s-a făcut prin elite, lumea românească urmează a fi şi ea 
transformată prin influenţa elitelor legionare existente sau 
în curs de constituire înăuntrul ei. 

Şi mă gândesc la acea, fără seamăn în viaţa noastră 
publică, şcoală de elite, care trebuie să fie şi probabil va 
fi ’Corpul Moţa Marin’. Elitele care urmează a se ridica 
înăuntrul ei vor trebui să fie atât de pure, încât Căpitanul a 
ordonat ca numărul membrilor să nu treacă de 10.000.” 225 

în fine, explicaţia spiritualistă arată credinţa 
filosofului că Legiunea se află sub har, că se află în centrul 
unei mişcări spirituale de purificare a sufletului românesc. 
„Să înţeleagă o dată şi cei care nu s-au lămurit până acum: 
Legiunea nu este un partid care ajunge, azi, la putere; ci o 
revoluţie care ajunge la împlinire; care şi pe plan politic 
ajunge acum la împlinire. 

Că există şi un plan politic în acţiunea Legiunii, n-a 
contestat-o nimeni. Dar că există numai un plan politic, e 
un semn de orbire, când nu e unul de infamie. 

Ce, Tudor Vladimirescu a guvernat? Horia a guvernat? 
Iar revoluţia Căpitanului - revoluţie mai răscolitoare decât 
celelalte din istoria noastră, căci nu e făcută împotriva 
cuiva, ci pentru valorile spiritului - n-ar fi avut nevoie de 

235 Noi ca, 10.001, „BunaVestire”, nr. 11,20 septembrie 1940, p. 1. 

o întreagă politică, dacă am fi fost la timp vrednici de ea. 
Dar n-am fost încă vrednici de ea.” 226 

Legiunea, consideră Noica, se află nu sub lege, ci sub 
har. Atunci când se vrea să se adune la buget mai mulţi 
bani, statul, prin instituţiile sale legiuitoare, poate să dea o 
lege prin care să se statueze necesitatea înfiinţării unei noi 
taxe. In schimb, conducătorii actuali ai mişcării, aflaţi la 
guvernare, nu pun noi taxe şi impozite, ci pun în mişcare 
sufletele. „Astăzi suntem sub un anumit har. Horia Sima 
nu pune impozite pe lefuri: pune în mişcare sufletele. 
Ministrul şcolii nu vesteşte literă nouă pentru şcoală: 
caută suflet nou pentru ea. Peste comunitatea românească 
a coborât harul. In ce măsură - o vom vedea. O veţi vedea. 
Dar nu mai e legea, ci harul. 

Cât har este în noi, atâta viaţă româncacă este. Pentru 
întâia dată, în anii aceştia trăiţi de după război, se poate trăi 
dincolo dc taxe şi impozite. Viaţa vine dinăuntru, ocoleşte 
textele dc lege sau formularele de impozite, şi se revarsă 
acolo unde i sc cere şi cum i se cere. 

In ceasul de faţă se cer bani. Sufletele vii ale 
neamului îi găsesc, îi inventă. Dacă se vor cere braţe de 
lucru, se vor găsi. Dacă se vor cerc oameni gata de luptă, 
se vor găsi. Dc ce ? Pentru că nu-ţi trebuie decât un lucru 
ca să le ai pe toate. Un singur lucru: harul.” 227 Aventura 
românească îşi însuşeşte astfel celebrele cuvinte biblice 
legate de situarea în har, ceea ce dă mişcării o întemeiere 
foarte solidă, după cum consideră tânărul Noica: „Nu 
suntem sub lege, suntem sub har. De ce se potrivesc 
atât de izbitor unele din cuvintele biblice, marii noastre 
aventuri româneşti? Pentru că este o aventură în spirit. 
Iar atâta vreme cât va rămâne aşa, fierul vechi nu va fi 

226 Noica, Amil I, ziua întâi, „Buna Vestire”, nr. 8, 17 septembrie 1940, p. 1. 

lier vechi, iar funcţia de primar nu va fi simplă funcţie de 
primar.” 228 

Acestea sunt principalele motivaţii ale adeziunii 
după cum rezultă ele din textele legionare publicate de 
Noicaîn „Buna Vestire”. Dar reprezintă aceste motivaţii 
o justificare a adeziunii? Deşi motivat, era Noica 
întemeiat să adere la Mişcarea Legionară? Răspunsul 
nostru este, fără nici un echivoc, negativ. Fie că el avea 
aceste motive, fi e că se pot construi azi altele, prezentate 
de comentatorii săi de azi, Noica nu avea nici o justificare 
să adere la legionarism. 

Este uşor de observat că argumentarea noastră se 
bazează pe distincţia dintre motivare şi justificare. 
Este deci nevoie să detaliem acest aspect. Zăbovim 
asupra acestui lucru pentru că avem de-a face cu o temă 
extrem de importantă cu privire la Noica, o temă care 
a generat mereu pasiuni extreme cu privire la marele 
filosof. A generat în mod iraţional fie o condamnare 
generalizată, condamnare ce duce la neluarea în calcul 
a nici unei idei filosofice a lui Noica, fie la o apărare 
absolută, adică una care simte nevoia să treacă peste 
orice greşeală a lui Noica în intenţia de a-1 absolvi 
de vina adeziunii la legionarism. Ceea ce este mai 
tragic, din acest punct de vedere, este că s-a ajuns la 
o îndulcire a activităţii criminale a Legiunii tocmai 
pentru a se obţine o portiţă de scăpare pentru Noica. 
Ideea este simplă: Noica nu este atât de vinovat pentru 
faptul că a aderat la mişcarea legionară deoarece 
această mişcare nu este atît de nocivă, de rea pe cât 
ar crede unii dintre contemporanii noştri. De vină ar 
fi, desigur, comuniştii care au exagerat relele legiunii, 
care i-au pus în cârcă toate faptele urâte, astfel încât 

noi ar trebui să fim mai ponderaţi atunci când judecăm 
faptele acestei mişcări. 

Afirmaţia noastră că deşi exista o motivare, 
adeziunea lui Noica la legionarism nu a fost justificată 
poate părea forţată unei persoane care nu este obişnuită 
cu subtilităţile filosofice. Mai ales că în Dicţionarul 
explicativ, termenii „motiv” şi „temei” sunt caracterizaţi 
aproximativ identic. Să ne gândim la o situaţie posibilă. 
O persoană (A') face o anumită faptă. Fiind întrebat 
de motivul pentru care a acţionat în acel fel, persoana 
respectivă răspunde: „pentru că aşa şi aşa”. El aduce un 
temei care i se pare lui că l-a determinat să acţioneze 
în felul respectiv. Lucrurile par clare şi simple. Dar să 
privim mai atent la această situaţie, introducând-o într- 
un anumit context (adică apelând la un joc dc limbaj, 
cum ar spune Wittgenstein, în legătură cu care sc poate 
observa felul cum sunt utilizaţi termenii pc care îi 
folosim). Vom avea ocazia să vedem că lucrurile nu sunt 
deloc simple. Să presupunem că persoana respectivă 
este psihopat, iar fapta de care ne ocupăm este uciderea 
unui copil. La întrebarea „de ce l-ai ucis pe copil?”, el 
ne va spune „pentru că bebeluşul mă facea să mă simt 
tristă”. Acest răspuns (dat de Annie Wilkes, personajul 
lui Stephen King, din Misery) constituie în opinia sa un 
motiv pentru acea crimă, dar nu la fel va considera o 
persoană raţională. Deşi X a avut un motiv pentru fapta 
oribilă pe care a făcut-o, fapta sa nu era justificată. 

Vom fi, poate, interpelaţi în felul următor: atâta vreme 
cât reprezintă o apărare a propriei poziţii, justificarea poate 
fi înţeleasă ca o prezentare de motive, de cauze ale unei 
acţiuni. Nu spunem de regulă că scuza ne acuză?! Desigur 
că justificarea ca scuzare apare ca un caz particular de 
justificare, mai mult, ca o specie de justificare des întâlnită 

în viaţa cotidiană. în cazul în care cineva susţine că Noica 
s-a folosit în articolele din Buna Vestire de o astfel de 
justificare, atunci după opinia noastră el nu s-a apărat, ci 
s-a acuzat. 

Dar dacă justificarea nu este nici motivare, nici 
scuzare, să fie un fel de întemeiere? Faptul că sunt oferite 
nişte temeiuri ale acţiunii duce automat la o justificare a 
acţiunii? Vom putea vedea mai uşor răspunsul dacă vom 
apela la un exemplu. Să presupunem că o persoană nu 
spune adevărul atunci când este citată ca martor la un 
proces. Avocatul aduce probe indubitabile, iar persoana 
respectivă îşi dă seama că a greşit. Motivul pentru care 
a dat declaraţia iniţială este că aşa a crezut, aşa i s-a 
părut (să presupunem că se afla la o distanţă mai marc 
de eveniment şi nu ştia că nu are vederea bună). Dacă în 
acest caz motivul prezentat poate funcţiona ca justificare, 
nu la fel stau lucrurile dacă persoana respectivă ar fi 
spus o minciună în mod intenţionat. Declaraţia sa nu mai 
era motivată de o problemă de vedere, ci de un anumit 
motiv ascuns. în acest caz, întrebată după audiere de ce 
a dat acea declaraţie, persoana răspunde „pentru că aşa 
mi s-a părut”. Or, este evident că acest motiv nu este o 
justificare. Era o justificare în primul caz, dar nu şi în ccl 
de-al doilea. 

Să ducem mai departe tipul de exemplu folosit mai 
sus, căci ne permite să ne apropiem de adevăr. Să 
presupunem că un tânăr utilizează frecvent propoziţii 
neadevărate pentru a-şi descrie faptele. Nedorind să se 
afle că stă multă vreme la cinema, la discotecă etc., el 
le spune părinţilor că a fost la bibliotecă şi a citit. Cum 
vom caracteriza un răspuns ca „am fost la bibliotecă” la 
reproşul mamei că a întârziat la masă: este o motivare 
sau o justificare? Dacă ne gândim că a venit acasă târziu 

pentru că a stat la bibliotecă, am putea considera că 
avem aici o justificare în sens de scuzare, avem aici 
un motiv al întârzierii. Dificultatea este dată de faptul 
că avem aici o falsă justificare. Explicaţia dată pentru 
întârziere nu este cea reală (discoteca), ci una inventată 
(biblioteca). Or, este evident pentru orice persoană 
raţională că o motivare inventată nu poate trece drept 
justificare. 

Desigur, nu vrem să susţinem că acesta ar fi cazul lui 
Noica: articolele din Buna Vestire pot susţine orice, dar 
în nici un caz nu se poate spune că susţin neadevăruri. 
Analogia cu situaţiile de mai sus trebuie văzută în alt 
context: legătura dintre justificare şi adevăr, pc de o 
parte, şi legătura dintre justificare şi corectitudine, pe de 
alta. Ceea ce vrem să susţinem este că avem dc-a face cu 
o justificare în adevăratul sens al cuvântului atunci când 
afirmaţiile noastre sunt nu numai adevărate, dar şi corecte, 
adică bune în sens moral. Este deci nevoie dc îndeplinirea 
simultană a unor criterii gnoseologice şi etice. 

Toată lumea ştie (şi ştia şi în 1940) că Garda dc Fier 
este o organizaţie ce practică crima ca instrument politic, 
ca mijloc dc îndeplinire a scopurilor sale. Toată lumea 
ştie (şi ştia şi atunci) că ideologia legionară include idei 
antidemocratice, xenofobe, antisemite etc. In aceste 
condiţii, aderarea la o astfel de mişcare nu era la fel cu 
aderarea la un anumit partid politic. Garda de Fier făcea 
notă discordantă în tot spectrul politic din România 
interbelică. Faptul că Noica îşi motivează aderarea 
printr-o explicaţie imediată, una sociologică, alta 
spiritualistă etc., nu reprezintă nicidecum o justificare a 
adeziunii, tocmai prin conflictul cu morala. Adeziunea 
la legionarism echivala cu adeziunea la un set întreg 
de valori care, atunci ca şi acum, erau contrare bunului 

simţ. Chiar dacă morala a suferit anumite schimbări 
prin timp, există o serie de idei, de norme care rămân 
valabile pentru totdeauna. Una din aceste idei este 
dreptul la viaţă. Omorul era prohibit, interzis prin lege 
şi pedepsit, nu numai în 1940, dar şi în 1840, în 1540 
etc. Chiar dacă era practicat cu frenezie în Roma antică, 
omorul era respins de normele morale chiar şi ale acelor 
vremuri. 




Capitolul V 


INTERPRETAREA TEORIEI 
INDIVIDUALITĂŢII 

1. Liniile de forţă ale teoriei individualităţii 

Am văzut cum, după Noi ca, individualul este o realitate 
complexă, neomogenă, cu o bogată structură internă ce 
îi permite să evolueze spre forme tot mai complexe de 
organizare a realului. Aflat în devenire, individualul are 
capacitatea de a ajunge la un aspect de generalitate, care 
îl desăvârşeşte. Cu toate acestea, Noica susţine existenţa 
unor individuali care nu au atins încă împlinirea, adică 
individuali a căror fiinţă este precară. Aşa se face că 
precaritatea fiinţei este întâlnită la toate nivelurile realului, 
de la anumite fonne de cultură la anumite tipuri umane, 
de la anumite forme de civilizaţie la anumite forme de 
organizare a viului. Mai mult, distincţia făcută între 
holomer şi individual (orice holomer este un individual, 
dar nu orice individual este un holomer) arată cum logica 
lui Hermes este o logică ce introduce o importantă ierarhie 
între individuali. Poate că mai puţin decât în alte locuri 
ale teoriei individualului, ne-am fi aşteptat să găsim în 

logica lui Hermes o deosebire între un individual şi altul. 
Chiar dacă, este adevărat, Noica schiţează o logică în care 
vechea idee de formă să fie înlocuită cu alta, mai flexibilă, 
faptul că o fonnă cum este cea a lui Socrate se deosebeşte 
de forma lui Elpenor nu poate decât să ridice anumite semne 
de întrebare cu privire la temeiurile acestei diferenţe. Atâta 
vreme cât sc observă că forma nu poate da un răspuns 
satisfăcător cu privire la temeiul distincţiei nicasicnc, trebuie 
să ne îndreptăm atenţia spre conţinut, spre materia acestei 
distincţii. Sc poate astfel susţine că Socrate este un tip de 
individualitate distinct de tipul exemplificat de Elpenor în 
virtutea faptului că individualitatea lui Socrate, văzută din 
interior, dinspre conţinut, este deosebită de individualitatea 
lui Elpenor. Desigur că vom fi acum întrebaţi în virtutea cărui 
fapt conţinutul tipului de individualitate socratică este distinct 
dc conţinutul tipului dc individualitate clpcnorică. Cc anume 
dă un conţinut diferit în cele două cazuri? în conformitate cu 
logica aristocratică schiţată de Noica, răspunsul este dc găsit 
în caracterul extraordinar al individualităţii dc tip Socrate, 
spre deosebire la lipsa acestui caracter la individualitatea 
dc tip Elpenor. Acesta este motivul pentru care am susţinut 
mai sus că logica lui Hcrmcs este, dincolo dc o logică a 
individualului formal (dacă o privim dinspre formă), o 
logică a individualului excepţional (dacă o privim dinspre 
conţinut). 

Ierarhia individualilor făcută din perspectiva 
caracterului lor excepţional este de găsit atât în scrierile 
teoretice ale lui Noica (Devenirea întru fiinţă , Scrisori 
despre logica lui Hermes etc.), în scrierile din ciclul rostirii 
româneşti, dar şi în scrierile din perioada interbelică. 
Atât volumele elaborate în această perioadă cât şi 
publicistica oferă aceeaşi imagine cu privire la ierarhia 
individualilor făcută din perspectiva unor trăsături ce ţin 

de conţinutul individualităţii şi mai puţin de forma tipului 
de individualitate. 

Interpretat din perspectivă social-politică, acest 
aspect al teoriei individualităţii poate fi înţeles ca fiind 
expresia unei concepţii elitiste, nedemocratice cu privire la 
individual. Dacă vom adăugam acest creuzet şi elementele 
proprii abordării din ciclul rostirii româneşti (idiomaticul, 
naţionalul, etatismul) vom înţelege de ce numeroase 
poziţii recente din literatura secundară au fost extrem de 
critice cu privire la ideile filosofului de la Păltiniş. De 
exemplu, după Alexandra Laignel-Lavastine răspunsul 
lui Noica adus problemei raportului dintre individual şi 
general conduce la naţionalism, românism şi culturalism, 
tensiunile interne ale unei gândiri ce nu a rezolvat problema 
modernităţii şi a raţionalităţii fac ca Noica să eşueze pe 
stâncile naţionalismului 229 . 

Dincolo de caracterul excepţional al individualului 
nicasian, dincolo de existenţa unei ierarhii a 
individualilor, dincolo de exacerbarea naţionalistă 
sau individualistă din unele scrieri, am constatat cum 
Noica susţine o anumită formă de fugă de istorie a 
individualului. Considerând că individualitatea se 
poate pierde în cotidian, individul trebuie să se retragă 
din lume (eventual, în bibliotecă) pentru a putea să se 
desăvârşească pe drumul spre fiinţă. Este, şi aceasta, o 
idee paradoxală ca multe altele ale filosofului nostru, 
dar o idee ce se află în acord cu alte idei ale lui. Dacă 
este văzută în contextul său problematic general, ideea 
anistorismului nu va părea chiar atât de paradoxală. 
Rămâne, desigur, problema convingerii: această idee a 
lui Noica, rezultată din teoria sa cu privire la individual, 
era o idee în care marele filosof crede sincer. Izolarea 


2M Alexandra Laigne-Lavastine, op. cit., I. 3, în special pp. 191-193. 

sa de la Păltiniş din ultimii ani de viaţă arată cât de 
mult era el angajat faţă de această idee. Vedem cum o 
idee teoretică, atât de abstractă luată în sine, devine o 
importantă convingere ce comandă comportamentul 
filosofului. 

Să recapitulăm ceea ce am obţinut cu privire la 
individual. Noica consideră că există o gamă largă de 
individuali, astfel încât semnificativ este individualul 
excepţional. în condiţiile prezenţei individualului 
excepţional, este evident că se ajunge la o exacerbare 
individualistă, sau chiar la extremism (deşi, trebuie 
subliniat, caracterul excepţional al individualului nu duce 
automat la voinţă de putere, cum este cazul la Nictzschc). 
Tocmai pentru că se află în raport de subordonare în raport 
cu cetatea, individualul nicasian simte nevoia să fugă din 
faţa istorici, să nu participe la viaţa socială sau politică a 
cetăţii. 

Cum se explică această viziune asupra individualului, 
ce poartă marca clilismului, antidcmocratismului, 
naţionalismului, etatismului şi anistorismului? Ce fel de 
individual susţine în esenţă Noica? Pentru a răspunde la 
aceste întrebări ne propunem să testăm două ipoteze ce 
par să ne ofere un răspuns. O primă ipoteză este că teoria 
individualului elaborată de Noica poartă amprenta unui 
postmodernism sui generrs. A doua ipoteză pe care vrem 
să o verificăm este că teoria nicasiană a individualului este 
(acută din perspectiva romantismului. Desigur, ar merita 
luate în considerare şi alte ipoteze, cum ar fi ipoteza 
clasicistă, renascentistă etc. Dar se poate observa uşor că 
tipul de individualitate pe care îl susţine Noica are foarte 
puţine elemente comune tipului clasic de individualitate, 
cât şi celui renascentist. In schimb, ipoteza postmodernă 
şi ipoteza romantică par să aibă mai multe puncte comune 

şi ar putea oferi o bună interpretare a teoriei nicasiene a 
individualităţii. 

2. Individualitate şi postmodernism 

Deşi lipsit de o caracterizare unanim acceptată, 
postmodernismul trebuie văzut prin opoziţie cu ceea ce 
neagă, adică modernismul. Dacă ne gândim la spiritul 
modern, la valorile susţinute în filosofie, ştiinţă sau artă 
în perioada secolelor 17-19, vom putea avea un bun 
punct de plecare pentru a schiţa principalele trăsături ale 
postmodernismului. Spiritul modern, bazat pe valorile 
iluministe, pune în centru încrederea în raţiune, în 
posibilitatea cunoaşterii raţionale a lumii înconjurătoare. 
Oferă imaginea unei viziuni despre lume bazatăpc anumite 
principii de ordine, de progres, de claritate şi concizie. 
Ne oferă coduri universale prin intermediul cărora putem 
accede la orice parte a câmpului cunoaşterii. Accentul pus 
pe principii, ce servesc ca temeiuri universale, poate fi văzut 
în legătură eu acceptarea unui punct de vedere absolut, o 
perspectivă autoritaristă, absolutistă a cercetătorului. Din 
această perspectivă, omul ca subiect al cunoaşterii apare 
drept un observator ideal, lipsit de pasiuni, de înclinaţii, 
de preconcepţii. 

Termenul „postmodernism” a fost folosit încă din 
deceniul 6, dar conceptul se cristalizează în deceniul 8. 
S-a susţinut că mişcările din 1968 din marile oraşe ale 
lumii pot fi considerate drept mesagerul cultural şi politic 
al trecerii la postmodernism. Am avea deci perioada 1968- 
1972 ca perioada de naştere a postmodernismului 230 . Una 
din cele mai clare manifestări se constată în arhitectură, 

2311 Vezi D. Harvey, Condiţia postmodemitâţii, traducere de Cristina 
Gyurcsik, Irina Matei, Timişoara, Amarcord, 2002, p. 46. 

aici fiind avansată chiar şi data exactă a începutului 
postmodcrnismului (trecerea la postmodemism a avut loc 
în arhitectură la 15 iulie 1972, ora 3.32 PM, atunci când 
locuinţele Pruitt-Igae din St. Louis au fost dinamitate 
pentru că au fost considerate un mediu nepotrivit de locuire 
de către persoanele cu venituri mici care le locuiau 231 ). 
Arhitectura şi urbanismul numai suntinteresatedeOm,cide 
construcţii potrivite pentru oameni. Astfel, fragmentarea, 
ficţiunea, colajul, eclectismul, infuzarea unui sentiment de 
efemeritate şi haos sunt formele dominante ale practicii 
arhitecturii şi urbanisticii contemporane 232 . 

Una din primele tematizări ale postmodemismului, ce 
a contribuit decisiv la cristalizarea conceptului, îi aparţine 
lui JF Lyotard care, în La conditicm postmoderne. Rapport 
sur la savoir (Minuit, 1979), arată cum cunoaşterea se 
legitimează prin apelul la o povestire (metanaraţiunea), 
adică ansamblul principiilor şi tradiţiilor călăuzitoare ce 
stăpânesc, delimitează şi interpretează toate formele de 
activitate discursivă (ştiinţă, filosofic, artă, politică ctc.). 
După Lyotard, modernistă este atitudinea de încredere 
în metanaraţiuni, iar postmodenistă este neîncrederea în 
metanaraţiuni. Se ajunge astfel la o înmulţire a centrelor de 
putere, la disoluţia oricărui gen de naraţiuni totalizatoare 
ce pretind că guvernează complexul domeniu al activităţii 
şi reprezentării sociale. Metoda principală de care se 
serveşte Lyotard este cea oferită de Wittgenstein, cu 
privire la jocurile de limbaj. Orice naraţiune este un act 
de vorbire, se bazează pe folosirea cuvintelor ca într-un 
război narativ. Această activitate agonistică, legitimantă cu 
modernismul, este acum delegitimatoare, căci povestirea 
ce legitima cunoaşterea şi-a pierdut credibilitatea. 


231 Ibidem , p. 47. 

232 Ibidem, p. 93. 

Postmodernismul pune astfel accentul p e distrugerea 
autorităţii, a oricărei autorităţi, pe necesitatea demolării 
ierarhiilor (heterarhia) şi a punerii în prim plan a 
diferenţei. Universul apare, după Foucault, lipsit de centru 
(heterotopia), dând posibilitatea coexistenţei într-un spaţiu 
imposibil a unui marc număr de lumi posibile fragmentare. 
Derrida, folosind deconstrucţia, duce la extrem preocuparea 
postmodernă pentru jocurile de limbaj şi reuşeşte să 
demonstreze ideea absenţei de sens. Dacă modernismul 
se baza pe inteligibilitatea lumii (atât intrinsecă, dar şi ca 
posibilitate a subiectului de a accede la lume), cu Derrida, 
universală este numai absenţa inteligibilităţii lumii, 
universală este numai absenţa de sens. 

Una dintre cele mai importante trăsături postmodeme 
din opera lui Noica este raportarea critică la modernitate. 
Această raportare îl conduce adesea pe Noica la critica 
individualismului modem, la critica statului democratic şi 
la ideea falimentului raţionalismului. Punctul de plecare 
al abordării nicasiene îl reprezintă concepţia după care 
modernitatea este triumful ethosului neutralităţii. 

Din această pricină, modernitatea suferă, printre multe 
alte maladii, de bolile numite de el acatholie şi atodetic. 
Acatholia este acea formă de neîmplinire a modelului 
ontologic (I-D-G) în care determinaţiile se particularizează 
într-un individual (având deci structura D-I), suprimând 
generalul. Apărând numai în cazul omului, acatholia este 
expresia tipică a deschiderii ce se închide. „Ea nu poartă un 
sens general în ea în timp ce peste tot prezenţa generalului, 
sau măcar căutarea lui, lăsase precarităţile deschise. Este 
singura precaritate ce se menţine iremediabil în precaritatea 
ei, netinzând să refacămodelul ontologic” 233 . Acatholia este 
o maladie a exactităţii în care nu adevărul fiinţei răzbate, 

233 Noica, Devenirea întru fiinţă, ed. cit., p. 296. 

ci exactitatea faptului sau a cunoaşterii lui, manevrarea 
lui posibilă, adică civilizaţia. Se ajunge astfel la o lume 
în interiorul lumii, dar una ce poate fi, şi dupăNoica chiar 
este, excesivă. Este o lume a stărilor de fapt pe care le 
putem controla în mod total, complet şi fără interdicţii. 
Acum apare exactitatea, siguranţa, eficienţa, raţionalizarea, 
într-un cuvânt lumea civilizaţiei. Spre deosebire de lumea 
medievală, caracterizată prin contemplativitate şi prin 
sintagma lui Ockham entia non sunt multiplicanda, lumea 
modernă are ca propriu acţiunea şi sintagma entia sunt 
multiplicanda. 

Atodetia este acea precaritate a fiinţei în care 
generalul îşi dă determinaţii (după modelul G-D), prin 
suspendarea individualului, fiinţa stând de data asta sub 
semnul lui „a fi să fie”, cum sc întâmplă în cazul culturii. 
„Generalul carc-şi dă o bogăţie de delimitări creează într- 
astfe) o lume în sine îneît lumea reală devine, pentru el, 
una din lumile posibile. Cînd însă precaritatea aceasta, 
ca stimul ontologic, îşi obţine individualul şi satisface 
modelul, lumea reală, refăcută astfel de sus în jos, capătă 
o surprinzătoare învestire raţională, care pune în lumină 
aspecte şi înţelesuri superioare ale ci. Pentru om, aceasta 
este precaritatea care duce la cultură, unde se poate întîrzia 
oricît în reliefarea gencralurilor, dar unde stăruie riscul 
unei gratuităţi vinovate faţă de fiinţă. Cultura şi omul 
însuşi intră atunci în evanescenţă.” 23 ' 1 

Nu ne vom mira că în plan socio-politic, Noica ajunge 
la o critică a individualismului modem şi a expresiei sale 
politice, statul democratic. In lucrarea De caelo. încercare 
în jurul cunoaşterii şi individului (1937), Noica se 
foloseşte de cazul lui Alioşa Karamazov pentru a amenda 
individualismul modem. El consideră că reabilitarea 


234 Ibidem, p. 290. 

individului presupune „sentimentul vinei individuale”, 
astfel încât cel care nu se vrea puternic să rămână mai 
departe printre nevinovaţii veacului în care trăieşte, iar 
cel care nu se vrea copleşit de puterile anonime (cosmos, 
istorie, mase) trebuie să înveţe că mijlocul cel mai bun de 
a le înfrânge este autoînvinovăţirea. 235 Omul individual 
acţionează cu adevărat numai atunci când îşi ia asupra sa 
păcatele celorlalţi, aşa cum procedează Alioşa Karamazov 
prin luarea asupra sa a păcatului fratelui său. 

Această analiză îl conduce pe Noica să considere că 
naturalismul şi realismul îl fac pe om inactiv: „doctrinele 
se vor sili să îmbunătăţească pe oameni, nu omul, căci 
acesta ni se pare că nu înseamnă nimic prin el însuşi. La 
fel spusese realismul şi pe plan de cunoaştere: dacă cerul 
ţi se arată, îl cunoşti; dacă nu, e probabil că nu vei afla 
ceva cu privire la el şi lume. Dumnezeu, diavolii, istoria, 
oamenii au lacut lumea aşa cum e azi. Tu ai venit la treabă 
gata, ca să priveşti şi cel mult să emiţi judecăţi de valoare 
şi de existenţă” 216 . 

Concluzia acestei analize este falimentul 
raţionalismului, după cum scrie Noica în eseul Intre 
idealism şi raţionalism. Principala problemă legată de 
această critică este aceea de a vedea despre ce raţionalism 
este vorba. Pentru asta, trebuie să vedem ce spune Noica în 
acest eseu din 1938. El arată că raţionalismul este doctrina 
ce susţine existenţa unei ordini aşezate deasupra realităţii; 
presupune o refugiere în ideal, atunci când realitatea nu se 
mai poate corecta prin idealul său; susţine democraţia; în 
fine, ce condamnă forţa, în măsura în care aceasta nu este 
de esenţă raţională. Vedem deci că Noica nu conchide că 
raţionalismul a falimentat, ci că acest raţionalism a ajuns 

235 Noica, De caelo, ed. cit.,, p. 123. 

236 Ibidem, p. 124. 

la faliment, atâta vreme cât nu s-a instituit nici o ordine 
raţională, progresul s-a dovedit utopic, iar condamnarea 
foiţei, o simplă judecată de valoare. 

Dar dacă acesta este raţionalismul (înţeles, iată, în 
sens iluminist), ce este idealismul? In interpretarea lui 
Noica, idealismul este angajarea faţă de înţelesuri, faţă 
de sensuri. Dacă raţionalistul tinde fie să substituie fie 
să suprainstituic o reţea de idei, idealistul îşi propune să 
dea înţelesuri concretului. Deosebirea dintre idealist şi 
realist vizează în special funcţia îndeplinită de obiect: 
realistul crede că obiectul este cel slujit, că cl justifică 
şi deci că el domină, în vreme ce idealistul crede că 
obiectul slujeşte. în ordinea cunoaşterii, obiectul 
slujeşte prin faptul că dă material pentru problemă, iar 
în ordinea spirituală prin faptul că dă prilej persoanei 
pentru desăvârşire. 

Exemplul utilizat de Noica este cel al naţiunii: 
raţionalistul acceptănaţiuneacapcun momentaldialecticii 
istorici; realistul acceptă naţiunea ca pe un întreg, ca pe un 
scop în sine, în funcţie de care se exprimă viaţa persoanelor; 
idealistul recunoaşte şi permanentizează fiinţa naţională, 
dar se va încredinţa că naţiunea e cea care slujeşte 
persoana. Astfel încât, conchide Noica, raţionalismul este 
utopist, realismul este fals totalitarist, iar idealismul este 
pcrsonalist: naţionalismul „de speţa celui dintîi este o 
glumă; a celui de speţa a doua este o fundătură tragică; a 
celui de speţă idealistă este o mîntuire” 237 . 

Deşi avem aici prezente câteva elemente 
postmodemiste (critica modernităţii, critica raţiunii), 
observăm că partea constructivă a concepţiei lui Noica nu 
pare să fie luminată de postmodernism. Avem în vedere 

237 Noica, Intre idealism şi raţionalism, în Noica, Eseuri de duminică. 
Bucureşti, Humanitas, 1992, p. 75. 

înclinaţia sa spre idealism. înţeles ca o angajare faţă de 
înţelesuri, idealismul îi apare ca o „mîntuire” 238 , dacă îl 
punem în raport cu raţionalismul (ce apare ca o utopie) 
şi cu realismul (ce apare drept fals totalitar). Forma 
personalistă de idealism, spre care pare să încline Noica, 
nu numai în textele sale din perioada interbelică, arată o 
apropiere mai mare de spiritul romantismului, decât de cel 
al postmodernismului. 

Altă trăsătură postmodernă din opera lui Noica (ce are 
o atingere şi cu teoria individualităţii) este dată de accentul 
pus de el pe idiolect. Am văzut cum universalul nu mai este 
căutat ca atare, aşa cum ar proceda un spirit modern, ci este 
căutat în şi prin idiolect. Există o importantă convingere în 
inexistenţa unor principii universale, în lipsa de aderenţă 
la metanaraţiuni, în condiţiile în care Noica se interesează 
de abordări locale, fragmentare, fracturale în drumul său 
spre fiinţă 239 . 

în fine, altă trăsătură postmodernă din opera nicasiană 
poate fi cultivarea fragmentului. Prezentă din plin în 
Jurnalul de idei (1941), această trăsătură ne indică o 
deplasare a interesului spre dispersie, spre dezorganizare 
şi dezordine. Trebuie totuşi notat că o anumită cultivare a 
fregmentului este prezentă şi în romantism, deşi serveşte 
unor scopuri diferite. 

Putem acum privi teoria nicasiană a individualului 
dinspre postmodemism; vom vedea, pentru început, că 
majoritatea liniilor de foiţă ale acestei teorii nu se regăsesc 
printre caracteristicile unei concepţii postmodeme. Nici 
caracterul excepţional al individualului, nici ierarhia 
individualilor, nici exacerbarea individualistă. Poate doar 


238 Ibidem, p. 75. 

23!l Ase vedea diferenţele schematice dintre modernismşi postmodemism, 
în D. Harvey, op. cit., pp. 123-124. 

fuga de istorie a individualului nicasian ar spune ceva unui 
postmodem. Este deci nevoie să privim mai îndeaproape 
acest aspect. 

In Mathesis sau bucuriile simple (1934), Noica arată 
cum istoria se opune geometriei. Faţă de lumea pură şi 
perfectă a geometriei, istoria pare impură, asimetrică şi 
particulară. Istoria este un fel de continuă nongeometrie, 
alteraţie, întâmplare. Din cauza aceasta, stă sub semnul 
irelevantului. Nu ar trebui să ne interesăm deloc de istorie, 
ci ar trebui să-i întoarcem spatele; să nu ne pierdem 
în acţiuni cu un caracter istoric, adică accidental şi 
întâmplător. Mult mai interesantă pentru noi ar fi nu lumea 
istorică în care trăim, ci o lume posibilă situată în afara 
istoriei, dacă se poate. „Dacă geometria s-a născut într-alt 
fel şi nu atît de accidental, cu atît mai bine. Dar, adevăr 
sau simplă legendă, versiunea aceasta asupra originii 
geometriei c capabilă să ofere o semnificaţie neaşteptată 
pentru destinele omului. (...) E atît de greu să gîndeşti 
viaţa, să o ridici pînă la planul adevărului? Nu. Trebuie 
doar să cureţi terenul vieţii tale. Să laşi apele să se reverse 
peste tine, peste toate momentele ncorganizate ale vieţii 
tale, peste toată istoria ta. Geometria - adică sistemul, 
adică viaţa ordonată, lucidă - vine pc urmă, ca refluxul. 
Geometria e răspunsul meu către ape. (...) De aceea trebuie 
sfîrşit, într-un fel, cu istoria. Nimeni nu se defineşte mai 
bine decît prin atitudinea pe care o ia faţă de ea. De aici 
încep toate: din voinţa de a te îngropa în lume sau voinţa 
de a-i întoarce spatele.” 240 

Explicaţia acestei atitudini cu privire la istorie este de 
găsit în sensul orientat al istoriei: evenimentele se petrec 
mereu de la stânga la dreapta, dinspre trecut spre viitor. 
Vedem astfel cum trecutul rămâne în stânga, încremenit, 


2 ® Noica, Mathesis sau bucuriile simple, Bucureşti, Humanitas, pp. 37-38. 

adică opus vieţii. Viaţa este curgere, devenire, schimbare; 
or, istoria se opune tocmai acestui aspect fundamental al 
vieţii: „A, istoria! Cum să n-o urăsc, cum să n-o refuz cu 
toată simţirea regulată care mai e în mine! Istoria aceasta 
neregulată. Istoria asimetrică: fapta aceasta care atîrnă 
mai mult la stingă decît la dreapta; care o ia intr-o parte, 
dezechilibrată. Această non-geometrie...” 241 

Această istorie nesimetrică, neregulată, 
dezechilibrată este respinsă de Noica, mai mult, declară 
că o urăşte. Tocmai ca să fie descrisă, ca să ne rămână 
o posibilitate de a ieşi din încremenire, este nevoie să 
renunţăm la istorie, adică să ne întoarcem faţa de la ea 
şi să ne îndreptăm spre uşa unei lumi posibile. Putem 
astfel să judecăm lumea în care trăim prin intermediul 
unei lumi care ar putea să fie: „Ar trebui, cu alte cuvinte, 
să procedăm tocmai pe dos de cum se procedează de 
obicei: să renunţăm la universul nostru solidificat şi 
să înţelegem lumile care sînt prin lumile care nu sînt; 
să gîndim lumile actuale prin lumile posibile. Istoria 
va fi atunci întîmplare a unui fapt viu şi nu faptul viu 
însuşi.” 242 

Apelul la alte elemente ale simţirii umane, şi nu 
la moderna raţiune, este prezent la tot pasul în acest 
capitol dedicat istoriei: frica, visarea, ura, somnul 
vin să înlocuiască o abordare complet difertă de una 
modernistă, ce s-ar centra pe raţiune, pe posibilitatea 
cunoaşterii şi acţiunii raţionale. „Lepădaţi-vă de istorie. 
N-aţi învăţat nimic de la ea, nu ştiţi prin ea decît cîteva 
legende în plus, mai proaste decît ale poeţilor. Uitaţi. 
Adormiţi. Practicaţi somnul acela particular de care 
vorbea Leibniz, somn prin raport la cîte un lucru, uitare 


241 Ibidem, p. 39. 

242 Ibidem, pp. 40-41. 

specială a lui. Dar practicaţi mai ales somnul general, 
somnul care omite tot.” 243 

Aceeaşi revoltă în faţa istoriei se simte şi în Pagini 
despre sufletul românesc (1944), lucrare în care Noica 
opune istoria şi eternitatea pentru a analiza câteva trăsături 
ale culturii române. Ela arată că drama „generaţiei de azi” 
este dată de faptul că nu mai vrem să fim eternii săteni 
ai istoriei, că ne-am săturat să tot considerăm că avem o 
cultură populară valoroasă. Despre strămoşii noştri geţi, ce 
erau plugari şi ciobani, Pârvan spunea să în secolul al VT-lea 
înainte de Christos nu aveau o cultură calitativ inferioară 
celei greceşti, doar că aceasta era deosebită prin faptul 
că geţii erau săteni, în timp ce grecii erau orăşeni. Noica 
vrea astfel să arate necesitatea depăşirii acestui stadiu, 
necesitatea ieşirii din încremenire şi trecerea la altceva, 
deoarece „economiceştc şi politiceşte, culturaliceşte 
ori spiritualiceşte, simţim că nu mai putem de mult trăi 
într-o Românie patriarhală, sătească, anistorică. Nu ne mai 
mulţumeşte România eternă; vrem o Românie actuală. 
Aceasta este frămîntarca pe care o descriem, mai jos, pe 
plan de cultură.” 244 

Declarat fără ieşire, conflictul cu istoria nc arată 
că pc dc o parte este imposibilă cultivarea valorilor 
spirituale populare şi pe dc altă parte că nu mai pot apărea 
personalităţi „de format mare” într-o lume dominată de 
regula anonimatului 245 . Coborârea din această încremenire 
a trecutului este un imperativ, altfel am avea de-a face cu 
o rămânere în anistorie, în eternitate. Este deci nevoie de 
o „coborâre din eternitate” pentru a se intra pe adevărata 


24:1 Ibidem, p. 44. 

244 Noica, Pagini despre sufletul românesc , Bucureşti, Humanitas, 
1991, pp. 7-8. 

245 Ibidem, p. 8. 




Interpretarea teoriei individualităţii 


189 


scară a istoriei. Această strădanie de a ieşi din eternitate 
şi a părăsi viziunea statică a desfăşurării istoriei este 
ilustrată cu cele trei momente culturale culminante ale 
noastre: Neagoe Basarab, cazul unei conştiinţei orientate 
spre absolut, spre etern; Dimitrie Cantemir, ce ilustrează 
nemulţumirea pe care o trezeşte preocuparea pentru 
caracterul istoric; Lucian Blaga, ce ilustrează o încercare 
de împăcare între planul eternităţii şi planul istoricităţii 
româneşti, ce sfârşeşte „prin a fi o afirmaţie de luptă pentru 
valorile vii ale culturii” 246 . 

Este această atitudine cu privire la istorie una 
postmodernă? Are ea similitudini cu celebra teorie 
a sfârşitului istoriei 247 ? Dacă se vor accentua unele 
aspecte ale acestei abordări, este posibil să se susţină un 
postmodernism sui generis, dar prin mutarea accentelor se 
va observa o altă imagine, şi anume o concepţie romantică. 
Astfel, abordarea nicasiană este postmodernă dacă avem 
în vedere elementele de discontinuitate: istoria s-a sfârşit, 
astfel încât acum este nevoie să se treacă la altceva. Această 
discontinuitate dintre etern şi istoric, dintre anistoric 
şi istoric duce la o revalorizare a tradiţiei, a valorilor 
culturale şi spirituale. Nu mai este considerat valoros, de 
exemplu, caracterul de sătean al românului (în opoziţie cu 
cel de orăşean), astfel încât ar fi nevoie să se găsească alte 
elemente care să dea specificitatea românească. De aici, o 
anumită discontinuitate cu privire la o clasă mai largă de 
elemente filosofice, ştiinţifice, artistice etc. 

Pe de altă parte, revolta în faţa istoriei, sau mai 
precis a acestei istorii încremenite, pare să fie mai 
degrabă atitudinea unui spirit romantic. Tipul revoltat 


246 Ibidem, p. 11. 

247 Vezi F Fukuyama, Sfârşitul istoriei, traducere de Dana Bercea, 
Bucureşti, Vremea, 1994. 

este eminamente cel romantic, nicidecum cel postmodern. 
Chiar dacă apelul la alte simţăminte decât cele raţionale este 
prezent în ambele cazuri, atitudinea postmodernă este mai 
rece, mai distantă, mai detaşată. Romanticul, în schimb, 
este interesat dc istoric nu pentru a o studia ca atare, nu 
pentru interesantul ci (vezi interesul pentru antichitatea 
greacă şi romană al clasicilor), ci pentru a-i oferi sprijin 
pentru acţiunea prezentă. Este un interes mânat dc scopuri 
politice (obţinerea independenţei naţionale, realizarea 
unităţii teritoriale ctc.), sociale (învăţământ, înfiinţarea 
unor instituţii), religioase ctc. 

3. Individualitate şi romantism 

După ec am văzut că există puţine elemente care să 
ne facă să credem că teoria nicasiană a individualităţii 
este o teorie postmodernă, vom tesla acum cea de-a doua 
ipoteză, respectiv relaţia eu romantismul. Vom urma 
aceeaşi structură ea în paragraful anterior: după o scurtă 
caracterizare a romantismului, vom vedea câteva elemente 
romantice prezente în opera lui Noica, apoi vom ataca 
problema caracterului romantic al teoriei nicasicne a 
individualităţii. 

După cum bine se ştie, romantismul este o mişcare 
artistică rezultată din ncacccptarea realităţii ambiente, 
considerate ncsatisfacătoarc, expresia unui refuz de 
adaptare la criteriile sociale curentc 24R . Probabil că o bună 
apropiere dc înţelegerea spiritului romantismului este 
dată de pezentarea opoziţiilor acestui curent din punct 
de vedere ideologic. Astfel, opoziţia faţă de clasicism şi 
iluminism este expresia reacţiei faţă de tipul de gândire 
ce a pregătit Revoluţia franceză, în general faţă de 


248 Vera Călin, Romantismul, Bucureşti, Univers, 1970. p. 7. 

raţionalismul secolului alXVIII-lea, atât în ceea ce priveşte 
baza filosofică a raţionalismului cât şi în privinţa formelor 
literare construite pe baze raţionaliste. 

Urmărind emanciparea raţiunii, iluminismul a realizat 
în plan artistic forme închise, strânse în cleştele unei 
teze raţionale 24 ^ Mişcarea romantică aduce o importantă 
completare: promovarea liberă a tuturor celorlalte funcţii 
psihice, fantezia, sensibilitatea şi „acea gigantizată intuiţie 
până la poziţii de viziune cosmică” 2511 . Faptul că prin 
această completare a profitat chiar raţiunea, poate fi un 
element mai mult decât îmbucurător. 

Nu este de mirare interesul scăzut al clasicismului 
pentru natură, mai ales dacă aceasta este văzută ca ceva 
nemăsurat, reclamând o tensiune ce iese din comun. In ce 
priveşte concepţia despre lume a clasicului, s-a afirmat că 
el proiectează în spaţiu propria sa viziune despre lume 251 . 
Lumea îi apare un ansamblu de raporturi de coexistenţă, 
dar unele statice, închise, deşi aromioase. Dimensiunea 
temporală, respectiv devenirea, este aproape eliminată din 
această imagine cu privire la lume, de aici, acuza lipsei 
simţului istoric pentru clasicism. 

Aceeaşi imagine statică, încremenită, rezultă din felul 
în care clasicul înţelege individualitatea: individualul 
apare ca fiind o structură, un întreg bine organizat şi static 
de elemente 252 . Spre deosebire, pentru romantic lumea 
este un ansamblu de relaţii de succesiune, aşezate sub 

249 EdgarPapu, Existenţa romantică , Bucureşti, Minerva, 1980, p. 12. 

250 Ibidem. 

251 Tudor Vianu, Romantismul european. Bucureşti, 1931, pp. 5-12, 
reluat în Călinescu, G., Călinescu, M., Marino, A., Vianu, T., Clasicism, 
baroc, romantism, Cluj-Napoca, Dacia, 1971, pp. 267-275. A se vedea 
în special p. 270. 

252 Ibidem, p. 270. 

semnul devenirii 253 . Aşa se face că personajul romantic 
are o variată experienţă a timpului. întoarcerea spre trecut, 
emoţia provocată de întâlnirea cu un trecut măreţ, dar şi 
aspiraţia spre viitor, cu speranţele şi idealurile măreţe ale 
acestei incursiuni, sunt prezente la majoritatea personajelor 
romantice. Tar în cazul în care lipsesc, afectul romantic 
devine urâtul, adică un sentiment al timpului fără conţinut 
şi al aspiraţiei sterile 254 . 

Un alt clement de diferenţiere poate fi văzut din 
perspectiva caracterului static sau dinamic: omul clasic 
se resimte pe sine ca fiind o structură închegată, capabilă 
să se opună forţelor adverse, în timp ce omul romantic 
se resimte fluent, mai precis fără o formă bine conturată 
elaborată o dată pentru totdeauna. Mai mult, omul 
romantic nici nu se simte bine într-o formă oarecare, ci 
doreşte necontenit să-şi schimbe forma şi să le îmbrăţişeze 
pe toate 255 . Această lipsă de formă poate oferi o explicaţie 
pentru cunoscuta inaptitudine pentru tragic a omului 
romantic. Se ajunge astfel de la eroul tragic al clasicimului 
la natura problematică a romanticului. Este un om care nu 
se simte adaptat niciodată, ce luptă cu sine încontinuu şi îşi 
găseşte o formă propric 25f \ 

Dacă Tudor Vianu ne oferă această imagine a 
romantismului ca formă de spirit, este meritul lui 
Gcorge Călincscu de a fi realizat o tipologie generală a 
clasicismului şi romantismului 257 . Subliniind de la început 
ideea inexistenţei unor forme pure, perfecte de romantism 


253 Ibidem, p. 271. 

254 Ibidem, p. 272. 

255 Ibidem, p. 272. 

256 Ibidem, p. 273. 

257 George Călinescn, Impresii asupra literaturii spaniole. Bucureşti, 1965, pp. 
11 -26, reluat în George Călinescu et alii, op. cit., pp. 5-21. 

sau clasicism, precum şi faptul că cele două tipuri sunt 
ideale, inexistente practic în stare genuină, fiind reperabile 
numai la o analiză de laborator, Călinescu arată că individul 
clasic este utopia unui om perfect sănătos trupeşte în timp 
ce romanticul este maladiv, infirm, orb, lepros etc. (după 
cum e adesea cazul chiar cu autorii romantici, ca Lenau, 
Chopin, Emincscu ş.a.). Putem pune într-un tabel aceste 
elemente (pentru a elimina stereotipia): 


Personajul clasic 
Sănătate: sănătos 

Corpul: marc, dar tară expresie clară 

Meserii: rege, păstor, vânător 

Temperament: impasibil, placid 
Sensibilitate: mulţumire placidă 
Adaptabilitate: bun simţ, inteligibil 
Sociabilitate: sociabil, iubeşte dialogul 
Politie: prudent 
Fonna politică: republican 
Religiozitate: respect pentru divinitate 
Astronomic: solar; iubeşte amiaza 
Geografia: ctcnică 

Timp: trăieşte într-un prezent etern; eleat 
Natura: lipsit de scntimcnul naturii 


Personajul romantic 
maladiv 

cocoşat, orb, şchiop, frumuseţe 
stranie 

călugăr, student, militar, marinar, 
bulon, călău 

agitat, delirant, precipitat 

are fiori 

bizar 

singuratic, solilogic 
machiavelic 

adept al statului naţional 
ateu sau mistic sau inchizitorial 
selenar; iubeşte miezul nopţii 
exotismul septentrional ori 
subtropical 

stă sub semnul unui trecut 
indefinit; hcraclitian 
interesat de natură 


Să spunem acum câteva cuvinte despre romantismul 
lui Noica. O nouă lectură a operei nicasiene, efectuată 
din această perspectivă, arată un fapt cu adevărat uimitor: 
aproape toate lucrările sale poartă amprenta majorităţii 

trăsăturilor romantice. Lucrările de tinereţe ( Mathesis sau 
bucuriile simple, De caelo, Jurnal filosofic. Pagini despre 
sufletul românesc ) - am lăsat deci deoparte lucrările cu un 
caracter precumpănitor academic - arată un cult evident 
pentru sentimente şi imaginaţie (în dauna raţiunii), exaltă 
sensibilitatea (în dauna intelectului) 258 . Sunt cultivate 
melancolia, solitudinea, visul 25 ''. Meditaţia istorică sau 
meditaţia asupra istoriei este din plin prezentă aici, Noica 

25S „lată un singur exemplu: omul moral al lui Kant. Omul acesta nu 
trăieşte? Omul acesta n-arc dramă, nu suferă, nu rîde, nu moare? Şi, cu 
toate astea, el parc multora atît de absurd. Cum - ni se spune, un om 
care nu trăieşte prin instincte, care nu dă curs liber pornirilor sale... Un 
om care trăieşte prin imperative. Ce absurd! Ce absurd să încorporezi 
maxime şi reguli, în loc să încorporezi nervi şi patimi. Ce absurd să te 
formalizezi (...) Iată care ar fi, pînă la un punct, justificarea paginilor de 
viaţă interioară care urmează. Ele caută noul exces, noua absurditate, 
omeneasca noastră absurditate cu putinţă. Ele descriu o viaţă interioară 
adevărată, o viaţă care rimează cu premisele culturii noastre (...) Căci 
avem convingerea aceasta că adevăratul sens al culturii noastre - despre 
care ar vroi să fie vorba aici - şi adevărata soartă a omului trebuie să fie 
ridicole” (Notcn, Mathesix sau Imciiriile simple , ecl. cil., pp. 26-28); a 
se vedea de asemenea ihiclem, p. 56 s. a.; Noica, Juma! filosofic, ecl cit., 
pp. 23, 33, 34, 84, 89 ş. a. 

25,1 „Lcpădaţi-vă de istoric (....) Uitaţi. Adormiţi. Practicaţi somnul acela 
particular dc care vorbea Leibniz, somn prin raport la cîte un luciu, uitare 
specială a lui. Dar practicaţi mai ales somnul general, somnul care omite 
tot (Noica, Mathesis sau bucuriile simple, ed c.it., pp. 44). „Dar trebuie 
să spunem împreună: geometrie şi singurătate, pentru că abia aşa, cînd 
sînt puse împreună, oamenii pot înţelege ceva din sensul lor aparte. 
Singurătate, geometrie şi eternitate. Există o dialectică a spiritului pc care 
nimeni n-o poate înfrînge, căreia nu-i va pune capăt niciodată. De aici, din 
această linie a spiritului se desfac drumurile adevăratei vieţi. Bucuriile ei 
sînt bucuriile simple, bucuriile formale, acte pure. Regatul veşnic al vieţii 
noastre spirituale nu se întîlneşte decît în zonele singurătăţii, noaptea, 
cînd încep să joace ielele” ( ibidem, p. 80). 

dedicând istoriei numeroase pagini 260 , după cum am văzut 
deja. în Pagini despre sufletul românesc (dar şi în De 
caelo 26 ') se găseşte bine conturată pictarea culorii locale şi 
a pitorescului naturii 262 . Meditaţia despre spaţiul infinit şi 
timpul infinit este o temă nelipsită 262 . In privinţa interesului 
pentru tradiţia populară şi naţională nu mai trebuie insistat, 
având în vedere cele spuse mai sus 264 . In fine, este evident 
interesul pentru cuvintele arhaice, populare sau regionale. 
Dacă mai punem la socoteală cultivarea fragmentului ca 
gen literar (în special în JumaI filosofic) avem o bună 
imagine despre cele mai importante caracteristici ale 
romantismului prezente din plin în opera lui Noica. 

Un fapt extrem dc important ce arată latura romantică 
a personalităţii lui Noica este apropierea autorului 
Devenirii întru fiinţă de poezie: ca elev şi apoi ca student 
a scris şi publicat mai multe poezii, o parte din ele fiind 
tipărite recent în volumele de publicistică pregătite de 
neobositul Marin Diaconu. Nu voi cita decât două cazuri: 
în poeziile „Mă închin” şi „Pustnic” sunt prezente multe 
teme romantice. 


2611 Noica, Mathesis sau bucuriile simple, ed. cit., cap. 3; Noica, Jurnal 
filosofic, ed. cit., pp. 10, 37 s. a. 

261 „Să sporeşti natura în sînul naturii. Să sporeşti natura, nu numai 
s-o înregistrezi. C.c destin de cunoaştere mai frumos se putea prescrie 
omului?” (Noica, De caelo, ed. cit., pp. 42); „sentimentul pascalian de 
emoţie în faţa spaţiilor infinite este încă actual în fiecare dintre noi. 
Ba poate e chiar ceva mai plin de conţinut, căci sîntem astronomi mai 
ştiutori decît Pascal, iar tot ce am învăţat în această materie n-a făcut 
decît să ne hrănească uimirea” ( ibidem, p. 76). 

262 Noica, Pagini despre sufletul românesc, ed. cit. 

263 Noica, De caelo, ed. cit., pp. 76-78 s. a.; Noica, Jurnal filosofic, ed. 
cit., p. 57 s. a. 

264 Noica, De caelo, ed. cit., pp. 90-101; Noica, Jurnal filosofic, ed. c.it., 
pp. 16, 67,76 s. a. 

în ce priveşte scrierile din perioada târzie, cele de 
după 1 965, sunt bine conturate ultimele două caracteristici 
amintite anterior (în special în lucrările din ciclul rostirii 
româneşti). Cultul sentimentului şi imaginaţiei se poate 
regăsi până şi în perioada elaborării Devenirii întru fiinţă. 
Jurnalul de idei atestând din plin acest fapt 265 . Dar faptul 
cel mai uimitor, pc care vrem să-l subliniem cu putere, este 
prezenţa bolii, a maladivului ca trăsătură romantică: partea 
cea mai importantă a creaţiei nicasiene stă sub semnul 
maladivului. Dacă Heidcgger a rămas în istoria filosofiei 
drept filosoful care a încercat să scoată fiinţa din uitarea 
în care s-a instalat, Noica rămâne în istorie ca filosoful 
ce a încercat să trateze fiinţa de boala de care suferă. El 
consideră că nu numai spiritul contemporan ar fi bolnav, şi 
suferă dc catbolită, todetită, horetită, ahoretie, atodetie şi 
acatholic, după cum vedem în Şase maladii ale spiritului 
contemporan, dar şi, sau mai ales. Fiinţa este bolnavă, 
după cum am văzut deja în Devenirea întru fiinţă. Cc este 
interesant e că Jurnalul de idei dă scama de o astfel dc 
atitudine într-un mod foarte sugestiv. într-o însemnare 
din anul 1975, Noica afirmă că este dc datoria culturii dc 
a se ocupa dc îngrijirea omului, adică de a da scama de 
semnificaţia primă a termenului. întreaga cultură nu este 
altceva decât o „ncsfîrşită medicină”. Cerul este bolnav, 
după cum s-a văzut cu luneta lui Gabiei. Lumina este 
este bolnavă, impură, lipsită de unitate, iar aici cazul lui 
Goethc este celebru: i-a reproşat lui Newton că a conceput 
lumina ca fiind un amestec de şapte culori. Timpul însuşi 

265 „Că numai grecii auavut imaginaţie? Dar ce admirabilă şi modelatoare 
imaginaţie a pus în joc mai tîrziu lumea creştină, transformînd o legendă 
locală în miracol universal şi umplînd lumea de frumuseţi văzute şi 
nevăzute, dar reflectate toate în gînd, în viaţă, ba chiar în artă” (Noica, 
Jurnal de idei, ed. cit., p. 252); vezi şi ibidem, pp. 267, 275, 368 ş. a. 

este bolnav, căci nu mai este absolut, omogen, uniform, 
aşa cum îl vedea, de exemplu, Newton. Omul este bolnav, 
„bolnav cu Dumnezeu, căzut bolnav fără el, căzut încă”. 
Platon însuşi e bolnav prin obsesia lui pentru stat. Logosul 
e bolnav, căci e spart în limbi naturale, între care toate sau 
cele mai multe pot spune tot, fiind logos-ul însuşi. Viaţa 
este bolnavă, căci este posibilă prin hazardul şi necesitatea 
unui act. Divinul este bolnav, căci se întrupează şi 
pătimeşte. Concluzia este evidentă: „Iar dacă toate sînt 
bolnave şi cultura vine să arate maladiile lucrurilor, cum 
să nu vorbim de maladiile Fiinţei?’ 266 . 

Trecând acum la analiza raportului teoriei nicasiene 
a individualităţii cu romantismul, se poate observa că cea 
mai evidentă apropiere de romantism este de găsit în felul 
în care apare personajul romantic. După George Călinescu, 
„individul clasic este utopia unui om perfect sănătos trupeşte 
şi sufleteşte (slujind drept normă altora), deci individul 
canonic. Individul romantic este utopia unui om complet 
anormal (înţelege excepţional), dezechilibrat şi bolnav, 
adică cu sensibilitatea şi intelectul exacerbate la maxim, 
rezumînd toate aspectele spirituale de la brută la geniu.” 2 *’ 7 

Natura excepţională a personajului romantic se 
vede la un caracter uman devenit legendar (din romanele 
istorice ale lui Walter Scott, Ivanhoe, Rob Roy) dar şi în 
caractere de natură divină (cum este Moise, de Al lied de 
Vigni, Prometeu descătuşat, de Schelley, sau în Demonul 
lui Lermontov). La Victor Hugo găsim o bogată paletă de 
personaje supraumane: Don Ruy Gomez (din Hernani ) 
sau Don Saluste (din Ruy Blas), ce apar ca fiind demonice; 
Dona Sol (din Hernani ), ce are un caracter angelic. Chiar 
şi Quassimodo, deşi este un personaj uman, dar deformat 


266 Noica, Jurnal de idei, op. cit., pp. 230-231. 

267 G. Călinescu, op. cit., p. 10. 

dc boală, este prezentat adesea ca şi cum ar fi un personaj 
suprauman, făcând anumite acte ce nu stau în puterea 
oamenilor obişnuiţi. 

Natura excepţională a personajului romantic trebuie 
pusă în relaţie cu inadaptabilitatea sa funciară, rezultată 
dintr-o sfâşiere interioară. Se constată pierderea acelei 
armonii originare, iar acum se încearcă refacerea 
echilibrului. Aceste caractere excepţionale merg dc la 
diferit la anormalitate, de la demonism la genialitate. 

Byron poate ilustra demonismul romantic atât în ceea 
ce priveşte viaţa sa cât şi caracterele unora din personajele 
sale (Conrad, Lara, Manfrcd etc.). El a moştenit un titlu 
nobiliar şi un domeniu ruinat de datorii. Confruntat cu 
rigida societate britanică, tânărul lord, frumos şi şchiop, 
neagă ostentativ valorile tradiţionale. Tot la fel, Conrad 
din Corsarul (1813) apare ca şeful unei bande dc piraţi ce 
locuiesc pe o insulă, într-o libertate neîngrădită. Conrad 
este o „întrupare a protestului sumbru, nihilist, este răul 
care declară război lumii civilizate” 268 . Deşi în conflict 
cu civilizaţia, eroul romantic este capabil dc o dragoste 
profundă, dc sentimente adânci, dar care, mai mult sau 
mai puţin tipic, nu poate distruge antagonismul om- 
societatc. 

în Paraclisul pierdut, Milton reconstruieşte mitul 
biblic al lui Lucifcr, pentru a da naştere unui mit al energiei 
şi revoltei. Situat, în mod inconştient probabil, dc partea 
lui Lucifer, Milton se împotriveşte, odată cu eroul său, 
divinităţii, ajungând la asimilarea perfecţiunii etice cu 
titanismul. 269 

Demonul lui Lennontov (1840) ne prezintă imaginea 
unui rebel ce priveşte dispreţuitor spre divinitate. Este însă o 

268 Vera Călin, op. cit., pp. 114-115. 

269 Ibidem, p. 120. 

revoltă marcată de tristeţe, de deznădejde definitivă care îl fac 
să străbată spaţiile astrale cu oboseala conştiinţei eternităţii. 270 

Poetul maghiar Imre Madach prezintă în poemul 
Tragedia omului (1861) imaginea unui Lucifer cu 
influenţe byroniene şi goetheene. Personajul central, 
Adam, are capacitatea de a se metamorfoza în oameni din 
epoci diferite, rămânând „peste tot sufletul naiv, dornic 
de credinţă şi certitudini, manifestându-se în elanuri 
sistematic sădite de cinismul batjocuritor al lui Lucifer” 271 . 
La Madach lucifcrismul îşi pierde sensul constructiv. 
Raţionalismul lui Lucifer, care pentru Cainul lui Byron 
era o călăuză în lupta cu interdicţiile divine, devine steril, 
negativist, pesimist. 

Avem astfel ilustrate nu mai puţin de trei versiuni 
ale demonismului romantic: revolta iconoclastă gravă, 
de frondă teribilistă (Byron); decepţia amară, manifestată 
prin gesturi sfidătoare şi acte malefice (Lcrmontov); 
negativismul steril şi paralizant (Madach). 272 

Demonismul se uneşte adeseori cu genialitatea, 
dar pentru a avea o imagine de ansamblu nu este rău să 
oferim câteva clemente proprii, separând pe cele două 
caracteristici ale personajului romantic. Este bine cunoscut 
că ideca de geniu este un leitmotiv al filosofiei şi esteticii 
romantice. Deşi caracterizat diferit de teoreticieni, geniul 
apare dominat de ideea originalităţii şi organicităţii creaţiei. 
Pentru Schlegel, geniul este asociat cu idealul universalităţii 
şi virtuozităţii; pentru Jean Paul Richter, fantezia este 
trăsătura caracteristică a geniului; pentru Jean Paul, geniul 
înseamnă înzestrarea supremă cu creativitate şi cu reflecţie. 
Aceste capacităţi extraordinare pennit o anumită depăşire 


270 Ibidem , p. 122. 

271 Ibidem, p. 125. 

272 Ibidem , p. 127. 

a stării conflictuale proprii sufletului romantic. Deşi în 
structura geniului există şi elemente instinctuale, geniul este 
eminamente o facultate divină prin forţa sa unificatoare. 273 
Tdeea geniului inadaptabil, nefericit, în conflict cu lumea rea 
şi brutală, pare să-şi aibă sursa în teoria lui Schopenhaucr 
despre geniu. Acesta vede în geniu forţa aptă să se opună 
voinţei de a trăi, fiind o pornire oarbă a fiinţei biologice, de 
care poate scăpa prin nctulburarc (ataraxie). Prin inteligenţa 
sa deosebită, prin contemplarea dezinteresată, geniul se 
poate elibera de voinţa de a trăi. In schimb, universalitatea 
sa îi asigură un destin nefericit. Aşa e cazul cu Moise, din 
poemul omonim (1826) al lui Alfred de Vigny, cu Kreisler 
din Kreisler iana (1814), dc ETA Hoffmann, cu Toma Nour 
din Geniu pustiu sau, excelent ilustrat, cu Hypcrion din 
Luceafărul eminescian. 

Aşa cum demonismul sc uneşte adesea cu genialitatea, 
fiecare din aceste două caracteristici, sau chiar ambele, se 
întâlnesc adeseori cu maladivitatca. Tot lordul Byron ar 
fi punctul de plecare al acestei atitudini tipic romantice, 
numite spleen, mal dusiecle sau Weltschmerz, caracterizate 
de: plictiseală, blazare, tristeţe, melancolic, nostalgic, 
dezorientare ctc. Rene din povestirea cu acelaşi nume 
de Chatcaubriand (din 1803), apare tragic predestinat, 
naşterea lui pricinuind moartea mamei. Bucuriile lui se 
învecinează cu tristeţea, iar singurul său ataşament (sora 
sa, Amelie) devenind o sursă de oroare, pentru că Amelie îl 
iubeşte incestuos. In povestire sc observă din plin atracţia 
spre final, crepuscular, morbid. Dezgustul dc viaţă al 
personajului este totuşi compatibil cu o stare de exaltare 
romantică. Fire pasională, dominată de imaginaţie, Rene 
îşi găseşte consolarea în religie 274 . 

275 Ibidem, pp. 132-134. 

274 Ibidem, p. 144-145. 

Dacă mărturia lui Obermann, personajul din romanul 
omonim de Senancour (1808), arată cum morbiditatea 
înlesneşte introspecţia, Confesiunileunui copil al veacul ui, 
de Alfred de Musset, ne fac să înţelegem că sursa tristeţii 
şi neliniştii este decepţia resimţită de generaţia poetului 
faţă de neîmplinirea promisiunilor Revoluţiei franceze şi 
de dezamăgirile imperiului napoleonian. Un caz aparte îl 
reprezintă Evgheni Oneghin, de Puşkin. Este vorba de un 
boier rus ce suferă tocmai din cauza lipsei de activitate 
proprii castei din care face parte. El este bogat şi cultivat, 
dar blazat, plictisit şi bolnav. Se consideră incapabil 
de iubire, deşi are nobleţea sufletească dc a-şi anunţa 
inaptitudinea pentru orice ataşament. In schimb, pentru 
Peciorin, din Un erou al timpului nostru, de Lermontov, 
aerul sumbru, fatal, nenorocit, tristeţea şi plictiseala îşi 
au sursa în experienţele epuizante şi şocante trăite în 
tinereţe. Gustul amar lăsat dc experienţele sale mondene 
trecute se reactualizează astfel încât el trăieşte mereu 
amintirea dureroasă a mâhnirilor sale trecute. Peciorin 
nu îşi găseşte alinarea nici în iubire (ca eroul byronian 
Conrad), nici la vederea injustiţiei (ca Childc Harold), nu 
găseşte refugiu nici în religie (ca Rene) nici în natură (ca 
Obermann). 

Caracterul excepţional, tipic romantic, sc poale 
evidenţia şi la nivelul vieţii şi personalităţii majorităţii 
autorilor romantici. Starea de inadaptare, dc nelinişte, 
boală, genialitateaetc. apar camanifestare aunei anumite 
tensiuni între natură şi spirit, sau din altă perspectivă, 
între inconştient şi conştient. în cazul lui Novalis, spiritul 
se avântă adesea cu mult peste puterile naturii sale, dar 
de fiecare dată se întoarce la loc. Explicaţia este de găsit 
în iubirea intensă, trăită la intensitate maximă. Nefiind 
în stare să reziste simţurilor, spiritul se aruncă orbeşte, 

până la epuizare şi distrugere, în voluptăţi desfrânate. 
Talentul apare astfel ca o manifestare a acestor forţe 
oarbe interioare, necunoscute, ce irump în mod spontan 
şi incontrolabil. Cum majoritatea romanticilor sunt nişte 
visători incurabili mai curând decât activi, leneşi mai 
curând decât silitori, această slăbiciune este adesea un 
(alt) prilej de suferinţe 275 . Impresia puternică provocată 
de Schelling la întâlnirea cu cercul romanticior, aici ar 
trebui să îşi afle explicaţia. Schelling, „sc vedea pe el 
că ştie să domine. Avea instincte puternice, simpatii şi 
antipatii oarbe, era un om al naturii pe care romanticii 
îl invidiam” 2 ™ La rândul său, filosoful era uluit de 
uşurinţa şi supleţea spirituală a poeţilor şi prozatorilor 
romantici. 

Amestecul dc conştient şi inconştient propriu eului 
este o marcă specifică a geniului. In cazul în care una 
dintre forţe sc estompează (cum c cazul multor romantici 
germani, precumpănitor teoreticieni, nu creatori), atunci 
creativitatea nu sc poate manifesta. După Schelling, 
explicaţia ţine dc specificitatea naturii, aflate în evoluţie 
permanentă: dacă productivitatea nu ar fi frânată (prin 
reflecţie) nu ar mai apărea niciodată vreun produs 
distinct. 

Forţa naturii cunoaşte în cursul evoluţiei ci trei 
stadii: stadiul reproducerii, stadiul iritabilităţii şi cel 
al sensibilităţii. Cum sensibilitatea este facultatea 
de a primi impresii, iar iritabilitatea este răspunsul 
dat acestor impresii, sensibilitatea şi iritabilitatea se 
află în relaţie reciprocă şi alcătuiesc excitabilitatea. 
Acolo unde domină forţa reproducerii, manifestările 

275 Ricarda Huch, Romantismul german , traducere de Viorica Nişcov, 
Bucureşti, Univers, 1974, p. 119. 

276 Ibidem, p. 120. 

excitabilităţii sunt rare, dar foarte energice; acolo unde 
domină sensibilitatea, acestea devin mai uşoare, dar 
îşi pierd din energie. Omul romantic apare ca fiind 
continuu ocupat să răspundă la numeroasele excitaţii 
primite; inima, sediu al iritabilităţii, oboseşte în această 
luptă şi împinge violent sângele în organism până la 
epuizare. O persoană creatoare ar fi cel în care trebuie 
să se unească natura leonină (la care productivitatea 
nu poate să se reverse) cu excitabilitatea omului 
romantic. 277 

Acest accent pus pe devenire ne arată rolul însemnat 
al interesantului, nu al frumosului, în estetica romantică. 
Nu este lipsit de semnificaţie faptul că Goethe era 
singurul om venerat iară rezerve de romanticii germani. 
Goethe era un simbol al frumuseţii către care năzuiau 
cu toţii. De aici o interesantă caracterizare schlegeliană 
a artei moderne, valabilă deopotrivă pentru romantici: 
forţă productivă neobosită şi nestatornică, sensibilitate 
pe cât de nesăţioasă pe atât de nesatisfăcută, confuzie, 
dezordine, scepticism, nonexpresivitate multilaterală, cu 
alte cuvinte haos. 278 

Interesul pentru tot ceea ce ţine de naţional, dc la 
istorie şi până la natură, de la tradiţie şi până la folclor sc 
poate vedea la romanticii englezi (Walter Scoli) dar mai 
ales la cei germani. Ruptura cu tradiţia erudită grcco- 
latină şi întoarcerea la sursele naţionale ale poeziei şi 
dramei, mitologia celtică sau germanică, folclorul, 
legendele epice, cântecele populare, povestirile 
populare 279 . în ce-i priveşte pe romanticii italieni, aici 

271 Ibidem, p. 126-127. 
ln Ibidem, p. 130. 

279 Vezi Paul van Tieghem, Le mouvement romantique, ediţia a doua, 
Paris, Vuibert, 1923, cap. II. 

naţionalismul este mult mai bine reprezentat în urma 
aspiraţiei spre libertate a unei comunităţi scindate. 
Accentele protestatare merg aici până la violenţă 21 * 0 . 
Naţionalismul personajelor romantice ruseşti, create 
de Puşkin sau Lcrmontov, este datorat unei exacerbate 
iubiri de patrie, unui nobil sentiment de dragoste pentru 
ţară şi pentru oameni. 


2#l1 Ibidem, cap. III. 




CONCLUZII 


Analiza importantei probleme metafizice a 
individualului nc-a arătat câteva aspecte cu privire 
la probleme fundamentale metafizice şi ideologice. 
Legătura acestor aspecte s-a observat, în continuitatea lor 
uimitoare prin timp la Noica, pusă în evidenţă şi la nivelul 
interpretării propuse de noi: am ajuns la concluzia că 
principalele trăsături ale teoriei nicasiene a individualităţii 
pot fi puse în relaţie cu romantismul. Dar să reluăm aici, în 
cadre mai largi, principalele articulaţii ale teoriei nicasiene 
a individualităţii. 

Analiza individualului formal ne-a permis să 
observăm (în capitolul I) că filosoful de la Păltiniş concepe 
holomerul drept o formă specială de individual, mai 
precis un individual care poate da seama de general, care 
poate interpreta generalul, care îl poate, chiar, îngloba. 
Cum numai unii individuali pot ajunge la acest nivel 
de fiinţare, apare în mod evident că Noica apreciază că 
există o anumită ierarhie printre individuali. Principala 
problemă care apare aici e legată de universalitatea acestei 
ierarhii: sunt sau nu indivizii unei specii ierarhizaţi între 
ei? Aflăm printre rânduri că la nivelul fiecărei specii pot 
exista diferenţe între indivizi. Noica are în vedere un punct 
de vedere extensional, al conţinutului, după care între 
Socrate şi Elpenor există o deosebire fundamentală, deşi 

ambii aparţin speciei „om”. Ei sunt diferiţi dacă îi privim 
din punctul de vedere al relaţiei dintre parte şi tot: această 
abordare partitivă îl pune pe Socrate într-o poziţie mai 
elevată, căci cl dă seama de generalitatea înţelepciunii. 
Spre deosebire, Elpenor rămâne la un nivel biologic, serial, 
repetitiv. In puţine cuvinte, Socrate poate fi întruchiparea 
unui holomcr, în timp ce Elpenor nu este holomer. 

Din punct de vedere ontologic, am văzut (în capitolul 
II) că un individual este o împachetare de deveniri. 
Schimbarea, condiţie indispensabilă a primului nivel al 
fiinţei, face ca un individual mai degrabă să nu fie. Pare 
să nu fie nimic. El sc transformă, se preface zilnic, clipă 
dc clipă, dar cu toate acestea individualul este, există, nu 
dispare o dată cu aceste continue prefaceri. Aflat pe prima 
treaptă dc fiinţare, individualul ne dovedeşte că adeseori 
suma mai multor nimicuri este diferită dc zero. 

Mai mult, tocmai faptul că individualul este prins într-o 
devenire demonstrează că cl se află pe drumul cel bun spre 
fiinţă. Mai precis, aflat în devenire, sc află pc drumul spre 
general. Şi ce este cel mai interesant este că unii individuali 
îşi găsesc propriul general şi astfel modelul ontologic se 
împlineşte şi sc atinge prima treaptă a fiinţei. Să îl luăm 
ca exemplu tot pc Socrate, ce devine cu fiecare zi a vieţii 
sale tot mai înţelept, tot mai pregătit pentru întâlnirea 
cu moartea. Vedem cum determinabile noi pe care şi le 
atribuie Socrate, îl conduc spre împlinirea modelului 
ontologic. Deşi îşi păstrează atributele individualităţii, 
cl primeşte treptat, prin timp, atributele generalităţii 
înţelepciunii. Această ieşire din finitudinea existenţei şi 
intrarea în infinitudinea generalităţii înţelepciunii face ca 
Socrate să fi e o realitate individuală bine definită. 

Vom fi, poate, întrebaţi cum se explică diferenţele 
dintre un individual şi altul ce aparţin aceleiaşi specii. 

Noica ne precizează, în Devenirea întru fiinţă, mecanismul 
de funcţionare al ontologiei individualilor, dar trebuie 
să existe în vreo lucrare a filosofului şi un răspuns cu 
privire la problema diferenţei dintre un individual şi altul. 
Răspunsul la această importantă problemă metafizică este 
de găsit în Scrisori despre logica Hermes, în care se arată 
că individualul este o împachetare de generaluri, adică 
de trăsături generale. Aşa se face că diferenţa dintre un 
individual şi altul este dată de diferenţele pe care le conţin 
seriile de trăsături ale individualilor. Este suficient să 
existe o singură trăsătură diferită, pentru a spune că am 
găsit explicaţia diferenţei dintre doi individuali. 

Tot în capitolul II am pus în evidenţă o distincţie 
extrem de importantă între nivelurile fiinţei, instanţele 
fiinţei şi aspectele fiinţei. Pe această bază, am putut arăta 
că deşi ontologia nicasiană are trei niveluri ale fiinţei 
(fiinţa lucrurilor, fiinţa clementelor şi fiinţa în ea însăşi), 
instanţe ale fiinţei sunt numai două: devenirea şi deveninţa 
sau, din altă perspectivă, fiinţa de primă instanţă (realităţile 
individuale) şi fiinţa de-a doua instanţă (realităţile 
generale). 

Abordarea nicasiană a tematicii individualităţii din 
perioada autohtonistă (capitolul III) ne-a arătat felul cum 
se poate obţine un acces la universal prin intermediul 
idiomaticului. Am văzut cum una din încercările de 
reabilitare a individualului (cea de-a patra) s-a efectuat în 
interiorul orizontului românesc. Explicaţia pentru această 
stare de lucruri este că, după Noica, acel sentiment mai 
deosebit al fiinţei, propriu limbii române, dă importanţa 
cuvenită lucrurilor individuale. 

încercarea de reabilitare se face, de data aceasta, 
pe baza prepoziţiei „întru”, a rolului jucat de ea într-o 
ontologie ce pleacă de la limba română. Am aflat astfel că 

„întru” aduce o notă mai substanţială în raport cu celelalte 
prepoziţii; „întru” ţine mai mult de simţul tactil decât de 
simţul vederii. Sugerarea ideii de câmp, şi cu ea a ideii de 
închidere ce se deschide, ne trimite la ideea unei structuri 
în care intră însăşi spaţialitatca. 

Dacă întruchiparea, intrarea în fiinţă este explicată pe 
aceleaşi baze ca şi în Devenirea întru fiinţă, abordarea din 
perioada autohtonistă arc propriu sublinierea puternică a 
deosebirilor dintre „a fi în” şi „a fi întru”. Aflăm astfel că 
dacă,,afi în” explică lucruri lc fără rest, „afi întru” dă seama 
de lucruri creând un rest astfel încât, trimiţând dincolo dc 
clc, lucrurile pot fi înţelese că pun ceva pc lume. Dacă prin 
„a fi în” lucrurile pot fi concepute ca prinse în dezordinea 
haosului, cu „a fi întru” ajungem la capătul lucrurilor, dar 
şi la începutul lor. Cu „a fi în” sc exprimă o situaţie bine 
determinată, adică exactitatea (cum c cazul ştiinţei), cu „a 
fi întru” sc exprimă adevărul. In fine, cu „a fi în” orice 
submulţimc arc acelaşi rol ca toate celelalte submulţimi, cu 
„a fi întru” avem individualitatea, adică o deschidere spre 
altceva decât ceea cc este fiecare submulţimc în parte. 

In scrierile din perioada interbelică, după cum am 
constatat în capitolul IV, Noica realizează o adevărată 
exacerbare a individualităţii, sau cel puţin a unor anumiţi 
individuali. Revoluţia spirituală ce ar trebui să scoată 
individualul de sub tirania gcneralurilor vizează: stingerea 
veleităţilor individuale, restrângerea drepturilor şi libertăţilor 
individuale, trezirea răspunderilor individuale şi stimularea 
responsabilităţii. Această revoluţie spirituală se dorea 
înfăptuită prin intermediul unor individuali excepţionali, 
adevăraţi holomeri, adevărate pălii ce încorporează întregul. 
Referirea lui Noica la şeful mişcării legionare şi, implicit, la 
şefii subunităţilor legionare, oricum la membrii unei aşa-zise 
elite, ne arată legătura profundă ce există între articulaţiile 

teoriei nicasiene a individualităţii şi anumite convingeri 
politice ale marelui filosof. 

Deşi în scrierile din perioada interbelică, Noica nu 
utilizează cuvântul „holomer”, ideea fundamentală de 
parte ce înglobează întregul este prezentă explicit încă 
din această perioadă. De exemplu, într-un text din 15 
septembrie 1940, ...Şi viaţă fără de moarte , Noica reia 
ultimul gând al lui Codreanu că dacă vom cădea neamul 
românesc moare cu noi. Moartea acestui tip special de 
individual echivala cu moartea tuturor românilor, căci el 
era o parte ce îngloba întregul. Deşi Noica afirmă aici că 
acest ultim gând al Căpitanului (de vom cădea, neamul 
românesc moare prin noi) nu mai este cu putinţă, el avea 
în vedere că textul său este scris după dispariţia efectivă 
a şefului mişcării legionare 281 . Tot la fel, în Nu suntem 
contemprani, din 28 septembrie 1940, Noica pune în 
evidenţă un raport special între parte (Legiune) şi întreg 
(România): legiunea este România plus ceva, aşadar este o 
parte ce încorporează întregul 282 . 

Se observă uşor liniile de forţă ale teoriei nicasiene a 
individualităţii: neomogenitate (existenţa unor diferenţe 
semnifi cative între individualii aceleiaşi specii), naţionalism 
(atitudinea de a pune în prim plan elemente naţionale, în 
special atunci când se explică bazele unor importante 
idei filosofice; avem în vedere, desigur, locul prepoziţiei 
„întru” pentru întemeierea teoriei individualităţii), ierarhia 
individualilor, etatism, anistorism istoric etc. 

Pentru a explica viziunea lui Noica cu privire la 
individual am testat, în capitolul V, două ipoteze. O 

281 Noica, ...Şi viaţăfărădemoarte, „Buna Vestire”, anul IV, seria II, nr. 
7, 15 septembrie, 1940, p. 1. 

282 Noica, Nu suntem contemporani , „Buna Vestire”, anul IV, seria II, nr. 
18, 28 septembrie 1940, p. 1. 

primă ipoteză este că teoria nicasiană a individualului 
poartă amprenta unui postmodernism sui generis. Am 
ajuns la concluzia că, deşi Noica se raportează critic la 
modernitate, deşi critică raţiunea modernă, apropierea sa 
de postmodernism este greu de susţinut. 

A doua ipoteză a urmărit relaţia cu romantismul şi s-a 
dovedit mai fructuoasă. După ce am arătat câteva teme 
romantice din opera lui Noica, am demonstrat că teoria 
nicasiană a individualităţii sc suprapune aproape perfect 
pc felul cum este înţeles individualul romantic. Deşi este 
adevărat că nu există forme romantice pure, inexistente 
practic în stare genuină, individualul romantic este utopia 
unui om complet anormal, adică excepţional, adesea 
dezechilibrat şi bolnav, cu sensibilitatea şi intelectul 
exacerbate la maxim, rezumând toate aspectele spirituale 
de la brută la geniu 2 * 3 . 

Interpretarea romantică a teoriei nicasicnc a 
individualului arc rolul de a arunca o lumină complet 
diferită asupra unor probleme extrem de controversate cu 
privire la Noica. Exact aici sc poate vedea miza ideologică 
a concluziei la care a ajuns cercetarea noastră. Una din 
cele mai importante probleme este relaţia cu naţional ismul 
şi extremismul. Cum sc răsfrânge această interpretare 
romantică asupra naţionalismului lui Noica? Este uşor de 
constatat că o serie de idei şi atitudini ce poartă marca 
naţionalismului pot fi acum puse în altă lumină. De 
exemplu, lucrările din perioada autohtonistă poartă marca 
unui interes firesc pentru naţional al unui spirit romantic. 
Chiar şi apărarea pasională a unor idei, chiar şi interesul 
adesea exagerat pentru fiinţa românească, chiar şi plasarea 
unor aşa-zise idei româneşti la baza unor importante teme 
filosofice îşi pot primi acum o bună explicaţie. Pe baza 


21,3 G. Călinescu, op. cit., p. 10. 

aceasta se vede uşor cum naţionalismul nu a fost cauza 
teoriei individualităţii, nu a reprezentat un fond pe care 
s-ar fi desfăşurat analizele nicasiene. Fondul, dacă este 
vreunul, este cel romantic. 

Cum influenţează interpretarea romantică scurtul 
episod extremist nicasian? Părerea noastră este că deşi 
aduce o explicaţie a angajamentului legionar al lui 
Noica, romantismul său funciar nu poate justifica acest 
episod, nu poate justifica ideile exprimate în cele 19 
texte legionare. Deşi explică interesul pasional pentru 
naţiune, deşi explică patriotismul, deşi explică implicarea 
politică, nu poate justifica acceptarea violenţei, nu poate 
justifica antidemocratismul, spiritul autoritar şi totalitar, 
anistorismul ori etatismul din textele respective. 

A doua miză a lucrării noastre, la fel de importantă 
ca cea ideologică, vizează aspectele metafizice ale teoriei 
individualului. Din punct de vedere strict filosofic, este 
o miză foarte importantă, căci arată felul cum Noica 
este conectat cu filosofia europeană. Pentru a vedea felul 
cum răspunde Noica la cele mai importante aspecte ale 
individualităţii, vom urmări răspunsurile sale la cele patru 
aspecte ale individualului, dar în sens invers, prezentate de 
noi la începutul lucrării 284 . 

Probabil că cel mai bun punt de plecare este 
sublinierea faptului că pentru Noica individualul este un 
mănunchi de trăsături sau, cu cuvintele lui, o împachetare 
de generaluri. Este uşor de văzut că un individual este 
exact acel individual tocmai prin ansamblul trăsăturilor 
sale generale. Ceea ce face ca Socrate să fie Socrate este 
că el s-a născut la Atena în 469 î. Chr., s-a căsătorit cu 
Xantipa şi a murit în 399 î. Chr. Nici un alt individual nu 
are exact aceleaşi trăsături. 


284 Vezi supra. Introducere. 

Caracterizarea statutului ontologic al unui individual 
şi problema extensiunii termenului „individual” sunt 
strâns legate. La o primă impresie, existenţa cuprinde 
atât individualii, cât şi universalii, deci am avea nevoie 
de o plajă mai largă decât ceea ce ne oferă platonismul şi 
aristotelismul. Mai degrabă, realismul moderat, după care 
individualul apare ca fiind echivalent al substanţei prime 
aristotelice iar universalul ca fiind trăsăturile substanţei 
prime, ar fi în acord cu ideile generale ale filosofului 
nostru. 

Aici trebuie făcută o importantă observaţie. In cazul 
în care se introduce o distincţie între fiinţă şi existenţă 
(cum parc, adeseori, Noica tentat să facă), într-un sens 
individualul există, în alt sens fiinţează. Spunem că 
un individual există atunci când trăieşte în orizontul 
dimensiunilor arhitecturii existenţei: ocupă un loc în 
spaţiu, arc o durată bine delimitată în timp, arc o capacitate 
anumită de acţiune ele. Pe de altă parte, un individual este 
expresia realizării modelului ontologic, purtând amprenta 
fiinţei. Dacă acentuăm idcca că individualul este o 
împachetare de deveniri, nu numai că individualul există, 
dar fiinţează. Rstc o fiinţă de un anumit nivel, arc din plin 
parte de ceea ce Noica numeşte fiinţa lucrurilor. Mai mult, 
el există numai în măsura în cai c se află pe prima treaptă 
a fiinţei. 

Problema statutului ontologic al individualului devine 
în aceste condiţii următoarea: o lume de tip nicasian conţine 
numai individuali, numai universali sau individuali şi 
universali? Din analiza efectuată de noi, se pare că Noica 
susţine o lume maximală, susţine, ca şi Quine, că există 
totul, atât individualii (obiecte individuale, evenimente 
individuale, oameni individuali, frumuseţi individuale 
etc.), cât şi universali (obiecte în genere, evenimente în 

genere, specii, frumuseţe etc.). Explicaţia ţine de principiul 
ontologic: fiinţa apare ca o structură ce acţionează din 
interiorul lucrurilor, ca un model ce împinge lucrurile 
să intre în procesualitate. Odată ce există devenire, 
procesualitate se poate afirma că ne aflăm pe prima treaptă 
a fiinţei, fiinţa lucrurilor, proprie lumii individualilor. 

Există, desigur, devenire şi la nivelul fiinţei secunde, a 
elementelor, dar trebuie făcută observaţia că este vorba de 
un alt tip de devenire. Lucrurile individuale, caracterizate 
de devenire, se schimbă, se prefac, şi mor în sens propriu. 
Elementele, aflate şi ele într-o continuă prefacere, se 
îmbogăţesc, devin mai complexe sau mai puţin complexe. 
Să luăm drept exemplu cazul lui Socrate şi al culturii. 
Devenirea proprie lui Socrate îl face pe acesta să devină 
tot mai înţelept, să devină din copil un adult, din adult 
un bătrân, în cclc din urmă să moară. Dar şi cultura nc 
arată o anumită devenire, se daugă mereu conţinuturi noi, 
domenii noi, altele dispar. Chiar cultura ca întreg a apărut 
pe o anumită treaptă de evoluţie a umanităţii şi va dispărea 
o dată cu dispariţia oamenilor. 

Ajungem, în fine, la aspectul intensional al termenului 
„individual”. Pentru a determina condiţiile necesare şi 
suficiente pentru ca ceva să fie un individual, probabil 
că Noica ar susţine că avem nevoie de toate trăsăturile 
enumerate de noi mai sus, adică indivizibilitatea, 
distincţia, diviziunea, identitatea, impredicabilitatea, 
neinstanţiabilitatea. 

unor importante teme ideologice (nalmua- 
lismul, protocronismul, neimplicarea civil»! 
etc.) şi metafizice (identitate şi individuali* 
intensiunea şi extensiunea termenului® 
„individual” la Noica, instanţele fiinţei 
etc.), ce are darul de a sublinia cât 
profund era conectat Noica cu juiiipa I 
filosofie europeană. 

